GERRITSEN 


Frica 


TESS GERRITSEN 


FRICA 
Original: Call After Midnight (1987) 


Traducere din limba engleza de: 
ALEXANDRA POPESCU 


e 
©: 
es \ 


cS 


virtual-project.eu 


QUALITY BOOKS 
2007 


Personajele principale 


NICHOLAS O’HARA: Un singuratic care 
judecă după propriile reguli. 


SARAH FONTAINE: O femeie care se întreba 
dacă soţul ei era încă în viață sau murise? 


SIMON DANCE: Sau, mai degrabă, Geoffrey 
Fontaine? 


MAGUL: Un criminal de talie internațională, 
un om fără chip. 


KRONEN: Un terorist al cărui talent era 
torturarea femeilor. 


RAY POTTER: Omul care avea motive 
întemeiate să il urască pe O”'Hara. 


EVE FONTAINE: Femeia care făcuse o 
singură greşeală, şi aceasta fatală. 


HELGA STEINBERG: Spioană între două 
vârste, veşnic pe fugă. 


JONATHAN VAN DAM: Agentul CIA care 
ascundea un secret sumbru. 


PROLOG 


Berlin 


Nu e nevoie să presezi decât douăzeci de 
secunde pe artera carotidă pentru a aduce un om în 
stare de inconstienta. Două minute, şi moartea este 
inevitabilă. Simon Dance nu avea nevoie de 
specializare în medicină pentru a cunoaşte aceste 
lucruri: le ştia din proprie experiență. Stia, de 
asemenea, că garoul trebuie strâns perfect. Dacă se 
întâmpla să nu fie suficient de bine întinsă coarda, 
dacă măcar o picătură de sânge reușea să isi 
croiască drum spre creierul victimei, lupta avea să 
se prelungească. Şi asta nu făcea decât să 
îngreuneze procesul, transformându-l într-un joc 
periculos. Și nu este nimic mai sălbatic decât un 
om pe moarte. 

Ghemuit în întuneric, Dance infasura garoul de 
două ori în jurul pumnului, apoi aruncă o privire 
spre cadranul luminos al ceasului de la mână. 
Trecuseră două ore de când intrusul stinsese 
luminile. În mod evident, asasinul său era un tip 
precaut, care voia să se asigure că Dance doarme 
adânc. Un profesionist ar sti că primele două ore 
de somn sunt cele mai profunde. Acum era 
momentul să atace. 

Pe holul de afară, podeaua scârțâi. Dance se 
încordă, apoi se ridică încet, așteptând în beznă 
lângă ușă. Ignoră bătăile năvalnice ale inimii. 
Simti zvâcnetul familiar al adrenalinei care acum îi 
ascutea simţurile. Întinse coarda garoului. 

Cineva băgă o cheie în broască. Dance auzi 
clinchetul metalic al zimtilor care alunecau uşor in 
mecanismul incuietorii. Cheia se răsuci și 
încuietoarea cedă cu un zgomot înfundat. Uşa se 
deschise lent, lăsând lumina din hol să se reverse 
în încăpere. În pragul uşii, o umbră se mișcă, 
îndreptându-se către pat, acolo unde un om părea 


să doarmă. Ridică o mână. Trei gloanţe fulgerara 
prin amortizor si se înfipseră cu un zgomot 
înfundat în perne. Atacul lui Dance veni odată cu 
ultimul glonţ. 

Aruncă garoul în jurul gâtului intrusului si trase 
de capetele corzii. Aceasta se întinse cu precizie în 
jurul zonei in care carotida era mai expusă, imediat 
sub maxilar. Intrusul lăsă să-i scape arma din 
mână. Bărbatul se zbătea în strânsoarea garoului ca 
un peşte in undiță. Îşi aruncă braţul înapoi peste 
umăr, încercând în van să-l zgârie pe Dance. 
Bratele şi picioarele îi scăpaseră de sub control, 
zvâcnind sălbatic în toate direcțiile. Dar încetul cu 
încetul picioarele cedară, iar braţele se mai zbătură 
o dată înainte de a se muia de tot. În timp ce Dance 
numără minutele, simțea ultimele spasme ale 
trupului, criza celulelor creierului, nealimentate, pe 
moarte. Mentinu strânsoarea. 

După trecerea a trei minute, Dance slăbi 
strânsoarea corzii, lăsând cadavrul să cadă la 
podea. Aprinse din nou luminile și privi în jos la 
omul pe care tocmai îl omorâse. 

Chipul pătat îi era vag familiar. Poate că-l mai 
zărise pe acest bărbat pe stradă sau undeva, în tren, 
dar nu îi ştia numele. Controlă iute hainele 
mortului, dar nu găsi decât nişte bani, cheile unei 
masini şi câteva instrumente specifice bransei: 
ceva muniţie, un sis şi un speraclu. Un profesionist 
fără identitate, conchise Dance, întrebându-se într- 
o doară cu cât fusese plătit. 

Trase cadavrul pe pat şi aruncă de-o parte cele 
trei perne pe care le aranjase sub plapumă. Estimă 
înălțimea atacatorului undeva la un metru optzeci, 
cu o aproximație de doi centimetri. Aveau aceeaşi 
înălțime. Bun! Dance făcu schimb de haine cu 
mortul; probabil că nu era necesar, dar era un tip 
meticulos. Apoi isi scoase verigheta şi încercă să o 
vâre pe degetul cadavrului, însă inelul de aur nu 
trecea de articulația degetului. Intră în baie, săpuni 
verigheta şi reuși, în cele din urmă, să o pună pe 


degetul mortului. Apoi se aşeză si fumă câteva 
țigări. Încerca să treacă în revistă orice detaliu care 
i-ar fi putut scăpa. 

Cele trei gloanţe, desigur. Căută înfrigurat în 
perne şi izbuti să recupereze doar două. Cel de-al 
treilea rămăsese înfipt, probabil, undeva în saltea. 
Înainte să-și poată continua căutarea, auzi zgomot 
de paşi pe hol. Oare asasinul venise însoțit de un 
complice? Dance ridică pistolul, tinti spre usa şi 
rămase în așteptare. Pasii trecură însă mai departe 
şi zgomotul se stinse. Alarmă falsă. Cu toate 
acestea, trebuia să plece acum; să zăbovească ar fi 
fost o dovadă de nesabuinta. 

Scoase o sticluta de metanol din sertarul 
scrinului. Substanţa ardea repede şi nu lăsa 
reziduuri. Turnă conţinutul sticlei peste cadavru, 
pe pat şi pe covorul dimprejurul acestuia. Camera 
nu era dotată cu senzori de fum sau stingătoare 
automate; Dance alesese hotelul acesta vechi 
tocmai din acest motiv. Așeză scrumiera lângă pat 
şi adună lucrurile mortului, pe care, împreună cu 
sticla de metanol, le puse într-un sac de gunoi. 
Apoi dădu foc patului. 

Flacarile tasnira brusc cuprinzând în întregime 
trupul neînsuflețit în numai câteva clipe. Dance 
aşteptă suficient de mult pentru a se asigura că nu 
rămâne nimic identificabil. 

Cu sacul de gunoi în mână, părăsi camera de 
hotel, încuie ușa și merse pe hol până la maneta de 
declanşare a alarmei de incendiu. Nu vedea ce rost 
ar avea să ucidă oameni nevinovaţi, aşa că sparse 
geamul şi acționă maneta. Apoi coborî pe scări 
până la parter. 

Retras într-un gang pe cealaltă parte a străzii, 
urmări cum limbile de foc ieşeau pe geamul 
camerei sale. Hotelul fu evacuat, umplând strada 
de oameni somnorosi, infofoliti în pături. În mai 
putin de zece minute, îşi făcură apariția trei mașini 
de pompieri. Dar acum camera lui era deja un 
infern de foc. 


Pompierilor le luă o ora sa stingă incendiul. O 
mulțime de gură-cască se alăturară clienților 
infrigurati ai hotelului; Dance le studie chipurile, 
trecându-le unul câte unul în memorie. Dacă l-ar 
mai fi văzut vreodată pe vreunul dintre ei, şi-ar fi 
dat seama. 

Apoi, prin aglomeratie, zări o limuzină neagră 
care își croia drum încet pe stradă. Îl recunoscu pe 
bărbatul de pe bancheta din spate a mașinii. Deci şi 
CIA era aici. Interesant! 

Văzuse destul. Era târziu si trebuia să isi reia 
călătoria înapoi la Amsterdam. 

Trei străzi mai încolo, aruncă într-un tomberon 
sacul de gunoi cu sticla de metanol. Şi asa termina 
şi cu ultimul detaliu. Își îndeplinise misiunea cu 
care venise la Berlin. Îl omorâse pe Geoffrey 
Fontaine. Acum era timpul să se facă dispărut. 
Fluierand, se topi în întunericul nopţii. 


Amsterdam 


Noutăţile îl treziră pe bătrân la trei dimineaţa. 

— Geoffrey Fontaine e mort. 

— Cum asa? se miră bătrânul. 

— Într-un incendiu, la un hotel. Se pare că a 
fumat în pat. 

— Un accident? Imposibil! Unde e cadavrul? 

— La morga din Berlin. E ars rău. 

Evident, isi zise bătrânul. Ar fi trebuit să-și 
închipuie că trupul va fi de nerecunoscut. Simon 
Dance, ca de obicei, îşi acoperise excelent urmele. 
Deci îl pierduseră din nou. 

Dar bătrânul mai avea un as în mânecă. 

— Mi-ai zis că are o soţie, o americancă, zise el. 
Ea unde locuieşte? 

— În Washington. 

— Voi pune pe cineva pe urmele ei. 

— Dar de ce? Tocmai ţi-am zis că omul e mort. 

— Nu este mort. Trăieşte. Sunt convins. Si 
femeia aceasta s-ar putea să ştie unde este. Vreau 


sa fie urmarita. 

— O să-l pun pe oamenii mei să... 

— Nu. Il voi trimite pe omul meu. Cineva pe 
care ma pot baza. 

Urmă o mica pauză. 

— Iti fac rost de adresa ei. 

După ce încheie convorbirea, bătrânul nu reuși 
să adoarmă la loc. De cinci ani tot aștepta. De cinci 
ani îl căuta. Să ajungă atât de aproape, doar ca să 
rateze din nou! Acum totul depindea de ce anume 
ştia femeia aceasta din Washington. 

Trebuia să aibă răbdare şi să o pândească până 
se va trăda. Il va trimite pe Kronen, un om care nu 
l-a dezamăgit niciodată şi care avea metodele lui 
de a obţine informaţii, metode în fata cărora era 
greu să reziste cineva. Acum... doar acesta era 
talentul aparte al lui Kronen: persuasiunea. 


Washington 


Când sună telefonul, era trecut de miezul nopții. 

Sarah auzi sunetul aparatului prin aburii 
somnului. Părea să vină dintr-un orizont imposibil 
de cuprins, ca o alarmă îndepărtată, declanşată 
într-o încăpere unde ei îi era peste putință să 
ajungă. Se strădui să se trezească, însă se simțea 
prinsă în acea lume, undeva între somn şi veghe. 
Trebuia să răspundă la telefon; ştia că la celălalt 
capăt al firului este Geoffrey, soţul e1. 

Aşteptase toată seara să audă glasul lui 
Geoffrey. Era miercuri seara; întotdeauna când era 
plecat în voiajul său lunar la Londra, Geoffrey 
suna acasă miercurea. Totuşi astă-seară intrase în 
pat mai devreme, suflându-şi nasul, scuturată de 
tuse, una din victimele celui mai recent val de 
gripă care lovise Washington. Era tulpina A-63, 
adusă tocmai din Hong Kong, un virus deosebit de 
păcătos, ale cărui efecte le resimteau acum şi 
jumătate din colegii ei din laboratorul de 
microbiologic. O oră rămăsese sprijinită în perne, 
citind și luptându-se în van să n-adoarmă. Dar 
combinația dintre pastilele anti-răceală și cel mai 
recent număr din Jurnalul de microbiologie 
lucrase mai repede decât orice alt somnifer. În 
numai câteva minute se lăsase furată de somn, 
sprijinită de perne, cu ochelarii încă pe nas. Doar o 
pauză scurtă, isi promisese ea, cu ochii închiși... 
Până la urmă, somnul 1 se jucase pe gene şi o 
doborâse. 

Se trezi tresărind şi văzu că veioza de pe 
noptieră rămăsese aprinsă, iar exemplarul din 
Jurnalul de microbiologie era încă deschis pe 
pieptul ei. Camera îi părea uşor în ceaţă. 
Împingând ochelarii la locul lor obişnuit, Sarah 
aruncă o privire către ceasul de pe noptieră. Era 


douăsprezece si jumătate. Telefonul nu suna. Oare 
visase? 

Sari ca arsă când telefonul începu să zbârnâie. 
Prinse receptorul cu înfrigurare. 

— Doamna Sarah Fontaine? întrebă o voce de 
bărbat. 

Nu era Geoffrey. Dar un semnal de alarmă o 
trezi ca un curent electric. Se întâmplase ceva 
groaznic. Se ridică imediat, acum complet trează. 

— Da, la telefon, răspunse ea. 

— Doamnă Fontaine, sunt Nicholas O’Hara, de 
la Departamentul de Stat al SUA. Îmi pare rău să 
vă deranjez la o asemenea oră, dar... Omul se opri. 

Tăcerea o îngrozea cel mai tare, pentru că era 
una prea intenționat voită, prea exersată, o zonă 
tampon așezată strategic pentru a o pregăti pe ea 
pentru lovitura ce avea să urmeze. 

— Mi-e teamă că am vești proaste, îşi termină el 
fraza. 

Simti cum i se încleştează gâtul. Îi venea să-i 
urle în telefon. „Spune-mi odată! Spune-mi ce s-a 
întâmplat!” Dar nu reuşi decât să sopteasca: 

— Da. Vă ascult. 

— Este vorba de soţul dumneavoastră, Geoffrey, 
zise el. A avut loc un accident. 

„Nu este adevărat, îşi zise ea, închizând ochii. 
Dacă Geoffrey ar fi patit ceva, aş fi ştiut cu 
siguranță. Aş fi simțit cumva...” 

— S-a întâmplat acum şase ore, continuă 
bărbatul. În hotelul unde stătea soțul 
dumneavoastră a fost un incendiu. Altă pauză; 
apoi, cu îngrijorare în glas, bărbatul o întrebă: 
Doamnă Fontaine? Mă auziti? 

— Da. Vă rog, continuaţi. 

Omul isi drese glasul: 

— Îmi pare rău să vă spun asta, doamnă 
Fontaine. Soţul dumneavoastră... nu a scăpat. 

Îi lăsă un moment de liniște, un moment în care 
ea se luptă să nu se lase copleșită de durere. Era un 
act stupid, irațional, de mândrie felul în care isi 


astupă gura cu mâna pentru a nu fi auzită 
plângând. Durerea ei era prea intimă pentru a fi 
împărtăşită cu un străin. 

— Doamnă Fontaine, întrebă omul cu blandete, 
vă simtiti bine? 

Într-un sfârşit, reuşi să răsufle şi, într-o şoaptă 
tremurată, răspunse: 

— Da. 

— Nu trebuie să vă faceți griji în privinţa... 
pregătirilor. Eu voi lămuri toate detaliile cu cei de 
la consulatul nostru din Berlin. Evident, va fi o 
mică întârziere, dar, odată ce autoritățile germane 
aprobă eliberarea trupului neînsuflețit, nu ar trebui 
să fie nicio... 

— Berlin? îl întrerupse ea. 

— Vedeţi, cazul este în jurisdicția lor. Va fi 
întocmit un raport complet imediat ce poliția din 
Berlin... 

— Dar nu este posibil! 

Nicholas O’Hara făcea eforturi mari să nu-şi 
piardă răbdarea: 

— Îmi pare rău, doamnă Fontaine. Identitatea sa 
a fost confirmată. Chiar nu se pune problema... 

— Bine, dar Geoffrey era la Londra! ţipă ea. 

Tăcerea se prelungea: 

— Doamnă Fontaine, zise el în cele din urmă, 
pe un ton enervant de calm, accidentul a avut loc 
în Berlin. 

— Atunci s-a strecurat o greşeală. Geoffrey era 
în Londra. Nu avea cum să fie în Germania! 

Urmă o nouă pauză, ceva mai lungă de această 
dată. Acum isi dădu seama că omul este nedumerit. 
Apăsă receptorul atât de tare de ureche, încât, 
pentru câteva clipe, nu-şi auzi decât bătăile inimii. 
Trebuia sa fie o greşeală. O neînțelegere 
caraghioasă, stupidă. Geoffrey era in viata. ŞI-l 
imagină râzând la auzul acestor rapoarte despre 
propria moarte. Da, când va veni acasă, vor râde 
împreună de toate astea. Dacă se va întoarce 
acasă... 

— Doamna Fontaine, zise omul in cele urma, la 
ce hotel locuia la Londra? 

— La... Savoy. Am numărul de telefon pe 
undeva pe aici... Trebuie sa il caut... 

— Nu-i nicio problemă, îl caut eu. Lăsaţi-mă să 
dau câteva telefoane. Poate ar fi bine să ne vedem 
dimineaţă. Vorbele sale erau măsurate, precaute, 
rostite cu monotonia lipsită de emoție a 
birocratului care a învăţat că nu e bine să dezvăluie 
nimic: Puteţi să treceţi pe la mine pe la birou? 

— Şi cum... Cum il găsesc? 

— Veniti cu maşina? 

— Nu. Nu am mașină. 

— Trimit eu una după dumneavoastră. 

— E o greşeală, nu? Adică... se mai întâmplă să 
ŞI gresiti, nu-i asa? 

O frântură de speranță, atât îi cerea. Un fir de 
care să se agate. Măcar atât ar fi putut să-i ofere. 
Aşa, să-i fi arătat un dram de bunăvoință. 

Dar tot ce-i spuse el era: 

— Ne vedem dimineaţă, doamnă Fontaine. În 
jurul orei unsprezece. 

— Aşteptaţi, vă rog! Îmi cer scuze, nici nu mai 
gândesc limpede. Numele dumneavoastră... Îmi 
mai puteți spune o dată cum vă numiţi? 

— Nicholas O’Hara. 

— Unde se afla biroul dumneavoastra? 

— Nu vă faceți griji, zise el. Şoferul va va 
conduce până acolo. Noapte bună! 

— Domnule O’Hara? 

Dar auzi tonul şi ştiu că el deja închisese. Formă 
imediat numărul hotelului Savoy din Londra. Putea 
lămuri toată tarasenia cu un singur telefon. „Le 
rog”, se rugă ea in timp ce se făcea legătura, 
„vreau să iti aud glasul”. 

— Hotel Savoy, îi răspunse o femeie din 
cealaltă parte a lumii. 

Lui Sarah îi tremura mâna așa de tare, încât abia 
putea tine receptorul. 

— Buna seara! Camera domnului Geoffrey 
Fontaine, va rog, spuse ea dintr-o rasuflare. 

— {mi pare rau, doamna, zise vocea. Domnul 
Fontaine a parasit hotelul acum doua zile. 

— Cum adică, a părăsit hotelul? strigă ea. Păi, şi 
unde s-a dus? 

— Nu ne-a dat detalii. Cu toate acestea, dacă 
doriți să îi lăsați un mesaj, putem să îl 
redirectionam către adresa lui permanentă... 

Uită să mai salute. Rămase cu ochii pironiti pe 
telefon ca pe ceva străin, ceva ce nu mai văzuse 
vreodată. Încet, îşi mută privirea către perna lui 
Geoffrey. Patul dublu îi părea uriaş. Sarah se 
ghemuia întotdeauna într-un coltisor. Chiar și 
atunci când Geoffrey era plecat şi tot patul era al 
ei, nu se mișca din partea ei. 

Acum era posibil ca Geoffrey să nu se mai 
întoarcă vreodată. 

Sarah era singură într-un pat mult prea mare, 
într-un apartament prea tăcut. Se înfioră simțind un 
val de durere cum urcă şi 1 se oprește ca un nod în 
gât. Voia să plângă de disperare, dar lacrimile 
refuzau să izbucnească. 

Căzu pe pat, cu faţa ascunsă în perne. Purtau 
mirosul lui Geoffrey. Păstrau parfumul pielii, al 
părului şi al râsului său. Prinse în braţe una din 
perne şi se ghemui chiar în mijlocul patului, acolo 
unde stătea el de obicei. Cearsafurile erau reci ca 
gheaţa. 

Geoffrey ar putea să nu se mai întoarcă 
niciodată. Nu erau căsătoriți decât de două luni. 

. 

Nick O’Hara goli şi cea de-a treia ceasca de 
cafea şi slăbi puţin nodul la cravată. După un 
concediu de două săptămâni în care nu purtase 
altceva în afara costumului de baie, cravata îi 
înfăşura gâtul ca funia pe cel al unui spânzurat. Se 
întorsese in Washington de numai trei zile şi era 
deja încordat, tensionat. Concediile sunt făcute ca 
să iti incarci bateriile. lată de ce se dusese tocmai 

in Bahamas. Petrecuse doua saptamani nefacand 
nimic altceva decât să se prăjească întins la soare. 
Avusese nevoie de acest respiro, pe cont propriu, 
ca să îşi pună anumite întrebări dificile şi să ajungă 
la nişte concluzii. 

Însă singura concluzie la care ajunsese era aceea 
că era nefericit. 

După opt ami la Departamentul de Stat, Nick 
O’Hara se săturase de serviciul său. Simtea că se 
învârte în cerc, o corabie fără cârmaci. Cariera lui 
bătea pasul pe loc, dar vina nu era în întregime a 
sa. Încetul cu încetul, isi pierduse răbdarea cu 
Jocurile politicii de stat; nu mai avea chef de joacă. 
Se tinuse tare, însă, pentru că totuşi credea in 
munca sa, în însemnătatea ei intrinsecă, de la 
marşurile păcii din tinereţe până la mesele rotunde 
ale păcii de la maturitate. 

Dar idealurile, descoperise el pe parcurs, nu te 
duc nicăieri. La naiba, diplomaţia nu se face cu 
idealuri! Se bazează, ca orice altceva, pe protocol 
şi pe directivele de partid. Or, în vreme ce-şi 
perfectase protocolul, cu politica nu stătea prea 
bine. Şi nu pentru că nu era în stare. Ci pentru că 
nu voia asta. 

În această privinţă, Nick era conştient că este un 
diplomat execrabil. Din nefericire, se pare că şi cei 
de la conducere erau de acord cu el. Astfel că 
fusese exilat în postul consular cel mai de jos din 
D.C.'", pentru a anunţa vestile proaste văduvelor 
îndurerate. Era o palmă peste faţă, una nu prea 
subtilă. Sigur, ar fi putut să refuze numirea. Ar fi 
putut să revină la postul său de profesor, în niga sa 
confortabilă de la Universitatea Americană. Dar 
mai avea nevoie de timp să se gândească la asta. 
Da, avusese nevoie de acele două săptămâni în 
Bahamas. 

Dar să se întoarcă la toate astea era exact lucrul 
de care nu avea nevoie acum. 

Cu un oftat, deschise dosarul etichetat 
„Fontaine, Geoffrey H.”. Toată dimineaţa il 

deranjase un mic amănunt. De la ora unu 
dimineaţa rămăsese țintuit in fata unui monitor, 
scormonind prin vastele fișiere ale guvernului. De 
asemenea, își petrecuse jumătate de oră la telefon 
cu bunul său prieten Wes Corrigan de la consulatul 
din Berlin. Cuprins de frustrare, apelă la câteva 
surse mai neobişnuite. Ceea ce începuse ca un 
simplu telefon de rutină către proaspăta văduvă, cu 
obişnuitele condoleanţe, devenea ceva tot mai 
complicat, un puzzle din care Nick nu avea toate 
piesele. 

De fapt, cu excepția amănuntelor bine stabilite 
ale morții lui Geoffrey Fontaine, abia că avea piese 
din care să compună o imagine. lar lui Nick nu îi 
plăceau jocurile incomplete de puzzle. Il 
innebuneau. Cand venea vorba de sapat dupa mai 
multe informaţii, mai multe detalii, putea fi de-a 
dreptul insatiabil. Dar acum, cand ridica dosarul 
subțire „Fontaine”, se simţea de parcă ar fi ținut în 
mână o pungă cu aer: nimic substanțial, doar un 
nume. 

Şi un deces. 

Îi ardeau ochii; se lăsă pe speteaza scaunului si 
căscă. Atunci când avea douăzeci de ani și era in 
facultate, o noapte nedormită îi dădea energie. 
Acum, că ajunsese la treizeci și opt, îl făcea uşor 
irascibil. Si înfometat. La șase înghiți trei gogosi 
dintr-un foc. Concentrația de zahăr din organism și 
ceştile de cafea se dovediseră suficiente pentru a-l 
ține în picioare. lar acum era deja prea curios ca să 
se mai oprească. Aşa patea cu jocurile de puzzle. 
Si nu era tocmai sigur că îi plăcea asta. 

Ridică privirea când se deschise uşa. În birou 
pasi amicul lui, Tim Greenstein. 

— Bingo! L-am găsit! anunţă Tim, trântind un 
dosar pe masă şi aruncându-i lui Nick unul din 
rânjetele care-l făcuseră celebru. 

În majoritatea timpului, un astfel de rânjet ar fi 
fost adresat ecranului calculatorului. Tim era un 
specialist, omul la care apelau toţi atunci când 

datele nu erau unde ar fi trebuit să fie. Ochii îi erau 
deformati de ochelarii cu lentile groase, o 
consecință a cataractei infantile. Cu excepția 
fruntii palide si a nasului, mare parte din restul 
fetei sale era ascunsa sub barba neagra, stufoasa. 

— Ti-am zis ca dau de el, zise Tim, infigandu-se 
în fotoliul de piele din fata biroului lui Nick. L-am 
pus pe amicul meu de la FBI să scormonească un 
pic. N-a găsit nimic, asa că mi-am băgat şi eu 
nasul pe-acolo. Serios, n-a fost deloc uşor să scot 
asta din documentele clasificate. Au adus un idiot 
acolo care insistă să-şi facă treaba ca la carte. 

Nick se încruntă: 

— A trebuit să treci asta de cei de la securitate? 

— Aha! E şi mai mult, dar nu am putut să 
accesez dosarul. Am aflat că CIA are un dosar 
despre omul tău. 

Nick deschise dosarul şi rămase înmărmurit. 
Ceea ce vedea aici punea si mai multe probleme, 
întrebări la care se părea că nu există răspunsuri. 

— Ce naiba înseamnă asta? mormăi el. 

— De-aia n-ai putut afla nimic despre Geoffrey 
H. Fontaine, zise Tim. Până acum un an, tipul nu 
exista. 

Nick se adună putin: 

— Poti să-mi faci rost de mai multe informaţii? 

— Hei, Nick, cred că intrăm pe teritoriul 
altcuiva aici. S-ar putea ca tipii de la Companie sa 
se cam ambaleze. 

— Ei, şi? Lasă să mă dea în judecată! Nick nu 
era catusi de putin intimidat de CIA, la câți 
incompetenti din Companie vazuse: Oricum, zise 
el ridicand din umeri, eu doar imi fac treaba. Am o 
vaduva indurerata, mai tii minte? 

— Dar chestia asta cu Fontaine merge mai 
adanc. 

— Ei, si tu la fel, Tim. 

Tim rânji: 

— Cee, Nick? Te faci detectiv? 

— Nu. Sunt doar curios. 

Facu o grimasa in directia teancului de lucrari 
curente de pe masa. Numai prostii birocratice — 
corvoada existenţei sale —, dar si astea trebuiau 
făcute. Cazul Fontaine îl distrăgea de la muncă. Ar 
trebui să o primească pe văduva indoliata, să o 
linisteasca cu o vorbă bună si s-o dea afară pe usa, 
iar apoi să uite de toată tărășema. Geoffrey 
Fontaine — sau oricum l-o fi chemat în realitate — 
era mort. 

Dar Tim îi aţâţase curiozitatea. Îşi îndreptă 
privirea spre prietenul său: 

— la zi-mi, ce-ai spune dacă ai „cânta” câte 
ceva despre soţia tipului, Sarah Fontaine? Poate 
asta să ne ducă undeva. 

— De ce nu obţii chiar tu informaţiile? 

— Pai, tu esti cel care are acces la bazele de 
date. 

— Mda, dar tu o ai pe doamnă însăşi. Tim făcu 
un semn spre usa: Am auzit-o pe secretară luându-i 
numele. Sarah Fontaine e în anticamera ta chiar în 
acest moment. 

° 

Secretara era o femeie cu părul grizonant, între 
două vârste, cu ochii de un albastru de porțelan și 
o gură ce părea permanent încremenită în două 
linii paralele. Ridică privirea din mașina de scris 
doar cat să ia numele lui Sarah şi să o poftească pe 
canapeaua din apropiere. 

Aşezate ordonat pe masuta de cafea din dreptul 
canapelei se găseau obișnuita selecție de reviste, 
tipică sălilor de aşteptare, precum și câteva numere 
din Foreign Affairs şi World Press Review, pe care 
încă mai erau lipite etichetele destinatarului: dr. 
Nicholas O’ Hara. 

Cum secretara își văzu in continuare de mașina 
ei de scris, Sarah se afunda în pernele canapelei și 
rămase cu ochii la mâinile sale, acum împreunate 
în poală. Încă nu scăpase de gripă, avea friguri şi 
era într-o stare deplorabilă. Dar pe parcursul 
ultimelor zece ore își cladise din imobilitate o 

barieră, o carapace protectoare care făcea ca 
sunetele si imaginile să-i pară îndepărtate. Până si 
durerea fizică era ciudat de atenuată. Când își 
lovise degetul de la picior la duș în acea dimineaţă, 
simtise zvacnetul de durere, dar, într-un mod 
straniu, nici nu-i păsase. 

Cu o seară înainte, după telefonul primit, 
durerea o covârşise. Acum era doar amortita. 
Privind în jos, observă pentru prima oară că nu-i 
prea reușise vestimentația. Niciuna din hainele pe 
care le purta nu se prea potrivea cu celelalte. În 
ciuda acestui fapt, la nivel subconștient, alesese să 
poarte lucruri care o alinau: fusta de lână gri 
preferată, un pulover vechi, pantofi comozi, din 
piele maro. Viaţa devenise deodată 
înspăimântătoare pentru Sarah; simţea nevoia să 
fie alinată de lucrurile familiare ei. 

Interfonul secretarei tarai deodată şi o voce zise: 

— Angie? Poţi să o rogi pe doamna Fontaine să 
intre? 

— Da, domnule O’Hara. Angie făcu un semn 
spre Sarah: Puteţi intra acum, o îndemnă ea. 

Sarah isi puse ochelarii, se ridică în picioare şi 
pasi în biroul pe a cărui usa era scris N. O’Hara. În 
prag, se opri pe covorul moale și îl privi calm pe 
bărbatul aflat de cealaltă parte a biroului. 

El stătea în picioare în dreptul ferestrei. Soarele 
strălucea printre copacii parcă schitati în cărbune, 
orbind-o. La început nu întrezări decât silueta 
bărbatului. Era un tip înalt si zvelt, uşor adus de 
umeri. Părea obosit. Miscandu-se de la fereastră, 
bărbatul inconjura biroul ca să o întâmpine. 
Camasa albastră era sifonata; la gât îi atârna o 
cravată absolut banală, desfăcută uşor ca și cum ar 
fi tot tras de nod să-l lărgească. 

— Doamnă Fontaine, începu el, sunt Nick 
O’ Hara. 

Recunoscu instantaneu vocea de la telefon, 
aceeași voce care ii făcuse întreg universul tandari 
cu doar zece ore în urmă. 

Bărbatul îi întinse mâna, un gest care lui Sarah i 
se păru mai mult un automatism, o simplă 
formalitate pe care fără îndoială omul o îndeplinea 
în faţa tuturor văduvelor pe care le întâlnea. Dar 
strângerea de mână era fermă. Trecând prin dreptul 
ferestrei, lumina îi dezvălui chipul în întregime. 
Sarah zări trăsăturile prelungi, subțiri, maxilarul 
angular, gura sobră. Socoti că are mai bine de 
treizeci şi cinci de ani, poate putin mai mult chiar. 
Părul şaten închis era înspicat cu fire albe pe la 
tâmple. Ochu de culoarea granitului erau umbriti 
de cearcăne adânci. 

Bărbatul îi făcu semn să se aşeze. În timp ce lua 
loc, ea observă pentru întâia oară că în încăpere se 
mai află şi o a treia persoană, un bărbat cu ochelari 
si o barbă stufoasă, așezat într-un fotoliu in colt. ÎI 
văzuse mai devreme, când trecuse prin zona de la 
recepție. 

Nick se rezemă de marginea biroului şi se uită la 
ea. 

— Doamnă Fontaine, îmi pare rău pentru soţul 
dumneavoastră, zise el blând. Este un şoc teribil, 
ştiu asta. Cei mai multi nu vor sa ne creadă atunci 
când primesc apelul telefonic. Am simțit că este 
necesar să ne şi vedem. Am câteva întrebări pentru 
dumneavoastră. Sunt convins că si dumneavoastră 
aveţi. Făcu un semn spre bărbatul bărbos: Nu va 
deranjează dacă participă la întâlnire şi domnul 
Greenstein, nu? 

Ea ridică din umeri, întrebându-se într-o doară 
ce caută acolo domnul Greenstein. 

— Lucrăm amândoi pentru Departamentul de 
Stat, continuă Nick. Eu mă ocup de probleme 
consulare în serviciile diplomatice străine. Domnul 
Greenstein lucrează pentru divizia de suport 
tehnic. 

— Înţeleg! 

Tremurând, isi strânse puloverul şi mai bine pe 
corp. 

O luau din nou frisoanele, iar gatul o durea. De 
ce oare sunt asa reci birourile guvernamentale? se 
intreba ea. 

— Va simtiti bine, doamna Fontaine? intreba 
Nick. 

Il privi amărâtă: 

— E răcoare în biroul dumneavoastră. 

— Să vă aduc o ceasca de cafea? 

— Nu, mulţumesc. Vă rog, vreau doar să aflu ce 
este cu soțul meu. Încă nu îmi vine să cred, 
domnule O’Hara. Mă tot gândesc... ceva nu este 
tocmai în regulă. E o greşeală. 

EI clătină din cap intelegator: 

— Este o reacție normală să crezi că totul este o 
greşeală. 

— Este? 

— Negarea. Toată lumea trece prin această 
stare. Asta simtiti in acest moment. 

— Dar nu chemaţi toate văduvele in biroul 
dumneavoastră, nu? Înseamnă că este ceva aparte 
cu Geoffrey. 

— Da, admise el. Este ceva. 

Se rasuci şi ridică un dosar de pe birou. După ce 
îl răsfoi un timp, scoase o pagină de notițe. Scrisul 
de mână era de fapt o mâzgălitură indescifrabila; 
era scrisul lui, desigur, îi trecu ei prin gând. 
Nimeni altcineva în afara autorului însuși nu ar 
putea descifra notele. 

— Doamnă Fontaine, după ce v-am sunat, am 
luat legătura cu consulatul nostru din Berlin. M-a 
frământat ceea ce mi-ati spus azi-noapte. Destul 
cât să mă facă să verific din nou toate datele. 

Pauza calculată o făcu să ridice privirea spre el, 
plină de speranţă. Descoperi însă doi ochi siguri, 
obosiţi $i tulburati, care o urmăreau. 

— Am discutat cu Wes Corrigan, consulul 
nostru la Berlin, şi iată ce mi-a spus el. Se uită în 
pagina de note: Ieri, în jurul orei opt seara, ora 
Berlinului, un bărbat pe nume Geoffrey Fontaine 
s-a cazat la hotelul Regina. A plătit cu cecuri de 

călătorie. Semnătura se potriveşte. Pentru 
identificare, a folosit pasaportul. După circa patru 
ore, la miezul nopţii, pompierii au dat curs unui 
apel primit din hotel. Camera soțului 
dumneavoastră era cuprinsă de flăcări. Până au 
reuşit să controleze incendiul, încăperea a fost 
distrusă în întregime. Explicația oficială este că 
omul a adormit în timp ce fuma în pat. Mi-e teamă 
că soțul dumneavoastră a fost ars până la a nu mai 
putea fi recunoscut. 

— Atunci cum pot fi siguri că este el? izbucni 
Sarah. Până în clipa aceea ascultase cu o disperare 
crescândă, dar Nick O’Hara tocmai introdusese 
mult prea multe alte posibilități: Se prea poate să-i 
fi fost furat pasaportul, observă ea. 

— Doamnă Fontaine, lasati-ma să termin. 

— Dar tocmai mi-ati spus că nici măcar nu au 
putut să identifice cadavrul! 

— Haideti să încercăm să gândim logic. 

— Dar eu gândesc logic! 

— Nu, ganditi cu inima. Stiti, este normal ca 
vaduvele sa se agate de orice fir, dar... 

— Încă nu sunt convinsă că sunt văduvă. 

Bărbatul ridică palmele într-un gest de frustrare: 

— Bine, bine, atunci haideţi să ne uităm la 
dovezi. Dovezile palpabile. Mai întâi, au găsit 
geanta sa diplomat în camera de hotel. Din 
aluminiu, rezistentă la foc. 

— Geoffrey nu a avut niciodată o asemenea 
geantă. 

— Conţinutul genţi a putut fi recuperat. 
Înăuntru era şi paşaportul soţului dumneavoastră. 

— Dar... 

— Şi mai este si raportul medicului legist. Un 
patolog din Berlin a examinat sumar cadavrul... ce 
a mai rămas din el. Deşi nu a avut nicio fişă 
dentară pentru comparaţie, înălțimea se potriveşte 
cu înălțimea soțului dumneavoastră. 

— Asta nu înseamnă nimic. 

— În final... 

— Domnule O’ Hara... 

— În final, zise el cu forță nedisimulată, avem o 
ultimă probă, un obiect găsit asupra cadavrului. 
Regret, doamnă Fontaine, dar cred că acest lucru 
vă va convinge care este adevărul. 

Brusc, Sarah avu impulsul să îşi acopere 
urechile cu palmele, să îi strige să se oprească. 
Până acum reușise să tina piept dovezilor. Dar nu 
mai putea să asculte în continuare. Nu putea să 
suporte să-şi vadă toate speranțele zdrobite. 

— Este vorba de o verighetă. Inscripţia este încă 
lizibila. Sarah. 2-14. Ridica privirea din foaia cu 
note: Aceasta este aniversarea nunții 
dumneavoastră, nu? 

Se incetosa totul, căci ochii 1 se umplura de 
lacrimi. Lăsă capul în jos, în tăcere. Ochelarii îi 
alunecară de pe nas şi îi căzură în poală. Căuta 
orbeşte prin geantă dupa un servetel, dar Nick 
O’Hara reuşi să scoată de undeva din neant o cutie 
întreagă de servetele Kleenex. 

— Luaţi cate vă trebuie, o îndemnă el, bland. 

O urmări cum isi şterge lacrimile şi încearcă, 
întrucâtva, să îşi sufle nasul cu grație. Sub privirea 
lui cercetătoare ea se simţea neîndemânatică, 
ridicolă. Până şi degetele refuzau să coopereze. 
Ochelarii îi alunecară din poală pe podea. Poşeta 
nu avea chef să se închidă ca lumea. În disperarea 
ei de a pleca de acolo cât mai repede, își adună 
lucrurile în grabă şi se ridică de pe scaun. 

— Doamnă Fontaine, vă rog, luați loc. Nu am 
terminat, zise el. 

Ca un copil ascultător, Sarah reveni pe fotoliul 
ei şi rămase cu ochii pironiti în podea. 

— Dacă este vorba de pregătirile pentru 
inhumare... 

— Nu, de asta va puteti ocupa mai tarziu, dupa 
ce vom aduce trupul neînsuflețit cu avionul. 
Altceva vreau să vă întreb, referitor la călătoria 
soțului dumneavoastră. De ce a mers în Europa? 

— Cu afaceri. 

— Ce fel de afaceri? 

— Era unul... unul din reprezentanţii celebrei 
Bank of London. 

— Aşadar, călătorea mult? 

— Da. Aproape în fiecare lună era la Londra. 

— Numai la Londra? 

— Da. 

— Doamnă Fontaine, spuneti-mi de ce a mers în 
Germania. 

— Nu ştiu. 

— Dar trebuie să aveţi măcar o idee. 

— Nu ştiu. 

— Avea obiceiul să nu vă spună unde anume 
călătoreşte? 

— Nu. 

— Atunci de ce era în Germania? Trebuie să 
existe un motiv. Alte afaceri, poate? Alte... 

Femeia ridică privirea şi îi aruncă o căutătură 
taioasa: 

— Alte femei? Asta voiati să întrebaţi, nu-i aşa? 

El nu îi răspunse. 

— Nu-i asa? 

— Este o bănuială rezonabilă. 

— Nu când e vorba de Geoffrey! 

— Indiferent de cine e vorba. O privi direct în 
ochi, dar ea refuză să cedeze: Aţi fost căsătoriţi în 
total două luni, zise el. Cât de bine vă cunosteati 
soțul? 

— Să-l cunosc? L-am iubit, domnule O'Hara. 

— Nu vorbesc despre iubire, orice ar însemna 
asta. Vă întreb cât de bine l-aţi cunoscut. Cine era, 
ce făcea. Când v-aţi văzut prima oară? 

— Acum... Banuiesc că în urmă cu şase luni. L- 
am intalnit la o cafenea, lângă locul meu de 
muncă. 

— Unde lucraţi? 

— La NIH. Sunt cercetător microbiolog. 

O’Hara miji ochi: 

— Ce fel de cercetare? 

— Genomi bacterieni... Analizăm ADN-ul... 
De ce îmi puneţi aceste întrebări? 

— Cercetările dumneavoastră sunt secrete? 

— Tot nu înţeleg de ce... 

— Doamnă Fontaine, sunt secrete? 

Ramase cu privirea atintita spre el, redusă brusc 
la tăcere de tonul tăios al vocii sale. Încet, 
răspunse: 

— Da. Parte din cercetare este secretă. 

El dădu din cap şi scoase altă foaie din dosar. 
Cu calm, merse mai departe: 

— L-am rugat pe domnul Corrigan din Berlin să 
verifice  paşaportul soțului dumneavoastră. 
Primeşti o stampila cu viză de intrare pe una din 
paginile pașaportului de fiecare dată când zbori 
pentru prima dată într-o tara. Paşaportul soțului 
dumneavoastră are mai multe asemenea ștampile. 
Londra, Schiphol, lângă Amsterdam“, şi, ultima, 
Berlin. Toate purtând date de săptămâna trecută. 
Puteţi să-mi oferiţi vreo explicaţie privind motivul 
pentru care ar vizita aceste orașe? 

Ea clătină din cap, uluită. 

— Când v-a sunat ultima dată? 

— Acum o săptămână. Din Londra. 

— Sunteţi sigură că era la Londra? 

— Nu. Era o legătură directă. Nu a fost implicat 
niciun operator de telefonie. 

— Soţul dumneavoastră avea asigurare de viata? 

— Nu. Adică nu ştiu. N-a menționat asta 
niciodată. 

— Ar fi beneficiat cineva după moartea sa? Din 
punct de vedere financiar, vreau să spun. 

— Nu cred. 

Bărbatul primi vestea cu o incruntare. 
Aşezându-se la loc pe marginea biroului, isi 
incrucisa braţele pe piept și privi în altă direcție 
pentru un timp. Aproape că putea să-şi imagineze 
cum mintea analizează faptele, mutând ici şi colo 
piesele jocului. Era la fel de nedumerita ca si el. 
Nu avea nicio logică; nu părea verosimil. Geoffrey 

fusese soţul ei, iar acum începea să se întrebe daca 
nu cumva Nick O’Hara avea dreptate. Ca nu îl 
cunoscuse niciodată cu adevărat. Că ea şi Geoffrey 
impartisera o casă si un pat, dar niciodată sufletele 
lor. 

Nu, era o greşeală, o întinare a amintirii sale. Ea 
se încredea în Geoffrey. De ce i-ar da dreptate 
acestui străin? De ce îi spunea omul acesta 
asemenea lucruri? Oare exista un scop ascuns? 
Brusc, îl urt pe Nick O’Hara. Îl ura intens. Era clar 
că punea toate întrebările astea cu un motiv 
nedisimulat. 

— Dacă ati incheiat..., zise ea dând să se ridice 
din scaun. 

Bărbatul întoarse capul spre ea cu o tresărire, de 
parcă ar fi uitat că mai este încă acolo. 

— Nu, nu am terminat. 

— Nu mă simt bine. Aș vrea să merg acasă. 

— Aveţi o fotografie a soţului dumneavoastră? 
întrebă el din senin. 

Luată pe nepregătite de această cerere 
neașteptată, Sarah deschise poşeta şi scoase din 
portofel o fotografie. Era o fotografie bună a lui 
Geoffrey, făcută pe o plajă din Florida în timpul 
lunii lor de miere, care durase de fapt doar trei zile. 
Ochu lui sclipitor de albaştri priveau direct către 
aparatul de fotografiat. Avea părul auriu, iar razele 
soarelui cădeau în diagonală pe chipul său, 
aruncând umbre peste trăsăturile neobişnuit de 
frumoase. Zâmbea. De la început se simtise atrasă 
de chipul acela; nu doar de frumuseţea lui, ci de 
forta şi inteligenţa pe care le deslusea în ochii lui. 

Nick O’Hara luă fotografia şi o studie fara 
niciun comentariu. Privindu-l, îşi zise: „E atât de 
deosebit de Geoffrey. Nu are părul auriu, ci închis 
la culoare, nu e zâmbitor, ci un tip foarte, foarte 
sobru”. Nick O’Hara părea să poarte un nor de 
furtuna deasupra capului, un nor de nemultumire. 
Ea se întrebă la ce se gândeşte cand priveşte 
fotografia. Nu dezvăluia pic de emoție si, cu 

exceptia ridurilor provocate de oboseala, Sarah nu 
putea să-i citească reacțiile de pe chip. Avea ochii 
de un cenuşiu stins, impenetrabil. Îi înmână 
fotografia şi domnului Greenstein pentru o clipă, 
apoi 1-0 înapoie el. 

Femeia închise poseta şi se uită spre el. 

— De ce îmi puneţi aceste întrebări? 

— Sunt nevoit. Îmi pare rău, dar chiar sunt 
necesare. 

— Cui? întrebă ea scurt. Dumneavoastră? 

— Şi dumneavoastră, de asemenea. Şi poate 
chiar si lui Geoffrey. 

— Nu are sens ce-mi spuneti. 

— Va avea sens cand veţi auzi raportul poliţiei 
berlineze. 

— Mai este ceva? 

— Da. Este vorba de circumstanţele în care a 
decedat soţul dumneavoastră. 

— Dar mi-ati zis că a fost un accident. 

— Am zis ca pare a fi un accident. 

In timp ce vorbea, o urmări cu atenţie, de parcă 
i-ar fi fost frică să nu-i scape nicio schimbare a 
expresiei feţei ei, nicio clipire a ochilor. 

— Când am discutat cu domnul Corrigan, acum 
câteva ore, am aflat si o informatie nouă. Pe 
parcursul unei investigaţii de rutină a incendiului, 
au fost examinate şi rămăşiţele din camera de 
hotel. Când au cernut cenușa saltelei, au descoperit 
un glonţ. 

ÎI privi neîncrezătoare. 

— Un glonț? rosti ea. Vreti să spuneți... 

Făcu un semn afirmativ din cap: 

— Poliția crede că este vorba de crimă. 

Sarah vru să spună ceva, dar vocea refuza să o 
asculte. Rămase încremenită pe scaun, ca o statuie, 
neputând să se miște, neputând să facă nimic 
altceva decât să îl privească. 

— M-am gândit că trebuie să știți asta, zise 
Nick. Oricum as fi fost nevoit să vă spun, întrucât 
acum avem nevoie de ajutorul dumneavoastră. 
Poliția din Berlin vrea informaţii despre activitățile 
soțului, despre dușmanii săi... posibile motive 
pentru care a fost omorât. 

Ea clatina din cap, ametita. 

— Nici nu ma pot gândi... Adică, nici nu ştiu... 
Doamne! sopti intr-un final. 

Atingerea lui usoara pe umar o facu pe Sarah sa 
tresara. Ridică privirea si desluși îngrijorarea din 
ochii lui. „Îi e teamă că lesin, isi zise ea. Îi e teamă 
că o să mi se facă rău, că am să-i stric frumosul 
covor de pe jos şi o să fac o scenă jenantă”. Cu o 
iritare subită, se scutură de mâna binevoitoare. Nu 
avea nevoie de compătimire exersata din partea 
nimănui. Avea nevoie să fie singură, departe de 
birocrati si de dosarele lor impersonale. Se ridică 
în picioare, nesigură. Nu, nu avea să leşine, nu în 
fata acestui bărbat. 

Nick o prinse de brat si o ajută să se lase la loc 
în fotoliu. 

— Doamnă Fontaine, vă rog. Doar un minut, de 
atât am nevoie. 

— Lăsaţi-mă să plec. 

— Doamnă Fontaine... 

— Lăsaţi-mă să plec. 

Tonul ascuţit al vocii sale păru să îl şocheze. Îi 
dădu drumul, însă nu se retrase cu totul. Cum 
stătea în fotoliu, Sarah era extrem de conştientă de 
diversele aspecte ale prezenţei lui: mireasma slabă 
a lotiuni after-shave si a transpiraţiei, sclipirea 

ştearsă a cataramei de la curea, manecile şifonate 
ale cămăși lui. 

— Îmi cer scuze, zise el. Nu am vrut să vă pun 
în dificultate. Eram doar îngrijorat că... Ei bine... 

— Da? şi ridică privirea pentru a întâlni ochii 
lui de granit. 

Ceea ce zări în ochii lui — o anumită liniște, o 
anumită forță — o făcu brusc şi în ciuda instinctelor 
sale să vrea să îi acorde încrederea ei: 

— Nu sunt pe cale să leşin, dacă asta vreţi să 
spuneţi, continuă ea. Vă rog, acum as vrea să merg 
acasă. 

— Da, desigur. Dar mai am câteva întrebări. 

— Eu nu am răspunsurile. Nu intelegeti? 

El rămase tăcut o clipă. 

— Atunci va voi contacta mai târziu, zise într- 
un sfârşit. Va trebui să discutăm despre pregătirile 
pentru înhumare. 

— Ah! Da, înhumarea! se ridică, clipind des ca 
să nu lase lacrimile să-i curgă pe obraji. 

— Voi chema maşina să vă ducă acasă, doamnă 
Fontaine. Se apropie de ea încet, de parcă i-ar fi 
fost frică să nu o sperie: Îmi pare rău pentru 
pierderea dumneavoastră. Sincer, îmi pare rău. Nu 
ezitaţi să mă sunati dacă aveţi vreo nelămurire. 

Ea ştia că niciunul din acele cuvinte nu fusese 
rostit din suflet, că niciunul dintre ele nu era cu 
adevărat încărcat de compasiune. Nicholas O’Hara 
era un diplomat, care nu făcea decât să recite ceea 
ce fusese învăţat să spună. Oricare ar fi fost 
catastrofa, Departamentul de Stat al SUA avea 
pregătite cuvintele potrivite. Probabil spusese 
acelaşi lucru altor sute de văduve. 

Acum el aştepta reacția ei, asa că făcu ceea ce 
făcea de obicei orice văduvă. Se adună puţin. 
Întinse mâna, o strânse pe a lui şi îi mulţumi. Apoi 
se răsuci pe călcâie si pasi afară pe usa. 

. 


— Crezi că ştie? 

Nick rămase cu ochii pironiti la usa care tocmai 
se inchisese in urma lui Sarah Fontaine. Se 
întoarse şi privi spre Tim Greenstein: 

— Ce anume sa stie? 

— Că soţul ei era o „fantomă”. 

— La naiba, nici noi nu stim asta! 

— Nick, omule, toată chestia asta duhneste a 
spionaj. Geoffrey Fontaine nu exista acum un an 
de zile. Apoi numele lui apare pe un certificat de 
căsătorie, primeşte un nou număr de identificare 
fiscală, un paşaport şi tot tacâmul. Cei de la FBI nu 
par să ştie nimic. Dar serviciile secrete... Astia au 
dosarul top secret al tipului! Sunt cu prost sau ce? 

— Poate eu sunt cel prost, mormăi Nick. 

Merse în spatele mesei de birou şi se lăsă pe 
fotoliu, apoi se strâmbă spre dosarul Fontaine. Tim 
avea dreptate, bineînţeles. Cazul mirosea de la o 
poştă a ceva necurat. Spionaj? Infractiune 
internațională? Un fost martor federal care se 
ascundea de mafie? 

Cine naiba era Geoffrey Fontaine? 

Nick se lăsă de tot în scaun și isi rezemă capul 
de spetează. Fir-ar să fie, cât era de obosit! Dar nu 
reuşea să şi-l scoată din minte pe Geoffrey 
Fontaine. Sau pe Sarah Fontaine, ca să fim cinstiți. 

Când intrase în biroul său, îl surprinsese de-a 
dreptul; se aștepta la o persoană ceva mai 
sofisticată. Soţul ei era un personaj de rang înalt, 
până la urmă, un tip care călătorea prin Londra, 
Berlin şi Amsterdam. Un bărbat ca el era de 
aşteptat să aibă o soţie distinsă şi elegantă. În 
schimb, în biroul lui pasise ființa aceea slabuta, 
stângace, care era aproape drăguță, dar nu tocmai. 
Fata ei era prea fragmentată de unghiuri: pometi 
înalți, ascuţiţi, un nas îngust, o frunte patratoasa, 
îndulcită numai de linia părului, în formă de 
acoladă întoarsă. Părul ei lung era de culoarea 
aramei; chiar şi prins la spate în coadă, arăta 
superb. Ochelarii cu ramă de baga îl amuzaseră 
întrucâtva, încadrau doi ochi departati, de culoarea 

chihlimbarului — cea mai frumoasă trăsătură a el. 
Fără urme de fard, cu tenul palid, delicat, îi păruse 
a fi mult mai tânără decât cei treizeci şi ceva de ani 
pe care probabil îi avea. 

Nu, nu era tocmai drăguță. Dar pe tot parcursul 
interviului, Nick se surprinsese cercetându-i faţa, 
punându-și întrebări cu privire la căsnicia ei. Şi la 
ea. 

Tim se ridică: 

— Hei, toată nebunia asta îmi face foame. Hai 
să dăm o raită pe la cantină. 

— Nu la cantină. Hai să ieşim undeva. Stau de 
azi-dimineata în clădirea asta şi simt că mă apucă 
nervii. 

Nick trase haina pe el si iesira împreună, trecând 
pe lângă biroul lui Angie, în drum spre scări. 

Afară, o briză vioaie de primăvară îi plesni peste 
obraji în timp ce mergeau unul lângă altul pe 
trotuar. Cireşii abia începeau să înmugurească. 
Peste încă o săptămână, oraşul avea să fie nins de 
flori roz şi alb. Era cea dintâi primăvară a lui Nick 
în Washington din ultimii opt ani. Uitase ce frumos 
putea fi aici, isi spuse el în timp ce se plimba 
printre copaci. Îşi înfundă si mai bine mâinile în 
buzunare şi se aplecă uşor, căci vântul pătrundea 
chiar și prin jacheta de lână. 

Se întrebă vag dacă Sarah Fontaine a ajuns la 
apartamentul său, dacă acum stătea întinsă pe pat, 
plângând în hohote. Ştia că fusese dur. ÎI deranjase 
să o hăituiască aşa, dar cineva trebuia să spargă 
bariera de negare pe care femeia o crease în jurul 
ei. Trebuia să înțeleagă realitatea. Era singurul 
mod de a-şi reveni din durere. 

— Nick, unde mergem? se interesă Tim. 

— Ce zici de localul Mary Jo’s? 

— Unde se servesc salate? De ce, ai trecut la 
dietă sau ce? 

— Nu, dar acolo e linişte. Nu prea am chef de 
conversații zgomotoase acum. 

După alte două străzi, cei doi intrară în 
restaurant şi se aşezară la o masă. Cincisprezece 
minute mai târziu, chelnerita le aduse salatele, de-a 
dreptul scufundate în maioneză făcută în casă şi 
tarhon. Tim cercetă foaia de salată şi bucatica de 
voinicică pe care le prinsese cu furculita si oftă. 

— Asta e hrana pentru iepuri. Mie da-mi 
oricand un burger plin de grasime. Vari in gura 
furculita cu salata si il privi peste masa pe Nick: 
Deci, ce te frământă? Noua slujbă te-a și 
demoralizat? 

— Ei, e o palmă peste fata, asta e, de fapt, zise 
Nick. Goli ceasca de cafea şi îi făcu semn 
chelneritei să îi mai aducă una: Am ajuns de la 
numărul doi la Londra la plimbatul hartiulor prin 
D.C. 

— Pai, şi atunci de ce nu ţi-ai dat demisia? 

— Poate că o s-o fac. De când cu eşecul de la 
Londra, cariera mea s-a dus pe copcă. lar acum 
trebuie să-l înghit şi pe ticălosul acesta de 
Ambrose. 

— E încă plecat din oraş? 

— Mai are o săptămână. Până atunci pot să-mi 
fac treaba asa cum vreau eu. Fără toate ineptiile 
astea birocratice. La naiba, dacă îmi mai rescrie 
rapoartele ca să le aducă „în conformitate cu 
politicile administrative”, cred că o să mi se facă 
rău. 

Nick lăsă furculita jos si făcu o grimasa spre 
salată. Simpla menţiune a șefului său îi taiase pofta 
de mâncare. Chiar din prima zi, Nick şi Ambrose 
se călcaseră pe bătături unul pe altul. Charles 
Ambrose se desfăta în caruselul birocratic, pe când 
Nick insista întotdeauna să ajungă la subiect, oricât 
de neplăcut ar fi fost asta. Ciocnirea dintre ei 
fusese inevitabilă. 

— Nick, problema ta este că, deşi eşti un tip 
cerebral, nu vorbeşti în „limbi străine”, ca toți 
ceilalți. I-ai aiurit pe toţi. Nu le plac oamenii pe 

care nu ştiu de unde să-i ia. In plus, mai esti si 
liberal pana la moarte. 

— Şi? Si tu esti. 

— Dar eu sunt si un tocilar cu acte in regula! 
Nouă ne sunt permise diverse chestii. Că daca nu, 
le închid calculatoarele. 

Nick râse, bucuros deodată de tovarasia bunului 
său prieten, Tim. Cei patru ani cât fuseseră colegi 
de camera la facultate clădiseră o legătură 
puternică între ei. După opt ani în străinătate, Nick 
îl găsise acum pe Tim Greenstein la fel de bărbos 
şi de plăcut ca întotdeauna. 

Lua furculita în mână şi termină de mâncat 
salata. 

— Aşadar, ce ai de gând sa faci cu cazul 
Fontaine? îl întrebă Tim când ajunseră la desert. 

— O să-mi fac treaba şi voi cerceta cazul. 

— Ai de gând să-i zici lui Ambrose? Ştii c-o sa 
vrea să-i vorbeşti despre asta. La fel şi tipii din 
Companie, dacă nu cumva ştiu deja. 

— Lasă-i să afle pe cont propriu. Ăsta e cazul 
meu. 

— Nick, mie-mi sună a spionaj. Nu e tocmai o 
problemă consulară. 

Dar lui Nick nu-i surâdea ideea de a o pasa pe 
Sarah Fontaine cine ştie cărui ofiţer de la CIA. 
Părea prea fragilă, prea vulnerabilă. 

— E cazul meu, repetă. 

Tim ranji. 

— Ah, vaduva Fontaine! Nu cumva e genul tau 
de femeie? Desi nu prea vad ce te atrage. Ceea ce 
nu înțeleg eu este cum s-a întâmplat să pună mana 
pe bărbatul ăsta. Un Adonis blond, nu? Nu pare 
genul de tip care să se dea la o femeie cu ochelari 
de baga. Îl suspectez că s-a însurat cu ea din cu 
totul alte motive decât cele obişnuite. 

— Obisnuite? Din dragoste, vrei să spui? 

— Nu. La sex mă refer. 

— Unde naiba vrei să ajungi? 

— Hm! Esti cam tepos. Ţi-a plăcut, nu-i aşa? 

— Nu comentez. 

— Imi pare că viata ta amoroasă e cam pustie de 
la divort incoace. 

Nick tranti ceasca de cafea pe masa: 

— Ce-i cu întrebările astea? 

— Încerc să văd unde-ti stă mintea, Nick. N-ai 
auzit? Cică e cea mai nouă gaselnita: bărbaţii care- 
şi deschid sufletul unul în fata celuilalt. 

Nick ofta: 

— Nu-mi spune! lar ai fost la una din şedinţele 
de pregătire pentru dobândirea sensibilităţii. 

— Mda! E un loc minunat pentru a întâlni 
femei. Ar trebui să încerci și tu. 

— Nu, mersi. Ultimul lucru care-mi lipseşte este 
să mă alătur unui grup de oameni care își plâng de 
milă, cu o grămadă de femei nevrotice în jur. 

Tim se uită la prietenul său cu compătimire. 

— Nick, ascultă-mă! Trebuie să faci ceva. Nu 
poţi să stai în fund pe scaun și să rămâi celibatar 
tot restul vieții. 

— De ce nu? 

Tim râse: 

— Pentru că amândoi stim că n-ai înclinații spre 
preoție, ce naiba! 

Tim avea dreptate. În cei patru ani de la 
despărțirea lui de Lauren, Nick evitase orice relație 
apropiată cu vreo femeie, fie ea sexuală sau de alt 
fel, iar asta începea să se vadă. Devenise iritabil. 
Se avântase în salvarea a ce-i mai rămăsese din 
carieră, dar munca, descoperise el, nu era un bun 
substitut pentru ceea ce își dorea cu adevărat: un 
trup cald si catifelat pe care să-l tina în braţe; 
chicote de râs în noapte; gânduri împărtăşite în 
intimitatea patului. Ca să nu mai fie rănit vreodată, 
învățase să trăiască şi fără lucrurile acestea. Era 
singura modalitate de a nu-și pierde minţile cu 
totul. Dar instinctele masculine nu pier aşa ușor. 
Nu, Nick nu avea înclinații spre preoție. 

— Ai mai aflat veşti de la Lauren în ultima 
vreme? întrebă Tim. 

Nick ridică privirea, strambandu-se: 

— Mda! Luna trecuta. Mi-a zis ca ii e dor de 
mine. Cred ca, de fapt, ceea ce îi lipseste este viata 
la ambasada. 

— Deci te-a sunat! E promiţător. Mie-mi 
miroase a reconciliere. 

— Aşa crezi? Aş zice, mai degrabă, că ultima ei 
aventură n-a mers așa bine. 

— Oricum ai lua-o, imi pare că regretă divorţul. 
Ai profitat de ocazie să păstrezi legătura? 

Nick împinse din fata lui ce mai rămăsese din 
prăjitura cu spumă de ciocolată: 

— Nu. 

— De ce nu? 

— N-am avut chef. 

Tim se lăsă pe spate şi râse. 

— N-a avut chef! Oftă într-o doară, fără nicio 
intenție: Patru ani l-am ascultat cum se plânge că 
este groaznic să fii divorţat, iar acum îmi vine cu 
asta. 

— Uite ce e, de fiecare data cand îi merge prost, 
se decide să îl sune pe bunul Nick, prietenul ei cel 
loial. Nu mai pot să înghit așa ceva! l-am spus că 
nu mai sunt disponibil. Nici pentru ea, nici pentru 
nimeni altcineva. 

Tim clatina din cap: 

— Te-ai lăsat de femei. Ăsta e un semn foarte 
rău. 

— Nimeni n-a murit din pricina asta. 

Nick mormăi și azvârli câteva bancnote pe 
masă, apoi se ridică. Nu voia să se gândească la 
femei în clipa asta. Avea mult prea multe pe cap și, 
cu siguranță, nu avea nevoie de o nouă relație 
amoroasă ratată. 

Dar afară, în drum spre birou, printre ciresii 
inmuguriti, mintea îi hoinăni din nou la Sarah 
Fontaine. Nu la Sarah, văduva îndurerată, ci la 
Sarah, femeia. Numele 1 se potrivea. Sarah cea cu 
ochii de chihlimbar. 

Nick se scutură iute de gândurile acestea. Dintre 
toate femeile din Washington, ea era ultima la care 
ar fi trebuit să se gândească. În meseria lui, 
obiectivitatea era esențială pentru îndeplinirea 
sarcinii cu succes. Fie că era vorba de eliberarea 
vizelor sau de pledarea cazului unui american 
închis în fata magistraturii, implicarea emoţională 
era aproape întotdeauna o greșeală. Nu, Sarah 
Fontaine nu era pentru el nimic mai mult decât un 
simplu nume dintr-un dosar. 

Si aşa avea să rămână. 


Amsterdam 


Bătrânul îndrăgea trandafirii. Îi plăcea mirosul 
tamaios al petalelor, pe care le rupea adesea si le 
freca între degete. Atât de răcoroase, de parfumate, 
nu ca lalelele insipide pe care le plantase 
grădinarul său pe malul iazului cu rate. Lalelele au 
numai culoare, dar niciun pic de personalitate. Se 
ridicau pe tulpină, înfloreau şi dispăreau. Dar 
trandafirii! Rezistau și iarna, golasi şi ghimposi, ca 
nişte babute supărate, ghemuite, zgribulite de ger. 

Se opri intre tufisul de trandafiri si inspira 
adânc, bucurându-se de mireasma de pământ 
reavăn. În câteva săptămâni aveau să apară florile. 
Ce i-ar mai fi plăcut grădina asta nevestei lui! ŞI-o 
imagina zăbovind chiar în acest loc, zâmbind 
trandafirilor. Ar fi purtat vechea ei pălărie de paie 
şi un capot cu patru buzunare si ar fi avut cu ea 
găleata de plastic. „Uniforma mea, ar fi zis ea. 
Sunt doar un soldat bătrân, ieşit la lupta cu melcii 
si bărzăunii”. Îşi amintea cum cleştii de tăiat 
trandafiri se loveau de găleată când ea cobora 
treptele bătrânei lor case care rămăsese în urma 
lui. „Nienke, dulcea mea Nienke! reflectă el. Ce 
dor îmi e de tine!” 

— E o zi friguroasă, zise o voce în olandeză. 

Bătrânul se răsuci şi privi la tânărul cu păr 
spălăcit care se apropia de el printre tufele de 

trandafiri. 

— Kronen, îl întâmpină el. Ai venit până la 
urmă. 

— Îmi pare rău, meneer, domnule. Cu o zi 
întârziere, dar nu am avut de-ales. 

Kronen își scoase ochelarii de soare şi miji ochii 
spre cer. Ca de obicei, evita să îl privească pe 
bătrân direct. De la accident, toată lumea evita să îl 
privească in fata, iar asta îl enerva mereu. 
Trecuseră cinci ani de când nu mai fusese privit în 
ochi, cinci ani de când nu mai întâlnise privirea 
cuiva fără a detecta invariabila tresarire. Până şi 
Kronen, pe care ajunsese să-l considere ca pe un 
fiu, insista să se uite în altă parte. Dar, ce-i drept, 
tinerii din generaţia lui Kronen făceau prea mare 
caz de aparente. 

— Să înțeleg că totul a mers bine la Basra, zise 
bătrânul. 

— Da. Întârzieri minore, atât. Si au mai fost si 
problemele cu ultima livrare... cipurile electronice 
din mecanismul de tintire... Una dintre focoasele 
nucleare nu a nimerit ţinta. 

— Jenant. 

— Da. Am vorbit deja cu producatorul. 

Urmară o alee printre tufele de trandafiri, înspre 
iazul cu ratuste. Din pricina aerului rece, bătrânul 
avea gâtul inflamat. Își înfăşură mai bine fularul si 
fu apucat de o tuse subțire, uscată. 

— Am o misiune noua pentru tine, zise el. O 
femeie. 

Kronen se opri, cu ochii inviorati brusc de 
curiozitate. Părul lui părea aproape alb în lumina 
soarelui: 

— Cine este? 

— Numele ei este Sarah Fontaine. Soţia lui 
Geoffrey Fontaine. Vreau să vedem unde te 
conduce. 

Kronen se încruntă: 

— Nu înţeleg, domnule. Mi s-a spus că Fontaine 
e mort. 

— Urmăreşte-o oricum. Sursa mea americana 
imi spune ca are un apartament modest in 
Georgetown. Are treizeci si doi de ani. Este 
microbiolog. Cu excepția căsniciei sale, nu pare să 
aibă alte conexiuni cu serviciile secrete. Dar nu 
poți fi sigur niciodată. 

— Pot contacta sursa aceasta? 

— Nu. Poziţia sa este prea... delicată. 

Kronen dădu din cap, renunțând imediat la 
subiect. Lucrase pentru bătrân destulă vreme 
pentru a şti cum mergeau lucrurile. Fiecare om 
avea teritoriul său, cutiuta din care opera. 
Niciodată nu trebuia să încerce să-și croiască drum 
mai departe. Chiar si Kronen, în care se investea 
atâta încredere, nu vedea decât o parte din 
imaginea de ansamblu. Numai bătrânul vedea 
totul. 

Se plimbau împreună pe marginea iazului. 
Bătrânul vari mâna în buzunarul hainei şi scoase o 
punguta de pâine pe care o luase din casă. In 
tăcere, aruncă o mână de firimituri în apă şi urmări 
cum se umflă bucatelele de pâine. Rațele se 
balaceau prin stufaris. Cât trăise Nienke, mergea in 
parc în fiecare dimineață, doar ca să le dea rațelor 
pâinea ei prăjită. Se temea că nu primeau destulă 
hrană cele mai slăbite. „Uite aici, Frans, zicea ea. 
Cele mici s-au făcut asa dolofane! Şi toate astea 
numai cu firimiturile mele de la micul dejun!” 

Iată-l acum: aruncă pâine în apă pentru niște rate 
de care nu-i păsa, dar pe care ştia că Nienke le-ar fi 
îndrăgit. Împături ambalajul cu atenţie şi îl puse la 
loc în buzunar. Făcând acest gest, își dădu seama 
ce trist şi ce amărât părea, încercând să păstreze un 
ambalaj vechi de pâine. Şi pentru ce? 

Iazul isi preschimbase culoarea într-un cenusiu 
posomorât. „Unde dispăruse soarele?” se întrebă 
el. Fără să se uite la Kronen, zise: 

— Vreau să aflu ce este cu această femeie. Să 
pleci iute. 

— Desigur. 

— Ai grijă în Washington. Am înţeles ca fata 
criminalității a devenit abominabila acolo. 

Kronen rase in timp ce se intorcea sa plece: 

— Tot ziens, meneer! Sa ne vedem cu bine, 
domnule! 

Batranul facu semn din cap: 

— Ne vedem in curand. 

° 

Laboratorul în care lucra Sarah era curat ca un 
pahar. Microscoapele sclipeau, mesele şi 
chiuvetele erau dezinfectate în mod repetat, 
camerele de incubație erau curățate de două ori pe 
zi. Munca lui Sarah necesita atenție strictă pentru 
aseptizare; din obisnuinta, insista pe curățenie. 
Dar, stând acum la masă în laborator si trecând în 
revistă ultima cutie de lamele de microscop, Sarah 
realiză că sterilitatea încăperii invadase cumva și 
restul vieții sale. 

Îşi scoase ochelarii si clipi obosită. Oriunde se 
uita, otelul inoxidabil sclipea, răspunzându-i. 
Luminile erau dure, fluorescente. Nu existau 
ferestre și, astfel, nici lumină naturală. Afară putea 
să fie amiază sau noapte, dar aici nu avea cum să 
vadă diferența. Cu excepția zumzetului venind 
dinspre frigider, laboratorul era tăcut. 

Îşi puse din nou ochelarii si începu să aranjeze 
lamele la loc in cutie. Dinspre hol se auzi tacanitul 
unor tocuri. Uşa se dădu de perete. 

— Sarah? Ce cauţi aici? 

Sarah se întoarse şi o zări pe buna ei prietenă, 
Abby Hicks. În halatul alb mărimea XXL, Abby 
aproape că umplea cadrul uși. 

— Mai aranjez câte ceva, explică Sarah. S-au 
strâns atât de multe de când am plecat... 

— O, pentru Dumnezeu, Sarah! Laboratorul o 
să se descurce fără tine câteva săptămâni. E deja 
opt seara. Verific eu culturile. Du-te acasă! 

Sarah închise cutia cu lamele. 

— Nu sunt sigură că vreau să mă duc acasă, 
murmură ea. E prea liniște. Mai degrabă aș sta aici. 

— Ei bine, nici locul ăsta nu e tocmai în centrul 
agitației. E la fel de viu ca un mormânt... 
Instantaneu, Abby isi mușcă buza şi se inrosi — 
chiar şi la cei cincizeci şi cinci de ani impliniti, 
Abby se imbujora ca o scolarita: Mi-am ales prost 
cuvintele, mormăi ea o scuză. 

Sarah zâmbi: 

— Abby, nu-i nimic. 

Pentru o clipă, cele două femei tăcură. Sarah se 
ridică şi deschise incubatorul pentru a depune 
înăuntru specimenul la care lucrase până atunci. 
Mirosul toxic al agar-agarului ce se ridica din 
plăcile Petri încălzite se răspândi în încăpere. 

— Sarah, cum iti mai este? o întrebă Abby cu 
blandete. 

Sarah închise incubatorul dupa ce lăsă 
specimenul înăuntru. Cu un oftat, se întoarse cu 
fata spre prietena ei: 

— Ma descurc, ce să fac. 

— Ne este dor de tine aici. Pana si bătrânul 
Grubb zice ca nu mai e la fel fara tine si sticlutele 
tale ridicole de dezinfectant. Cred ca tuturor le e 
putin teamă să te sune. Niciunul dintre ei nu ştie 
cum să iti vindece durerea, bănuiesc. Dar chiar ne 
pasă de tine, Sarah. 

Sarah dădu din cap cu recunoştinţă: 

— O, Abby, ştiu asta. Şi apreciez tot ce ati facut 
pentru mine. Toate bunatatile, felicitarile si florile. 
Acum însă trebuie să mă pun eu pe picioare. Privi 
trist împrejur: Am crezut că asta îmi trebuie, să 
revin la serviciu. 

— Unora le sunt de folos vechile obiceiuri. Alţii 
simt nevoia să se depărteze de tot pentru o vreme. 

— Poate asta ar trebui să fac și eu. Să plec din 
Washington pentru o vreme. Departe de toate 
locurile care îmi aduc aminte de el... Inghiti în 
gol, peste durerea familiară care o ardea in gât, şi 
încercă un zâmbet: Sora mea m-a invitat la ea, în 
Oregon. Stil, nu mi-am văzut nepotul şi nepoatele 
de câțiva ani buni. Cred că au crescut oleacă. 

— Atunci du-te la ei. Sarah, nici n-au trecut 
două săptămâni! Iti trebuie timp. Du-te la sora ta. 
Descarcă-te prin plâns. 

— Mi-am petrecut prea multe zile plângând. Am 
stat acasă, întrebându-mă cum voi trece prin toate 
astea. Încă nu sunt în stare să mă uit la hainele lui 
atârnate în dulap. Sarah clătină din cap: Nu doar 
pierderea lui doare aşa de tare. Ci toate celelalte... 

— Te referi la partea cu Berlinul. 

Sarah aprobă: 

— O s-o iau razna dacă mă mai gândesc mult la 
asta. De-asta am venit aici astă-seară, ca să mai uit 
de toată treaba asta. Am crezut că a sosit momentul 
să revin la serviciu şi rămase cu ochiu atintiti la 
teancul de cărți de lângă microscop. Dar e ciudat, 
Abby. Îndrăgeam locul acesta. Acum mă întreb 
cum de l-am suportat în ultimii șase ani. Toate 
dulapurile astea reci şi chiuvetele de oţel! Totul 
este atât de mohorat! Simt că mă sufoc aici. 

— Probabil e mai mult decât laboratorul. Sarah, 
dintotdeauna ţi-a plăcut să lucrezi aici. Tu esti 
genul de om care fredonează lângă centrifugă. 

— Nu mă pot vedea lucrând aici pentru tot 
restul vieții. Geoffrey şi cu mine am avut atât de 
putin timp împreună! Trei zile pentru luna de 
miere. Atât. Apoi a trebuit să vin aici în grabă ca să 
termin nenorocita aia de propunere de grant. Eram 
întotdeauna atât de ocupați, încât n-am avut timp 
de vacanţă. Acum nici nu vom mai avea o altă 
şansă. Oftând, se apropie din nou de masa ei de 
lucru şi închise lampa microscopului; încet, 
adăugă: Si nu voi sti niciodată de ce el... se aşeză 
fără să-şi termine gândul. 

— Ai mai aflat ceva de la Departamentul de 
Stat? 

— Ieri m-a sunat din nou bărbatul acela. Poliţia 
din Berlin a eliberat în final... cadavrul. Mâine 
ajunge aici. Ochu i se umeziră; privi în Jos, 
străduindu-se să nu plângă: Înmormântarea e 
vineri. O să fu acolo? 

— Bineînţeles că voi fi acolo. Cu toții vom fi 
acolo. Te conduc eu, bine? Abby se apropie şi 
cuprinse cu mana umărul prietenei ei: Sarah, totul 
s-a întâmplat de curând. Ai tot dreptul să plângi. 

— Abby, există atât de multe lucruri legate de 
moartea lui pe care nu le voi înțelege niciodată! 
Omul acela de la Departamentul de Stat — mă tot 
interoga, încercând să obțină răspunsuri, iar eu nu 
i-am putut oferi nici măcar unul! O, ştiu că își 
făcea treaba, dar a ridicat aceste... posibilități care 
mă tot frământă de atunci încoace. Am început să- 
mi pun întrebări despre Geoffrey. Din ce în ce mai 
multe. 

— Sarah, nici n-aţi fost căsătoriți atât de mult 
timp. La naiba, soţul meu si cu mine am fost 
căsătoriți treizeci de ani înainte să ne despartim, şi 
tot nu i-am dat de cap ticălosului. Nu e ceva 
anormal că nu stiai tot ce era de ştiut despre 
Geoffrey. 

— Dar era sotul meu! 

Abby ramase tacuta pentru o clipa. Apoi, cu o 
uşoară ezitare, zise: 

— Stu, Sarah, întotdeauna era ceva cu el... 
Adică n-am simțit vreodată că as putea ajunge să-l 
cunosc foarte bine. 

— Abby, era timid. 

— Nu, nu era doar timiditatea. Era ca $i cum... 
ca $i cum nu voia sa se deconspire. Ca şi cum... Se 
uită spre Sarah: O, nu e important. 

Dar Sarah se gândea deja la ceea ce spusese 
Abby. Observatia ei avea un miez de adevăr. 
Geoffrey fusese un tip distant, nu era înclinat spre 
conversații lungi sau destăinuiri. Nu vorbea mult 
despre sine. Întotdeauna părea mai degrabă 
interesat de ea, de munca ei, de prietenii ei. Când 
s-au cunoscut, acest interes vădit fusese flatant; 
dintre toți bărbații pe care îi întâlnise, el fusese 
singurul care ascultase cu adevărat. 

Si, pentru nu se ştie ce motiv, îi răsări în minte 
un alt chip. Nick O’Hara. Da, acesta era numele 

lui. Amintirea se materializă brusc, vie: felul în 
care o studiase, felul în care ochii săi cenușii se 
concentraseră asupra fiecărei expresii a feţei ei. 
Da, şi el ascultase; doar asta îi era meseria. Asta să 
fi inclus si chinuitul văduvelor? Nu voia să se 
gândească la el. Nu voia să mai aibă de-a face cu 
el vreodată. 

Sarah puse capacul de plastic pentru microscop. 
Se gândi dacă să ia registrul de date acasă, cu ea. 
În timp ce scana pagina deschisă, îşi dădu seama 
că şirul de intrări simboliza felul în care îşi trăia 
viaţa. Ordonat, atent şi meticulos aranjat între 
laturile tipărite ale coloanei. 

Închise registrul si îl puse la loc in raft. 

— Cred că ma duc acasă, spuse ea. 

Abby o aproba: 

— Bun. Nu are sens sa te ingropi aici. Uita de 
serviciu pentru o vreme. 

— Esti sigură ca te descurci cu sarcinile 
suplimentare? 

— Bineînţeles. 

Sarah isi scoase halatul alb si il atârnă lângă usa. 
Ca toate lucrurile din încăpere, halatul ei arăta prea 
ordonat, prea curat. 

— Poate îmi iau ceva timp liber după 
înmormântare. Încă o săptămână. Sau poate o lună. 

— Totuşi, să nu stai departe de noi prea mult 
timp, zise Abby. Mai avem nevoie de tine pe aici. 

Sarah aruncă o ultimă privire în jur ca să se 
asigure că totul era în ordine. Totul era în ordine. 

— Mă întorc, zise ea. Doar că nu ştiu când 
anume. 

e 

Sicriul alunecă pe rampă si ateriză pe platformă 
cu o bufnitură uşoară. Zgomotul îl făcu pe Nick să 
se cutremure. Toți anii în care trimisese cetățenii 
americani morți cu avionul nu îi alungaseră 
sentimentul de oroare. Dar, ca toți ceilalți din 
echipa consulară, isi găsise propria modalitate de a 
face față durerii. Ceva mai târziu va ieşi într-o 


41 


plimbare lungă, se va duce acasă și isi va turna un 
pahar mare cu tărie. Apoi se va aşeza în vechiul 
său fotoliu de piele, va da drumul la radio şi va citi 
ziarul; va afla câte cutremure au mai avut loc, câte 
accidente de avion, de tren şi de autobuze, câte 
bombe au mai căzut asupra lumii acesteia. 
Imaginea de ansamblu. Asta va face ca această 
moarte singulară să pară insignifiantă. Aproape. 

— Domnul O’Hara? Vă rog, semnaţi aici. 

Un bărbat în uniforma companiei aeriene îi 
întinse o mapă cu actele de transport. Nick aruncă 
o privire asupra documentelor, observând rapid 
numele decedatului: Geoffrey Fontaine. Mâzgăli o 
semnătură şi îi dădu mapa înapoi. Apoi se întoarse 
şi urmări cum sicriul e încărcat în dricul ce îl 
aştepta. Nu voia să se gândească la ce conţinea, 
dar, fără să vrea, în minte 1 se infiripa o imagine, 
ceva ce văzuse într-o revistă, fotografia unor săteni 
vietnamezi după un bombardament. Fuseseră arşi 
de vii. Asta se găsea în sicriul lui Geoffrey 
Fontaine? Un om ars, fără posibilitatea de a mai fi 
recunoscut? 

Izgoni imaginea. Fir-ar să fie, avea nevoie de o 
tarie! Era timpul să se ducă acasă. Dricul se 
îndrepta în siguranță către morga desemnată; cum 
aranjaseră dinainte, Sarah Fontaine va prelua totul 
din acest punct. Se întrebă dacă ar fi bine să o mai 
sune o dată, pentru ultima oară. Dar de ce? Alte 
condoleanţe, alte regrete? El isi făcuse treaba. Ea 
plătise deja. Nu mai rămăsese nimic de spus. 

Când ajunse în apartamentul său, Nick își 
scosese din minte deja întreaga poveste. Îşi aruncă 
geanta pe canapea si intră direct în bucătărie, unde 
îşi turnă un pahar generos de whisky şi puse ceva 
de mâncare la încălzit în cuptor. Meniurile 
Swanson, prietenii cei mai buni ai burlacilor. Se 
rezemă de blatul mesei şi sorbi din pahar. 
Frigiderul începu să toarcă, iar lumina cuptorului 
se stinse automat. Se gândi să dea drumul la radio, 
dar nu izbutea să-şi impună să se miște din loc. 

lată, asa se încheia încă o zi din viata de funcționar 
public. Si când te gândești ca era abia marti! 

Se întrebă cât timp trecuse de când fusese ultima 
oară fericit. Luni? Ani? Era inutil să încerce să-și 
amintească o altă stare emoţională. Nu-si amintea 
decât sunete şi imagini: albastrul cerului, surâsul 
unui chip. Ultima imagine distinctă a fericirii era o 
călătorie cu autobuzul prin Londra, un autobuz cu 
scaune rupte şi geamuri murdare. Tocmai plecase 
de la ambasadă şi se îndrepta spre casă, la 
Lauren... 

Soneria apartamentului îl făcu să sară ca ars. 
Brusc, simți o nevoie acută de companie, 
compania oricui, chiar si a băiatului care livra 
ziarele. Se apropie de interfon. 

— Da? 

— Hei, Nick? Sunt eu, Tim. Dă-mi drumul. 

— Bine. Hai, urcă. 

Nick apăsă butonul încuietori de la intrare. 
Oare Tim voia ceva de mâncare? Ce întrebare 
stupidă! Întotdeauna voia ceva de mâncare. Nick 
cotrobăi prin congelator şi răsuflă ușurat, 
descoperind alte două cutii cu mâncare 
semipreparată. Puse una în cuptor. 

Se duse la usa de la intrare si aşteptă să se 
deschidă uşile liftului. 

Tim ţâşni afară: 

— Să vedem, eşti pregătit pentru asta? Ghici ce 
a descoperit prietenul meu de la FBI? 

Nick ofta: 

— Mi-e teamă să întreb. 

— ÎI ştii pe tipul acela, Geoffrey Fontaine? Ei 
bine, e mort, nu glumă. 

— Şi ce-i nou în asta? 

— Nu, eu vorbesc de adevăratul Geoffrey 
Fontaine. 

— Uite, zise Nick. Am închis dosarul în cazul 
acesta. Dar, dacă vrei să rămâi la cină... 

Tim îl urmă în interiorul apartamentului: 

— Vezi tu, adevaratul Geoffrey Fontaine a 
murit... 

— Aha, zise Nick. 

— Acum patruzeci şi doi de ani! 

Usa se trânti în urma lor. Nick se răsuci și 
rămase cu ochii holbati. 

— Ha! jubilă Tim. M-am gândit eu că iti voi 
capta atenția. 

Ziua avea parfum de flori. Pe iarba de la 
picioarele lui Sarah se odihnea un buchet mare de 
garoafe, gladiole si crini. Pentru tot restul vieţii ei, 
parfumul acestor flori avea să-i provoace greață. Îi 
va aminti de vârful dealului si de plăcile de 
marmură ce impestriteaza iarba tunsă scurt, de 
ceața care atârnă în valea de jos. Dar, mai ales, îi 
va aminti de durere. Toate celelalte — cuvintele 
preotului, strânsoarea mâinii lui Abby, buna ei 
prietenă, în jurul braţului, până si primele picături 
reci de ploaie care o atinseseră pe faţă — pe toate 
acestea abia le simţea, pentru că erau undeva la 
limita durerii. 

Se forţă să nu isi îndrepte atenția către groapa 
deschisă la picioarele ei. În schimb, privi înspre 
dealul ce se înălța deasupra văii. Prin ceață zărea 
vagi pete rozalii. Cireşii înfloreau. Dar imaginea 
aceasta nu făcu decât să o întristeze; era o 
primăvară pe care Geoffrey nu avea să o vadă. 

Vocea preotului căzu, într-o monotonie iritantă. 
O burnita rece îi arse obrajii si îi incetosa 
ochelarii; aburul din vale îi inconjura, despartindu- 
i astfel de tot restul lumii. Ghiontul lui Abby o 
readuse la realitate. Sicriul fusese coborât. Văzu 
fețele celorlalți, toate cu ochii spre ea, toate în 
aşteptare. Aceştia erau prietenii ei, dar în durerea 
ei abia îi mai recunoştea. Chiar si Abby, draga de 
Abby, era doar o străină acum. 

Cu un gest automat, Sarah se aplecă şi luă un 
pumn de tarana. Era umedă, grasă si mirosea a 
ploaie. Aruncă pământul în groapă. Lovitura în 
sicriu o făcu să tresară. 

Chipurile trecură pe lângă ea ca niște fantome în 
ceaţă. Prietenii ei erau prevenitori. Vorbeau in 
şoaptă. Toate acestea ea le trăi cu ochii uscați, 
amortita. Mirosul florilor şi ceața care 1 se lipea de 
fata îi copleseau simţurile; nu fusese conştientă de 

ce se întâmplă in jurul ei, până cand se uită 
primprejur si constata ca lumea plecase. Numai ea 
şi Abby rămăseseră în picioare lângă mormânt. 

— Începe să plouă, observă Abby. 

Sarah îşi ridică privirea şi văzu cum coboară 
norii asupra lor ca un văl rece, argintiu. Abby o luă 
pe Sarah de umeri cu braţul ei zdravăn şi o 
conduse încet spre parcare. 

— Cred că amândouă avem nevoie de o ceasca 
de ceai, zise Abby. 

Acesta era remediul ei pentru absolut orice. 
Supravietuise unui divorț oribil şi plecării la 
facultate a băieților ei doar cu ajutorul a niște Earl 
Grey. 

— O ceaşcă de ceai, să vorbim în linişte. 

— Mi-ar prinde bine nişte ceai, recunoscu 
Sarah. 

Brat la brat, străbătură încet pajiştea. 

— Sarah, ştiu că asta nu înseamnă nimic pentru 
tine în acest moment, începu Abby, dar durerea se 
va domoli. Chiar o să treacă. Noi, femeile, suntem 
făcute aşa, puternice. Nu avem de ales. 

— Dar dacă eu nu sunt? 

— Ba eşti. Să nu te indoiesti de asta. 

Sarah clătină din cap: 

— Acum pun la îndoială totul. Şi pe toţi. 

— Doar nu şi pe mine, nu? 

Sarah se uită la chipul lataret si umed al lui 
Abby şi îi zâmbi. 

— Nu. Pe tine nu. 

— Bun. Când o să ajungi la vârsta mea, ai să 
vezi că totul este... 

Brusc, Abby se opri locului. Răsufla zgomotos. 
Sarah urmări încotro îi era îndreptată privirea. 

Prin valatucii de ceaţă, un om îşi croia drum 
catre ele. 

Sarah cerceta parul saten inchis zburlit de vant 
si haina cenusie, acum sclipind din cauza a zeci de 
picături de ploaie. Îi era limpede că omul stătuse in 
frig o bună bucată de vreme, poate chiar pe 

parcursul întregii ceremonii. Frigul îi imbujorase 
obrajii. 

— Doamnă Fontaine? începu el. 

— Bună ziua, domnule O’Hara. 

— Uitaţi, îmi dau seama că este un moment 
nepotrivit, dar încerc să vă prind de două zile. Nu 
mi-ati răspuns la mesaje. 

— Nu, recunoscu ea. Nu v-am răspuns. 

— Trebuie să vă vorbesc. Au apărut elemente 
noi. Cred că trebuie să aflați de ele. 

— Sarah, cine este domnul acesta? interveni 
Abby. 

Nick se răsuci spre femeia mai în vârstă: 

— Nick O’Hara. Lucrez la Departamentul de 
Stat. Daca se poate, doamna, as dori sa discut un 
minut cu doamna Fontaine. 

— Dar poate ea nu doreşte să vorbească acum 
cu dumneata. 

Bărbatul privi spre Sarah: 

— Este ceva important. 

Ceva in felul in care o privise, inclestarea 
incapatanata a fălci, ceva o făcu pe Sarah sa ia in 
considerare cererea lui. Plănuise să nu mai aibă 
vreodată de-a face cu el. În ultimele două zile, 
robotul telefonic înregistrase șase mesaje de la el, 
pe care ea le ignorase cu desăvârşire. Geoffrey era 
mort şi îngropat; durerea era copleșitoare. Nick 
O’Hara nu avea decât să răscolească totul punând 
întrebări fără de răspuns. 

— Doamnă Fontaine, vă rog. 

Într-un final, ea aprobă cu un semn din cap. Cu 
o privire spre Abby, o linişti pe aceasta: 

— E în regulă. 

— Oricum, nu puteţi sta de vorbă aici. Într-o 
clipă o să toarne cu găleata! 

— O pot conduce chiar eu acasă, se oferi Nick. 
Si, văzând căutătura neîncrezătoare a lui Abby, el 
zâmbi: Serios, nu este nicio problemă. Am eu grijă 
de dumneaei. 

Abby o mai imbratisa încă o data pe Sarah, apoi 
o sărută pe obraz: 

— Te sun diseară, draga mea. Hai să luăm micul 
dejun împreună mâine dimineaţă. Apoi, evident 
împotriva voinţei sale, se indeparta spre maşina ei. 

— Înţeleg că este o prietenă bună, zise el, 
urmărind plecarea lui Abby. 

— Lucrăm împreună de ani de zile. 

— La NIH? 

— Da. În acelaşi laborator. 

El ridică privirea spre cer, care acum era 
acoperit de nori negri de furtună. Se lăsase un frig 
pătrunzător. 

— Prietena dumitale are dreptate. Într-o clipă o 
să toarne cu găleata. Haideţi! Maşina mea e într- 
acolo. 

Îi atinse uşor mâneca. Ea înainta mecanic, 
lăsându-l să o indrume până la scaunul din fata al 
mașinii lui. El se aşeză la volan si trânti portiera. 
Pentru o clipă, rămaseră așa, în tăcere. Maşina era 
un Volvo bătrân, un vehicul practic, fără alte 
decorațiuni, ales numai şi numai pentru capacitatea 
sa de transport. Cumva, 1 se potrivea. Interiorul 
mașinii păstrase ceva căldură și ochelarii lui Sarah 
se aburiră. Luându-i de la ochi, se rasuci spre el si 
descoperi că are părul ud. 

— Probabil că vă este frig, zise el. Haideţi să vă 
duc acasă. 

Motorul se trezi la viata. Din gurile de ventilație 
năvăli un val de căldură, încălzindu-i încetul cu 
încetul, pe măsură ce parcurgeau drumul sinuos 
dinspre cimitir. Stergatorul de parbriz scârțâia 
dintr-o parte în alta. 

— De dimineaţă era frumos, zise ea, privind 
ploaia care cădea în rafale. 

— Imprevizibilă vremea asta, ca mai toate de 
altfel. 

Coti lin pe autostradă către Washington. Era un 
şofer calm, cu mâini sigure. Genul care probabil ca 

nu îşi asuma riscuri inutile. Bucurându-se de 
căldura aerotermei, Sarah se lăsă comod în scaun. 

— De ce nu mi-ati răspuns? întrebă el. 

— A fost nepoliticos din partea mea. Îmi cer 
scuze. 

— Nu mi-ati răspuns la întrebare. De ce nu m- 
ati sunat înapoi? 

— Cred că nu mai voiam să aud alte speculaţii 
despre Geoffrey. Sau despre decesul lui. 

— Chiar dacă sunt reale? 

— Nu mi-aţi oferit lucruri reale, domnule 
O’Hara. Ati făcut doar nişte presupuneri. 

El privea întunecat drumul ce se deschidea în 
faţa lor. 

— Doamnă Fontaine, acum nu mai fac 
presupuneri. Am toate datele. Am nevoie doar de 
un nume. 

— Despre ce vorbiti? 

— Despre sotul dumneavoastra. Mi-ati spus ca 
l-aţi întâlnit pe Geoffrey Fontaine acum şase luni, 
intr-o cafenea. Cred ca v-a luat pe sus. Patru luni 
mai târziu v-aţi căsătorit. Corect? 

— Da. 

— Nu ştiu cum să va spun asta, dar Geoffrey 
Fontaine — adevaratul Geoffrey Fontaine — a murit 
acum patruzeci $i doi de ani. Era un copil. 

Nu-i venea sa creada: 

— Nu inteleg... 

El nu o privi; cat vorbira, tinu privirea atintita la 
drum: 

— Omul cu care v-aţi căsătorit şi-a asumat 
numele unui copil decedat. Este destul de uşor de 
făcut. Cauti numele unui copil care a murit cam în 
perioada în care te-ai născut. Apoi obţii o copie a 
certificatului de naștere. Cu aceasta, obţii un 
număr de identitate fiscală, permis de conducere, 
certificat de căsătorie. Devii astfel acel copil, acum 
ajuns adult. O nouă identitate. O nouă viaţă. Cu 
toate înregistrările oficiale drept dovadă. 

— Dar... dar cum de știți toate astea? 

— În ziua de azi, totul se păstrează pe 
calculator. După câteva verificări, am aflat că 
Geoffrey Fontaine nu a făcut armata. Nu a mers 
niciodată la scoala. N-a avut un cont bancar. Totul 
până acum un an, când deodată numele lui apare 
într-o groază de locuri. 

Femeia rămase fără suflare. 

— Atunci cine era? şopti ea până la urmă. Cu 
cine m-am căsătorit? 

— Nu ştiu, veni răspunsul lui Nick. 

— Dar de ce? De ce a făcut asta? De ce să-și 
înceapă o nouă viaţă? 

— Îmi vin în minte mai multe motive. Primul 
meu gând a fost că era căutat pentru crimă. 
Amprentele lui erau înregistrate la biroul de 
eliberare a permiselor auto, aşa că le-am verificat 
pe computerele FBI-ului. Nu se află pe niciuna din 
listele lor. 

— Atunci, nu era un criminal. 

— Nu există nicio dovadă în sensul acesta. O 
altă posibilitate ar fi că era parte dintr-un program 
federal de protecție a martorilor, că i s-a dat un nou 
nume ca protecţie. Îmi este greu să verific așa 
ceva. Informaţiile sunt foarte bine păzite. În 
schimb, ne-ar da un motiv pentru uciderea sa. 

— Vreti să spuneţi că, de fapt, cei împotriva 
cărora a depus mărturie l-au găsit? 

— Exact. 

— Dar mi-ar fi mărturisit aşa ceva, ar fi 
împărtăşit cu mine... 

— Asta mă face să ma gândesc la o alta 
posibilitate. Poate mi-o puteti confirma. 

— Va ascult. 

— $i dacă noul nume si noua viata asumată de 
sotul dumneavoastra fac parte din meseria sa? 
Poate ca el nici nu se ascundea de nimeni sau 
nimic. Poate ca a fost trimis aici. 

— Adică era spion, asta vreți să spuneţi, traduse 
ea încet. 

El o privi şi aprobă dând din cap. Avea ochii la 
fel de cenuşii ca furtuna de afară. 

— Nu cred una ca asta, declară ea. Nu cred 
nimic! 

— Dar este adevărul. Vă asigur. 

— Atunci de ce îmi spuneți mie asta? De unde 
ştiţi că nu sunt şi eu complice sau asa ceva? 

— Doamnă Fontaine, nu cred că sunteți băgată 
în asta. Am văzut dosarul dumneavoastră... 

— O! Am şi eu un dosar, nu? izbucni ea. 

— V-a fost verificat cazierul acum câțiva ani, 
mai ţineţi minte? Pentru proiectele de cercetare la 
care lucraţi. Fireşte că v-a fost întocmit un dosar. 

— Fireşte. 

— Dar nu doar dosarul dumneavoastră mă face 
să înclin a crede că nu sunteţi amestecată în toate 
astea. Ci şi instinctul. Acum, convingeti-ma că nu 
ma insel. 

— Cum? Sa fac un test cu detectorul de 
minciuni? 

—  Incepeti prin a-mi povesti despre 
dumneavoastră şi Geoffrey. Erati îndrăgostiți unul 
de altul? 

— Bineînţeles! 

— Deci a fost o căsătorie reală? Ati... întreținut 
relații intime? 

Femeia rogi: 

— Da. Ca orice cuplu normal. Vreti să aflați cât 
de des? Când anume? 

— Nu mă joc aici. Din contră, imi pun pielea la 
bătaie pentru dumneavoastră. Dacă nu vă place 
abordarea mea, atunci poate preferați modul în 
care tratează Compania subiecţii anchetelor. 

— Să înţeleg că nu le-aţi spus încă nimic celor 
de la CIA? 

— Nu. Făcu un gest cu bărbia, semn al 
încăpăţânării: Nu prea mă omor după felul in care 
rezolvă ei lucrurile. Probabil că am să fiu mustrat 
pentru asta, dar se prea poate să nu se întâmple așa 
ceva. 


51 


— Atunci de ce va puneti pielea la bataie? 

Bărbatul ridică din umeri: 

— Din curiozitate. Poate și pentru sansa de a 
vedea ce pot face de unul singur. 

— Din ambiţie? 

— Bănuiesc că în parte si de asta. In plus... 

Se uită spre ea şi pentru o clipă privirile lor se 
intalnira. Deodată nu mai zise nimic. 

— În plus ce? întrebă ea. 

— Nimic. 

Ploaia cădea în rânduri compacte, opace, siroind 
pe parbrizul maşinii. Nick părăsi autostrada şi îşi 
croi drum prin trafic către oraş. Drumul prin 
Washington la ora de vârf era, de obicei, un motiv 
de enervare pentru Sarah; dar astăzi privea toată 
această aglomeratie cu calm. Ceva în felul cum 
conducea Nick O’Hara o făcea să se simtă in 
siguranță. De fapt, tot ce era legat de el iti crea o 
senzaţie de siguranță: mâinile neclintite pe volan, 
căldura mașinii sale, timbrul jos al vocii. Doar 
stând în maşină lângă el, şi Sarah se simţea 
protejată. Își putea închipui cât de în siguranţă s-ar 
simţi o femeie în braţele sale. 

— Oricum, continuă el, vedeţi că avem multe 
întrebări fără răspuns. Poate dumneavoastră aveţi o 
parte din răspunsuri, fie că sunteți conştientă de 
asta sau nu. 

— Nu am ce răspunsuri să vă dau. 

— Haideţi să începem cu ceea ce ştiţi. 

Ea clătină din cap, uluita: 

— Am fost căsătorită cu el şi nici nu sunt în 
stare să vă spun numele lui adevărat! 

— Sarah, oricine, chiar şi cel mai bun spion, 
face greşeli. Trebuie să-și fi lăsat garda jos, fie si 
pentru o clipă. Poate că vorbea în somn. Sau poate 
a zis lucruri pe care nu le poți explica. Gândește-te 
bine! 

Îşi muşcă buza, gândindu-se acum nu la 
Geoffrey, ci la Nick. O tutuise, îi spusese pe nume, 
Sarah. 

— Chiar daca au fost lucruri, zise ea, lucruri 
mărunte, poate că eu nu le-am considerat 
semnificative. 

— Cum ar fi? 

— O, cred că... cred că mi-a zis Evie o data sau 
de două ori. Dar întotdeauna şi-a cerut scuze 
imediat. Mi-a zis că era o fostă prietenă. 

— Dar familia? Prietenii? A vorbit vreodată 
despre e1? 

— Mi-a zis că s-a născut în Vermont, apoi a 
copilănit la Londra. Părinții lui erau oameni de 
teatru. Au murit. Nu mi-a vorbit niciodată de vreo 
altă rudă. Părea întotdeauna atât de... independent. 
Nu avea prieteni apropiați, nici măcar de la 
serviciu. Cel puţin, mie nu mi-a prezentat niciunul. 

— Ah, da! Serviciul său. Am verificat şi asta. Se 
pare că era trecut pe statele de plată de la Bank of 
London. Avea un birou undeva în departamentul 
administrativ. Dar nimeni nu îşi aduce aminte 
exact cu ce se ocupa el acolo. 

— Atunci nici măcar asta nu era adevărat. 

— Aşa se pare. 

Sarah se lăsă mai adânc în scaun. Fiecare lucru 
pe care i-l spunea omul acesta adăuga încă o 
ruptură în țesătura vieţii ei. Căsnicia ei se dizolva 
văzând cu ochii. Totul nu fusese decât o umbră, 
ceva fără substanță. Realitatea însemna, aici şi 
acum, ploaia care răpăia pe maşină şi stergatoarele 
care încercau să facă fata, oscilând dintr-o parte in 
alta. Dar, mai presus de toate, realitatea consta în 
bărbatul care era acum lângă ea. El nu era defel o 
iluzie. Abia dacă-l cunoștea, şi devenise singura 
realitate de care putea să se agate. 

Gandurile sale lunecara spre Nick O’Hara. Nu 
părea să fie căsătorit. In ciuda aerului distant, îl 
găsea destul de atrăgător; ca orice altă femeie, de 
altfel. Dar era ceva mai mult decât simpla atracție 
fizică. Parcă îi citea nevoile cele mai ascunse. 
Ceva îi spunea că este singur, tulburat. Umbre vagi 
de nefericire aninau în jurul ochilor lui, 

conferindu-i un aer de neliniste; avea expresia unui 
om fără o casă. Probabil nici nu avea una. 
Serviciul diplomatic e o carieră mai degrabă 
pentru nomazi, nu pentru cei care tânjesc după un 
cămin în suburbii, undeva. Or, era limpede că Nick 
O’Hara nu era genul de personaj suburban. 

Tremurând, Sarah își dorea cu disperare să 
ajungă în apartamentul ei, să bea o ceasca de ceai 
cu Abby. Nu mai e mult, reflectă ea, în vreme ce 
străzile deveneau din ce în ce mai familiare. 
Connecticut Avenue sclipea sub ploaie. Potopul 
dezbrăcase deja pe jumătate ciresii de podoaba lor 
florală; primul chiot al primăverii fusese unul 
scurt. 

Maşina trase în fața apartamentului ei, iar Nick 
înconjură iute vehiculul pentru a-i deschide 
portiera. Era un gest amuzant, genul de gest pe 
care l-ar fi făcut Geoffrey, galant și inutil, în felul 
său dulceag. Până să ajungă în hol, însă, erau 
amândoi muraţi. Ploaia îi lipise părul in carlionti 
negri de frunte. 

— Bănuiesc că n-ai terminat întrebările, ofta ea 
în timp ce se îndreptau împreună spre scările care 
duceau la etaj. 

— Dacă prin asta vrei să mă întrebi dacă vreau 
să urc, răspunsul este da. 

— Vu la ceai sau pentru un mic interogatoriu? 

El îi zâmbi şi şterse apa care-i şiroia pe obraz: 

— Cred că puţin din amândouă. Mi-a fost aşa de 
greu să dau de tine, încât as face bine să iti pun 
acum toate întrebările pe care le mai am. 

Ajunseră în capul scărilor. Tocmai voia să spună 
ceva, când ridică privirea spre hol. Ceea ce zări 
acolo o făcu să înlemnească. 

Uşa apartamentului ei era larg deschisă. Cineva 
îi spărsese casa! 

Instinctiv, Sarah se retrase, îngrozită de ceea ce 
ar fi putut găsi trecând pragul. Se lipi de Nick şi îl 
prinse de brat fără o vorbă. Bărbatul rămăsese cu 
privirea atintita asupra uşii deschise, cu fata brusc 

încordată. Ea nu mai auzea nimic, în afară de 
bătăile inimii lui. Apartamentul era cufundat într-o 
tăcere mormântală. 

Lumina se revărsa în hol prin usa deschisă. Nick 
îi făcu semn să rămână pe loc, apoi se apropie cu 
precauție de intrarea în apartament. Sarah porni 
după el, dar îi aruncă o privire atât de sumbră, 
încât femeia se retrase îndărăt imediat. 

Împinse ușor usa, iar arcul de lumină se lărgi si 
îi alungă umbrele de pe chip. Rămase pentru 
câteva clipe în prag, cercetând încăperea. Apoi 
intră în apartament. 

Pe hol, Sarah rămase în așteptare, speriată de 
tăcerea desăvârşită. Ce se întâmpla înăuntru? În 
cadrul ușii se ivi o umbră si femeia se lăsă 
cuprinsă de panică, pe măsură ce umbra creştea. 
Apoi, spre usurarea ei, Nick iti capul pe usa. 

— Sarah, e în regulă! anunţă el. Nu e nimeni 
aici. 

Trecu în fugă pe lângă el şi intră în apartament. 
Se opri însă în camera de zi, surprinsă de ceea ce 
vedea. Se aştepta să nu mai găsească niciunul din 
lucrurile ei, poate doar rafturile goale pe care 
fuseseră televizorul şi combina muzicală. Dar nu 
fusese atins nimic. Pana si ceasul vechi rămăsese 
la locul lui, ticăind abia auzit pe raftul cu cărți. 

Se răsuci pe călcâie si alergă în dormitor cu 
Nick venind imediat în urma ei. El o urmări din 
uşă cum se duce direct spre cutioara cu bijuterii de 
pe măsuța de toaletă. Acolo, în catifeaua rosie, se 
încolăcea siragul ei de perle, exact unde îl lăsase. 
Trantind capacul cutiei, se răsuci şi cerceta dintr-o 
privire încăperea, trecând în revistă patul dublu, 
noptiera cu veioza de porțelan, debaraua de haine. 
În confuzia momentului, isi îndreptă privirile din 
nou către Nick. 

— Ce lipseşte? întrebă el. 

Ea clătină din cap: 

— Nimic. Să fi lăsat eu usa descuiata? 

El ieşi rapid din dormitor, înapoi pe holul 
clădirii. Il descoperi ghemuit lângă usa de la 
intrare. 

— Uite, zise el, indicând aschiile de lemn şi 
fragmentele de vopsea de culoarea untului de pe 
covorul cenușiu. Sunt sigur că usa a fost forţată. 

— Dar nu are nicio logică! De ce să spargi un 
apartament şi să nu iei nimic? 

— Poate că hoţul sau cine-o fi fost nu a avut 
timp. Poate a fost întrerupt... Ridicându-se în 
picioare, se întoarse spre ea: Pari putin afectată. 
Eşti bine? 

— Sunt doar... năucită. 

El îi atinse mâna; degetele lui păreau fierbinți in 
contact cu ale ei: 

— Ai îngheţat. Ai face bine să scoţi hainele 
astea ude de pe tine. 

— Domnule O’ Hara, sunt bine. Serios. 

— Haide. Scoate haina. El insista: Si stai jos 
pana dau cateva telefoane. 

Ceva din tonul lui părea să nu-i lase lui Sarah 
altă opţiune decât cea de a-l asculta. Îl lăsă să îi 
scoată haina, apoi se aşeză pe canapea si îl urmări, 
fără nicio reacție, cum întinde mâna după telefon. 
Intelese subit că și-a pierdut controlul asupra 
propriilor acţiuni. De parcă, prin simplul fapt că 
intrase in apartamentul ei, Nick O'Hara îi 
acaparase viaţa. Aproape ca un act de protest, se 
ridică şi porni spre bucătărie. 

— Sarah? 

— Mă duc să fac nişte ceai. 

— Zău, nu te deranja... 

— Nu e niciun deranj. Cred că ne-ar prinde bine 
câte o ceasca de ceai. 

Din pragul bucătăriei, îl văzu cum formează un 
număr. Când puse ceainicul cu apă la fiert, îl auzi 
rostind: 

— Alo? Cu Tim Greenstein, vă rog. Nick 
O’Hara la telefon... Da, aştept. 

Pauza ce urma paru interminabila. Nick incepu 
sa se fataie de colo-colo, ca un animal in cusca, 
tragandu-si mai întâi haina de pe el, apoi isi slăbi 
si nodul de la cravată. Agitatia lui îl făcea să para 
complet străin şi nelalocul lui în livingul ei micut 
şi ordonat. 

— N-ar trebui să suni la poliție? sugeră ea. 

— E următorul apel pe listă. Mai întâi, as vrea 
să am o discuţie informală cu tipii de la Birou. 
Dacă reușesc să prind nenorocita de legătură. 

— Biroul? Adică FBI-ul? Dar de ce? 

— E ceva în toată treaba asta care nu-mi dă 
pace... 

Cuvintele lui fură acoperite de şuieratul 
neaşteptat al ceainicului. Sarah turnă apa clocotită 
într-un ceainic de porțelan si aduse tavita in 
camera de zi, unde Nick continua să aștepte 
legătura telefonică. 

— Fir-ar a naibii de treabă, lăsă el să-i scape. Pe 
unde naiba îmi umbli, Greenstein? 

— Ceai, domnule O’ Hara? 

— Hm? Se răsuci şi dădu cu ochii de ceasca pe 
care ea 1-0 întindea: Da. Mulţumesc! 

Ea se aşeză la loc, ținând în mână cescuta cu 
farfurioara el. 

— Domnul Greenstein lucrează pentru FBI? 

— Nu. Dar are un prieten care... Alo? Tim? Era 
şi timpul! Ce, nu mai primeşti telefoane? 

În tăcerea care urmă, chipul lui Nick si felul în 
care stătea, cu spatele drept şi umerii trași putin în 
spate, îi dezvăluiră lui Sarah că, se pare, ceva nu 
era tocmai în regulă. Bărbatul era livid. Zgomotul 
cescutei lovite de farfurioara de porțelan o făcu să 
tresară. 

— Cum dracului a mirosit asta Ambrose? se 
rasti el in receptor, întorcându-se cu spatele la 
Sarah. 

Altă pauză. Femeia rămase cu privirea la umerii 
lui, întrebându-se ce fel de catastrofă îl supăra așa 
de tare pe Nick O’Hara. Până acum îl considerase 

un tip care ştie să-și stăpânească emoţiile. Nu si 
acum. Mânia lui o surprinse, însă întrucâtva o 
linişti; şi el era om, până la urmă. 

— Bine, zise el la telefon. Ajung acolo într-o 
Jumătate de ora. Tim, uite ce e, a intervenit altceva. 
Cineva a pătruns în apartamentul lui Sarah. Nu, n- 
a fost atins nimic. Poţi să-mi dai numărul amicului 
tău de la FBI? Vreau să... Da, îmi pare rău că te- 
am amestecat si pe tine, dar... Se rasuci si dădu 
ochii peste cap sub privirile lui Sarah: Bine! Într-o 
jumătate de oră. E rândul meu să stau la colt, am 
înțeles. Ne vedem în biroul lui Ambrose! Inchise 
cu o strâmbătură. 

— Ce s-a întâmplat? întrebă ea. 

— Aşa se încheie opt ani plini de glorie la 
Departamentul de Stat, mormăi el, înșfăcându-și 
furios haina şi apucand-o în direcţia uşii. Trebuie 
să fug. Ascultă-mă, încă ai lanţul la uşă. Foloseste- 
l. Ba, mai bine, în seara asta stai la prietena ta. Şi 
sună la poliție. Mă întorc la tine imediat ce pot. 

Ea îl urmă pe hol: 

— Dar, domnule O’ Hara... 

— Pe mai târziu! îi strigă el peste umăr, în 
vreme ce se depărta cu repeziciune. 

Îi mai auzi paşii răsunând în casa scării si, 
câteva clipe mai târziu, usa blocului fu trântită. 
Închise usa si prinse lanţul, apoi aruncă o privire în 
Jur. Teancul ei de reviste Progrese în microbiologie 
era tot pe masuta de cafea. O vază cu bujori isi 
arunca ofranda de petale pe un raft. Totul era 
întocmai cum ar fi trebuit să fie. 

Nu, nu chiar. Ceva era altfel. Dacă reuşea să 
identifice ce anume... 

Ajunsese în mijlocul camerei când înţelese: pe 
raftul bibliotecii era un spațiu gol. Lipsea 
fotografia de la nuntă. 

Simti cum îi urcă in gat un țipăt de furie. Pentru 
prima oară de când revenise în apartament se simţi 
cuprinsă de o senzație de încălcare a intimitatii, de 
furie la gândul că i-a invadat cineva casa. Era doar 


58 


o fotografie, o pereche de fete fericite surazand 
aparatului foto, însă aceasta însemna pentru ea mai 
mult decât orice alt material bun. Fotografia era tot 
ce îi mai rămăsese de la Geoffrey. Chiar dacă 
mariajul lor nu fusese decât o complicată iluzie, nu 
voia să uite vreodată cat de mult l-a iubit. Dintre 
toate lucrurile din apartamentul ei, de ce ar fura 
cineva tocmai o fotografie? 

Îi sări inima din loc la auzul ţârâitului 
telefonului. Era Abby, probabil, care o suna cum îi 
promisese. Ridică receptorul. 

Primul sunet pe care îl auzi fu fosnetul legăturii 
de la mare distanță. Sarah ingheta. Din cine ştie ce 
motiv, se surprinse privind raftul gol. În locul unde 
ar fi trebuit să se găsească fotografia. 

— Alo? zise ea. 

— Vino la mine, Sarah! Te iubesc. 

Se stăpâni să nu tipe. Camera începea să se 
învârtă cu ea, simți nevoia să se echilibreze. 
Receptorul îi alunecă din mână şi se lovi de 
mochetă. „E imposibil! îşi zise ea. Geoffrey a 
murit...” 

Se aplecă după receptor, pe podea, se aplecă să 
audă vocea, o voce care nu putea aparține decât 
unei fantome. 

— Alo? Alo? Geoffrey! strigă ea. 

Dar foşnetul dispăruse. Doar tăcere şi, câteva 
secunde mai târziu, tonul telefonului. 

Dar auzise destul. Tot ce se petrecuse în ultimele 
două săptămâni se topi ca şi cum ar fi fost un 
coşmar, un vis urât, vag rememorat în lumina 
binefăcătoare a zilei. Nu fusese nimic adevărat. 
Vocea pe care tocmai o auzise, vocea pe care o 
cunoştea atât de bine — asta era reală. 

Geoftrey era în viaţă. 

— O’Hara, pan-aici ti-a fost! Charles Ambrose 
stătea chiar in fata uşii închise a biroului său şi se 
uită cu un gest studiat la ceasul de la mână: Şi ai 
întârziat douăzeci de minute! 

Imperturbabil, Nick isi agata haină în cuier și 
zise: 

— Îmi pare rău. Nu am avut ce face. Ploaia ne-a 
tinut pe loc timp de... 

— Ai idee cine aşteaptă la tine în birou chiar în 
acest moment? Adică ai cea mai vagă idee? 

— Nu. Cine? 

— Un... Ambrose se abtinu de la un comentariu 
nepoliticos si in schimb vorbi pe un ton mai 
scazut: CIA, cine altcineva! Un tip pe nume Van 
Dam. Azi-dimineaţă mă sună, vrând sa afle mai 
multe despre cazul Fontaine. „Ce este cu cazul 
Fontaine?” îl întreb eu. Aşa că a trebuit să-mi 
spună el ce se petrece în propriul meu 
departament! O’Hara, pentru numele lui 
Dumnezeu! Ce naiba crezi că faci aici? 

Nick îl privi cu mult calm: 

— Îmi fac treaba, sincer să fiu. 

— Treaba ta era să-i transmiti condoleante 
văduvei şi să aduci nenorocitul de sicriu înapoi în 
State, par avion! Asta era tot. Punct. În schimb, 
acest Van Dam imi spune că te-ai jucat de-a James 
Bond cu Sarah Fontaine. 

— Recunosc că m-am dus la înmormântare. Şi, 
într-adevăr, am condus-o acasă pe doamna 
Fontaine. N-aş zice însă că asta s-ar numi joacă de- 
a James Bond. 

În replică, Ambrose se răsuci pe călcâie şi 
deschise larg uşa biroului: 

— O’Hara, treci înăuntru! 

Fără sa clipeasca, Nick pasi în birou. Jaluzelele 
erau trase și ultima licarire ştearsă a zilei lumina 
umerii unui bărbat ce stătea aşezat în spatele 

biroului lui Ambrose. Era un tip la patruzeci şi 
cinci de ani, înalt, tăcut și, asemenea luminii ce 
străbătea prin geam, complet lipsit de culoare. 
Stătea cu mâinile împreunate ca pentru rugăciune. 
Nici urmă de Tim Greenstein. Ambrose închise 
usa, trecu în viteză pe lângă Nick şi se aşeză pe un 
scaun pe una din laturile încăperii. Faptul că 
Ambrose fusese evacuat de la propria masă de 
lucru spunea enorm despre prestigiul uzurpatorului 
său. „Tipul acesta, reflectă Nick, trebuie sa fie 
vreun grangur de la CIA”. 

— Domnule O’Hara, vă rog să luaţi loc, începu 
omul. Numele meu este Jonathan Van Dam. 

Era singura carte de vizită pe care o prezenta: 
numele său, nimic altceva. 

Nick își luă un scaun, dar obedienta nu avea 
nimic de-a face cu acest fapt. Pur si simplu nu 
avea de gând să stea în picioare în vreme ce era 
mustruluit. 

Pentru o clipa, Van Dam il privi in tacere cu 
ochii sai incolori. Apoi ridică un plic maro. Era 
dosarul de angajare al lui Nick. 

— Sper că nu eşti încordat. E doar o chestiune 
minoră, până la urmă. Van Dam aruncă o privire 
pe dosar: Să vedem! Lucrezi în acest departament 
de opt ani de zile. 

— Opt ani şi două luni. 

— Doi ani în Honduras, doi la Cairo şi patru ani 
la Londra. Toți în serviciul consular. Un parcurs 
lăudabil, cu excepția a două aprecieri negative de 
la departamentul de resurse umane. Scrie aici că în 
Honduras ai fost... hm, prea apropiat cauzelor 
bastinasilor. 

— Aceasta fiindcă demersurile noastre acolo 
sunt de tot râsul. 

Van Dam zâmbi: 

— Crede-mă, nu esti primul care spune acest 
lucru. 

Zâmbetul îl descumpăni pe Nick. Aruncă o 
privire bănuitoare către Ambrose, care, evident, 

sperase să asiste la o execuţie $i care acum avea o 
expresie teribil de dezamăgită. 

Van Dam se lăsă pe spătarul scaunului: 

— Domnule O’Hara, tara noastră este o tara a 
opiniilor diverse. Îi respect pe cei ce ştiu să 
gândească pentru sine, oameni ca dumneata. Din 
nefericire, gândirea independentă este adesea 
descurajată în serviciile guvernamentale. Acest 
fapt a dus şi la această a doua apreciere? 

— Banuiesc că este vorba de incidentul de la 
Londra. 

— Da. Poţi detalia? 

— Sunt sigur că Ray Potter a trimis un raport 
biroului dumneavoastră. Versiunea lui, oricum. 

— Spune-mi varianta dumitale. 

Nick se lăsă pe spătarul scaunului, amintirea 
incidentului trezindu-i iarăși furia mocnită de 
atunci. 

— S-a întâmplat într-o săptămână în care 
consulul nostru, Dan Lieberman, nu era în oraş. Eu 
îi tineam locul. Un individ pe nume Vladimir 
Sokolov m-a abordat într-o seară, în afara 
serviciului. Era ataşat la Ambasada Rusiei de la 
Londra. O, sigur, îl mai întâlnisem până în acel 
moment, intelegeti, la obisnuitele recepții și 
dineuri. Dintotdeauna mi se păruse un pic cam 
agitat de felul său. Preocupat. Ei bine, m-a luat 
deoparte la una dintre mesele lor — nu știu, cred că 
era o recepţie în cinstea ambasadorului lor. Voia să 
ceară azil la noi. Avea informaţii la schimb, 
informaţii valoroase, după mintea mea. Am ridicat 
imediat problema în faţa lui Ray Potter. Nick se 
uită spre Ambrose — Potter era şeful serviciilor 
secrete la consulatul din Londra — şi reveni cu 
privirea la Van Dam: În orice caz, Potter era 
sceptic. Voia mai întâi să îl folosim pe Sokolov ca 
agent dublu. Spera astfel să obținem niște 
informaţii serioase de la sovietici. Am încercat să 
îl conving că omul era efectiv în pericol. Şi avea și 


62 


familia la Londra, soția şi cei doi copii. Dar Potter 
a decis să aşteptăm înainte să îl primim la noi. 

— Să vedem și punctul său de vedere. Sokolov 
avea legături puternice cu KGB-ul. Şi eu i-aş fi pus 
la îndoială argumentele. 

— Mda? Si dacă era plantat de KGB, atunci 
cum de copiii lui l-au găsit mort câteva zile mai 
târziu? Nici chiar sovieticii nu-și elimină agenţii 
proprii fără un motiv temeinic. Oamenii 
dumneavoastră l-au lăsat în ghearele lupilor. 

— Este o meserie periculoasă, domnule O’ Hara. 
Se mai întâmplă şi astfel de lucruri. 

— Sunt convins. Dar m-am simțit personal 
răspunzător pentru cazul acesta. Și nu aveam de 
gând să îl las pe Ray Potter să scape aşa uşor. 

— Scrie aici că voi doi ati avut o ceartă 
zdravănă pe scările ambasadei. Van Dam clătină 
din cap și râse cu ochii pe raport: l-aţi aruncat 
domnului Potter o varietate largă de... ă, nume 
mai deocheate. Sfinte Sisoe, e unul aici pe care nu 
l-am auzit în viata mea! Şi toate acestea, în auzul 
întregii lumi. 

— Aici pledez vinovat. 

— Domnul Potter susține, de asemenea, că ati 
fost... permite-mi să citez: „foc şi pară, scăpat de 
sub control si aproape de violenţa fizică”. Inchid 
citatul. 

— Nu am fost aproape de violenţa fizică. 

Van Dam închise dosarul şi zâmbi intelegator: 

— Domnule O’Hara, ştiu cum e să fii înconjurat 
de incompetenti. Dumnezeu ştie, nu trece nici 
măcar o zi în care să nu mă mir cum de tara asta se 
mai tine pe picioare. Si nu vorbesc doar de 
serviciile secrete. Toate sunt asa. Vezi dumneata, 
sunt văduv şi moartea soției mele m-a lăsat cu o 
casă destul de mare, greu de întreţinut. Nu reușesc 
defel să găsesc o femeie pentru curăţenie cât de cât 
competentă sau un grădinar care să nu-mi omoare 
azaleele. Uneori, când mă aflu la serviciu, imi vine 
să las totul baltă și să zic: „La naiba! Am să fac 

totul cum ştiu eu mai bine şi la naiba cu toate 
regulile!” N-ai patit si dumneata la fel? Sigur ca 
da. Văd că esti un nonconformist, ca şi mine. 

Nick începu să aibă senzația că s-a lăsat prins 
într-o conversație nepotrivită. Femei de serviciu? 
Azalee? Unde naiba voia să ajungă tipul ăsta? 

— Văd de aici că ai lucrat la Universitatea 
Americană înainte să te alături Departamentului de 
Stat, zise Van Dam. 

— Am fost profesor asociat. De lingvistică. 

— O, imi pare rau. De fapt este Doctor O’Hara, 
corect? 

— O observaţie minoră. 

— Chiar şi la universitate erai genul 
independent. Trăsături ca aceasta nu se schimbă. 
Domnul Ambrose îmi spune că nu prea iti găsești 
locul în acest departament. Eşti un intrus. Îmi 
închipui că te simți cam singuratic. 

— Ce încercaţi să-mi spuneţi de fapt, domnule 
Van Dam? 

— Că unui singuratic i s-ar putea părea... 
tentant, să zicem, să se asocieze cu alți 
nonconformisti. Că, la supărare, ati putea fi 
convins să cooperati cu reprezentanți ai unor 
interese externe. 

Nick se incorda: 

— Nu sunt un tradator, daca asta vreti sa 
insinuați. 

— Nu, nu. Nu spun asa ceva, deloc! Detest 
cuvântul acesta, trădător. Este atât de imprecis. 
Până la urmă, definiția unui trădător diferă în 
funcție de orientările politice. 

— Domnule Van Dam, ştiu ce este acela un 
trădător! Se întâmplă să nu fiu de acord cu multe 
dintre orientările noastre, dar asta nu mă face 
neloial! 

— Ei bine, atunci poate îmi poţi explica 
implicarea dumitale în cazul Fontaine. 

Nick se forță să inspire adânc. Ajunseseră până 
la urmă la adevărata problemă. 

— Eu doar mi-am facut treaba. Acum doua 
săptămâni, Geoffrey Fontaine a decedat in 
Germania. Am primit sarcina de rutină de a o 
anunta pe vaduva. Anumite lucruri pe care aceasta 
mi le-a spus m-au pus pe gânduri. Am căutat 
numele lui Fontaine în baza de date... Doar o 
verificare, ma intelegeti. Şi nu am prea găsit 
informaţii despre el. Asa că am apelat la un 
prieten... 

— Domnul Greenstein, sugera Van Dam. 

— Ştiţi ce, să nu-l amestecați si pe el în treaba 
asta! El mi-a facut doar o favoare. Are un prieten 
la FBI care a căutat numele lui Fontaine. N-a găsit 
prea multe. Aveam acum mai multe întrebări decât 
răspunsuri. Aşa că m-am dus direct la văduvă. 

— De ce nu ai venit la noi? 

— Nu ştiam că autoritatea dumneavoastră se 
extinde şi pe teritoriul american. Din punct de 
vedere juridic, adică. 

Pentru prima dată, o scăpărare de vagă iritare 
sclipi în ochii lui Van Dam. 

— Înţelegi, nu-i asa, că se prea poate să fi 
produs daune ireparabile? 

— Nu înțeleg. 

— Aveam lucrurile sub un control strict. Acum 
îmi e teamă că ai avertizat-o. 

— Am avertizat-o? Dar Sarah e la fel de 
nedumerita ca $i mine. 

— Aceasta este concluzia unui spion amator? 

— Instinctul imi spune asta. 

— Nu cunosti toate implicatiile... 

— Care sunt implicatiile? 

— Ca moartea lui Geoffrey Fontaine este inca 
un caz deschis. Ca sotia lui s-ar putea sa stie mai 
multe decât crezi dumneata. Şi că foarte multe 
depind de acest caz, mai multe decât ţi-ai putea 
imagina vreodată. 

Nick rămase holbându-se la el, uluit. Despre ce 
vorbea omul acesta? Până la urmă, Geoffrey 
Fontaine era mort sau viu? Oare putea Sarah să fie 

o actriță atât de bună încât să-l fi păcălit în 
asemenea hal? 

— Ce anume depinde de acest caz? întrebă 
Nick. 

— Haide să spunem că repercusiunile vor fi la 
nivel internațional. 

— Geoffrey Fontaine era spion? 

Van Dam strânse din buze. Nu zise nimic însă. 

— Stiti ceva? spuse Nick. M-am săturat de toate 
astea. De ce sunt pus pe jar pentru o chestiune de 
rutină consulară? 

— Domnule O’Hara, eu pun întrebările aici, nu 
am venit să dau răspunsurile. 

— Mă iertati că m-am interpus procedurilor 
dumneavoastră standard de operare. 

— Pentru un diplomat, esti al naibii de lipsit de 
tact. Van Dam se întoarse către Ambrose: Nu pot 
să-mi dau seama dacă nu e amestecat. Dar sunt de 
acord cu planul dumitale de acţiune. 

Nick se încruntă: 

— Ce plan de acţiune? 

Ambrose îşi drese glasul. Nick cunoştea exact 
ce înseamnă asta. Era un semn sigur că urma ceva 
teribil de neplăcut. 

— Studiind dosarul dumitale de angajare, 
începu Ambrose, şi în baza acestui act recent de... 
hm, indiscretie, suntem de părere că ar fi cel mai 
bine să iti iei un concediu prelungit. Cazierul 
dumitale va fi reevaluat. Până când nu confirmăm 
neimplicarea dumitale în activităţi subversive, vei 
fi suspendat. Dacă descoperim dovezi în sensul a 
ceva mai grav decât o simplă indiscretie, domnul 
Van Dam te va convoca din nou. Ca să nu mai 
vorbim de Departamentul de Justiţie. 

Nick nu avea nevoie de o traducere: tocmai 
fusese catalogat drept trădător. Reacţia logică ar fi 
fost să protesteze si să îşi dea demisia, aici şi 
acum. Dar afurisit să fie dacă avea de gând s-o 
facă în faţa lui Van Dam. 

În loc, se ridică teapan si zise: 

— Înţeleg. Asta este tot, domnule? 

— Asta este tot, O’ Hara. 

Si cu aceasta concediere brusca, Nick se rasuci 
pe călcâie şi ieşi cu paşi mari din birou. „Deci asta 
e”, isi zise el, în vreme ce străbătea coridorul din 
clădirea în care, până mai adineauri, era şi biroul 
lui. După opt ani la Departamentul de Stat, puţină 
curiozitate îl adusese în postura asta. 

Partea amuzantă era că, exceptând faptul că 
fusese acuzat de trădare, nu era deloc deranjat de 
faptul că-şi pierduse slujba. De fapt, cand răsuci 
cheia în broasca uşii sale, se simţea deja neobişnuit 
de uşor, ca şi cum o greutate teribilă tocmai îi 
fusese luată de pe umeri. Era liber. Decizia cu care 
se luptase din greu tocmai fusese luată în locul lui. 
Într-un fel, era aproape inevitabil. 

Acum putea să înceapă o viaţă nouă. Pusese 
deoparte destui bani ca să îi ajungă încă vreo şase 
luni și mai bine. Poate ar trebui să ia în calcul 
revenirea la universitate. Ultimii opt ani îi 
oferiseră o doză prea mare de realitate; asta l-ar fi 
făcut un profesor mai bun decât ar fi putut fi în alte 
condiții. 

Indreptandu-si atenţia asupra eliberării biroului, 
un zâmbet i se aşternu pe chip. Unul câte unul, goli 
sertarele, aruncând gunoaiele acumulate peste an 
într-o cutie mare de carton. Apoi aruncă zeci de 
reviste, parte din biblioteca sa de om ahtiat după 
informatie. Spre marea lui surpriză, isi dădu seama 
că fluiera. Era o seară nemaipomenită pentru a ieși 
în oraş si a o face lată. Gândindu-se mai bine, 
renunță la mahmureală. Avea prea multe de făcut, 
prea multe răspunsuri de găsit. Putea să facă fata 
pierderii serviciului, însă nu avea de gând să plece 
atâta vreme cât loialitatea sa era pusă sub semnul 
întrebării. Trebuia să lămurească treaba, să ajungă 
la adevăr. Şi pentru asta trebuia să o vadă din nou 
pe Sarah Fontaine. 

Ideea aceasta nu era deloc neplăcută. De fapt, 
abia aştepta să aibă cu ea o discuţie civilizată, 

poate la cina, de ce nu. 

Dorinţa de a o revedea deveni imediat 
copleșitoare. Nick lăsă cutia pe birou si formă 
numărul ei. Ca de obicei, fu întâmpinat de robotul 
el telefonic. Puse receptorul în furcă, lăsând să-i 
scape o înjurătură, amintindu-și că îi sugerase să 
stea la prietena ei. Numai de-ar fi ştiut numărul 
prietenei... 

Lăsându-se pe speteaza scaunului, se lăsă furat 
de o clipă rară de reverie. Sarah! Dintre toate 
femeile din lume, să se gândească tocmai la ea! 
După-amiază, la cimitir, arăta asa neajutorata, asa 
slabuta, în vreme ce se îndrepta către el prin ceața 
rece. Nu neapărat frumoasă, ci foarte, foarte 
vulnerabilă. În maşină se ghemuise lângă el ca o 
vrabiuta udă şi îngheţată. Apoi isi scosese ochelarii 
şi se uitase drept în ochii lui. Şi în clipa aceea, 
când privise în ochii ei mari, de culoarea 
chihlimbarului, rămăsese mut de uimire. „Mă 
insel, isi zisese el atunci. Mă înşel amarnic. În felul 
ei liniștit, Sarah Fontaine este cea mai frumoasă 
femeie din câte am văzut”. 

Se simţea atras de ea. Ceea ce nu era tocmai o 
mișcare inteligentă din partea lui. Cu toate 
întrebările acestea fără răspuns legate de soţul ei — 
si despre Sarah însăşi —, Nick avea o sumedenie de 
motive să se tina departe de ea din punct de vedere 
emotional. Dar acum, şezând rezemat în scaun și 
cu picioarele sprijinite de masă, nu se putea abtine 
să creioneze acele imagini mentale, asa cum ar fi 
făcut orice bărbat singur. O vedea la el în 
apartament, în dormitorul lui, cu părul ei arămiu 
desfăcut, lăsat pe umeri. Văzu privirea din ochii ei: 
timidă şi stânjenită, dar şi dornică, în același timp. 
Mâinile ei ar fi fost reci. El le-ar fi încălzit în 
palmele lui. Apoi ea... 

— Nick! 

Fantezia se risipi, caci Tim Greenstein tocmai 
intrase pe usa. 

— Ce mai cauti aici? 

Nick ridica privirea, surprins. 

— Ce ti se pare că fac? Imi eliberez biroul. 

— Iti eliberezi... Vrei să spui că te-au dat afară? 

— Ei, un echivalent moral. Am fost rugat să-mi 
iau „un concediu prelungit”, așa mi-a sugerat 
Ambrose, politicos. 

— Pfui, nasol! Tim se protapi într-un fotoliu — 
părea neobişnuit de palid, ca și cum suferise un şoc 
zdravăn. 

— Unde ai fost? întrebă Nick. Am crezut că ne 
întâlnim în biroul lui Ambrose. 

— Am fost întors din drum de managerul meu. 
Si de FBI. Și de CIA. Deloc plăcut. Ba chiar m-au 
ameninţat că-mi iau cartela de acces la computer. 
Asta-i cruzime, nu glumă! 

Nick clatina din cap şi ofta: 

— E numai vina mea, nu-i asa? Jarta-ma, Tim. 
Se pare că am călcat pe teritoriul interzis. A patit-o 
şi prietenul tau din FBI? 

— Nu. Chestia amuzantă e că el ar putea ieşi din 
asta foarte bine. Vezi tu, toate sapaturile lui n-au 
făcut decât să-i pună într-o lumina proastă pe cei 
de la CIA. La Birou primesti puncte bonus dacă îi 
faultezi pe cei de la Companie. 

Tim râse, însă ceva în râsul lui îl neliniști pe 
Nick. Veselia se stinse încet. 

— Tim, ce se petrece? 

— Nick, e de rău. Ne-am vârât nasul în cuibul 
de viespi. 

— Ei ŞI, putin spionaj. Am mai avut de-a face cu 
fantome. Ce e asa special cu Geoffrey Fontaine? 

— Nu ştiu. Şi nu vreau să ştiu mai multe decât 
ştiu deja. 

— Ţi-a pierit curiozitatea? 

— Pe bună dreptate. Ar trebui să te laşi şi tu. 

— Eu am un interes personal în caz. 

— Nick, bate-n retragere. Pentru binele tău. O 
să-ți distrugi cariera. 

— Cariera mea e deja compromisă. Acum sunt 
un cetățean ca oricare altul, da? Și s-ar putea sa 

petrec ceva mai mult timp cu Sarah Fontaine. 

— Nick, ca prieten, te avertizez sa uiti de ea. Te 
inseli în privinţa ei. Nu e asa inocentă cum pare. 

— Asta imi zice toata lumea. Dar eu sunt 
singurul care a petrecut ceva timp cu ea. 

— Ascultă-mă, te inseli, mă înţelegi? 

Tonul ascutit al lui Tim il nedumeri pe Nick. 
„Ce naiba se petrece? îşi zise el. Ce s-a 
întâmplat?” Aplecandu-se in fata, îşi privi 
prietenul drept în ochi. 

— Tim, ce încerci să-mi spui? întrebă el pe un 
ton egal. 

Tim avea o expresie nefericită: 

— Nick, ţi-a tras clapa. Amicul meu de la FBI a 
tinut-o sub urmărire. Toate mișcările. Contactele 
ei. ŞI tocmai m-a sunat și mi-a spus... 

— Ce ţi-a spus? 

— Ea ştie ceva. E singura explicație pentru ce a 
făcut... 

— La dracu”, Tim! Ce s-a întâmplat? 

— La putin timp după ce ai părăsit apartamentul 
ei, a luat un taxi până la aeroport. S-a urcat la 
bordul unui avion. 

Nick incremeni, nevenindu-i să-și creadă 
urechilor. Sarah plecase din oraș? De ce? 

— Unde s-a dus? sări el. 

Tim îi aruncă o privire intelegatoare: 

— La Londra. 

° 

Londra! Era logic sa inceapa de aici. Sau, cel 
putin, asa 1 se parea lui Sarah. Londra fusese 
orasul preferat al lui Geoffrey, o citadela cu parcuri 
verzi şi alei pietruite, cu străzi pe care vedeai 
bărbați eleganti, in costume negre, scortoase şi 
melon, laolaltă cu adepți Sikh® cu turbane. El îi 
povestise de catedrala St. Paul's, ridicându-se sus 
deasupra acoperisurilor din centru; de lalelele 
galbene și roşii ce împleteau covoare unduitoare în 
Regent's Park; de Soho, unde râsetele şi muzica 
erau întotdeauna la volum maxim. Aflase din 

auzite de toate acestea, $i acum, privind pe geamul 
taxiului, simţea aceeaşi răscolire pe care trebuie să 
o fi simțit Geoffrey de fiecare dată când venea la 
Londra. Văzu străzile late, curate si umbrelele 
negre ce dansau pe trotuare. Deasupra orașului 
atârna o ceaţă blândă, iar prin parcuri primele flori 
de primăvară plesneau în deplinătatea miresmei şi 
a culorilor lor. Acesta era oraşul lui Geoffrey. El il 
cunoştea și îl îndrăgea. Dacă ar fi fost la ananghie, 
atunci aici s-ar fi ascuns cu siguranţă. 

Taxiul o lăsă pe Strand, chiar în fata hotelului 
Savoy. La recepție, functionara, o tânără cu un chip 
drăgălaș, într-o ţinută serioasă, cu jacheta de 
culoare închisă, o întâmpină zâmbind. Da, îi spuse 
ea lui Sarah, aveau o cameră disponibilă. Încă nu 
începuse sezonul turistic. 

Sarah tocmai completa formularul de 
înregistrare, când aruncă, într-o doară: 

— Ah, că tot veni vorba, soțul meu a trecut pe 
aici acum vreo două săptămâni. 

— Da? Functionara îşi aruncă privirea pe 
formular, la numele ei. O! Dumneavoastră sunteți 
doamna Fontaine? Geoffrey Fontaine este soţul 
dumneavoastră? 

— Da. ÎI ţineţi minte? 

— Sigur că da, doamnă! Soţul dumneavoastră 
este un client vechi. Un om atât de amabil! Ciudat, 
totuşi, nu mi-am închipuit niciodată că sunteți 
americancă. Întotdeauna am crezut... Vocea ei se 
pierdu şi fata isi îndreptă atenția către cartonasul 
de înregistrare al lui Sarah: Soţul dumneavoastră 
vi se va alătura aici, la Londra? 

— Nu... nu încă, ezită Sarah. De fapt, aşteptam 
un mesaj din partea lui. Ati putea verifica daca mi- 
a lăsat ceva? 

Functionara cercetă cutiile poştale: 

— Nu văd nimic. 

— Atunci, am primit vreun telefon? Pentru 
oricare dintre noi doi? 

— Mesajele ar fi fost tot în căsuţa poştală. Îmi 
pare rau! şi functionara reveni la teancul ei de 
hârtii. 

Sarah nu zise nimic un răstimp. Şi mai departe, 
ce? Să caute în camera lui de hotel? Dar era clar că 
fusese curățată cu zile în urmă. 

— Oricum, constată functionara, dacă ar fi 
existat vreun mesaj, noi l-am fi trimis mai departe 
la casa dumneavoastră din Margate. Asa cum ne-a 
rugat să facem întotdeauna. 

Sarah clipi uluită: 

— Margate? 

Functionara era prea ocupată ca sa îi observe 
uimirea. 

— Da. 

Ce casă în Margate? își zise Sarah. Geoffrey 
avea o casă aici în Anglia şi ei nu-i spusese nimic 
despre asta? 

Functionara continua să scrie de zor. Pentru a-și 
păstra echilibrul, Sarah se rezemă de masa de la 
recepţie şi se rugă să poată minţi convingător. 

— Sper... sper să nu aveţi adresa greşită, zise 
ea. Stam tot în Margate, dar ne-am mutat... luna 
trecută. 

— Vai de mine, ofta functionara, pornind spre 
biroul administrativ. Stati să văd daca adresa a fost 
actualizată... O clipă mai târziu, ieşi cu un 
cartonas de înregistrare în mână: Strada Whitstable 
Lane, numărul 25. Aceasta este adresa veche sau 
cea nouă? 

Sarah nu-i răspunse. Era mult prea preocupată 
să retina adresa. 

— Doamnă Fontaine? întrebă functionara. 

— Sunt convinsă că e cea bună, zise Sarah, 
luându-și bagajul în mână si tasnind spre lifturi. 

— Doamnă Fontaine, nu e nevoie să duceti 
dumneavoastră bagajul! Chem imediat băiatul... 

Dar Sarah pasise deja în cabina liftului. 

— Whitstable Lane, numărul 25, murmură ea în 
vreme ce uşile liftului se închideau. Whitstable 

Lane, 25... 
Oare aici avea să-l găsească pe Geoffrey? 
. 

Marea lovea cu putere în stâncile albe de calcar. 
Din cărarea pe care venise, Sarah putea vedea 
valurile care se spărgeau de colții de stâncă de 
dedesubt. Violenţa peisajului o  înspăimânta. 
Soarele strapunsese deja ceața dimineţii și 
grădinile înverzite ale câtorva căsuțe de tara, 
florile se deschideau şi se desfătau în lumină, în 
ciuda aerului sărat şi a solului calcaros. 

Sarah găsi casa pe care o căuta la capătul străzii 
Whitstable Lane. Era, de fapt, o căsuță ascunsă in 
spatele unui gard din sipci albe. În grădiniţa din 
fata casei, tufe înalte de trandafiri se amestecau cu 
craitele şi stropii de albăstrele. Zgomotul infundat 
al foarfecilor de gradinarit îi atrase atenția spre o 
latură a casei, unde un bătrân tocmai tundea un 
tufis. 

— Buna ziua? striga ea peste gard. 

Batranul se indrepta de sale si privi spre ea. 

— Îl caut pe Geoffrey Fontaine, zise ea. 

— Nu e acasă, domnita. 

Lui Sarah începură să-i tremure mâinile. Deci 
Geoffrey a fost aici. Dar de ce? se întrebă ea. De 
ce să țină o căsuță asa departe de slujba sa din 
Londra? 

— Unde-l pot găsi? întrebă ea. 

— Nu prea am eu habar. 

— Ştiţi când se va întoarce acasă? 

Bătrânul ridică din umeri: 

— Nici el, nici soata nu-mi spune de veniri şi 
plecari din acestea. 

— Soata? repeta ea cu stupoare. 

— Aha! Doamna Fontaine. 

— Vrei să spui... soția sa? 

Bătrânul se uită la ea ca la o arătare. 

— Aha, zise el încet. Aşa s-ar zice. ’Nteles, cu 
puțină imaginație, ţi-ai putea închipui că e mamă- 
sa, dar e cam tinerică să fie aşa! Si brusc pufni in 

ras, de parca toata situatia ar fi fost absurda de-a 
dreptul. 

Sarah se tinea atat de strans de gardul de lemn, 
că aschiile începuseră să îi intre în carne. În urechi 
se stârni un vuiet ciudat, ca şi cum trecuse peste ea 
un val şi o trăgea acum în jos, spre pământ. Cauta 
în poseta cu mâini tremurânde și scoase la iveală 
fotografia lui Geoffrey. 

— Acesta e domnul Fontaine? întrebă ea ragusit. 

— Mda, el e, zău. Am ochi pentru fete, să ştii. 

Tremura acum atât de tare, că abia mai putu să 
pună poza la loc în poseta. Se tinu de gard, 
încercând să absoarbă ceea ce îi spusese 
mosneagul. Vestea o lovise ca un şoc, iar durerea 
era mai mare decât putea ea suporta. 

O altă femeie! N-o întrebase cineva de asta? Nu- 
şi mai amintea. A, ba da, Nick O'Hara. El se 
întrebase dacă mai era vreo femeie la mijloc. O 
numise o presupunere logică, iar ea se supărase pe 
el. 

Nick O’Hara avusese dreptate. Ea era oarbă, ea 
era cea prostita. 

Nu ştia de cat timp se afla printre crăițe; 
pierduse noţiunea timpului și a locului. Totul — 
mâinile, picioarele, chiar şi fata — îi amortise, ca o 
binecuvântare. Mintea ei refuza să mai înregistreze 
durerea. Căci, dacă ar fi făcut-o, ar fi înnebunit. 

De-abia când bătrânul o strigă a treia oară se 
trezi la realitate: 

— Domnita? Domnita? Ai nevoie de ajutor? 

Încă ameţită, Sarah se uită spre el: 

— Nu. Nu. O să-mi revin. 

— Eşti sigură? 

— Da, eu... Vă rog, trebuie să găsesc familia 
Fontaine. 

— Nu prea ştiu ce să spui acu’, domnita. 
Doamna si-a facut valizele si a plecat, cam acu’ 
două săptămâni. 

— Unde s-a dus? 

— N-avea obiceiu’ să lase o adresă noua. 

Sarah cauta prin poseta după o bucată de hârtie, 
apoi scrise numele ei și hotelul. 

— Dacă revine ea — sau oricare dintre ei doi — 
rugati-i să mă sune imediat. Vă rog. 

— Aha, domnita! bătrânul împături hârtia fara 
să se uite la ea și o vari în buzunar. 

Ca o femeie beată, se împletici spre drumeag. 
La începutul lui Whitstable Lane se răsuci îndărăt 
şi-l văzu pe moşneag din nou la treabă, tăind 
crengutele. Se uită în cutia poştală cu numărul 25 
şi găsi doar un catalog de la un magazin londonez. 
Era adresat doamnei Eve Fontaine. 

Evie! 

Geoffrey îi spusese lui Sarah așa de mai multe 
ori. Îndesă catalogul la loc în cutia poştală. 
Plângea în timp ce cobora dealul înspre gara 
Margate. 

° 

Şase ore mai târziu, obosită, pustiită şi 
înfometată, Sarah intră în camera ei de la Savoy. 
Telefonul sună. 

— Alo? zise ea. 

— Sarah Fontaine? 

Era o femeie cu o voce joasă, uşor ragusita. 

— Da. 

— Geoffrey avea un semn din naştere pe umărul 
stâng. Ce formă avea? 

— Dar... 

— Ce formă? 

— Fra... era o semilună. Tu esti Eve? 

— La hanul Lamb and Rose, pe Dorset Street. 
La ora nouă. 

— Stai... Eve? 

Clic! 

Sarah se uită la ceas. Avea o jumătate de oră să 
ajungă pe Dorset Street. 

În jurul intrării de la Lamb and Rose ceata se 
invalatucea in  fuioare.  Taximetristul luă 
bancnotele întinse de Sarah, mormăi ceva 
neinteligibil şi demară in trombă. Sarah rămase 
singură pe strada întunecată. 

Dinspre han se auzeau râsete infundate si 
clinchete de veselă. Prin aburii nopții, geamurile 
străluceau primitor, aurii. Traversă strada pietruită 
şi deschise usa de la intrare. 

Înăuntru, şemineul adăpostea un foc zglobiu. La 
barul din mahon lustruit stăteau doi bărbaţi, cu 
halbele de bere așezate între ei. Ridicară privirea 
când o auziră intrând, apoi, la fel de iute, isi văzură 
în continuare de ale lor. Sarah se opri lângă foc ca 
să se mai dezmorteasca, cercetând încăperea în tot 
acest timp. Numai o chelnerita de lângă 
dozatoarele de bere îi prinse privirea. Fără un 
cuvânt, fata îi făcu semn spre încăperea din dos. 

Sarah îi răspunse în acelaşi mod si se indrepta in 
direcția indicată. Lângă perete erau mai multe 
separeuri. În primul separeu era un cuplu, doi 
îndrăgostiţi care se sorbeau din priviri. În cel de-al 
doilea, un bărbat în costum de tweed se 
îndeletnicea în linişte cu un pahar de whisky. Mai 
era un singur separeu. Chiar si înainte de a ajunge 
în dreptul lui, ştia că Eve o aşteaptă acolo. Din 
umbră se ridica un fuior de fum de țigară. Femeia 
ridică privirea auzind paşii ce se apropiau. Privirile 
li se încrucişară şi, în acest prim schimb, 
amândouă intelesera. Chiar și în interiorul slab 
luminat al hanului fiecare citea limpede durerea 
celeilalte. 

Sarah alunecă pe bancheta din faţa femeu. Eve 
trase agitată un fum de țigară şi scutura scrumul, 
studiind-o în tot acest timp pe Sarah. Era subţire — 
aproape prea subțire — si avea părul blond, cu ochi 
verzui ce păreau obosiţi, umflati. Îşi mişca mâinile 

în permanenţă. La fiecare câteva secunde arunca o 
privire înspre intrarea hanului, de parcă ar mai fi 
aşteptat pe cineva. Fumul de țigară se încolăcea ca 
un şarpe între ele. 

— Nu eşti deloc cum mă aşteptam, zise Eve. 
Sarah recunoscu vocea putin ragusita de la telefon; 
accentul era uşor continental, în orice caz nu 
britanic: Nu esti atât de ştearsă cum îmi imaginam. 
Si eşti mai tânără decât mi-a povestit el. Câţi ani 
ai? Douăzeci şi şapte? Douăzeci şi opt? 

— Treizeci $i doi, zise Sarah. 

— Ah! Deci n-a mințit. 

— Geoffrey i-a povestit de mine? 

Eve mai trase un fum şi dădu din cap: 

— Bineînţeles. A fost nevoit. A fost ideea mea. 

Sarah mări ochii de mirare. 

— Ideea ta? Adică... Dar de ce? 

— Nu ştii nimic despre Geoffrey, nu-i aşa? 
Ochu verzi o străfulgerară violent pe Sarah: Nu, 
zise Eve, cu o urmă de satisfacție în glas. Fireşte 
că nu ştii. $i bănuiesc că nu fac bine că mă apuc 
să-ți spun tot acum. Dar se pare că ai aflat de mine 
pe cont propriu. Şi voiam să te vad cu ochii mei. 

— De ce? 

— Numeste-o curiozitate morbidă. Masochism. 
Uram să mă gândesc la voi doi împreună. L-am 
iubit prea mult. Ridică bărbia, o încercare slabă de- 
a afişa un aer nonșalant: Spune-mi, ai fost fericită 
cu el? 

Sarah dădu din cap, simțind cum lacrimile 
ameninţă să-i ardă ochii: 

— Da, sopti ea. Noi... cel putin eu am fost 
fericită. Cât despre Geoffrey... nu mai ştiu ce să 
zic. Nu mai ştiu nimic. 

— Cât de des faceati dragoste? În fiecare 
noapte? O dată pe săptămână? 

Sarah strânse buzele: 

— De ce ar conta pentru tine? Doar era parte din 
planul tău, nu? 

Ochii ei se îmblânziră, dar numai pentru o 
fracțiune de secundă. 

— L-ai iubit şi tu, nu-i asa? o întrebă Eve. Privi 
în jos când aruncă scrumul tigarii; când ridică din 
nou privirea, ochii păreau taiosi ca două smaralde: 
Aşadar am pierdut amândouă, nu? Trebuia să se 
întâmple si asta odată si-odata. Doar e in natura 
meseriei. 

— Ce meserie? 

Eve se lăsă pe spetează: 

— E mai bine să nu stu. Dar vrei să afli, nu-i 
asa? Dacă as fi în locul tau, as lăsa-o baltă. As uita 
de tot şi m-aş întoarce acasă. Cât mai poți. 

— Cine este Geoffrey? 

Eve inhala fumul si privi in gol, răscolind 
amintiri: 

— L-am întâlnit acum zece ani, la Amsterdam. 
Atunci era cu totul alt om. Zâmbi aiurea, ca şi cum 
s-ar fi amuzat de o glumă personală: Altul, la 
propriu si la figurat. Numele lui era Simon Dance. 
Pe atunci lucram amândoi pentru Mossad — 
serviciile secrete israeliene. Eram o echipă pe 
cinste, noi trei. Simon, eu si o altă femeie, sefa 
noastră. Cei mai buni din Mossad. Dar Simon şi eu 
ne-am îndrăgostit. 

— Erati spioni? 

— Banuiesc că ne-ai putea zice şi asa. Da, hai să 
zicem că da. Urmări gânditoare desenele pe care 
fumul țigării le schiţa în aer. Eram împreună de 
numai un an când una dintre misiunile noastre s-a 
sfârșit prost. Vezi tu, ne făceam prea multe griji 
unul în privinţa celuilalt. Asta nu se poate, nu în 
meseria noastră. Munca e totul. Altfel iese prost. Și 
până la urmă a ieșit prost. Bătrânul a scăpat. 

— A scăpat? Care a fost misiunea voastră? Să 
arestaţi pe cineva? 

Eve râse: 

— Să arestăm? În meseria noastră nu ne mai 
obosim cu arestatul. Noi încheiem conturile direct. 

Mainile lui Sarah se facura sloi. Cu siguranta, 
nu vorbeau de acelasi Geoffrey. Nu, se forta sa 
retina. Pe atunci nu era Geoffrey. Era Simon. 

— Aşadar, bătrânul a rămas în viata. Magul, asa 
îi spuneam noi. Un nume sfânt pentru un om deloc 
sfânt. Magul, vrăjitorul. Pentru noi era mai mult un 
nume de cod. Într-un fel, chiar era un vrăjitor. 
Cazul acela ne-a terminat. Stinse ţigara şi isi 
aprinse o alta, stricând trei chibrituri pentru asta, 
fiindcă îi tremurau prea tare mâinile; oftă, inhalând 
fumul, recunoscătoare: După aceea ne-am lăsat de 
meserie. Simon şi cu mine ne-am căsătorit şi 
pentru o vreme am trăit în Germania, apoi în 
Franţa. Ne-am schimbat numele de două ori. Dar 
tot simţeam ca se strânge latul în jurul nostru. 
Ştiam că există un contract pentru toți trei. 
Comandat de Mag, evident. Ne-am hotărât să 
părăsim Europa. 

— Aşa că ati ales America. 

Eve dădu din cap: 

— Da. E foarte simplu, când te gândeşti. El și-a 
găsit un nume nou. Si un chirurg plastician. I-a 
mai subtiat obrajii, i-a mai îngustat nasul. 
Diferenţa era imensă. Nu l-ar fi recunoscut nimeni. 
Si eu mi-am schimbat înfățișarea. El a plecat 
primul, în America. la ceva timp să-ți creezi o 
nouă bază, o nouă identitate. Eu trebuia să-l 
urmez. 

— De ce s-a căsătorit cu mine? 

— Avea nevoie de o soție americancă. Avea 
nevoie de casa ta, de contul tău din bancă, de 
acoperirea pe care i-o ofereai. Eu nu puteam să 
trec drept americancă. Accentul meu, vocea mea, 
astea nu le puteam schimba. Dar Simon... O, el 
putea să simuleze zece oameni diferiți! 

— De ce m-a ales pe mine? 

Eve ridică din umeri: 

— Din convenienta. Erai singură, nu-i așa, şi 
drăguță. Nu aveai prieteni. Da, erai foarte 

vulnerabilă. Te-ai îndrăgostit foarte repede, nu-i 
aşa? 

Inghitind un scâncet de plâns, Sarah făcu semn 
că da. Da, fusese vulnerabilă. Înaintea lui 
Geoffrey, îşi petrecea zilele la lucru, şi serile de 
cele mai multe ori acasă, de una singură. Tânjea 
după o relație cu un bărbat, după apropierea şi 
iubirea pe care le văzuse la părinţii ei. Dar avea o 
carieră solicitanta si deja era singură de prea mult 
timp; cu fiecare an ce trecea, o căsnicie părea din 
ce în ce mai puţin probabilă. 

Apoi apăruse Geoffrey. Geoffrey, care umpluse 
acel gol. S-a îndrăgostit de el imediat. Si, in tot 
acest timp, el nu se gândise la ea decât ca la o 
acoperire convenabilă. Ridică privirea, mânioasă. 

— Nici nu v-a păsat, nu-i aşa? zise ea. Nici 
unuia dintre voi. Nici nu v-a păsat pe cine ati putea 
rani. 

— Nu am avut de ales. Aveam viețile noastre... 

— Vieţile voastre? Cum rămâne cu viaţa mea? 

— Vorbeşte mai încet. 

— Eve, era viata mea. L-am iubit. Si tu 
indraznesti să stai aici, asa, arogantă, şi să-mi 
justifici ce ati facut! 

— Te rog, vorbeşte mai încet. Te pot auzi. 

— Nu-mi pasă. 

Eve dădu să se ridice: 

— Cred că nu are sens să mai zăbovesc. 

— Nu, așteaptă! Sarah o prinse de mână. Te rog, 
zise ea blând. Stai jos. Vreau să aud si restul. 
Trebuie să aflu. 

Încet, Eve se aşeză din nou pe banchetă. Rămase 
tăcută pentru o clipă, apoi zise: 

— Adevărul este că nu te-a iubit. Pe mine m-a 
iubit. Călătoriile sale la Londra erau menite doar 
ca să mă vadă pe mine. Lua o cameră la Savoy 
înainte să prindă trenul spre Margate. La fiecare 
câteva zile, revenea la Londra ca să te sune sau să- 
ti trimită o scrisoare. Am detestat aceste două luni 
în care l-am împărțit cu tine. Dar a fost necesar și 

numai temporar. Supravietuiam amandoi. Pana 
când... Îşi îndreptă privirea in altă parte: ochii îi 
străluceau de lacrimi. 

— Eve, ce s-a întâmplat? 

Eve îşi drese glasul şi ridică bărbia, curajoasă: 

— Nu ştiu. Tot ce ştiu este că a părăsit Londra 
acum două săptămâni. Se alăturase unei operațiuni 
împotriva Magului. Apoi lucrurile au luat o 
întorsătură proastă. Era urmărit. Cineva a lăsat 
explozibili, setati să explodeze în camera lui de 
hotel. M-a sunat din Berlin şi mi-a zis că s-a 
hotărât să dispară. Eu trebuia să mă ascund. La 
momentul potrivit, va veni el după mine. Dar cu o 
noapte înainte să plec spre Margate, am avut... am 
avut o premonitie. Am încercat să-l sun la Berlin. 
Atunci am aflat că a murit. 

— Dar nu a murit! izbucni Sarah. E în viaţă! 

Lui Eve îi tresăniră mâinile, făcând aproape să-i 
scape pachetul de țigări. 

— Ce spui? 

— M-a sunat acum doua zile. De aceea ma aflu 
aici. Mi-a spus sa vin la el... că mă iubeşte... 

— Minti. 

— E adevărat! ţipă Sarah. Îi cunosc glasul. 

— Poate era o înregistrare... cine ştie ce truc. E 
uşor de imitat o voce. Nu, nu avea cum să fie el. El 
nu te-ar suna pe fine, zise Eve cu răceală. 

Sarah rămase tăcută. De ce ar folosi cineva 
vocea lui Geoffrey ca să o atragă în Europa? Apoi 
îşi mai aduse aminte ceva, încă o piesă din jocul de 
puzzle care nu avea niciun sens. Se uită peste masă 
la Eve. 

— În ziua când am plecat din Washington 
cineva a intrat la mine în apartament. Nu a luat 
decât o fotografie, atâta tot, o fotografie, și tot nu 
înțeleg... 

— O fotografie? întrebă brusc Eve. Cu 
Geoffrey? 

— Da. Fotografia noastră de nuntă. 

Chipul femeii se făcu alb ca varul. Stinse ţigara 
şi luă in mână poşeta si puloverul. 

— Unde te duci? o întrebă Sarah. 

— Trebuie să mă întorc. Mă caută. 

— Cine? 

— Geoffrey. 

— Dar mi-ai zis că e mort! 

Ochu lui Eve prinseră subit viaţă, sclipind ca 
niște juvaiere: 

— Nu. E în viaţă. Trebuie să fie! Nu înţelegi? Ei 
îi ştiu faţa şi de asta au furat fotografia. Înseamnă 
că şi ei îl caută. Își aruncă puloverul pe umeri şi 
tasni spre usa. 

— Eve! Sarah se impletici in separeu şi porni 
dupa ea. 

Dar, cand ieşi afară, strada era goală. Nu zari 
decât ceața, nori grosi de ceaţă strecurandu-se pe 
deasupra pietrelor ude. 

— Eve? strigă ea, dar nu primi niciun răspuns. 

Eve dispăruse. 

° 

Eve nu ajunse prea departe. Avântată şi 
innebunita de speranţă, femeia alerga prin ceața de 
pe Dorset Street spre stația de metrou. Nu se opri 
să asculte zgomotele de paşi; nu-şi mai luă 
precautiile uzuale cu care se învățase în anii 
petrecuți ca agent Mossad. Simon era în viață, asta 
era tot ce conta. Nu avu răbdarea să alerge în 
zigzag prin cartier, să se oprească în nișe ascunse 
si să verifice dacă este cu adevărat singură. În 
schimb, calea ei o duse în linie dreaptă la stația de 
metrou. 

După numai două străzi de alergare, începu să 
răsufle greu, chinuit. Era din pricina tigarilor, își 
zise ea. Prea multi ani de fumat o făceau să 
obosească repede si să răsufle greu. Dar se chinui 
să meargă mai departe, până când 1 se înfiripă o 
durere în piept şi îşi dădu seama că trebuie să se 
odihnească, fie și pentru o clipă. Durerea era o 
problemă mai veche, una cu care trăia de copil. Nu 

însemna nimic. O s-o mai lase şi isi va putea 
continua drumul. 

Se opri ca să se sprijine de un felinar. Putin cate 
puţin, durerea se mai potoli. Începu să respire mai 
uşor. Zvâcnetul din urechi se domoli şi el. Închise 
ochii si trase aer în piept. 

Dar un sunet străin îi zdreli universul simţurilor, 
un sunet atât de slab încât ar fi rămas insesizabil 
pentru alţii. Se încordă, deschise brusc ochii. Si 
iată-l din nou, la doar câţiva metri mai încolo. Un 
pas. Dar în ce direcţie? 

Scrutând cu disperare ceața, încercă să distinga 
un chip, o siluetă, dar nu zări nimic. Scotocind în 
poşetă, scoase la iveală pistolul pe care îl avea cu 
ea în permanenţă. Oţelul rece îi dădu încredere. 
Observă că felinarul era ca un far în noapte, iar ea 
se găsea chiar sub el. Se aruncă în umbră. 
Întunericul fusese cel mai bun aliat al ei 
dintotdeauna. 

Alt zgomot o făcu să se răsucească pe loc, cu 
pistolul pregătit. „Unde e?” cântări ea. „De ce nu 
pot să-l văd?” 

Intelese prea târziu că ultimul sunet nu fusese 
făcut decât ca să-i atragă ei atenţia, un truc. Din 
spate, cineva se năpusti asupra ei. Înainte să se 
poată întoarce ca să tragă, se simţi aruncată la 
pământ. Pistolul îi zbură din mână, şi apoi, în clipa 
următoare, simţi lama apăsată ferm pe gât. 

De deasupra îi zâmbea un chip, o faţă pe care o 
recunoștea. Chiar şi în întuneric, părul lui spalacit 
strălucea ca argintul. 

— Kronen, mai sopti ea. 

Simti cum lama alunecă pe piele, fină ca o 
mângâiere. Voia să tipe, dar groaza îi inclestase 
gâtul. 

— Micuța Eve, murmură Kronen, apoi râse 
incetisor si în acel moment Eve ştiu că nu va mai 
prinde zorii. 

Lumea arăta altfel de la zece mii de metri 
altitudine. Fără neoane, fără trafic, fără beton, doar 
un cer înstelat, nesfârşit. 

Nick îşi rezemă capul de spătarul scaunului, 
obosit, şi îşi dori să atipeasca. Aproape toți ceilalți 
pasageri ai zborului 201 către Londra păreau să 
sforaie angelic deasupra Atlanticului. De cealaltă 
parte a cabinei slab iluminate zări o insotitoare de 
bord cum inveleste un copil şi dispare în vârful 
picioarelor pe culoarul dintre scaune. Era ora unu 
dimineaţa, ora Washingtonului, totuşi Nick era 
treaz, ținând pătura liniei aeriene frumos îndoită in 
poală. 

Era prea dezgustat ca să poată dormi. Îşi tot 
amintea de Sarah şi de cât de nevinovată îi păruse, 
cât de lovită de durere, de vulnerabilă. Ce actriţă! 
Îi oferise un spectacol de Oscar. Pe deasupra, îi 
trezise o armată de instincte bărbătești de care 
uitase cu totul. Vrusese să o protejeze, să o 
cuprindă în braţe. 

Acum nici nu mai era sigur ce ar fi vrut să-l 
facă. Orice ar fi, nu avea nicio legătură cu 
protejarea. 

Din pricina lui Sarah Fontaine el rămăsese fără 
serviciu, patriotismul îi fusese pus la îndoială și, 
ceea ce era cel mai rău, se simţea ca un prost. Van 
Dam avea dreptate. Ca spion, Nick nu era decât un 
ageamiu. 

Cu cât se gândea mai mult la cum se lăsase 
păcălit, cu atât devenea mai furios. Plesni 
rezemătoarea pentru braţe şi se lăsă mai degrabă 
furat de stelele de afară. 

Doamne, când va ajunge la Londra, avea să 
scoată tot adevărul de la ea! Era o datorie fata de el 
însuși; nu putea să plece din serviciul diplomatic 
fără a-și restabili reputația. 

Probabil că ea îl aştepta la Londra. Deja ştia 
unde să o găsească; un simplu telefon îi 
confirmase că a tras la Savoy, hotelul preferat al 
soțului ei. Abia aştepta să îi vadă expresia cand va 

deschide usa si va da de el. Surpriza, surpriza! 
Nick O’Hara sosise in targ ca sa limpezeasca 
lucrurile. Si de data asta nu avea să se lase dus de 
nas. 

Dar sub toată această furie, mai era si alt 
sentiment, mult mai profund şi infinit mai 
tulburător. Tot îi revenea în minte acea fantezie, 
imaginea ei în dormitorul lui, privindu-l cu ochiu ei 
de chihlimbar topit. Confuzia privitoare la ceea ce 
simţea cu adevărat îl înnebunea. Nu știa dacă voia 
să o sărute sau să o strângă de gât. Poate putin din 
amândouă. 

Dar un lucru ştia sigur. Faptul că luase primul 
avion spre Londra era cea mai mare aventură a sa 
de până acum. Toată viata luase decizii după o 
prealabilă gândire. Din fire, nu era un tip nesabuit. 
Dar în astă-seară își aruncase hainele într-o valiză, 
prinsese un taxi spre Dulles şi trântise un card de 
credit pe masa ghiseului de bilete al British 
Airways. Nu-i stătea defel în fire să facă un lucru 
atât de impulsiv, atât de emoţional. Atât de stupid. 
Spera că nu era doar începutul unei noi tendinţe în 
viaţa sa. 

° 

Batranul nu va fi multumit. 

Kronen şterse sângele femeii de pe lama 
cutitului si se gândi să amâne inevitabilul raport 
telefonic pentru o altă oră, o altă zi. Cel puţin până 
după ce va lua un mic dejun zdravăn sau va da pe 
gât câteva halbe de bere. Dar bătrânul era avid 
după noutăţi, iar Kronen nu voia să îl facă să 
aştepte prea mult. Bătrânul nu mai tolera asa bine 
frustrările. De când cu tragedia lui, devenise 
nerăbdător şi foarte uşor iritabil. Și nu trebuia să îl 
enervezi, dacă voiai să rămâi viu şi nevătămat. 

Nu că lui Kronen i-ar fi fost frică. Ştia ca 
bătrânul are prea mare nevoie de el. 

La vârsta de opt ani, Kronen fusese pescuit din 
tomberoanele de gunoi din Dublin şi adoptat de 
bătrân. Poate părul spălăcit, aproape alb al 

băiatului îi atrăsese atenţia; poate ochii goi, semnul 
unui pustiu sufletesc într-o carcasă de oase si 
carne. Bătrânul recunoscuse, chiar și atunci, că 
într-o zi băiatul avea să devină periculos. Un băiat 
fără suflet nu avea nevoie de dragoste, iar ca adult 
s-ar fi putut răzvrăti într-o bună zi împotriva 
gardianului său. 

Dar un băiat fără suflet putea fi şi extrem de util. 
Aşa că bătrânul îl luă sub aripa lui, îl hrăni, îl 
îndrumă, poate chiar îl şi iubi niţel, fără a-i acorda 
o prea mare încredere. 

Chiar de la o vârstă fragedă, Kronen simtise 
neîncrederea bătrânului. În loc să nutrească vreun 
resentiment, băiatul muncise din greu ca să treacă 
de asta. Orice ar fi vrut bătrânul, Kronen ducea la 
îndeplinire. După treizeci de ani de îndeplinit 
ordine, devenise un automatism. Kronen era 
compensat pe măsură. Mai important, iubea ceea 
ce făcea. Îi dădea un sentiment de plăcere si, de 
satisfacție. Mai ales când la mijloc erau femei. 

Ca astă-seară. 

Din nefericire, femeia nu a suflat o vorbă. În 
felul ei, fusese mai puternică decât orice alt bărbat 
întâlnit de el. Chiar şi după o oră în care încercase 
cele mai persuasive tehnici, femeia nu cedase. 
Tipase ca din gură de şarpe, ceea ce il enervase și 
îl excitase în același timp, dar nu-i dăduse nicio 
frântură de informatie. $i exact când se aștepta mai 
putin, murise. 

Asta îl deranjase cel mai mult. Nu voia s-o 
omoare. Cel putin, nu încă. Ce ghinion să 
descopere prea târziu că victima avea o inimă 
slăbită. Părea destul de sănătoasă. 

Termină de curăţat lama. Credea cu tărie în 
curăţenie, mai ales când era vorba de cuțitul lui 
preferat. O lamă ascuțită cerea o atenție specială. 
Puse cuțitul în teacă şi se uită după un telefon. Nu 
avea niciun rost să întârzie şi mai mult decât era 
cazul. Se hotări să sune la Amsterdam. 

Îi răspunse bătrânul. 

— Eva nu a vorbit, anunta Kronen. 

Tăcerea spunea totul. Simtea dezamăgirea chiar 
şi prin telefon. 

— Atunci, inseamna ca e moarta? 

— Da, zise Kronen. 

— Dar cealalta? 

— Încă o urmăresc. Dance nu s-a apropiat de ea. 

Bătrânul scoase un sunet de frustrare. 

— Nu pot să aştept la nesfârșit. Trebuie să-i 
fortam mâna. 

— Cum? 

— Rapeste-o. 

— Dar îi are pe cei de la CIA pe urmele ei. 

— Ma ocup eu de ei. Pana maine. Si atunci tu 
iei femeia. 

— Şi apoi? 

— Vezi daca stie ceva. Daca nu, tot ne-ar fi de 
folos. Vom lansa un ultimatum. Daca Dance e in 
viata, o să ne răspundă. 

Kronen nu era aşa de sigur. Spre deosebire de 
bătrân, nu punea pret pe ceva atât de ridicol 
precum iubirea. În plus, o văzuse pe Sarah 
Fontaine şi nu credea că vreun bărbat — cu 
siguranţă, nu Simon Dance — i-ar sări în ajutor. Nu, 
să-ți rişti viata pentru o femeie e cu totul absurd. 
Nu credea că Dance va comite o asemenea 
neghiobie. 

Oricum, urma să fie un experiment interesant. 
Si, când totul se va termina, bătrânul îl va lăsa pe 
Kronen să se ocupe de femeie. Inima ei era cu 
siguranță mai puternică decât cea a lui Eve 
Fontaine. Ea va rezista mult mai mult. Da, va fi un 
experiment interesant. Avea la ce să viseze. 

° 

În vis, toată durerea o năpădi iar pe Sarah. Dar 
totul era distorsionat $i ciudat, ca învăluit în ceață. 
Ea alerga pe străzi, alerga după Geoffrey, 
strigându-l pe nume. Îi auzea paşii undeva în fata, 
dar îl scăpa întotdeauna din vedere, mereu de 
neatins. Apoi paşii se schimbară. Erau undeva în 

spatele ei. Nu mai era vânătorul, ci vânatul. Fugea 
prin ceață, iar paşii se auzeau din ce în ce mai 
aproape. Inima îi bătea mai să-i spargă pieptul. 
Picioarele refuzau să o poarte mai departe. Se 
opintea să facă un pas în fata. 

Drumul îi fu tăiat de o femeie cu ochi verzi, o 
femeie care stătea în mijlocul străzii, râzând de ea. 
Paşii se apropiau din ce în ce mai mult. Sarah se 
răsuci. 

Bărbatul care venea spre ea îi era cunoscut, 
cineva cu ochi cenuşii, obosiţi. Încet, omul se 
materializa din ceață. Si, când îl zari, toate 
temerile ei se spulberară. Aici era siguranță, aici 
era căldură. Pasii lui răsunau pe străzile pietruite... 

Sarah se trezi, udă de transpiratie. Cineva bătea 
la usa. Aprinse lumina. Era patru dimineaţa. 

Bătaia în ușă se auzi din nou, ceva mai tare. 

— Doamna Fontaine? zise o voce bărbătească. 
Doamnă, vă rog, deschideţi. 

— Cine e? strigă ea. 

— Poliţia. 

Cobori împleticindu-se din pat, se îmbrăcă 
anevoie într-un halat si deschise usa. Afară erau 
doi poliţişti în uniformă, însoțiți de un funcţionar 
al hotelului, cu ochii umflati de somn. 

— Doamna Sarah Fontaine? 

— Da. Ce este? 

— Ne cerem scuze pentru deranj, doamnă, dar 
este nevoie sa ne însoțiți la circa de poliție. 

— Nu înţeleg. De ce? 

— Suntem obligați să vă luăm în custodie. 

Se prinse de uşă cu ambele mâini şi se holba la 
ei, uluită: 

— Vreti să spuneţi că sunt arestată? Dar pentru 
ce? 

— Pentru crimă. Dumneavoastră ati ucis-o pe 
doamna Eve Fontaine. 

„Nimic din ce mi se întâmplă nu este real”, isi 
zise Sarah. 

Cu siguranță, totul era doar un coşmar, un 
scenariu scos la suprafață din cele mai ascunse 
straturi ale subconstientului său. Așezată pe un 
scaun tare, privea o masă goală. Lămpile 
fluorescente luminau rece din tavan, evidențiind 
fiecare mișcare a ei, ca un ochi de reflector în 
aşteptarea mărturisirii. Încăperea era rece şi Sarah 
se simţea pe jumătate dezbrăcată, purtând doar 
cămașa de noapte si halatul de casă. Un detectiv cu 
ochi albaştri, reci trimitea rafală după rafala de 
întrebări, fără a-i permite să termine nici măcar o 
frază. Numai după ce l-a rugat de vreo cinci ori i-a 
permis să folosească toaleta, şi atunci numai cu un 
paznic la uşa cabinei. 

Odată ce revenise în sala de interogatoriu, a fost 
lăsată să tremure de una singură, probabil pentru a 
putea cântări situația în care se afla. „Mă bagă la 
închisoare, reflectă ea. Voi rămâne închisă tot 
restul vieţii pentru uciderea unei femei cu care m- 
am întâlnit doar aseară...” 

Ascunzandu-si fata în palme, simţi ameninţarea 
unui nou val de lacrimi. Încerca atât de tare să nu 
plângă, încât abia dacă auzi cum usa încăperii se 
deschide şi se închide la loc. 

Dar auzi vocea care o chema pe nume. Acel 
singur cuvânt fu pentru ea ca o rază de soare. 
Ridică privirea. 

Nick O’Hara stătea înaintea ei. Prin nu ştiu ce 
miracol fusese transportat peste ocean şi iată-l 
acum aici, singurul ei prieten din Londra, privind- 
o din locul în care stătea. 

Oare chiar îi era prieten? 

Sarah observă imediat că nu este în regulă ceva. 
Gura lui trăda tensiune, buzele erau ca două linii 
paralele. Ochii erau complet inexpresivi. Cu 

disperare, ea căută o urmă de căldură, o cautatura 
mai blândă, dar nu desluși decât furie. Putin câte 
putin, observa si celelalte detalii: cămașa lui 
sifonata, cravata desfacuta, eticheta British 
Airways lipită pe geanta sa. Tocmai coborâse din 
avion. 

Bărbatul se întoarse şi împinse ușa, închizând-o. 
Zgomotul neaşteptat o făcu să tresară. Apoi el 
aruncă de-a dreptul geanta pe masă și o privi 
manios. 

— Cucoana, ai intrat într-o mare încurcătură! 
mormai el. 

Ea isi sufla nasul, ca un animal haituit: 

— Stiu. 

— Asta e tot ce poți spune? Știu? 

— Ai să mă iei de aici? întrebă ea, cu glas pierit. 

— Păi, depinde. 

— Depinde de ce? 

— Depinde dacă tu ai comis crima sau nu. 

— Bineînţeles că n-am comis-o eu! ţipă ea. 

Păru luat pe nepregătite de ieşirea ei. Rămase 
tăcut pentru o clipă. Apoi isi încrucişă braţele pe 
piept şi se rezemă, nervos, de marginea mesei. 

Ei îi era frică să se uite la el, îi era frică să 
zărească privirea lui acuzatoare. Bărbatul pe care îl 
considerase prietenul ei devenise deodată un om 
pe care abia îl cunoştea. Deci şi el o credea 
vinovată! Ce speranță avea ea să convingă nişte 
străini că este nevinovată când nici măcar Nick 
O’Hara nu o credea? Își spuse cu amărăciune că s- 
a înşelat în ce-l priveşte. Cât despre motivul sosirii 
sale aici, acesta era evident. Omul își făcea treaba. 

Pe sub masă, își împreună mâinile cu degetele 
albite de încordare. Era supărată pe el pentru că o 
vedea in această poziție neajutorata, pentru că îi 
trădase încrederea pe care i-o acordase ca unui 
prieten. 

— ȘI, până la urmă, de ce te afli la Londra? 
îngână ea. 

— Te-aş putea întreba acelaşi lucru. De data 
aceasta, însă, aştept să-mi spui adevărul. 

— Adevărul? Sarah ridică privirea: Dar nu te- 
am mințit niciodată! Tu ai fost cel care... 

— Ei, hai să fim serioşi! izbucni el. Agitat, sări 
în picioare şi începu să se fataie prin încăpere: 
Doamnă Fontaine, nu-mi face faţa asta inocentă. 
Cred că mă consideri un mare tăntălău. Mai întâi, 
insişti că nu ştii nimic, apoi iti iei talpasita spre 
Londra. Tocmai am discutat cu inspectorul. Acum 
vreau să aud şi varianta ta. Ştiai de Eve, nu-i asa? 

— N-am ştiut de ea! Cel putin, nu pana ieri. lar 
tu ai fost cel care a minţit, domnule O’ Hara. 

— În legătură cu ce? 

— În legătură cu Geoffrey. Mi-ai spus că a 
murit. O, mi-ai insirat toate dovezile, care mai de 
care, le-ai prezentat aşa de bine, perfect aproape. 
Si eu te-am crezut! Iar în tot acest timp tu ai știut 
care este adevărul, nu? Trebuie să fi ştiut. 

— Despre ce vorbeşti? 

— Geoffrey e în viata! 

Expresia de uluire de pe fata lui nu era una 
trucată. Ea rămase cu ochii la el, întrebându-se 
dacă nu cumva era posibil ca Nick să nu ştie de 
Geoffrey. 

— Cred ca ar fi bine sa-mi explici, zise el. Si 
vreau să aflu totul, Sarah. Pana şi ce ai mâncat la 
micul dejun. Pentru că, după cum bănuiesc că ştii 
deja, eşti într-o mare belea. Dovezile... 

— Dovezile sunt toate  circumstanţiale, 
nerelevante. 

— Uite care sunt dovezile: cadavrul lui Eve 
Fontaine a fost găsit pe la miezul nopții pe o alee 
situată la câteva străzi de hanul Lamb and Rose. 
Nu voi descrie condiția în care se afla; hai să 
spunem că, fără îndoială, cineva chiar a detestat-o 
pe femeia asta. Barmanita de la han îşi aminteşte 
că a zărit-o pe Eve cu o femeie, o americancă. Asta 
erai tu. Îşi mai aduce aminte că v-aţi certat. Eve a 

fugit pe usa afară, iar tu după ea. ȘI atunci a fost 
Eve Fontaine zarita pentru ultima oara. 

— Dar i-am pierdut urma chiar in fata hanului 
Lamb and Rose! 

— Ai vreun martor? 

— Nu. 

— Ghinion! Politia a sunat la casa lui Eve din 
Margate si a vorbit cu gradinarul. Batranul si-a 
adus aminte de tine fara probleme. A zis că i-a 
transmis lui Eve mesajul tău, la telefon. Si se 
întâmplă ca mosul să aibă bucata de hârtie pe care 
i-ai lăsat-o, cu numele tău şi hotelul. 

— l-am lăsat-o ca să mă poată suna. 

— Ei bine, asta pentru poliție arată că ai un 
motiv clar: răzbunarea. Ai descoperit că Geoffrey 
Fontaine este bigam. Te-ai decis să te răzbuni. Asta 
este dovada. O dovadă suficientă, bună, de 
netăgăduit. 

— Dar nu înseamnă că am omorât-o! 

— Nu? 

— Trebuie să mă crezi! 

— De ce aş face-o? 

— Pentru că nimeni altcineva nu mă crede. Fără 
niciun avertisment, toată frica şi oboseala o 
coplesira, năvălind peste ea de-a dreptul, lăsând 
capul în jos, repetă încet: Nimeni nu mă crede... 

Nick o urmări, tulburat de un amestec de 
sentimente. Femeia părea atât de stoarsă, atât de 
îngrozită, aşa cum se ghemuia la marginea mesei. 
Halatul i se desfăcuse neglijent, lăsând să se vadă 
cămaşa de noapte subțire, de culoare albastră. O 
suvita lungă de păr roșcat îi căzuse pe fata, pe 
obrazul palid, fin. Era prima oară când o vedea cu 
părul desfăcut, şi asta îl duse iarăși cu gândul la 
fantezia pe care încercase atât de mult să şi-o 
alunge din cap. Dar imaginea îl bântui şi acum, 
caldă şi seducătoare. Se obliga să şi-o scoată din 
minte, încercând în schimb să se concentreze 
asupra motivului pentru care se afla în acest loc. O 
femeie fusese ucisă, iar Sarah era la mare 

ananghie. Cu toate acestea, nu se putea gandi decat 
la cum ar fi să o ia în braţe. 

Si, din senin, toată supărarea lui pe ea se 
evaporă. O rănise, iar acum se simţea ca un 
monstru. O atinse blând pe cap: 

— Sarah, Sarah, o să fie bine! murmură el. O să 
fie bine, ai să vezi. 

Se ghemui lângă ea si, stângaci, îi puse capul pe 
umărul său. Părul ei era aşa moale, așa mătăsos; 
parfumul cald, feminin al pielii ei era imbatator. 
Ştia că senzațiile care îi străbăteau trupul în aceste 
momente erau periculoase, dar nu le putea 
controla. Voia să o scoată din încăperea asta, să o 
ducă undeva unde să fie în siguranță, să-i fie cald, 
să fie protejată. Era limpede ca nu era deloc 
obiectiv. 

Fără tragere de inimă, se îndepărtă din 
imbratisare: 

— Sarah, vorbeşte-mi! Spune-mi de ce crezi ca 
sotul tau este inca in viata. 

Ea trase aer in piept si il privi in ochi. Avea ochi 
de caprioara, mari si umezi. El stiu in acea clipa 
cât curaj trebuise să aibă ca să-i susțină privirea. 
Fără să izbucnească în lacrimi. Se înșelase in 
privinţa lui Sarah. Femeia nu era defel la pământ. 
Avea rezerve de forță pe care el nici măcar nu le 
bănuise. 

— M-a sunat, zise ea. Acum două zile, la 
Washington, în după-amiaza zilei în care l-am 
înmormântat... 

— Stai putin. Te-a sunat? 

— Mi-a spus să vin la el. Convorbirea s-a 
încheiat așa repede... Nici nu mi-a zis unde este... 

— Era un apel internațional? 

— Sunt convinsă. 

— De-asta te-ai urcat valvârtej în avion? Dar de 
ce la Londra? 

— A fost... a fost doar un instinct. În Londra 
fusese casa lui. Aici ar fi trebuit să fie. 

— Şi când ai aflat de Eve? 

— După ce am ajuns aici. Functionara de la 
hotel mi-a aratat o adresa pe fisa de inregistrare a 
lui Geoffrey. Era adresa casutei lui Eve, de la 
Margate. 

El asimilă noile informaţii cu un sentiment 
crescând de confuzie. Trăgându-şi un scaun lângă 
ea, se aşeză şi o privi concentrat. 

— Tocmai mi-ai aruncat un atu, zise el. 
Telefonul de la Geoffrey... E o asemenea nebunie, 
încât încep să cred că spui adevărul. 

— Dar spun adevărul! Când ai să mă crezi? 

— Bun. Iti acord prezumția de nevinovăție. 
Pentru moment. 

Începea să o creadă. Asta era tot ce-şi putea ea 
dori, acea sămânță de încredere. In acest moment 
însemna mai mult pentru ea decât orice altceva pe 
lume. „Asta este o nebunie”, îşi zise ea. După toate 
prin câte trecuse de dimineaţă, de-abia acum 
începeau să-i cadă lacrimi pe obraji. Scutură capul 
şi râse stanjenita. 

— Cee cu tine, domnule O’ Hara? intreba ea. Se 
pare ca plâng ori de cate ori mă aflu în preajma ta. 

— Nu-i nicio problemă, zise el. Plansul vreau sa 
spun. Femeile fac asta des cu mine. Banuiesc ca e 
parte din meseria mea. 

Ridica privirea spre el si il vazu cum zambeste. 
Ce transformare surprinzătoare, de la strain la 
prieten! Cumva, uitase cât de atrăgător este. Si nu 
doar fizic. Avea o anumită blandete, necunoscută 
ei până acum, o nuanță în glas, ca şi cum îi păsa cu 
adevărat. Oare îi păsa? Sau ea citea prea mult în 
toate acestea? Cu siguranţă, putea aprecia propria 
ei reacție: simțea cum sângele îi urcă în obraji. 

Când se apleca spre ea, îi păru sovaitor, uşor 
neîndemânatic. Ea tremura; el îşi scoase imediat 
Jacheta si o puse pe umerii ei. Mirosea ca el; era 
caldă si confortabilă, ca o pătură. Trase haina pe ea 
si se linişti; nimic nu o putea atinge cat timp haina 
lui Nick O’Hara era pe umerii ei. 

— Te scoatem de aici imediat ce apare omul 
nostru de la consulat, zise el. 

— Dar nu tu te ocupi de cazul meu? 

— Mi-e teamă că nu. Nu este jurisdicţia mea. 

— Atunci de ce te afli aici? 

Înainte să-i poată oferi un răspuns, uşa se dădu 
de perete. 

— Nick O'Hara! răbufni un om mărunt, iute ca 
o zvârlugă. Ce naiba cauţi fu aici? 

Nick se răsuci cu fata spre omul din prag: 

— Salut, Potter, zise el după o pauză jenanta. A 
trecut ceva vreme. 

— Nu suficientă. Potter mărşălui în încăpere, 
examinând-o pe Sarah cu o privire critică, din cap 
până-n picioare, apoi îşi aruncă intenționat pălăria 
udă pe geanta lui Nick: Deci dumneata eşti Sarah 
Fontaine. 

Ea îi aruncă o privire nedumerită lui Nick. 

— Sarah, dânsul este domnul Ray Potter, zise 
Nick scurt. Dânsul lucrează la ambasadă, este... 
hm, ce funcție mai ai acum? Ofiţer politic? 

— Secretar 3, tranti Potter. 

— Un eufemism extraordinar. Și unde e Dan 
Lieberman? Credeam că vine el. 

— Mi-e teamă că al nostru consul nu a putut 
ajunge. Am venit eu în locul său. Potter îi strânse 
mâna lui Sarah, mai mult de formă: Sper că ati fost 
tratată cum trebuie, doamnă Fontaine. Ne pare rău 
că ati fost nevoită să treceţi prin toate acestea. Dar 
cred că vom limpezi situația cât ai zice peşte. 

— Să limpezim? se interesă Nick, bănuitor. 
Cum anume? 

Potter se întoarse morocănos către Nick: 

— Poate ai face bine să pleci, O’Hara. Vezi-ti 
de... concediu, parcă? 

— Nu. Cred că mai bine rămân. 

— Aceasta este o chestiune oficială. Şi, dacă am 
auzit bine, nu mai lucrezi pentru noi, nu-i așa? 

— Nu înţeleg, se încruntă Sarah. Ce vreți să 
spuneţi, cum adică nu mai lucrează? 

— Ce vrea să spună, zise calm Nick, este că am 
fost suspendat pe termen nedefinit. Văd că 
noutățile circulă repede. 

— Fireşte, când e vorba de siguranţa națională. 

Nick pufni: 

— Habar n-aveam că sunt asa periculos. 

— Hai să spunem că numele tău se găseşte pe 
cea mai neagră listă, O’Hara. În locul tău, m-aș 
asigura că am mâinile curate. Asta dacă vrei să-ți 
păstrezi postul. 

— Uite ce e, hai să ne vedem de treabă. Cazul 
lui Sarah, da? 

Potter se uită la femeie: 

— L-am discutat cu inspectorul Appleby, care 
îmi spune că dovezile împotriva dumitale nu sunt 
atât de solide pe cât şi-ar fi dorit. E dispus să te 
elibereze — cu condiția ca eu să îmi asum 
responsabilitatea pentru comportamentul dumitale. 

Sarah era înmărmurită: 

— Vreti să spuneți că sunt liberă? 

— Exact. 

— Şi nu există nicio... nu sunt... 

— S-a renunţat la acuzaţiile aduse împotriva 
dumitale. Îi întinse mâna: Doamnă Fontaine, 
felicitări! Sunteţi o femeie liberă. 

Sarah sări în sus şi îi cuprinse mâna grăsulie. 

— Va mulțumesc, domnule Potter! Vă 
mulțumesc mult! 

— Nicio problemă. Numai să încercați să vă 
feriti de necazuri, bine? 

— O, aşa voi face, aşa voi face! 

Se uită bucuroasă spre Nick, asteptandu-se să 
vadă un zâmbet pe chipul lui. Dar el nu zâmbea 
defel. În schimb, părea cu totul nedumerit. Si 
bănuitor. Îl deranja ceva, iar ea se simţi neliniştită 
deodată. Se întoarse spre Potter: 

— Mai este ceva? Orice altceva ce ar trebui să 
ştiu? 

— Nu, doamnă Fontaine. Puteţi pleca chiar in 
acest moment. De fapt, vă conduc chiar eu la 

Savoy. 

— Nu te deranja, interveni Nick. O voi conduce 
eu. 

Sarah se apropie mai mult de Nick. 

— Domnule Potter, va multumesc, zise ea, dar 
voi merge cu domnul O’Hara. Suntem... Intr-un 
fel, suntem prieteni foarte vechi. 

Potter se incrunta: 


— Prieteni? 

— M-a ajutat foarte mult de când a murit 
Geoffrey. 

Strâmbându-se, Potter se răsuci și îşi luă pălăria 
de pe masă: 


— Bine. Noroc, doamnă Fontaine. Îi aruncă o 
privire lui Nick. Ascultă, O’Hara, îi voi trimite un 
raport domnului Van Dam, la Washington. Sunt 
sigur că va fi interesat să afle că eşti în Londra. 
Crezi că te întorci în State curând? 

— Se poate, răspunse Nick. Dar, dacă mă 
gândesc mai bine, poate nu. 

Potter se indrepta spre usa, apoi se mai întoarse 
o dată si îl gratifică pe Nick cu o privire 
pătrunzătoare, taioasa. 

— Ştii, aveai o carieră bunicica în serviciile 
consulare. Nu-i da cu piciorul acum. Dacă as fi în 
locul tău, aş fi mai atent la ce fac. 

Nick dădu din cap: 

— Sunt. Întotdeauna. 

° 

— Ce înseamnă asta, suspendare pe termen 
nedefinit? îl întrebă Sarah în timp ce Nick 
conducea spre hotel. 

El îi zambi, un zâmbet deloc amuzant: 

— Hai să zicem că nu e vorba de o promovare. 

— Ai fost dat afară? 

— Într-un cuvânt, da. 

— Dar de ce? 

Nu îi răspunse. Oprindu-se la următorul 
semafor, se lăsă pe spătarul scaunului si ofta. Era 
sunetul istovelii, al înfrângerii. 

— Nick? il intreba ea pe un ton scazut. A fost 
din cauza mea? 

El făcu semn că da: 

— Ai fost şi tu parte din motiv. Din pricina ta se 
pare că mi-a fost pus la îndoială patriotismul. Opt 
ani de muncă grea, cinstită nu înseamnă nimic 
pentru ei. Dar nu lăsa asta să te afecteze. Cred că, 
la un nivel subconștient, am încercat într-un fel să 
scap de slujba asta de ceva vreme. Tu ai fost 
ultima picătură. 

— Îmi pare rău. 

— Să nu-ţi pară. Cred că acesta e unul din cele 
mai bune lucruri care mi s-au întâmplat vreodată. 

Semaforul își schimbă culoarea, iar mașina se 
încolonă în traficul de dimineaţă. Era ora zece și 
autovehiculele mergeau bară la bară. Pe partea 
dreaptă, un autobuz din direcția opusă trecu pe 
lângă ei în mare viteză, iar Sarah simţi un fior de 
panică. Sofatul pe partea stângă o nelinistea. Chiar 
şi Nick părea uşor nelalocul lui, încruntându-se in 
oglinda retrovizoare. 

Îşi impuse să stea relaxată în scaun şi să ignore 
circulația. 

— Nu-mi vine să cred toate câte s-au întâmplat, 
zise ea. E o nebunie. Si cu cât încerc să-mi dau 
seama ce se întâmplă, cu atât mă afund şi mai tare 
în confuzie... Privindu-l cu coada ochiului pe 
Nick, observa că încruntarea lui se adânceşte: 
Nick? 

— Intriga s-a complicat, zise el încet. 

— Despre ce vorbeşti? 

— Tine privirea înainte. Nu te uita înapoi. 
Suntem urmăriți. 

Impulsul de a întoarce capul era coplesitor, dar 
Sarah reuși să îşi concentreze atenţia la carosabilul 
ud ce se întindea înaintea maşinii. „De ce mi se 
întâmplă toate astea?” se întrebă ea, căci frica în 
făcea inima să bată mai repede. 

— Nick, ce ai de gând să faci? 

— Nimic. 

— Nimic? 

Ignoră dezamăgirea din glasul ei: 

— Exact. Ne vom comporta ca $i cum totul este 
în regulă. Ne vom opri la hotelul tău, unde ai să te 
schimbi în alte haine, iti vei face bagajele şi vei 
preda camera. Apoi o să luăm micul dejun. Sunt 
lihnit. 

— Micul dejun? Dar tocmai m-ai informat ca 
suntem urmăriți! 

— Uite, dacă tipu de pe urma noastră ar vrea să 
ne facă de petrecanie, ti-ar fi făcut felul de aseară. 

— Cum i-au făcut lui Eve? întrebă ea în soapta. 

— Nu. Tu nu vei pati ce a patit ea. Se uită in 
oglindă: Sarah, tine-te bine. O să vedem cât de 
buni sunt tipii ăștia... 

Coti pe o straduta îngustă, zburând pe lângă un 
şir de magazinase și cafenele, apoi puse brusc 
frână. Maşina din spatele lor se opri cu un 
scrasnet, evitând, milimetric, o ciocnire de bara lor 
din spate. Nick râse din senin. Uitându-se la Sarah, 
văzu că femeia se tine de bord: 

— Ai patit ceva? 

Sarah făcu semn că nu, prea înspăimântată ca sa 
rostească o vorbă. 

— Sarah, suntem în regulă. Cred că îi ştiu pe 
tipi. l-am mai văzut. Scoase mâna pe geam si le 
făcu un semn obscen celor din mașina din spate; o 
clipă mai târziu mormăi satisfăcut de răspunsul lor, 
la fel de obscen: Am avut dreptate. Sunt băieți din 
Companie. Şoferul tocmai mi-a răspuns cu aceeaşi 
monedă... sau, mai degrabă, deget. 

— Vrei să spui că sunt de la CIA? întrebă ea, 
brusc usurata. 

— Nu te bucura prea devreme. Nu am încredere 
în ei. Nici tu n-ar trebui să ai. 

Dar panica ei începea să se dizolve. De ce să-i 
fie frica de CIA? Nu erau în aceeaşi tabără? Dar 
atunci de ce o urmăreau? Se întrebă de cât timp era 
filată. Dacă se țineau după ea de când a sosit la 

Londra, poate ca au văzut cine a omorât-o pe 
Eve... 

Se intoarse catre Nick. 

— Ce s-a intamplat cu Eve? intreba ea. 

— Pe langa faptul ca a fost ucisa? 

— Mi-ai zis ceva despre... felul în care a fost 
ucisă. N-au omorât-o așa, pur şi simplu, nu? 

Privirea lui Nick o făcu pe Sarah să se înfioare. 

— Nu, zise el. Au chinuit-o mult. 

Semaforul indica roşu. Nick trase în spatele unui 
şir de maşini oprite la stop si lăsă motorul în 
surdină. Începuse să plouă, cu picături mari, grele 
care alunecau pe parbriz. Umbrelele negre, 
omniprezente populară imediat intersecția. Nick 
stătea nemișcat, cu ochii la strada animată. 

— Au găsit-o pe o alee dosnică, zise el într-un 
final. Avea mâinile legate de o tepusa dintr-un gard 
de fier forjat al unei case. Avea un calus în gură. 
Probabil a tipat ca din gură de şarpe, dar nimeni n- 
a auzit-o. Oricine a fost cel care a făcut asta, nu s-a 
grăbit deloc. O oră, poate mai mult. Ştia cum să 
mânuiască un cuțit. N-a fost o moarte... bună. 

Ochii lui de granit isi atintira privirea în ochii ei. 
Era conştientă de apropierea lui, de căldura și 
mirosul hainei lui de lână pe care o purta încă pe 
umeri. O femeie fusese torturată până la moarte. O 
maşină era pe urmele lor. Şi totuşi, în acest 
moment, cu bărbatul acesta lângă ea, Sarah se 
simţea infinit de protejată. Ştia că Nick O’Hara nu 
e nici pe departe un salvator. Era un om obișnuit, 
un individ care, probabil, şi-a petrecut mai toată 
viaţa în spatele unui birou. Nici măcar nu ştia de 
ce se află aici, dar era lângă ea şi pentru asta îi era 
recunoscătoare. 

Îi claxonă mașina din spatele lor. Semaforul 
trecuse pe culoarea verde. Nick își îndreptă 
anevoie atenţia către trafic. 

— De ce au omorât-o în felul acela? murmură 
Sarah. De ce... de ce să o tortureze? 

— Politia a zis ca parea a fi opera unui maniac. 
Cineva care se excita provocand durere altora. 

— Sau cineva în căutarea răzbunării, adăugă 
Sarah. Eve jucase un joc mortal. Poate că îi 
veniseră de hac până la urmă. Magul, zise ea, 
aducându-și brusc aminte de nume. Sub privirile 
întrebătoare ale lui Nick, ea explică: E un nume de 
cod. Numele unui om căruia 1 se spunea Vrăjitorul. 
Eve mi-a povestit de el. 

— O să ajungem si la asta, zise el, verificand iar 
oglinda. Hotelul Savoy e chiar pe aici. Si încă 
suntem sub urmărire. 

° 

O oră si jumătate mai târziu, amândoi erau 
aşezaţi într-un separeu dosnic al unei cafenele de 
pe strada Strand, terminandu-si un mic dejun 
alcătuit din omletă cu şuncă şi roşii la grătar. In 
sfârşit, Sarah începea să se simtă mai omeneste. 
Avea stomacul plin, iar în mâini tinea o ceasca de 
ceai fierbinte. Cel mai important, însă, era 
îmbrăcată cu o fustă şi un pulover cenușiu din lână 
Shetland. Își dădu seama acum cât de bună fusese 
strategia poliției de a o tine peste noapte la 
interogatoriu doar în cămaşă si în halatul de 
noapte. Se simtise atât de expusă şi neajutorata, 
exact starea psihică in care i-ar fi stors o 
confesiune. 

lar caznele nu se încheiaseră; necazurile ei erau 
abia la început. 

Nick mâncase repede, urmărind în tot acest timp 
intrarea în cafenea şi ascultând istorisirea lui 
Sarah. Când ea termină de povestit, masa fu 
debarasată de vasele murdare si cei doi trecură la a 
doua ceaşcă de ceai. 

— Deci Eve a fost de acord cu tine. Geoffrey e 
în viata? întrebă el. 

— Da. Fotografia furată a fost de ajuns ca să o 
convingă. 

— Bine, zise el, trecând in revista ce aflase. 
Deci, după spusele lui Eve, cineva vrea să-l 

omoare pe Geoffrey. Cineva care nu-i cunoaste 
noua înfățișare, dar ştie că numele lui de acum este 
Fontaine. Geoffrey descoperă că este urmărit. Se 
duce la Berlin, o sună pe Eve şi-i spune să dispară. 
Apoi isi pune în scenă propria moarte. 

— Asta nu explică de ce au torturat-o. 

— Nu explică multe lucruri. Sunt prea multe 
goluri. Pe cine ai îngropat de fapt, de exemplu. Dar 
măcar avem o explicație pentru fotografia furată. 
Dacă Simon Dance a suferit operaţii estetice ca să- 
şi modifice aspectul fizic, atunci cel care il 
urmărește probabil că nu l-ar recunoaște. 

— Şi de ce suntem noi urmăriți? Cred că îi voi 
duce la Geoffrey? 

El făcu semn afirmativ: 

— Si asta ne readuce la detaliul care mă 
deranjează cu adevărat: eliberarea ta. Nu inghit 
povestea asta cu poliția care nu are destule dovezi 
împotriva ta. Când am vorbit cu inspectorul 
Appleby, omul părea decis să te închidă pe viata. 
Apoi apare Potter şi bum! Totul e în regulă. Dintr- 
odată, te eliberează. Cred că i-a forţat cineva mâna 
un pic bunului inspector. Ordinul trebuie să fi venit 
de undeva de sus, de sus de tot. Cineva te vrea 
liberă ca să te mişti cum poftesti, iar acum iti 
aşteaptă următoarea mișcare. 

Oboseala desenase umbre noi pe chipul lui 
Nick. Se întrebă câte ore o fi dormit. Probabil nu 
prea multe, căci un zbor transatlantic nu prea îţi 
permite asta. Simti impulsul să întindă mâna şi să 
îi mângâie fata obosită, să-și treacă vârfurile 
degetelor peste barba nerasă. În schimb, întinse 
mâna șovăielnic şi atinse cu degetele mâna lui. El 
păru surprins de gest, de atingerea mâinilor lor 
deasupra mesei. „L-am pus într-o situație 
stânjenitoare”, zise ea roşind. „Pe amândoi, de 
fapt”. Dar când făcu gestul de retragere a mâinii, 
degetele lui se strânseră în jurul mâinii ei. Căldura 
pielu lui păru să furnice în sus pe braţ şi să îi 
invadeze fiecare parte a corpului. 

— Crezi ca Geoffrey e in viata, nu-i asa? 
murmura ea. 

El facu semn din cap: 

— Cred că e în viata. 

Ea isi îndreptă privirea către mâinile lor 
împreunate pe masă. 

— N-am crezut nicio clipă că e mort, sopti ea. 

— Acum, că ştii adevărul, ce simţi pentru el? 

— Nu ştiu... nu mai știu... şi îl privi pe Nick cu 
o intensitate nouă. Am avut încredere în el tot 
timpul acesta. L-am crezut. Am crezut în el. O, 
probabil mă consideri naivă, nu? Poate chiar am 
fost. Dar cu toții avem vise, Nick. Vise care dorim 
să devină realitate. Si cand esti ca mine, la treizeci 
şi doi de ani, singură, nu prea drăguță, când un 
bărbat iti spune că te iubeşte, vrei să îl crezi cu 
atâta ardoare! 

— Sarah, te înşeli, zise el blând. Esti foarte 
drăguță. 

Ştia că îi spune asta doar din amabilitate. Lăsă 
privirea în jos, către masă, şi se întrebă ce gândeşte 
el despre ea. Că numai o femeie ştearsă ar fi putut 
fi aşa naivă? Îşi trase mâna şi apucă ceasca de ceai. 
Bineînţeles că ştia ce gândeşte el: că Geoffrey şi-a 
ales bine ținta; că Sarah, femeie proastă, şi-a 
pierdut capul repede, de-a binelea. Vedea şi ea asta 
limpede. La fel de limpede ca şi cum ar fi ţinut o 
oglindă în care se putea vedea aşa cum o vedea 
orice bărbat, judecând la rece, critic: nu frumoasă, 
ci timidă si stângace. Nu era genul de femeie care 
să-l atragă pe un tip ca Geoffrey. 

— A fost o căsătorie din minciună, zise ea. 
Ciudat, mi se pare că am visat totul. Ca şi când n- 
aş fi fost niciodată căsătorită... 

EI îi dădea dreptate: 

— Şi eu am simțit asta uneori. 

— Ai fost căsătorit? 

— Nu pentru multă vreme. Trei ani. Sunt 
divorţat de patru. 

— Îmi pare rău. 

Privirea lui se atinti asupra ei: 

— Ai rostit asta din suflet, nu? 

Ea incuviinta. Până în acest moment nu zărise 
tristeţe în ochii lui. O recunoscu acum, aceeași 
durere pe care o simţea şi ea. Căsnicia lui esuase; a 
ei nu existase vreodată. Fiecare isi ducea rănile 
sale. 

Dar rănile ei nu se vor vindeca vreodată. Nu 
până nu va primi un răspuns la întrebări. Nu până 
nu va afla de ce a sunat-o Geoffrey. 

— Oricare ar fi sentimentele tale pentru 
Geoffrey, începu Nick, ştii, cred, că este un risc 
foarte mare să rămâi aici, la Londra. Dacă e cineva 
pe urmele lui, tu eşti cea pe care o vor urmări. 
Evident, ai fost urmărită, cel putin de ieri încoace. 
I-ai condus deja la Eve. 

Ridică fulgerător privirea: 

— Eve? 

— Mi-e teamă ca da. Eve era o profesionistă. 
Un fost agent Mossad, care se dăduse la fund cu 
multi ani în urmă. Ştia cum să dispară şi o făcea 
bine. Dar curiozitatea — sau poate gelozia — a 
împins-o la nesăbuinţă. În ciuda prudentei sale, a 
fost de acord să stabilească o întâlnire cu tine. Nu 
este o coincidentă că a fost omorâtă în seara în 
care v-aţi întâlnit. 

— Atunci eu sunt cea care i-a provocat moartea? 
întrebă Sarah într-o şoaptă abia auzită. 

— Într-un fel, da. Probabil că te-au urmărit până 
la Lamb and Rose. Până la Eve. 

— O, Doamne! Clătină bulversată din cap: 
Nick, aproape că o uram pe femeia asta. Când mă 
gândeam la ea si Geoffrey, nu mă puteam abtine să 
n-o urăsc. Dar să fiu răspunzătoare de moartea 
ei... Nu am vrut asta! 

— Sarah, ea era o profesionistă, nu tu. Nu poţi 
să te invinovatesti pentru asta. 

Sarah incepu sa tremure si isi trase puloverul 
mai strans pe corp. 

— Răzbunare, zise ea încet, amintindu-și felul 
în care murise Eve. Din răzbunare au ucis-o. 

— Nu sunt aşa de sigur. 

— Ce altceva ar putea fi? 

— la în considerare toate motivele posibile 
pentru tortură. Fireşte, răzbunarea este unul dintre 
ele. Oamenilor le place să regleze conturile. Dar 
hai să presupunem că au existat motive mai 
practice... 

Brusc, înțelese unde bătea el: 

— Vrei să spui că a fost un interogatoriu? Au 
crezut că Eve ştie ceva? 

— Poate că nu s-au lăsat duşi de nas de moartea 
înscenată a lui Geoffrey. Poate că şi ei sunt de 
părere că el e in viata. Asa că o lucrează pe Eve, 
sperând să afle ceva. Întrebarea este dacă le-a zis 
ceva. 

Sarah se gândi la Eve, amintindu-și ochii verzi, 
ferestre spre un suflet dur care făcea tot ceea ce era 
necesar pentru a supravieţui. Eve ar fi ucis fără 
remuşcări. Afacerea în care opera cerea asemenea 
cruzime. Deşi era atât de tare, Eve fusese 
îndrăgostită. Cu o seară înainte, la Lamb and Rose, 
Sarah simtise, chiar şi dincolo de propria ei durere, 
că Eve îl iubea pe Geoffrey la fel de mult, poate 
chiar mai mult decât l-a iubit ea vreodată. Eve 
probabil că ştia unde îl poate găsi. Dar, oricare ar 
fi fost tortura, s-ar fi ținut tare. Nu l-ar fi trădat pe 
Geoffrey niciodată. Murise cu tot cu secretul ei. 

Oare ea ar fi la fel de curajoasă într-o asemenea 
situație? Se gândi la cuţit, la durerea pe care lama 
ar stârni-o în carnea vie şi se cutremură. Nu există 
modalitate prin care să-ţi cantaresti curajul, isi zise 
ea. Curajul iese la suprafață numai atunci când este 
nevoie, când esti obligat să-ți priveşti în fata cele 
mai întunecate temeri. 

Sarah spera că al ei nu va fi niciodată pus la 
încercare. 

— Dan, vreau răspunsuri. Începând cu numele 
celui care a ordonat eliberarea lui Sarah Fontaine 
şi cu motivul acestui gest. 

Dan Lieberman, șeful afacerilor consulare, îl 
privi pe Nick cu expresia pasivă a unui om de 
carieră detașat de prea multă vreme în serviciul 
Departamentului de Stat. Anii de zile în care 
meseria îl obligase să nu dezvăluie nimic, cu 
excepția unui zâmbet diplomatic, isi lasasera 
amprenta; din ziua în care s-au întâlnit, cu patru 
ani în urmă, Nick nu întrezărise străfulgerarea 
niciunei emoții cât de cât puternice pe chipul lui 
Lieberman. Serviciile consulare il transformaseră 
într-un jucător de pocher dat naibi. 

Dar instinctele lui Nick îi spuneau că undeva 
sub fațada amabila exista o voce a integrității, care 
încerca să se facă auzită prin hatisurile politicii. 
Spre deosebire de Nick, Lieberman învățase să 
trăiască bine cu demonii lui. Cel puţin avea un 
serviciu şi un post de invidiat aici, la Londra. Nu 
şi-l păstrase făcând valuri. Nu, îşi tinuse părerile 
pentru sine, se ferise de necazuri şi reuşise să 
supraviețuiască. 

Dar astăzi Nick îi aducea tocmai necazuri. 

— Ce se întâmplă cu cazul ei? se interesă Nick. 
Mie mi se pare că este tratat într-un mod deosebit 
de ciudat. 

— Au existat anumite neregularități, recunoscu 
Lieberman. 

— Mda. Începând cu nenorocitul de Potter care 
si-a facut aparitia la sectia de politie. 

La auzul acestei remarci, Lieberman lăsă să-i 
treacă pe buze un rânjet fugar: 

— Am uitat că tu şi Ray Potter vă cunoaşteţi asa 
de bine. Ce s-a întâmplat cu voi doi? Am uitat. 

— Sokolov. Nu-mi spune că ai uitat și asta. 

— A, da. Cazul Sokolov. Imi amintesc acum. Tu 
si Potter v-aţi „mărturisit” problemele pe scări. Am 
auzit că vocabularul tău ar fi făcut şi un marinar să 
roşească. Clătină din cap: Nick, a fost o mişcare 
proastă. A generat un memoriu de activitate urât de 
tot. 

— Nu l-ai întâlnit niciodată pe Sokolov, nu-i 
aşa? 

— Nu. 

— Conform raportului, copiii lui l-au găsit de 
Anul Nou. Avea doi băieţi, cam de zece ani. Au 
coborât în pivniţă ca să-l caute pe tati. L-au găsit 
cu un glonţ în cap. O surpriză drăguță de Revelion, 
ce zici? 

— Nick, chestiile astea se mai întâmplă. Nu 
trebuia să-ţi distrugi cariera pentru asta. 

— Doi copii, pentru numele lui Dumnezeu! 
Dacă Potter m-ar fi ascultat, băieţeii aceia ar fi fost 
în siguranță undeva în Montana sau în altă parte. 
Acum cine ştie pe unde tremură, prin Siberia, 
ridicaţi din nou de KGB. 

— Omul era un dezertor. Şi-a asumat un risc şi a 
pierdut. Hei, asta e din trecut. N-ai venit aici ca să 
mi-l ponegresti pe Potter, nu? 

— Nu. Sunt aici din pricina lui Sarah Fontaine. 
Vreau sa stiu de ce s-a implicat Potter. 

Lieberman clatina din cap: 

— Nick, nici n-ar trebui să stau de vorbă cu tine. 
Mi-a ajuns la urechi faptul că ești la fel de popular 
ca o ciumă. Aşa că, înainte să-ţi spun ceva, trebuie 
să aflu de la tine de ce eşti interesat de cazul 
Fontaine. 

— Hai să-l numim simţ al eticii. M-am înfuriat. 

— Dar de ce te-ai înfuriat? 

— În acest moment, Sarah Fontaine e în camera 
mea de hotel, intrebandu-se daca este sau nu 
văduvă. Eu, unul, cred ca soţul ei este încă in viata. 
Dar de la oamenii nostri n-am auzit decat ca e 
mort. Ca ar trebui să-i prezint văduvei 

condoleantele mele şi să-mi văd mai departe de 
treabă. 

— Păi, şi atunci de ce n-ai ales calea cea mai 
uşoară, de ce n-ai facut ce ti s-a spus? 

— Nu-mi place să fiu mințit. Şi chiar nu-mi 
place să mi se ordone să transmit mai departe 
aceleaşi minciuni. Dacă există un motiv pentru 
care ea nu trebuie să afle adevărul, atunci vreau să- 
| aud. Dacă este unul valabil, atunci bine, mă 
retrag. Dar femeia asta trece printr-un calvar, şi eu, 
unul, cred că are dreptul să afle adevărul. 

Lieberman oftă. 

— lar te lupti cu morile de vânt, nu-i aşa? Ştii 
cum iti ziceam pe aici? Don Quijote. Nick, de ce 
nu te scutesti de un ulcer si nu te intorci acasa? 

— Atunci, n-ai de gând să mă ajuţi. 

— Nu. Nu pentru că nu vreau. Pur și simplu nu 
am nici eu răspunsurile. 

— Poti să-mi spui de ce la secția de poliție a 
aparut Potter in locul tau? 

— Bine, macar atat pot sa-ti zic. Am primit un 
telefon de dimineata de la cineva de sus care mi-a 
spus ca Potter va prelua cazul si ca eu nu trebuie sa 
ma implic. 

— Un telefon de sus? Cat de sus? 

— Hai sa zicem ca de foarte sus. 

— Cum s-a aranjat eliberarea e1? 

— Prin canalele britanice, presupun. Cineva le-a 
soptit la ureche. 

— Britanicii? se incrunta Nick. Asta inseamna 
ca e vorba de 0 cooperare? 

— Trebuie să ajungi singur la propriile 
concluzii! zâmbetul lui Lieberman dezvăluia că nu 
îl contrazice. 

— Şi care este rolul lui Ray Potter? 

— Cine ştie? În mod evident, Compania este 
extrem de interesată de văduva ta. Îndeajuns cât să 
o scoată de la răcoare. Din moment ce Potter însuși 
face treburile minore, îmi închipui că interesele 
sunt foarte mari. 

— Ti-ai aruncat un ochi pe cazul Fontaine? 
intreba Nick. 

— Foarte sumar. Înainte să-mi fie luat. 

— Ce părere ţi-ai facut? 

— M-am gândit că acuzaţia de crimă are nişte 
goluri majore. Un avocat bun ar fi făcut cazul praf. 

— Şi ce crezi de moartea lui Geoffrey Fontaine? 

— Neobisnuita. 

— Putin zis. Stiai ceva de Eve Fontaine? 

— Nu tocmai. Mi s-a spus că a cumpărat căsuţa 
acum un an de zile. Se zice că era o pustnică. Îşi 
petrecea tot timpul la Margate. Dar sunt convins că 
tu ştii mult mai multe despre ea decât mine. N-ai 
zis că văduva e la tine în cameră? 

— Ba da. La vechiul meu motel de pe Baker 
Street. 

— O, la Kenmore. Lieberman  înregistră 
informaţia fără să trădeze nimic prin expresia feţei: 
Ce fel de femeie e? 

Nick reflectă o chpă. 

— Liniştită, zise el într-un final. Inteligentă. În 
clipa de fata, foarte dezorientata. 

— Am văzut fotografia ei din paşaport. M-a 
surprins ca fiind mai degrabă... comună. 

— Da, multi o văd aşa. 

— Pot să te întreb cât de implicat eşti? 

— Nu. 

Lieberman zâmbi: 

— Direct ca întotdeauna! Uite, Nick, asta este 
tot ce ştiu. Făcu un gest care sugera că are treburi 
mai importante care-l așteptau: Dacă mai aflu 
ceva, te sun. Cât timp vei sta la Kenmore? 

Nick se ridică. 

— Câteva zile, probabil. După aceea, nu sunt 
sigur. 

— Şi Sarah Fontaine? Va sta cu tine? 

Nick nu avea un răspuns. Dacă ar fi fost după el, 
Sarah ar fi fost într-un avion înapoi către 
Washington. Doar faptul că o ştia singură în 
camera lui de hotel si il neliniștea. Proprietăreasa 

de la Kenmore, o mai veche cunoștință de-a lui 
Nick, îl asigurase că fiii ei, două matahale, puteau 
face față oricăror probleme. Totuși, Nick era 
nerăbdător să ajungă înapoi. Moartea oribila a lui 
Eve Fontaine încă îi mai stăruia în minte. 

— Dacă Sarah se hotărăşte să rămână la Londra, 
zise el, atunci voi rămâne şi eu pe aici. 

Îşi strânseră mâinile. Strânsoarea lui Lieberman 
era la fel ca întotdeauna, fermă, hotărâtă. Îl făcu pe 
Nick să se gândească la faptul că poate ar trebui să 
aibă încredere în el. 

— A, să nu uit, zise Nick, în vreme ce era 
condus spre ieşire, ai auzit vreodată de cineva 
supranumit Magul? 

Chipul lui Lieberman rămase imobil. Apele 
ochilor albaştri nu fură tulburate de nicio reacție. 

— Magul? repetă el. În termeni biblici, se referă 
la unul dintre cei trei înţelepţi. Sau la un vrăjitor. 

— Nu. Eu mă refer la un nume de cod. 

— Nu-mi spune nimic. 

Nick ezită în cadrul uşii: 

— O ultimă chestiune. Ai putea să îi transmiti 
un mesaj lui Ray Potter din partea mea? 

— Sigur ca da. Dar să fie într-un limbaj curat... 

— Spune-i să-şi ia ogarii de pe urmele mele. 
Sau măcar să ne urmeze la o distanţă rezonabilă. 

Pentru prima oară, pe fruntea lui Lieberman 
apăru o cută. 

— Am să-i spun, zise el. Dar, dacă aş fi în locul 
tău, m-aş asigura bine că pe urma mea sunt 
oamenii Companiei. Pentru că, dacă nu e aşa, hai 
să zicem că alternativa e mult mai neplăcută. 

— Ceva mai neplăcut decât Compania? observa 
Nick. Mă îndoiesc. 

. 

Când Nick reveni în camera sa de la motelul 
Kenmore, Sarah dormea adânc. Era întinsă, 
complet îmbrăcată, pe patul de lângă fereastră, cu 
fata cuibărită în pernă si un brat atârnând peste 
marginea patului. Ochelarii erau căzuţi pe podea, 

ca şi cum ar fi adormit cu ei in mână $i apoi i-ar fi 
scăpat in somn. Soarele strălucea vioi şi îi 
înconjura ca o aură părul arămiu. 

Pentru o clipă, rămase în picioare lângă pat, 
privind-o, uitându-se la puloverul ei larg si la fusta 
simplă, cenusie. Lieberman o judecase drept 
comună. „Poate pentru toată lumea așa o fi”, isi 
zise Nick. „Poate nu văd eu bine. Poate sunt prea 
însingurat ca să mai îmi pese de aparenţe”. Oricare 
ar fi fost motivul, privind-o acum, Nick începea să 
creadă că este de-a dreptul frumoasă. 

Nu în sensul clasic. Nu ca Lauren, fata cu care 
fusese căsătorit. Lauren cea cu părul negru şi ochii 
verzi, care atunci când intra într-o încăpere atrăgea 
tuturor atenția. Nick se împăunase cu chestia 
asta... o vreme. Când era cu Lauren la braţ, ceilalți 
bărbaţi se uitau la el cu invidie, iar el se minuna de 
norocul ce dăduse peste el. Lauren era soția 
perfectă pentru un angajat al ambasadei: 
fermecătoare, isteata, întotdeauna cu o replica 
deşteaptă pe buze. Și era frumoasă, într-un fel care 
o făcea să fie apreciată de orice bărbat. Şi era 
conștientă de asta. Poate tocmai aici fusese 
problema. 

Femeia care dormea acum în patul lui nu avea 
nimic în comun cu Lauren. Sarah se descria 
singură ca fiind ştearsă. Avusese un sentiment de 
uimire văzând că un om ca Geoffrey o ia în 
căsătorie. Trebuie să fi fost extrem de dureros să 
afle că mariajul ei nu fusese decât o prefăcătorie. 
Nick știa totul despre durere; trecuse şi el prin asta 
cu patru ani în urmă. Într-un fel, nici nu-şi mai 
revenise de atunci. După divorț îşi jurase că nu se 
va mai lăsa rănit niciodată. Și iata-l acum, 
încăpățânat în hotărârea lui de a rămâne singur. 
Măcar dispăruse amărăciunea. Măcar rămăsese 
îndeajuns de uman pentru a se uita la Sarah și a 
cântări posibilitățile. 

Posibilităţile? Pe cine naiba păcălea el? Nu 
exista nicio posibilitate. Cel putin până nu vor afla 

adevarul despre Geoffrey. 

Sarah nu era pregătită să abandoneze ceea ce 
pentru ea reprezentase candva o casnicie fericita. 
Era limpede ca inca isi mai iubea sotul. Voia sa 
creada in el. Partea perversa in toate acestea era 
faptul că tocmai fidelitatea ei pentru Geoffrey o 
făcea atât de atrăgătoare pentru Nick. Fidelitatea. 

Nick se întoarse şi privi pe fereastră. Pe stradă, 
afară, era parcată aceeași mașină neagră care îi 
urmărise mai devreme. CIA era cu ochii pe ei. 
Făcu un semn a lehamite, întrebându-se ce naiba 
se întâmplase cu spionii de calitate. Apoi trase 
draperiile şi se întinse pe celălalt pat. 

Lumina zilei era deconcertantă. Nu putea să 
adoarmă. Desi era obosit, nu reusea decât să stea 
întins cu ochii închiși şi să se lase în voia 
gândurilor. 

„Ce cred eu de fapt că fac aici?” se întrebă el. 
Faptul că se urcase în avion cu o seară înainte 
fusese doar o reacție impulsivă, fusese mânios. 
Crezuse că Sarah îl mintise; femeia înfipsese și 
ultimul cui în coşciugul carierei sale, iar asta 
însemna că trebuia să o găsească şi să ajungă la 
adevăr. În schimb, iată-l ajuns aici, la nici trei 
metri de ea, visând la posibilităţi. 

Se uită înspre patul ei. Ea dormea aşa profund, 
aşa împăcată, ca un copil obosit. Cu toate acestea, 
nu era deloc un copil, iar el era extrem de conștient 
de acest lucru. Își aminti ce simtise de dimineaţă, 
cand îi atinsese părul, când îi simtise obrazul pe 
umăr. Ceva înăuntrul lui începuse să se trezească, 
ceva foarte, foarte periculos. Trecuse multă vreme 
de când fusese cu o femeie, iar Sarah părea așa 
caldă, atât de apropiată... 

Închise ochii, brusc enervat de lipsa lui de 
autocontrol. De ce se lăsa pradă acestei agonii 
inutile? Soluția inteligentă ar fi fost să plece acasă 
şi să-i lase pe cei de la CIA să se ocupe de toată 
treaba. Dar, dacă ei ar fi permis să 1 se întâmple 
femeii ceva, nu şi-ar fi iertat-o niciodată. 

Încetul cu încetul, agitat, Nick reuşi să 
atipeasca. Somnul îi era tulburat de o viziune: o 
femeie cu ochi de chihlimbar. Voia să întindă mana 
să o atingă, dar mâinile lui se încurcau în suvitele 
lungi ale părului ei. Sarah, Sarah! Cum ar putea 
cineva să creadă că nu esti frumoasă? Mâinile lui 
se mişcau de parcă ar fi fost din plumb, prinse într- 
un năvod prea încurcat pentru a scăpa de el. Când 
fu aproape să o atingă, Sarah se topi în neant. 
Rămase singur. Ca întotdeauna, era singur. 

° 

Intr-una din camerele dosnice ale lui Ray Potter 
un transmitator emise un raport radio: 

— O’Hara a părăsit biroul lui Lieberman acum 
patruzeci de minute, raporta agentul. Acum a 
revenit la Kenmore. N-am vazut femeia de o ora. 
La fereastră sunt trase draperiile. Se pare că sunt in 
pat. 

— Si fac pariu pe două gogosi ca nu dorm, 
mormăi Potter înspre asistentul său. 

Agentul Tarasoff abia dacă zâmbi. Tarasoff nu 
avea pic de simţ al umorului, nu ştia să se distreze. 
Stilul său de a se îmbrăca era întru totul corect: un 
costum gri, conservator, o cravată în nuanţe șterse 
de albastru şi argintiu, cămaşa albă, si toate acestea 
impecabile. Până și felul în care Tarasoff îşi mânca 
sandviciul cu carne de vita era plictisitor. Musca 
putin, calculat, stergandu-se cu atenţie pe degete 
pe tot parcursul procesului. În timp ce Potter, din 
contră, mânca precum un om obişnuit. Fără prea 
mari menajamente. Manca, si cu asta basta. Potter 
înghiți si ultima bucată de sandvici cu şuncă 
presată şi duse mâna spre transmitator: 

— Bine, băieți, rămâneţi pe poziţie. Vedeţi cine 
trece pe acolo. 

— Da, domnule. Aţi aflat ceva de familia 
Kenmore? 

— Britanici fara pată. Genul de oameni care tin 
de obicei un asemenea motel, o văduvă şi cei doi 
fii ai săi. 

— Am inteles. I-am reperat. 

— Cum sunteti pozitionati? 

— N-avem de ce să ne plangem. E un pub chiar 
peste drum. 

— V-a zărit? 

— Mi-e teamă că da, domnule. Ne-a făcut un 
semn obscen cu ceva timp în urmă. 

Tarasoff scoase un sunet ce ar fi putut fi 
interpretat ca un chicot de râs. Dar cand Potter îi 
aruncă o privire nu zări decât fata impasibila a 
agentului. 

— La naiba, deja v-a reperat? Dar ce-ati facut? 
V-aţi dus să vă prezentați? 

— Nu, domnule. Ne-a zărit cu ceva timp în 
urmă, după ce am plecat de la secție. 

— Bine. E unu şi jumătate. Puteţi să renuntati 
peste două ore. Fiţi pe fază. 

Potter încheie convorbirea, mototoli hârtia 
cerată in care fusese învelit sandviciul său și o 
aruncă în direcția cosului de gunoi. Cocolosul de 
hârtie rataci mult ținta, dar el n-avea niciun chef sa 
se ridice de pe scaun. 

Tarasoff se ridică şi-şi aruncă hârtia lui. 

— Domnule Potter, ce credeți de chestia asta? 
întrebă el, aruncând gunoiul la coş, cum ar fi 
trebuit. 

Potter ridică din umeri: 

— Alergăm după cai verzi pe pereţi? Sper că nu. 

— Credeţi că ar trebui să-l privim pe Nick 
O’Hara și în alta lumină? 

— Cum adică? 

— Este posibil sa fie ceva mai complicat la 
mijloc? Să lucreze sub acoperire pentru cineva? 

Potter izbucni în râs: 

— O’Hara? Stai să-ţi spun câte ceva despre el. 
Nu este genul care să lucreze sub acoperire. E prea 
cinstit pentru asta. Se crede un cavaler în căutarea 
Sfântului Graal. Ştii, genul de om care-şi petrece 
toată ziua cu grija balenelor eşuate la mal. Potter 
puse ochii pe sandviciul pe jumătate mâncat al lui 

Tarasoff, lui încă îi mai ghiortaia stomacul: Ai de 
gând să termini sandviciul? 

— Nu, domnule. Puteți să-l luați 
dumneavoastră. 

Potter muşcă din sandvici mai să se înece. 
Hrean. De ce stricau oamenii o bucată bună de 
carne de vită cu aşa ceva? Dar n-avea niciun sens 
să-l lase să se irosească. 

— O’Hara e destul de istet, aş zice, decretă el 
mestecând. Mai degrabă în sens intelectual: e 
numai teorie, practică zero. Vorbeşte vreo patru 
limbi străine. Nu e un ofițer consular rău. Dar nu 
ştie să funcționeze în lumea reală. 

— E ciudat, totuşi, zise Tarasoff. De ce s-ar 
amesteca în aşa ceva? Şi-a pus în pericol cariera 
profesională. Mie, unul, nu-mi sună logic. 

— Tarasoff, ai fost vreodată îndrăgostit? 

— Sunt însurat. 

— Nu, eu zic îndrăgostit? 

— Păi, da, bănuiesc că da. 

— Banuiesti... La naiba, asta nu e dragoste! 
Prin dragoste înțeleg ceva fierbinte, ceva care te 
face s-o iei razna, să-ți rişti viata. Poate chiar să te 
casatoresti. 

— Credeti ca este indragostit? De Sarah 
Fontaine? 

— De ce nu? 

Tarasoff clatina grav din cap: 

— Eu cred că e sub acoperire. 

Potter râse în hohote. 

— Să nu subestimezi niciodată puterea 
hormonilor. 

— Asta zice şi nevasta-mea. Tarasoff se incrunta 
subit, cu ochii la braţul lui Potter: Domnule, 
vedeţi, stergeti-va de muştar. O să vă păteze 
Jacheta. 

Potter se uită la picătura galbenă de muştar de 
pe haină. Încă o zi, încă o pată. Căută un servetel 
ŞI, negăsind, întinse mâna după o bucată de ciorna. 
Era o notă pe care şi-o scrisese singur cam cu o 

săptămână în urmă: „Pune la posta cecurile pentru 
pensia alimentară!” Fir-ar să fie, iar intarziase. 
Dacă pleca la poştă chiar acum, cecurile aveau să 
ajungă marti... 

Aruncă nota la gunoi. Rata iarăşi ținta. Cu un 
geamăt, se ridică de pe scaun. Tocmai se întindea 
după bucata de hârtie de pe jos, când se deschise 
ușa. 

— Da? întrebă el, apoi rămase tăcut. 

Nedumerit, Tarasoff se răsuci și îl privi pe 
bărbatul care apăruse în prag. Era Jonathan Van 
Dam. 

Potter își drese glasul: 

— Domnule Van Dam. Nu ştiam că sunteți la 
Londra. Cu treburi noi? 

— Nu. De fapt, e vorba de treburi mai vechi. 
Van Dam se aşeză pe scaunul lui Potter şi împinse 
neatent muntele de hârtie cerată mototolită și 
paharele de plastic de pe masă, înainte de a-şi pune 
geanta pe birou: Tocmai am primit o informație 
ciudată şi nu știu cum să o Justific. Poate dumneata 
poți s-aduci puţină lumină. 

— Hm... informaţie? 

— Da. Am pus sub ascultare telefonul lui Sarah 
Fontaine. Spre surprinderea mea, am aflat că a 
primit un apel din partea soțului ei acum câteva 
zile. O chestiune absolut miraculoasă, nu crezi? 
Sau poate legăturile telefonice internaționale s-au 
îmbunătăţit într-o asemenea măsură? 

Potter şi Tarasoff avură un schimb de priviri. 

— Domnule Van Dam, începu Potter. Vă pot 
explica... 

— Da, zise Van Dam. Nu zâmbea defel. Cred că 
ar fi cazul. 

. 

Pe dealurile înalte de deasupra localității 
Margate, Nick şi Sarah se opriseră, cu feţele in 
directia din care batea vantul. Din cerul siniliu 
pescarusii coborau în viteză şi tipetele lor 
strapungeau vazduhul ca sute de glasuri de jale. 

Soarele stralucea deasupra, iar dedesubt marea 
sclipea ca o oglindă sparta în zeci de cioburi. Până 
şi Sarah își revenea la viata sub influenţa 
binefacatoare a acestui colt de lume. 

De când plecaseră din Londra, de dimineață, 
renuntase deja la pulover şi fular. Acum, îmbrăcată 
într-o cămaşă albă de bumbac și în vechea ei fustă 
cenușie, Sarah se oprise în bătaia soarelui si se 
bucura de căldura lui. Era vie. În ultimele două 
săptămâni uitase acest lucru. Vrusese să se 
îngroape lângă Geoffrey, sau cel pe care îl credea a 
fi Geoffrey. De-abia acum, când simţea briza 
sărată pe obraji, viata părea să-și fi găsit fagasul 
spre inima ei. Supravietuise decesului lui 
Geoffrey; acum avea să supravieţuiască şi învierii 
lui. Şi când se gândea cât de mult îl iubise! Acum 
abia dacă isi aducea aminte ce simtise atunci. Nu-i 
mai rămăseseră decât imagini, crâmpeie de 
amintiri inerte despre un om pe care abia dacă 
reuşise să-l cunoască. 

— Sarah? 

Nick îi atinse mâna pentru a-i atrage atenția la 
cărare. Părul lui se ciufulise în bătaia vântului, 
obrajii se coloraseră in trandafiriu la lumina 
soarelui. În hainele lui largi, o pereche de 
pantaloni şi o cămaşă mai veche, arăta mai mult a 
pescar decât a birocrat. 

— Cât mai este? se interesă el. 

— Nu e departe. Chiar în vârful dealului. 

Urcând pe cărarea ce ducea spre Whitstable 
Lane, Sarah se surprinse privindu-l. Înainta cu 
uşurinţă, fără efort, de parcă isi petrecuse toată 
viaţa bătând coclaurile. Încă o dată, Sarah se 
gândea la Nick O’Hara. Oricare ar fi fost motivele 
lui pentru a se afla aici, de un lucru era sigură: 
avea încredere în el. Nu avea sens să-i pună la 
îndoială motivele. El îi era prieten; asta era tot ce 
conta. 

Nick se răsuci și miji ochii îndărăt, de-a lungul 
cărării. Orăşelul Margate rămăsese ghemuit la 

poalele dealului. Nu se vedea niciun semn cum ca 
ar fi urmăriți. Erau singuri. 

— Mă întreb de ce nu se tin după noi, zise Nick. 

— Poate au obosit. 

— Oricum, să mergem mai departe. Cel puţin 
avem un avans, să ne putem trage sufletul la o 
adică. 

Se întoarseră şi urcară mai departe. 

— Nu-ţi plac cei de la CIA, nu-i asa? întrebă ea. 

— Nu. 

— De ce nu? 

— Sunt altfel. Nu am încredere în ei. Şi in mod 
special nu am încredere în Ray Potter. 

— Ce ţi-a făcut domnul Potter? 

— Mie? Nimic. Doar că m-a trimis pachet 
înapoi la Washington. 

— Şi Washingtonul e asa de rau? 

— Nu e locul unde se cladeste o carieră în 
serviciile străine. 

— Dar unde se întâmplă asta? 

— În locurile fierbinţi. Africa. America de Sud. 

— Dar tu ai fost la Londra. 

— Londra nu a fost prima mea alegere. Mi-au 
oferit mai întâi Camerun, dar am fost nevoit să 
renunţ. 

— De ce? 

— Din cauza lui Lauren. Fosta mea soție. 

— O! Deci acesta era numele ei, Lauren. 

Sarah se întrebă ce nu mersese între ei doi. Oare 
se întâmplase ca în cazul multor altor căsnicii 
eşuate, în care partenerii se depărtează unul de 
altul, putin cate putin? Plictiseala? Nu-si imagina 
cum s-ar putea cineva plictisi de Nick. Era un om 
cu multe laturi, fiecare mai complexa decat cea de 
dinainte, fiecare așteptând sa fie descoperită. 
Exista oare vreo femeie care să-l cunoască pe 
deplin? 

Mersera în tăcere, trecând de şirul de cutii 
poştale și urmând curba sinuoasă a aleii. Apăru si 

căsuţa, o căsuță albă după un gard de uluci. 
Grădinarul nu era prin preajmă. 

— Aceasta este casa, zise ea. 

— Atunci hai să aflăm cine este acasă, zise Nick 
şi se apropie de usa de la intrare şi sună la sonerie. 
Niciun răspuns, uşa era încuiată: Se pare că e goală 
casa, zise el. Cu atât mai bine. 

— Nick? îl strigă ea, urmându-l spre usa din 
dos. 

Il găsi învârtind mânerul uşii. Usa nu era 
încuiată. 

Uşa se deschise încet. Fasciculul de lumină 
dezvălui o podea din gresie lustruită. La picioarele 
lor nu erau decât rămășițele unei farfurii de 
porțelan zdrobite. Sertarele din bucătărie erau toate 
închise. De tavan era prins un stativ pe care 
atârnau cratite de alamă. Pe pervazul ferestrei erau 
două ghivece cu flori ofilite. Cu excepția unui 
robinet defect care picura cu regularitate, casa era 
straniu de tăcută. 

Sarah sări în sus când Nick îi atinse braţul. 

— Stai aici, sopti el. 

Paşii lui scartaira cu zgomot peste fragmentele 
de porțelan cand traversă bucătăria şi se indrepta 
spre următoarea încăpere. Asteptandu-l, isi plimbă 
privirea, explorând decorurile străine. Stătea în 
inima casei, în vatra căminului. Aici gătise Eve, 
aici ea şi Geoffrey râseseră şi mâncaseră împreună. 
Chiar şi acum, încăperea părea să mai păstreze 
ceva din prezenţa lor. Sarah nu avea loc aici. Ea 
era intrusa. 

— Sarah? o strigă Nick din cadrul uşii. Vino să 
arunci o privire. 

Il urmă şi ajunse în sufragerie. Pereţii erau 
acoperiri de rafturi cu volume legate în piele; pe 
semineu stătea un sir de figurine din porțelan. În 
cămin încă mai era cenuşa ultimului foc aprins de 
Eve. Fusese deranjat numai un birou. Sertarele 
fuseseră scoase de tot din locul lor şi aruncate pe 
Jos. O grămadă de plicuri de corespondenţă — în 

mare parte facturi si reclame fuseseră desfăcute şi 
aruncate pe jos. 

— Nu furtul a fost motivul, observa el, indicând 
un pocal de plumb de pe semineu, evident o piesa 
de colecție. Cred că a căutat cineva informaţii. O 
agendă, poate. Sau un număr de telefon. 

Ea privi în jur. Ar fi fost un loc confortabil, 
intim, cu focul aprins în cămin şi cu luminile 
aproape stinse. Si-o imagina pe Eve aşezată în 
fotoliul de piele, în timp ce fumul tigarii urca 
fantomatic spre tavan. Ar fi ascultat muzică? 
Mozart sau Chopin, cu siguranță. lată si discurile, 
frumos aranjate lângă un fonograf vechi. 
Scrumiera era încă plină de mucuri de țigări. Frica 
o făcuse probabil să-şi aprindă țigară de la țigară. 
Aici, singură printre umbre, Eve trebuie sa fi 
tresărit de fiecare dată cand scârțâia o fereastră sau 
trosnea parchetul. 

La câţiva paşi mai încolo, Sarah zări o usa 
deschisă. Se simţi atrasă dintr-o fascinatie 
inexplicabil de dureroasă. Ştia ce va găsi acolo, dar 
nu se putea opri să intre. 

Era dormitorul. Cu lacrimi în ochi, se opri la 
picioarele patului conjugal si cobori privirea pe 
cuvertura înflorată. Acesta era patul altei femei. În 
mintea ei îl vedea pe Geoffrey întins aici, cu 
braţele în jurul lui Eve. Închipuirea o îndureră într- 
atât, încât abia se împiedică să nu tipe. Câte nopţi a 
dormit el aici? De câte ori au făcut dragoste? Stand 
întins în patul acesta, oare s-a gândit el vreodată la 
Sarah, i-a fost dor de ea, oricât de putin? 

Acestea erau întrebări la care numai el avea 
răspunsul. Ea trebuia să-l găsească. Trebuia să ştie, 
altfel nu putea fi liberă cu adevărat niciodată. 

leşi cu ochii plini de lacrimi din încăpere. O 
clipa mai târziu, se opri, singură, la marginea 
prăpastiei, privind în depărtare la marea senină. 
Nici nu auzi paşii lui Nick când acesta se apropie 
de ea. 

Dar îi simţi mâinile care îi cuprinsera bland 
umerii. Nu zise nimic; doar stătea acolo, o 
prezenţă caldă, solidă lângă ea. Îi oferea exact ceea 
ce avea nevoie: linişte. Şi atingerea prevenitoare. 
Valurile se rostogoleau neobosite dedesubt, iar ea 
închise ochii şi îi simţi răsuflarea în păr. 

Fusese căsătorită cu Geoffrey şi totuşi nu îl 
cunoscuse cu adevărat. lar cu Nick, un tip pe care 
îl întâlnise cu doar două săptămâni în urmă, simţea 
deja cum viețile lor erau amestecate inextricabil. 
Îşi dorea cu disperare ca el să o strângă aproape, să 
o prindă în braţe. 

Cum de lucrurile luaseră o turnură asa 
nebuneasca? se întrebă ea. Să fie singurătatea de 
vină? Durerea? Voia să-şi întoarcă fata spre el, să 
se lase ținută în braţe, dar ştia că este mai mult 
decât o simplă dorinţă. Era o nevoie. Îi era frică si 
se simţea vulnerabilă, iar Nick reprezenta singura 
ancoră din lumea ei. Acesta nu era deloc motivul 
potrivit ca să te indragostesti. 

Desprinzându-se de el, se întoarse cu fata. 
Stătea foarte drept, nemișcat. Ochii lui aveau acum 
culoarea fumului. Cu cămașa lui se juca vântul. 
Sus pe cer pescarusii se înălţau si se roteau ca un 
nor argintiu. 

— Trebuie să-l găsesc pe Geoffrey, zise ea, 
cuvintele pierzându-se printre tipetele păsărilor. Si 
tu nu poţi să mă insotestt. 

— Nu poţi să pleci de una singură. Uite ce a 
patit Eve... 

— Ei nu mă vor pe mine! ÎI vor pe Geoffrey. Iar 
eu sunt singura lor șansă. N-o să-mi facă niciun 
rău. 

— Cum ai de gând să-l găseşti? 

— Mă va găsi el pe mine. 

Nick clătină din cap, iar părul îi flutură sălbatic 
în briză: 

— E o nebunie! Nu ştii cu cine te pui. 

— Dar tu? Dacă ştii, Nick, va trebui să-mi spul. 

Nu îi răspunse. Ramase cu privirea atintita 
asupra ei, cu ochii intunecati acum, bătând in 
argintiu. „Ce ştie el? se întrebă Sarah. Este si el 
parte din toate acestea?” 

Se răsuci şi continuă să meargă mai departe. 
Nick o urmă, cu mâinile înfundate în buzunare. Se 
oprira la un rând de cutii poștale, unde Whitstable 
Lane se curba şi se transforma în cărarea de pe 
deal. Un bătrân în uniformă de postas ridică 
pălăna în semn de salut şi trecu mai departe pe 
bicicletă, coborând cărarea înspre Margate. Tocmai 
livrase corespondenţa. Sarah căută în cutia cu 
numărul 25. Găsi un catalog şi alte trei facturi, 
toate adresate lui Eve. 

— Nu mai are nevoie de ele, observa Nick. 

— Nu, cred că nu. Sarah îndesă facturile în 
poşeta ei. Speram să fie ceva... 

— La ce te asteptai? Să-ţi scrie o scrisoare? Nici 
măcar nu ştii de unde să pornesti, nu-i aşa? 

— Nu, recunoscu ea. Apoi adauga cu 
incapatanare: Dar voi gasi. 

— Cum? Nu uita, CIA te așteaptă jos, la 
cotitura. 

— Scap eu cumva de ei. 

— $i apoi? Ce se intampla daca asasinul lui Eve 
se hotărăşte să vină după tine? Crezi că-i poţi face 
fata de una singură? 

Se îndepărtă de el şi porni pe cărare. El o prinse 
de braţ şi o întoarse cu faţa spre el: 

— Sarah! Nu face o prostie! 

— Am să-l găsesc pe Geoffrey! 

— Atunci lasă-mă să vin cu tine. 

— De ce? pă ea, dar vorbele i se pierdura in 
vant. 

Răspunsul lui o luă pe nepregătite. O prinse in 
braţe dintr-o singură mișcare. Înainte ca ea să 
poată reacționa, înainte ca ea să îşi dea seama ce se 
petrece, o sărută. Forța imbrdatisarii îi tăie 
răsuflarea. Tipetele pescăruşilor se topiră, iar 
vântul părea că o ridică în slavă, până pierdu cu 

totul constiinta locului in care se afla. Urmand 
propriile lor impulsuri, braţele ei îl înconjurară, 
inlantuindu-se de gâtul lui. Buzele fremătară şi se 
întredeschiseră, lăsându-l să-i afle astfel sufletul, 
devorând-o cu foamea unei sălbăticiuni. Nimic nu 
mai conta acum, nimic în afară de Nick, de gustul 
lui, de mirosul mării ce-i mangaia pielea. 

Tipetele stinse ale pescarusilor se făcură din ce 
în ce mai tare auzite si realitatea năvăli din nou 
peste ei. Sarah se desprinse cu greu de el. Expresia 
lui reflecta surpriza ei, de parcă şi el se lăsase 
purtat de ceva ce nu înţelegea pe de-a întregul. 

— Bănuiesc că de asta, zise el încet. 

Ea scutură capul, dezorientată. O sărutase. Se 
întâmplase aşa de repede, atât de neprevăzut, încât 
nici nu constientiza ce insemnau toate acestea. Dar 
un lucru ştia: îl dorise. Încă îl mai dorea. Cu 
fiecare secundă ce trecea, dorința era din ce in ce 
mai arzătoare. 

— De ce ai făcut asta? 

— S-a întâmplat. Sarah, nu am vrut să... Agitat 
deodată, se întoarse cu spatele la ea: Fir-ar să fie, 
nu! izbucni el, răsucindu-se din nou cu fata către 
ea. Îmi retrag cuvintele! Am vrut să fac asta! 

Ea se retrase, mai dezorientată ca niciodată. Ce 
era în neregulă cu ea? Acum câteva zile se credea 
îndrăgostită până la disperare de Geoffrey. Acum, 
în acest moment, Nick O’Hara era singurul bărbat 
pe care îl dorea. Încă îi mai simţea gustul pe buze, 
încă îi mai simţea mâinile cum o trag aproape de el 
şi nu se putea gândi decât la cât de bine ar fi să-l 
sărute încă o dată. Nu, nu putea să-l aibă în 
preajmă. Nu acum, nu după toate câte se 
întâmplaseră. 

— Nick, te rog, zise ea. Du-te înapoi la 
Washington. Vreau să îl găsesc pe Geoffrey, iar tu 
nu poți să fii lângă mine. 

— Sarah, aşteaptă! 

Dar ea se îndepărta deja. 

Erau amândoi tacuti când ajunseră aproape de 
sat. Ea nu ştia ce să îi mai zică. Fusese mai uşor 
când erau doar prieteni, doar doi oameni în 
căutarea unor răspunsuri. Acum, doar dacă îl 
privea simţea cum se aprind văpăi înăuntrul ei, un 
jar de care nu ştiuse că există. 

Seara trecută fusese atât de obosită şi speriată, 
încât aproape se bucurase să rămână la el în 
cameră. Acum totul se schimbase. Trebuia să plece 
de lângă el. Imediat ce vor ajunge la Londra își va 
face bagajele si va părăsi motelul Kenmore. 
Trebuia să-l caute pe Geoffrey de una singură. 

Când intrară în Margate, Sarah era deja hotărâtă. 
Nimic din ce i-ar fi putut spune Nick nu avea să o 
clintească. Dar, Doamne, avea de gând să încerce; 
citea asta pe chipul lui, în îndărătnicia cu care isi 
încleştase fălcile. Nu terminase cu ea încă. Avea să 
fie un drum lung înapoi spre Londra. 

Ca doi străini ce mergeau unul lângă altul, se 
îndreptară spre maşina închiriată pe numele lui 
Nick, un MG parcat pe o straduta cu multe 
magazinase. Chiar în spatele maşinii lor era un 
Ford negru, același care se tinuse scai de ei tocmai 
de la Londra. CIA. Aşadar renuntasera la orice 
subtilitate. Lucrau pe fata. Asta va face să-i fie ei 
mult mai uşor să-i piardă. 

Unul dintre agenți era profilat pe geamul 
fumuriu al maşinii. Când trecură pe lângă mașină, 
Sarah aruncă o privire furişă prin parbriz; nu mişca 
nimic în interiorul maşinii. Nick observă același 
lucru. Se opri si bătu în geam. Agentul nu se 
mișcă, nu zise nimic. Dormea oare? Era greu de 
spus prin geamul întunecat. 

— Nick? şopti ea. A patit ceva? 

— Mergi mai departe, zise el incet, impingand-o 
către MG. Vreau să intri in maşină. 

Cu calm, descuie portiera maşinii. 

— Intră şi rămâi acolo. 

— Nick... 

Se apropie precaut de Ford. Curiozitatea o facu 
să-l urmeze; se tinea chiar în spatele lui, pe trotuar, 
în vreme ce el prinse încet portiera, cu atenţie. 
Agentul tot nu se miscase. Nick ezită doar o 
secundă, apoi deschise brusc portiera. 

Umărul agentului căzu într-o parte. Prin dreptul 
ferestrei trecu un chip palid, cu ochii larg deschişi. 
Unul din braţe căzu din maşină și rămase atârnând 
la vedere. Nick se îndepărtă oripilat, căci picături 
purpurii de sânge se prelinseră pe trotuar. 

Sarah ţipă. In clipa următoare, un foc de armă 
tasni de undeva din Ford, făcându-i pe Nick și 
Sarah sa se tranteasca la pamant. Trupul lui ateriza 
exact deasupra ei pe beton. Ea nu se mai putea 
mişca. Nici măcar nu mai era în stare să vorbească; 
impactul îi tăiase răsuflarea. 

Nick se rostogoli pe o parte şi o împinse înainte. 

— La maşină. Urcă repede! urlă el. 

Ordinul lui tăios o trezi la acţiune. Ca un animal 
îngrozit, Sarah se urcă în MG. Focurile de armă 
sparseră vitrinele magazinelor și peste tot în jurul 
lor oamenii alergau ingroziti. Nick se aruncă 
imediat după ea, trecând peste ea şi aterizând 
grămadă sub volanul maşinii. Scosese deja cheile 
când reuși să se așeze ca lumea pe scaunul 
şoferului. 

Motorul porni cu un muget. Sarah se chinuia să- 
şi închidă portiera, dar Nick ţipă la ea: 

— Lasă-te in jos! Lasă-te naibii in jos! şi ea se 
supuse. 

Fără sa se uite ce face, Nick băgă mașina in 
marsarier. MG-ul se ciocni de Ford. Nick baga in 
viteza întâi, răsuci volanul la dreapta si apăsă 
pedala de accelerație până o lipi de podea. Maşina 
tasni înainte. Sarah fu aruncată în scaun. Maşina 
accelera nebunește pe stradă. Mergeau aiurea, 
îndreptându-se spre o coliziune inevitabilă. Sarah 
se pregăti sufletește şi închise ochii. 

Dar zgomotul coliziunii nu mai venea. Numai 
zgomotul motorului și înjurătura lui Nick, care 
băgă mașina în viteza a treia. 

— Închide uşa! îi comandă el. 

Se uită înspre el. Tinea ambele mâini pe volan şi 
ochu la drum. Erau în siguranță. Nick controla 
situația. Afară, stradutele înguste din Margate 
defilau în viteză prin dreptul geamurilor. 

Trase de portieră şi o închise: 

— De ce încearcă să ne omoare? 

— Bună întrebare! 

De nicăieri, le apăru în fata un camion. Nick 
învârti de volan. Din spate se auzira scartaitul de 
frâne și injuraturile supărate ale celuilalt şofer. 

— Agentul acela... 

— Avea beregata tăiată. 

— O, Doamne! 

Înaintea lor se iti un panou marcat Westgate. 
Nick băgă într-a patra. Margate rămânea în urma 
lor. Prin dreptul ferestrelor treceau în viteză 
câmpuri golaşe. 

— Nick, dar cine ar putea fi? Cine încearcă să 
ne ucidă? 

Nick cercetă oglinda retrovizoare: 

— Să sperăm că nu suntem pe cale să aflăm. 

Femeia întoarse capul, îngrozită. În spatele lor 
apăru un Peugeot albastru, care gonea nebunește, 
apropiindu-se. Zări doar o clipă silueta şoferului, 
mai degrabă o străfulgerare de lumină în lentilele 
reflectorizante ale ochelarilor de soare. 

— Tine-te bine, o sfătui Nick. O luăm la 
goană... 

Apăsă la maximum pedala de accelerație, iar 
MG-ul străbătu nebunește prin trafic. Cealaltă 
mașină tasni pe urmele lor. Era o mașină mai mare, 
mai greoaie; se încadră pe altă bandă decât ar fi 
trebuit şi aproape şterse o dubita. Eroarea îl costa 
în viteză; Peugeot-ul rămase în urmă. Dar traficul 
se fluidiza. Pe autostrada întinsă nu aveau nicio 
şansă. Peugeot-ul era mai rapid. 

— Sarah, nu am cum să scap de el! 

Desluşi disperarea din glasul lui. Erau sortiti 
pieirii, si el nu avea ce face. „E numai vina mea, 
igi zise ea, numai vina mea că Nick o să moară”. 

— Puneti centura de siguranță, o instrui el. Am 
rămas fără alternative. 

Fără alternative. Un mod amabil de a spune că 
au ajuns la final. Urmări cum Peugeot-ul se 
apropia vertiginos de ei. Prin parbriz îl zari pe 

sofer, cu o raza de soare reflectata in lentilele 
argintate. Era ceva monstruos, ceva inuman la 
acest om ai carui ochi erau nevazuti. 

Îşi puse centura de siguranţă si se uită la Nick. 
Profilul lui se contura dur şi rece, cu privirea 
atintita la drum. Era prea preocupat ca să pară 
îngrozit. Numai mâinile îl tradau. Avea 
încheieturile albite de încordare. 

Drumul se bifurca. La stânga, un indicator arăta 
drumul spre Canterbury. Nick trase de volan spre 
stânga; centura mușcă din pieptul ei. Maşina 
albastră aproape pierdu virajul. Iesi in câmp, apoi 
porni în goană după ei pe drumul spre Canterbury. 

Vocea lui Nick, echilibrată, cu un ton scăzut, 
penetra norul de teamă care îi incetosa mintea. 

— Vor începe să zboare gloantele pe aici. Lasă 
capul jos. Încerc să menţin cursul pe şosea cât pot. 
Dacă ne dăm peste cap, ieşi din maşină şi fugi cât 
de tin picioarele. În cazul ăsta, ar putea exploda 
rezervorul de benzină. 

— Dar n-am să te las! 

— Ba da. 

— Nick, nu! 

— La dracu”! urlă el. Fă cum iti zic! 

Peugeot-ul era chiar în spatele lor, atât de 
aproape, că Sarah zărea acum dinţii şoferului, 
dezveliti într-un rânjet sadic. 

— Dar de ce nu trag? tipa ea. Sunt destul de 
aproape ca să ne nimerească! 

Maşina albastră îi împinse în bara din spate. 
Sarah se tinu de usa în timp ce Nick vira mașina la 
dreapta, apoi din nou la stanga. Peugeot-ul aluneca 
şi rămase la câțiva metri in spatele lor. 

— De-asta, răspunse Nick. Vor să ne scoată de 
pe şosea. 

Urmă o a doua lovitură, de această dată pe 
partea stângă. Nick repetă figura. Peugeot-ul mugi 
în dreptul lor. Maşinile goneau una lângă alta. 
Paralizată de groază, Sarah rămase cu ochii la 
chipul criminalului. Părul lui spălăcit — atât de 

decolorat încât era aproape alb — cădea dezordonat 
peste ochelarii de soare. Avea obrajii supti, tenul 
palid ca de ceară. Rânjea spre ea. 

Mintea ei înregistra vag obstacolul din fata lor. 
Era cu totul hipnotizata de fata atacatorului, de 
ranjetul cadaveric. Apoi auzi răsuflarea intretaiata 
a lui Nick. Privirea ei trecu la şosea, unde in fata 
lor, la o curbă, o maşină se ivea, oprită în mijlocul 
drumului. 

Nick trase de volan spre dreapta, aruncându-i pe 
banda din sens invers. Se auzi scartait de anvelope. 
Suieratul cauciucului pe asfalt deveni din ce in ce 
mai ascuţit, mașinile făcând eforturi să-i ocolească 
în ultimul moment. Prin fața ochilor îi trecură 
câmpuri înverzite, apoi se concentra asupra 
mâinilor lui Nick, care se lupta să tina volanul sub 
control. Abia înregistră bufnitura metalică și 
zgomotul de geam spart, undeva în urma lor. 

Apoi lumea se opri în loc. Aterizaseră pe un 
câmp cu vaci uluite. Inima lui Sarah începu sa bata 
din nou. De-abia atunci isi aminti să respire. In 
aceeaşi clipă, Nick apăsă pedala de acceleraţie şi 
conduse MG-ul înapoi pe carosabil. 

— Asta o să-l mai încetinească, zise el. 

Afirmația lui 1 se păru întrucâtva ilară. Era putin 
spus. 

Se uită în urma lor. Peugeot-ul rămăsese pe una 
din laturi, la marginea câmpului. În noroiul de pe 
margine îl zări pe şoferul blond, omul cu ranjet 
sinistru. Chiar si de la acea distanță, se vedea 
limpede că omul era palid de furie. Apoi atât el, cât 
şi maşina albastră se făcură mici de tot in 
depărtare, până dispărură cu totul. 

— Eşti bine? verifică Nick. 

— Da. Da... Încercă să înghită, dar îşi simţea 
gura mai uscată decât nisipul. 

Nick mârâi: 

— Un lucru e evident. Nu poţi să pleci singură 
în căutarea asta. 

Singura? Gandul in sine o si ingrozea. Nu, nu 
voia sa fie singura. Niciodata! Dar cat de mult se 
putea baza pe Nick? Nu era un soldat; era, pana la 
urmă diplomat, un om obişnuit cu biroul. Iar acum 
funcționa strict pe bază de instinct, nu din 
experiența unei pregătiri adecvate. Totuşi, el era 
singurul lucru care stătea între ea şi criminal. 

Drumul se bifurca din nou. Canterbury şi 
Londra erau undeva, la vest. Nick apucă spre est, 
pe drumul indicat ca fiind spre Dover. 

— Ce faci? îl întrebă ea, întorcându-se uluită 
spre ieşirea către Londra de care tocmai trecuseră. 

— Nu mergem la Londra, declară el. 

— Dar avem nevoie de ajutor... 

— Am avut ajutor. Nu prea ne-a fost de folos, 
nu? Cam atât despre filajul de protecție. 

— Dar la Londra vom fi mai în siguranță! 

Clătină din cap. 

— Nu, nu vom fi. Acolo ne vor aştepta. Tot 
acest fiasco dovedeşte că nu ne putem baza pe 
propriii oameni. Poate că sunt incompetenti, pur şi 
simplu. Sau poate e mai rău de atât... 

Ceva mai rău de atât? Se referea la trădare? 
Când credea că s-a terminat coşmarul, că vor 
ciocăni la ușa ambasadei de la Londra şi vor fi duși 
imediat în brațele protectoare ale celor de la 
CIA... Nu luase niciodată în calcul posibilitatea ca 
tocmai oamenii în care avea încredere să-i fi dorit 
moartea. N-avea nicio logică! 

— CIA nu şi-ar elimina unul din oameni! puncta 
ea. 

— Poate nu Compania în sine. Dar ar putea-o 
face cineva din interior. Cineva cu alte legături. 

— Şi dacă te înşeli? 

— La naiba, 1a gandeste-te! Agentul n-a stat ca 
un mielusel să-i taie cineva gâtul! A fost luat prin 
surprindere. De cineva cunoscut lui, cineva in care 
avea încredere. Trebuie sa fie cineva din interior la 
mijloc. Cineva care vrea să scape de noi. 

— Dar eu nu ştiu nimic! 

— Poate ca stii. Doar ca nu iti dai seama. 

Scutura agitata din cap: 

— Nu, e o nebunie. E o nebunie! Nick, sunt o 
femeie ca oricare alta. Mă duc la serviciu, mă duc 
la cumpărături, gătesc cina. Nu sunt o spioană! Nu 
sunt ca... Eve... 

— Atunci e timpul să începem să gândim ca ea. 
Amândoi. $i eu sunt nou în jocul ăsta. Şi se pare 
că sunt la fel de mult implicat. 

— Am putea merge înapoi acasă... la 
Washington... 

— Chiar crezi că vom fi mai în siguranţă acolo? 

„Nu, îşi zise ea cu o disperare crescândă. Avea 
dreptate. Acasă nu era deloc mai sigur. Nu aveau 
unde să mai fugă”. 

— Atunci încotro mergem? întrebă ea fără nicio 
speranță în glas. 

Nick isi consultă ceasul de mână. 

— E ora douăsprezece, zise el. Lăsăm maşina şi 
ne urcăm în Hovercraft la Dover. O să fie o 
călătorie scurtă până la Calais. De acolo luăm 
trenul spre Bruxelles. $i acolo o să ne piardă urma. 
Pentru o vreme, cel putin. 

Sarah privea tăcută şoseaua. „O vreme? se gândi 
ea. Cât de mult înseamnă o vreme? Pentru 
totdeauna? O să ajung ca Eve, mereu pe fugă, 
mereu privind în spate, peste umăr?” 

Doar cu o oră în urmă, pe dealurile din Margate, 
îi fusese atât de clar ce anume trebuie să facă: 
trebuia să dea de Geoffrey şi să afle adevărul 
despre căsnicia ei. Acum ajunsese la ceva mult mai 
elementar, un tel atât de simplu, încât nimic 
altceva nu mai conta. 

Trebuia să rămână in viata. 

O să se gândească mai târziu la Geoffrey. Îşi 
rezervase timp să se întrebe unde era acum şi cum 
îl va găsi. Trebuia să îl găsească; el era singurul 
care avea răspunsurile. Dar acum nu-şi putea 
permite să privească atât de departe. 

Il văzu pe Nick strângând de volan. Si lui îi era 
teamă. Asta o speria cel mai tare, faptul ca si lui 
Nick O’Hara în era frică. 

— Cred că va trebui să am încredere în tine, zise 
ea. 

— Aşa se pare. 

— Nick, în cine mai putem să ne încredem? 

O privi. Răspunsul pe care 1-l oferi veni pe un 
ton teribil şi definitiv: 

— În nimeni. 

. 

Ray Potter ridică receptorul la primul sunet. 
Ceea ce auzi apoi îl îndemnă să apese pe butonul 
de înregistrare. Printre pârâiturile unei conexiuni 
telefonice de deasupra Canalului Mânecii, se auzi 
vocea lui Nick O’ Hara: 

— Am un singur lucru să-ți spun. 

— O’Hara? ţipă Potter. Unde naiba... 

— Potter, ne dăm la fund. Nu te mai ţine după 
noi. 

— Nu poti sa pleci de unul singur! O’Hara, 
asculta-ma! Ai nevoie de noi! 

— Pe naiba! 

— Crezi ca ai să rămâi în viata fără ajutorul 
nostru? 

— Mda, asa cred. Si tu ascultă-mă bine, Potter. 
Uită-te bine la oamenii tăi. Pentru că e ceva putred 
în Danemarca. $i dacă aflu că tu eşti responsabil 
pentru asta, o să am grijă sa fii crucificat. 

— O’Hara, așteaptă... 

Dar pe linie — tăcere. Mormăind un blestem 
printre dinți, Potter puse receptorul în furcă. Apoi 
privi anevoie peste masa, la Jonathan Van Dam. 

— Sunt in viata, zise el. 

— Unde se afla? 

— Nu mi-a zis. Urmărim apelul chiar acum. 

— Vin incoace? 

— Nu. Se dau la fund. 

Van Dam se apleca peste birou: 

— Domnule Potter, îi vreau pe cei doi. Si îi 
vreau cât mai repede. Înainte ca altcineva să 
ajungă la ei. 

— Domnule, îi este teamă. Nu are încredere în 
noi... 

— Nici nu ma mira, avand in vedere ultima 
patanie. Gaseste-1! 

Potter puse mana pe telefon, înjurându-l in gând 
pe Nick O’Hara cum îi venea la îndemână. Era 
numai vina lui. 

— Tarasoff? lătră el. Ai identificat numărul 
acela?... Ce naiba înseamnă asta, undeva prin 
Bruxelles? Știu deja că se află la Bruxelles! Vreau 
afurisita de adresă! şi trânti receptorul în furcă. 

— Filaj simplu, observă Van Dam. Acesta era 
planul tău, nu? Şi ce s-a întâmplat? 

— Am avut doi agenţi buni pe urmele femeii, 
Fontaine. Nu ştiu ce s-a întâmplat. Unul dintre 
oamenii mei încă nu a apărut, iar celălalt este la 
morga... 

— Nu pot să-mi pierd timpul cu agenţi morţi. O 
vreau pe Sarah Fontaine. Cum a rămas cu gările şi 
cu aeroporturile? 

— Biroul de la Bruxelles se ocupă deja de asta. 
Plec şi eu într-acolo în seara asta. A fost ceva 
activitate în conturile ei bancare, retrageri masive. 
Se pare că plănuiesc să stea ascunsi ceva vreme. 

— Fu cu ochii pe conturile alea. Fă să circule 
fotografiile lor. Trimite-le către poliția locală, către 
Interpol, către oricine va coopera cu noi. Nu o 
aresta, doar află-i ascunzatoarea. Şi avem nevoie și 
de un profil psihologic al lui O’Hara. Vreau să ştiu 
care este motivaţia lui. 

— O’Hara? pufni Potter. Vă pot spune eu tot ce 
vreţi să ştiţi despre el. 

— Care crezi că va fi următoarea lui mișcare? 

— E nou în jocul acesta. N-ar avea de unde să 
ştie cum faci rost de o identitate nouă. Însă 
vorbeşte fluent franceza. Ar putea să se mişte uşor 

prin Belgia, fără să trezească suspiciuni. Şi e un tip 
deştept. S-ar putea să ne creeze necazuri. 

— Dar femeia? ȘI ea s-ar putea pierde printre 
localnici? 

— Din câte ştiu eu, nu cunoaşte nicio limbă 
străină. Complet lipsita de experienţă. Ar fi 
neajutorată de una singură. 

Tarasoff intră în birou: 

— Am adresa. E un telefon public, în centrul 
oraşului. N-avem nicio şansă să-l urmărim acum. 

— Pe cine ştie O’Hara în Belgia? întrebă Van 
Dam. Are vreun prieten de încredere? 

Potter se încruntă: 

— Trebuie să-i verific dosarul... 

— Dar domnul Lieberman de la divizia 
consulară? sugeră Tarasoff. El ar trebui să ştie care 
sunt prietenii lui O’ Hara. 

Van Dam îi aruncă lui Tarasoff o privire 
apreciativa: 

— Un inceput bun. Ma bucur ca totusi cineva isi 
foloseste capul. Ce altceva? 

— Pai, domnule, ma gandeam daca nu ar fi bine 
sa ne uitam din alte unghiuri la alte teme care se 
desprind din viata acestui omu... Tarasoff observa 
brusc cautatura înveninată pe care i-o arunca 
Potter, aşa că adăugă iute: Dar, bineînţeles, domnul 
Potter îl cunoaște pe O’Hara pe de rost. 

— La ce teme faci referire, domnule Tarasoff? îi 
dădu ghes Van Dam. 

— În niciun caz! interveni Potter. O’Hara e un 
tip independent. 

— Dar omul tău are o idee bună, zise Van Dam. 
Ne-a scăpat ceva când l-am verificat pe O’ Hara? 

— Şi-a petrecut patru ani la Londra, observa 
Tarasoff. Si-ar fi putut face o reţea de contacte. 

— Uite, îl cunosc pe tip, insistă Potter. E un tip 
pe picioarele lui. 

Van Dam nu păru să-l audă. Potter se simţea ca 
un om care zbiară de cealaltă parte a unui geam 
izolat fonic. De ce se simţea întotdeauna ca un 

intrus, sleampatul cu o pata de muştar pe costumul 
vechi de zece ani? Muncise ca un câine să ajungă 
un agent bun, dar nu era de ajuns, nu în ochii 
unora ca Van Dam. Lui Potter îi lipsea stilul. 

Tarasoff avea aşa ceva. lar Van Dam -— ei, 
costumul lui era de la Savile Row, iar ceasul, 
Rolex. Fusese suficient de abil si se căsătorise 
pentru bani. Bineînţeles, asta ar fi trebuit şi Potter 
să facă. Să se însoare cu femei bogate. Şi atunci 
ele i-ar fi plătit lui pensie alimentară. 

— Domnule Potter, aştept rezultate cât de 
repede, zise Van Dam în timp ce-și punea haina. 
Anunţă-mă imediat ce afli ceva. Cum te ocupi de 
O’Hara din acel moment este treaba dumitale. 

Potter se încruntă: 

— A, ce vreţi să spuneți? 

— Că e la latitudinea ta. Numai să fii discret! şi 
Van Dam părăsi încăperea. 

Potter rămase cu gura căscată la ușa închisă. Ce 
a vrut să spună de fapt cu „e la latitudinea ta”? O, 
ştia prea bine ce i-ar plăcea să-i facă lui Nick 
O’Hara care era doar un diplomat de carieră, dar 
unul cu carte. Potter îi ştia pe cei de teapa lui. Se 
uitau de sus la agentii-fantoma. Niciunul dintre ei 
nu stia sa aprecieze munca murdara pe care cineva 
ca Potter trebuia sa o duca la bun sfarsit. La naiba, 
cineva trebuia s-o facă şi pe asta! Când totul 
mergea ca pe roate, nimeni nu-i era recunoscător. 
Dar când lucrurile ieseau prost, ghici cine era de 
vină? 

Încă îl mai răscoleau invectivele pe care el şi 
O’Hara şi le scuipaseră unul altuia în urmă cu un 
an. În principal, pentru că ştia, în adâncul 
sufletului său, că O’Hara avusese dreptate. El era 
de vină pentru moartea lui Sokolov. 

De această dată nu-şi putea permite niciun fel de 
greşeală. Deja pierduse doi agenţi. Ba, mai rău, o 
pierduse pe Fontaine. Pe toți dumnezeii, n-avea de 
gând să mai tolereze alte greşeli. Chiar de avea să 

scotoceasca personal toate hotelurile din Bruxelles 
si tot îi va găsi. 
° 

Din motive ştiute numai de el, Jonathan Van 
Dam era la fel de hotărât să îi găsească pe cei doi. 
Nu se ştie cum, dar O’Hara reuşise sa incurce rău 
ceea ce ar fi trebuit să fie o operațiune simplă. El 
era factorul neprevăzut, acel mic detaliu pe care 
nimeni nu-l poate bănui, genul de lucru care e 
coşmarul oricărui agent operativ. Ceea ce il tulbura 
cu adevărat pe Van Dam era o sugestie de-a lui 
Tarasoff, că O’Hara ar putea fi ceva mai mult 
decât un bărbat îndrăgostit. Ar fi putut lucra pentru 
altcineva? 

Van Dam privi în farfuria sa cu friptură și 
cântări această ultimă posibilitate. Stătea singur la 
o masă în restaurantul său preferat din Londra. 
Mâncarea nu era deloc rea aici. Cotletele de miel 
erau moi şi rozalii, cârnaţii făcuţi în casă. Intr- 
adevăr, cartofii prajiti erau cam uscați, dar oricum 
nu-i mânca niciodată. Îi plăcea lumina difuză a 
lumânărilor si murmurul dulce al conversatiei. Ii 
plăcea să-i vada pe alții în jurul său, chiar daca îi 
erau necunoscuţi. Îl ajuta să se concentreze la 
problema de fata. 

Îşi termină cotletele şi, rezemându-se de 
speteaza scaunului, sorbi încet dintr-un pahar cu 
vin de Porto. Da, tânărul Tarasoff ridicase o 
problemă interesantă. Era periculos să presupui că 
totul este așa cum pare. Van Dam ştia asta mai 
bine decât oricine altcineva. Timp de doi ani 
îndurase ceea ce toți cei din afară numeau o 
căsnicie fericită. Timp de doi ani impartise patul 
cu o femeie pe care nici nu suporta să o atingă. 
Avusese grijă de ea şi o ajutase să-şi revină după 
betiile cu gin, îi suportase crizele şi apoi 
destăinuirile pline de remuscare. Şi in tot acest 
timp radea in sinea lui de comentariile idioate pe 
care le făceau prietenele ei. „Jonathan, daca ai sti 
cât de fericită ai făcut-o pe Claudia!” sau „Eşti 

perfect pentru ea!” sau ,,Vai, ce norocosi sunteti 
amândoi!” Moartea Claudiei îi socase pe toți. Cel 
mai mult, poate, chiar pe Claudia însăşi. Bestia 
credea că va trăi pe veci. 

Da, vinul era excelent. Mai comandă o sticlă. 
Două mese mai încolo, o femeie îl privea insistent, 
dar o ignoră, ştiind prea bine, datorită unui anume 
instinct straniu, că aceasta avea o înclinaţie spre 
alcool. Ca şi Claudia. 

Îi reveni în gând problema cu Sarah Fontaine şi 
Nick O’Hara. Ştia prea bine că a găsi un om ca 
O’Hara, unul care vorbeste fluent franceza, este 
imposibil într-un oraș atât de mare cum este 
Bruxelles. In ce o priveşte pe Sarah Fontaine, cu 
ea lucrurile stăteau altfel. Nu trebuia decât să 
deschidă gura când nu era cazul şi jocul se sfârşea. 
Da, era mai bine să se concentreze asupra ei, nu a 
lui O’Hara. Ea era prada mai uşoară. Şi, până la 
urmă, pe ea o voia cu adevărat. 

° 

Tinandu-si genunchii la gură, Sarah stătea 
aşezată pe salteaua tare; îşi consultă încă o dată 
ceasul. Nick lipsea de două ore şi în tot acest timp 
ea stătuse ca o momâie, ascultând zgomotele în 
speranța că îi va auzi pașii apropiindu-se. Si se 
gândise. Se gândise la frică, întrebându-se dacă se 
va mai simţi vreodată în siguranţă. 

În trenul de la Calais se luptase cu panica, cu 
premonitia că avea să li se întâmple ceva teribil. 
Simturile îi erau atatate până la durere. Inregistra 
fiecare sunet, fiecare imagine, până la firele ce 
atârnau într-un colt al jachetei conductorului. 
Detaliile căpătaseră o importanţă nouă. Vieţile lor 
putea depinde acum de ceva atât de mărunt ca 
expresia cu care îi privea un străin. 

Călătoria se desfasurase fără probleme. Ajunsera 
la Bruxelles fără niciun obstacol. Orele trecuseră, 
tocind lamele ascuţite ale fricii până când teroarea 
lăsă locul unei anxietati corozive. Pentru moment 
măcar, se simţea în siguranță. 

Dar unde era Nick? Sigur se va intoarce dupa 
ea? Nu voia sa se gandeasca la alte posibilitati. Ca 
de pildă că a fost prins. Sau ca îi venise mintea la 
cap şi ieşise dintr-o situaţie fără speranță. Ce om în 
toate minţile ar sta pe loc si ar aștepta o moarte 
sigură? 

Se ridică şi se apropie de fereastră. Apusul 
estompa contururile oraşului. Prin burnita cenușie, 
acoperișurile Bruxelles-ului pluteau neancorate, ca 
niște strigoi. 

Aprinse singurul bec din cameră a cărui lumină 
nu era atenuată de abajur. Încăperea era mică şi 
sărăcăcioasă, mai mult o cutie de chibrituri, la 
etajul al doilea al unui hotel dărăpănat. Totul 
mirosea a praf şi mucegai. Salteaua dublă era plină 
de cocoloase. Podeaua de lemn era acoperită de un 
singur covor, mic şi acesta, in plus tocit şi pătat. 
Cu câteva ore în urmă nici nu-i păsase cum arată 
camera. Acum cei patru pereţi o innebuneau. Se 
simţea prinsă în cuşcă. Tânjea după aer proaspăt şi, 
mai mult de atât, după mâncare. Ultima dată 
mâncaseră la micul dejun, iar trupul ei tipa din 
toate fibrele după hrană. Dar trebuia să aştepte 
întoarcerea lui Nick. 

Dacă se mai întorcea. 

Undeva la parter se auzi o uşă trântită. Se răsuci 
pe călcâie și ascultă zgomotul paşilor care urcau 
treptele şi care apoi se apropiară pe hol. Se auzi 
cheia în broască. Clanta uşii se roti. Uşa scartai 
uşor, deschizându-se încet. Înlemni. În prag se 
contura un străin. 

Nimic din înfăţişarea acestuia nu îi era familiar. 
Purta o şapcă neagră de pescar, trasă mult peste 
ochi. Din colțul gurii îi atârna neglijent un muc de 
țigară. Adusese cu el un iz de peste şi vin, un miros 
pe care îl purta la fel de distinct ca jacheta jerpelită 
de pe umeri. Dar, când ridică privirea, Sarah 
începu să râdă în hohote, uşurată: 

— Nick! Tu erai! 

El se incrunta: 

— Cine altcineva ar putea fi? 

— Pai, hainele tale... 

Îşi etală hainele cu dezgust. 

— Nu că e scârboasă? Pute de parcă proprietarul 
original a murit în ea. Stinse ţigara şi îi aruncă o 
pungă de hârtie maronie: Madame, noua ta 
identitate. Iti garantez că nimeni nu te va 
recunoaşte. 

— O, Doamne! Mi-e teamă să mă uit. Deschise 
punga și scoase o perucă scurtă, neagră, un pachet 
de ace de păr si o rochie de lână deosebit de 
hidoasă: Cred că arăta mai bine pe oaia de la care a 
fost luată, oftă ea. 

— Uite ce e, nu-mi denigra rochia. Zi mersi ca 
nu te-am gătit în fustă scurtă şi cu ciorapi-plasă. 
Crede-mă, mi-a trecut şi asta prin cap. 

Se uită fără convingere la perucă. 

— Neagră? 

— Era la reduceri. 

— N-am mai purtat asa ceva. Cum vine? Aşa? 

Hohotele lui de râs o făcură să roşească. 

— Nu, stai, ţi-ai pus-o pe dos. Stai să ţi-o pun 
eu. 

Îşi smulse peruca de pe cap: 

— N-o să meargă. 

— Ba sigur c-o să meargă. Hei, îmi pare rău că 
am ras de tine. Trebuie doar să ti-o pui cum 
trebuie. Luă acele de păr de pe pat: Haide, 
întoarce-te! Hai să-ți prindem părul mai întâi. 

Ascultătoare, se întoarse şi îl lăsă să-i prindă 
părul. Era teribil de stângaci; ea ar fi îndeplinit 
sarcina mai eficient de una singură. Dar de la 
prima atingere a mâinilor lui simți cum trupul i se 
topeşte de căldură, de mulțumire; nu voia ca acest 
sentiment să se termine vreodată. Era aşa liniştitor, 
atât de incredibil de senzual să lase un bărbat să-i 
mângâie părul, mai ales unul cu mâini calde și 
pline de atenţie ca ale lui Nick. 

Pe măsură ce Sarah scăpa de încordare, Nick 
simţea cum propriul trup se încordează şi 

tensiunea ajunge la un prag insuportabil. Chiar și 
în timp ce se chinuia cu agrafele, se surprinse 
admirând pielea fină a cefei ei. Privirea lui urmări 
osatura fină a coloanei dispărând sub gulerul 
camasii. Simtea fiecare suvita din părul ei ca pe un 
foc lichid in mâna lui. Căldura îi trecea ca un 
curent prin degete şi îi aprindea vintrele. Mintea 
lui conjură o imagine mai veche: Sarah era în fata 
lui în dormitorul lui, cu sânii goi, cu părul despletit 
pe umeri. 

Se chinui să se concentreze la ceea ce făcea. Ce 
făcea? A, da. Peruca. Degetele neîndemânatice 
începură să-i prindă peruca în agrafe. 

— N-am ştiut că fumezi, murmură ea 
somnoroasă. 

— Nu mai fumez. M-am lăsat de ani de zile. 
Astă seară a fost doar aşa, demonstrativ. 

Inghiti cu greu, căci o şuviţă de păr arămiu îi 
căzuse pe mână. 

— Au! Nick, mă inteapa acul acela. 

— larta-ma. 

Îi puse peruca pe cap şi o întoarse cu fata spre 
el. Expresia de pe chipul ei — un amestec de 
indoiala si resemnare, il facu sa zambeasca. 

— Arat aiurea, nu? oftă ea. 

— Nu. Arati altfel, dar tocmai asta e și ideea. 

Ea dădu din cap. 

— Arăt aiurea. 

— Hai, încearcă şi rochia. 

— Ce e asta? întrebă ea, ținând îmbrăcămintea 
de un colt. O singură mărime pentru toţi? 

— Ştiu că e cam mare, dar n-am putut să n-o 
iau. Era... 

— Nu-mi spune. Era la reduceri, nu? Rase: Ei 
bine, dacă tot suntem o pereche, trebuie să ne 
potrivim. Se uită la hainele lui ponosite: Tu ce vrei 
să fii, până la urmă? Esti cerşetor? 

— După miasmele acestei jachete, aş zice ca 
sunt un pescar beat. Hai să zicem că tu esti soția 

mea. Numai o soție ar putea să suporte un 
sleampat ca mine. 

— Bine, eu sunt soția ta. Soția ta înfometată. 
Putem mânca? 

El se apropie de fereastră şi cercetă strada: 

— Cred că e suficient de întuneric. De ce nu te 
schimbi? 

Sarah începu să se dezbrace. Nick continua să 
privească pe geam afară, încercând febril să ignore 
zgomotele atatatoare din spatele său: foşnetul 
camasii date jos de pe umeri, soapta fustei trecute 
peste solduri. 

Si brusc înţelese în ce situație ridicola se vârâse. 

Timp de patru ani, Nick O'Hara reuşise sa 
rămână independent. Tot timpul acesta isi ferecase 
emoțiile undeva în străfundul sufletului, departe de 
orice femeie. lar acum, pe neașteptate, Sarah 
Fontaine, dintre toți oamenii, găsise usita din dos. 
Sarah, care era evident încă îndrăgostită de 
Geoffrey. Sarah, care în decursul a două săptămâni 
şi jumătate reușise să-l facă să-şi piardă slujba, să-l 
atragă într-o cursă pe viata şi pe moarte, cu o ieşire 
spectaculoasă in peisaj. Era un început 
extraordinar. 

De-abia aştepta să vadă ce avea să urmeze. 

Într-o tavernă zumzaind de râsete, plină de fum, 
luară loc la o masă șubredă şi impartira o sticlă de 
vin de Burgundia. Vinul era aspru, neîmblânzit; un 
vin de tara, îl judecă Sarah, dând pe gât al treilea 
pahar. Încăperea devenise mult mai caldă si prea 
luminoasă. La masa vecină, nişte bătrânei 
schimbau poveşti la o bucată de pâine şi o halbă, 
iar râsetele lor îi ţiuiau în urechi. Printre scaune se 
plimba o pisică; în sfârşit ajunse lângă bar, de unde 
lipai lapte dintr-o farfurioară special pregătită. 
Nesătulă, Sarah capta fiecare gest, fiecare sunet. 
Era aşa bine afară din ascunzătoare! Era aşa de 
bine să fie din nou afară în lume, chiar dacă numai 
pentru o noapte! Până şi picăturile întărite de ceară 
roşie de pe faţa de masă îi păreau bizar de 
frumoase. 

Prin ceața fumului de țigară îl văzu pe Nick 
zâmbindu-i. Avea umerii lăsați, gestul omului 
obosit care a muncit din greu toată viaţa. Maxilarul 
îi era umbrit de barba nerasă de o zi. Nici nu-i 
venea să creadă că era același om cu cel pe care îl 
cunoscuse doar cu două săptămâni în urmă într-un 
birou guvernamental ordonat şi cu stil. Dar nici ea 
nu mai era aceeași de atunci. Frica și 
circumstanțele îi transformaseră pe amândoi. 

— Dar ştiu că ai lins farfuria, zise el, arătând 
spre farfuria goală. Te simţi mai bine? 

— Mult mai bine. Eram lihnita. 

— O cafea? 

— Sigur. Numai puţin. Vreau să-mi termin 
vinul. 

Clătinând din cap, el se întinse peste masă si 
indeparta paharul. 

— Cred ca ar fi bine sa te opresti. Nu ne putem 
permite nicio greseala. 

Se uită la paharul pe care i-l luase cu un soi de 
iritare. Ca de obicei, Nick O’Hara încerca să-i 

conducă viata. Era momentul să se opună. Trase 
paharul deliberat in fata ei. 

— Nu m-am îmbătat în viaţa mea, zise ea. 

— E un moment prost să te apuci de asta. 

Privindu-l peste pahar, sorbi puţin vin: 

— Ăsta e un hobby de-al tău? Să comanzi în 
stânga şi-n dreapta? 

— Ce vrei să spui? 

— Din ziua in care ne-am întâlnit, tu ai fost la 
cârmă, nu-l aşa? 

— La cârma ta? Sau a situaţiei? 

— Ambele. 

— Mă îndoiesc. Să fugi la Londra a fost ideea 
ta. Mai tii minte? 

— Nu mi-ai spus niciodată de ce m-ai urmat. 
Erai supărat, nu-i așa? 

— Furios ca naiba. 

— De-asta ai venit? Ca să mă strângi de gat? 

— Ca să fiu sincer, m-am gândit şi la asta. Duse 
paharul cu vin la buze si o privi peste marginea 
acestuia: Dar m-am răzgândit. 

— De ce? 

— Din pricina felului cum arătai la secţia de 
poliție. Asa expusă. Lipsita de apărare. 

— S-ar putea să fiu mai puternică decât iti 
imaginezi. 

— Serios? 

— Nick, nu sunt un copil. Am treizeci și doi de 
ani. Am avut grijă de mine dintotdeauna. 

— N-am zis că ai fi incompetenta. Esti o fata 
sclipitoare. Un cercetător respectat. 

— Cum ştii asta? 

— Ti-am citit dosarul. 

— Ah, da. Dosarul cel misterios. Şi ce ai aflat? 

El se lăsă pe spate: 

— Păi, să vedem. Sarah Gillian Fontaine, 
absolventă a Universităţii din Chicago. Cercetător- 
asociat la vreo șase studii din domeniul 
microbiologiei. Solicitant de succes pentru granturi 
în ultimii doi ani, deloc rău în epoca noastră cu 


143 


bugete federale minimale. Oh, e evident ca esti o 
minte sclipitoare. Se opri; incet, adauga: Cred, de 
asemenea, ca ai nevoie de ajutorul meu. 

Tacura amandoi in vreme ce chelnerul trecu pe 
la masa ca sa ridice nota. Cand omul se departa, 
Nick zise pe un ton extrem de grav. 

— Sarah, ştiu că eşti în stare să ai grijă de tine 
de una singură. În circumstanţe obișnuite. Dar 
astea nu sunt circumstanţe obişnuite. 

Nu avea cu ce să contraargumenteze aici. 

— Bine, oftă ea. Recunosc. Nick, mi-e frică. Şi 
sunt obosită. Am obosit să fiu atentă tot timpul. 
Am obosit să tot verific strada înainte să păşesc pe 
trotuar. Să mă întreb cine mi-e prieten şi cine nu. Îi 
răspunse cu o privire la fel de egală. Dar să nu mă 
subestimezi! Aş face orice ca să supraviețuiesc. 

— Foarte bine. Pentru că până vom reuși să 
ieşim din povestea asta, va trebui probabil să te 
transformi în zece femei diferite. Reţine, nu mai 
esti Sarah Fontaine. Nu mai poți fi ea, nu in public. 
Asa ca las-o undeva in urma ta. 

— Cum? 

— Inventeaza un nou personaj. Pana la cele mai 
mici detalii. Încearcă să devii acea persoană. Acum 
descrie-mi. Cine esti? 

Se gandi o clipa: 

— Sunt... sunt soţie de pescar... ma căznesc să 
îmi duc traiul de pe o zi pe alta... 

— Continuă. 

— Viaţa mea nu e deloc ușoară. Sunt foarte 
obosită. $i am copii — şase, mai exact — care ţipă 
încontinuu. 

— Foarte bine. Mai departe. 

— Soţul meu, el... ÎI privi: Vreau să zic tu... nu 
prea stai pe acasă. 

— Destul însă ca să-ți fac şase copii, observa el 
cu un zâmbet. 

— Traim într-un apartament înghesuit. Urlăm 
unii la alții. 

— Suntem fericiți? 

—Nu stiu. Suntem? 

EI lăsă capul pe-o parte: 

— Din moment ce reprezint jumătate din acest 
cuplu fabricat, o să-mi spun şi eu părerea. Da, 
suntem fericiţi. Îmi iubesc copii, cinci fete si un 
băiat. Si îmi iubesc soția. Dar sunt beat mai tot 
timpul şi nu sunt foarte blând. 

— Mă bati? 

— Cand o meriti. Apoi adauga cu blandete: Dar 
dupa aceea imi pare rau, intotdeauna imi pare 
foarte rau. 

Se priviră unul pe altul, ca doi străini care 
înțeleg, într-o secundă, că se cunosc extrem de 
bine. Privirea lui se îmblânzi. Sarah se întrebă din 
senin cum ar fi să îl simtă deasupra ei în patul lor 
tare din camera de hotel. Să simtă greutatea 
trupului său deasupra ei. Deşi Geoffrey fusese un 
amant atent, felul său de a face dragoste avea ceva 
rece si lipsit de pasiune. Simtea ca Nick ar fi cu 
totul altfel. Omul acesta ar poseda-o ca un bărbat 
înfometat. 

Apucă paharul de pe masă cu o mână 
tremurândă. 

— De cât timp suntem căsătoriți? întrebă ea. 

— De paisprezece ani. Eu aveam douăzeci şi 
patru de ani. Tu aveai... doar optsprezece. 

— Sunt convinsă că maică-mea n-a fost de 
acord. 

— Nici a mea n-a fost de acord. Dar asta nu cu 
contat. Îi mângâie mâna; atingerea degetelor sale o 
furnică prin tot corpul: Eram nebuni unul după 
altul. 

Ceva în tonul vocii sale o împiedică să mai 
spună ceva. Jocul acesta închipuit, atât de 
superficial un moment mai devreme, se schimbase 
acum. Auzi vuietul sângelui în urechi si totul se 
topi, încăperea plină de necunoscuţi, râsetele, 
fumul. Rămaseră numai Nick și chipul lui, cu ochii 
schpitori ca argintul, privind-o intens. 

— Da, zise el, atât de încet ca abia daca îl auzi. 
Eram nebuni unul după altul. 

Zgomotul paharului ei lovit de masă o trezi la 
realitate. Privi dezorientată cum un râu de vin roşu 
se scurge pe fata de masă. Zgomotul tavernei se 
umflă şi exploda deasupra ei. 

Nick se ridicase deja de pe scaun, cu servetul in 
mână. Ea rămase pe loc, în vreme ce el stergea 
pata. „Sunt beată, observă ea. Trebuie că sunt 
beată dacă mă comport în halul ăsta...” 

— Sarah? Ce s-a întâmplat? 

Scaunul ei căzu pe spate când ea tasni de la 
masă şi ieși afară din tavernă. Aerul nopții era rece 
şi o lovi peste fata. Pe la jumătatea aleii auzi pașii 
lui Nick în urma ei; alerga după ea. Nu se opri 
până când el n-o prinse, răsucind-o cu faţa spre el. 
Erau în mijlocul unei pieţe. Clădirile străluceau ca 
aurul în lumina felinarului de pe stradă. În jurul 
tonetelor încuiate ale florarilor, pe strada pietruită, 
erau împrăștiate petale zdrobite, parfumate in 
noapte. 

— Sarah! Ascultă-mă! 

— Nick, e doar o plăsmuire! zise ea încercând 
cu disperare să se smulgă din mâinile lui. Asta e 
totul! Doar un joc prostesc în care ne complacem! 

— Nu. Nu mai este doar un joc. Cel puţin, nu 
pentru mine. 

O trase aproape de el, o trase atât de brusc, încât 
ea nu mai avu timp să se opună sau măcar să fie 
surprinsă. Era conştientă doar de senzația 
ameţitoare de cădere în întuneric și de ciocnirea de 
pieptul lui. Nu avu timp să isi revină, nici măcar să 
mai răsufle o dată. 

Nick avea gustul vinului, al vinului roşu şi aspru 
de ţară, iar Sarah se împletici ca o femeie beată. 
Încercă să înţeleagă ce 1 se întâmplă, ce simte, dar 
momentul nu avea nicio logică. Buzele ei se 
întredeschiseră. Mâinile ei îşi găsiră locul 
inlantuite de gâtul lui; îi atinse părul uşor asudat de 
pe ceafă. 

— Sarah! Oh, Sarah! gemu el, departandu-se ca 
să o privească. Nu este un joc. E realitate. E mai 
real decât orice altceva am cunoscut până acum. 

— Nick, mi-e frică. Mi-e frică să nu greşesc iar. 
Aşa cum am greșit cu Geoffrey... 

— Eu nu sunt Geoffrey. La naiba, sunt doar un 
tip obişnuit, trecut de prima tinereţe. Nici măcar nu 
sunt foarte bogat. Probabil că nu sunt nici prea 
dezghetat. Nu am motive ascunse. Eu doar... 
Sarah, mă simt singur. Am fost singur atâta amar 
de vreme! Te vreau. Indeajuns cât să mă arunc și-n 
mare pentru tine... 

Cu un oftat, o lipi de el. Ea igi ascunse fata în 
Jacheta de lână, fără să-i mai pese cum mirosea; nu 
conta decât faptul că Nick e îmbrăcat cu ea, că se 
odihnea acum pe umărul lui, că braţele lui o ţineau 
strâns, aproape de el. 

Burnita se preschimbă în ploaie, iar picăturile 
începură să cadă greu pe piatra lustruită. Râzând, 
Nick şi Sarah alergară prin dreptul vitrinelor, pe 
lângă o pereche de îndrăgostiți ascunsă sub o 
umbrelă, prin dreptul unei brutării ce mirosea a 
cafea şi pâine caldă. 

Când ajunseră în capul scărilor ce duceau în 
camera lor de hotel, erau deja uzi până la piele. Ea 
rămase în picioare lângă pat, cu apa şiroindu-i din 
haine pe podea, în vreme ce Nick încuia uşa. Se 
întoarse şi o privi în tăcere cum isi scoate peruca și 
îşi scutură părul, răsfirându-l pe umeri. Valuri 
umede de aramă îi căzură pe umeri. Lumina din 
tavan arunca umbre ciudate pe chipul lui. Din păr 
apa curgea în siroaie pe obraz. 

Se apropie de ea, cu ochii arzând de dorință. 
Tremură când mâinile lui îi atinseră fata. Îi acoperi 
gura cu a sa, încet. Ea simţi din nou aroma vinului, 
apoi apa care îi curgea pe fata. Mâinile lui 
alunecară pe gât spre nasturii rochiei. Unul câte 
unul, aceştia fură desfacuti, lăsând rochia să-i cada 
de pe umeri. Cu buzele lipite în sărut, degetele lui 

se strecurara sub materialul rochiei. Palma se facu 
caus, cuprinzându-i sânul. 

Tremurau amândoi, dar sub hainele ude de 
ploaie jarul dorinţei scăpa de sub control. 

El se descotorosi de jacheta urât mirositoare, 
lăsând-o să-i cadă pe podea. Camasa lui udă era ca 
gheața când se lipi de sânii ei dezgoliti. Becul de 
deasupra părea că se leagănă şi dispare în văzduh. 
Se lăsară pe saltea, iar arcurile patului scartaira 
obosite când îşi lăsă trupul, lângă al ei. Cu mâini 
febrile, isi desfăcu cămașa şi o aruncă pe jos. Ea isi 
aminti ce gândise ceva mai devreme: că Nick nu o 
va lua uşor; că ar poseda-o ca un înfometat. 

Dar asta voia si ea? Era la fel de dornică; cu 
siguranță el simţea asta! Dar îi simţi şi confuzia. 
Încruntându-se, Nick se retrase si o privi. 

— Sarah, tremuri, şopti el. De ce? 

— Nick, mi-e teamă. 

— De ce? De mine? 

— Nu ştiu. De mine, cred... Mi-e teamă să nu 
mă simt vinovată. 

— Că facem dragoste? 

Închise ochii strâns, strâns: 

— O, Doamne, ce fac? Nick, el e în viata! Soţul 
meu este în viata... 

Încet, mâna lui alunecă de pe sânul ei si urcă pe 
obraz, îndemnând-o să-l privească. O cerceta, 
încercând să vadă mai departe de ochii ei, în 
mintea ei. Privirea lui ridica barierele de protecție 
pe care si le ridicase în timp; niciodată nu s-a 
simțit mai dezgolita. 

— Care sot, Sarah? Simon Dance? Geoffrey? O 
fantomă care nu a existat niciodată? 

— Nu e o fantomă. Este un bărbat. 

— Si tu numesti asta căsnicie? 

Scutura din cap: 

— Nu. Nu sunt proasta. 

— Sarah, atunci renunță la el! Îşi lipi buzele de 
fruntea ei, iar răsuflarea lui o încălzi. Renunta la 

toate amintirile. Nu au fost reale. Vezi-ti mai 
departe de viata. 

— Dar este o parte din mine care inca se mai 
intreaba... Ofta: Nick, am aflat ceva despre mine, 
ceva ce nu-mi place. Am iubit o iluzie. Asta e tot 
ce a fost, nimic altceva decât un vis. Dar mi-am 
dorit să fie adevărat. L-am făcut real pentru că 
aveam nevoie de el. Clătină cu tristețe din cap: 
Nevoia... Asta ne distruge, să ştii. Ne face orbi la 
orice altceva. lar acum eu am nevoie de tine. 

— Şi e aşa de rau? 

— Nu sunt sigură care-mi sunt motivele. Ma 
îndrăgostesc de tine? Sau mă complac în situația 
asta pentru că am atâta nevoie de tine? 

Încet, fără vrerea sa, Nick începu să îi închidă 
nasturii rochiei. 

— Nu vei sti răspunsul, zise el, până când nu vei 
fi în siguranţă. Nu vei afla până ce nu vei putea 
pleca de lângă mine. Atunci vei şti. 

Îi atinse buzele: 

— Nick, problema nu este că nu te doresc. Doar 
ca..., dar vocea 1 se stinse. 

În ochii ei vedea lupta interioară; acele ferestre 
deschise, încrezătoare nu ascundeau niciun secret. 
O dorea. Atât de mult, încât era suficient să o 
privească şi imaginea ei trezea în el un dor 
nebănuit. O dorea, dar momentul şi circumstanţele 
erau cu totul nepotrivite. Ea era încă sub stare de 
soc. Si, chiar daca nu ar fi existat un sot, Nick nu 
credea că Sarah era genul de femeie care se oferă 
uşor vreunui bărbat. 

— Eşti dezamăgit, zise ea încet. 

Se chinui să zâmbească: 

— Recunosc. 

— Vezi tu... 

— Sarah, nu! Îi duse un deget la buze: Nu este 
nevoie de explicații. Doar stai asa lângă mine. 
Lasă-mă să te tin în braţe. 

Ea îşi ascunse fața în căldura umărului său 
dezgolit. 

— Nick, îngerul meu păzitor! 

Râsul lui veni iute, dar linistitor: 

— ŞI eu care eram gata să-mi întinez aureola de 
sfânt! 

Ramasera întinşi unul lângă altul, în tăcere, iar 
văpăile care îi mistuiseră se domoliră, lăsând loc 
unei călduri plăcute. Dacă s-ar fi putut măcar 
refugia într-o căsuţă la marginea lumii, unde să nu- 
1 găsească nimeni! Dar astea erau visuri, visuri 
sălbatice, iraționale. Chiar dacă s-ar fi îndeplinit, 
ea nu ar fi fost mulțumită. Nu atâta vreme cât 
trecutul ei rămânea nesigur. Nu atâta vreme cât 
încă se mai gândea la Geoffrey. 

— Nick, ce ne facem? îi sopti ea. 

— Lucrez la asta. 

— Nu putem să fugim tot restul vieții. 

— Nu. Banii ne-ar ajunge câteva luni, poate. 
Dar, chiar dacă ne-ar ajunge pentru totdeauna, 
mereu am fi ameninţaţi de primejdie. Trecutul te-ar 
răscoli întotdeauna. N-ai fi niciodată liberă cu 
adevărat... Se uită la ea pătrunzător. Trebuie să 
închei acest capitol din viaţa ta, zise el. Şi, ca să 
faci asta, trebuie să îl găsești. 

Ar fi putut la fel de bine să spună că trebuie să 
zboare pe Lună. Erau două lucruri în egală măsură 
imposibile. În ce mod ar fi putut răscoli toată 
Europa în căutarea unui singur om? Mai mult 
decât atât, cum să-l găsească şi să nu se lase prinși, 
în același timp? Erau nişte naivi, împinşi într-un 
joc pe care nu-l înțelegeau, un joc cu jucători 
nevazuti şi mize necunoscute, cu excepția uneia 
singure — vieţile lor. 

— Nu avem prea multe informaţii ca punct de 
pornire, zise Nick. A trebuit să risc azi: l-am sunat 
pe Ray Potter. 

Se smuci din brațele lui şi îl pironi cu privirea: 

— L-ai sunat? 

— De la un telefon public din celălalt capăt al 
orașului. Oricum, deja ştie că suntem la Bruxelles. 
Probabil că ne urmăreşte conturile bancare. Îţi 

garantez că suma pe care am retras-o azi după- 
amiază a declanșat o mică alertă undeva, într-unul 
din calculatoarele CIA. 

— De ce l-ai sunat? Credeam că nu ai încredere 
în el! 

— Nu am. Dar daca mă insel? Dacă el este in 
regulă? Atunci măcar l-am pus pe gânduri. Acum 
se va uita ceva mai atent la oamenii lui, dacă nu a 
făcut-o deja. 

— O să ne caute... 

— Bruxelles este un oraş mare. Și putem 
oricând să plecăm de aici. Ochii lui o priveau 
insistent: Sarah, aș putea avea la îndemână toate 
relațiile din lume, dar restul depinde de tine. Tu ai 
fost căsătorită cu Geoffrey. Sarah, gandeste-te 
bine. Unde s-ar duce? 

— M-am gândit până acum la asta. Pur şi 
simplu nu ştiu. 

— Ar fi putut să-ți lase un mesaj? Undeva unde 
nu te-ai uitat încă? 

— N-am decât poseta cu mine. 

— Atunci hai să începem cu ea. 

Îşi luă poşeta de pe noptieră si o goli pe pat. Nu 
cuprindea nimic altceva în afara obişnuitului 
amalgam de obiecte dintr-o geantă femeiască, plus 
facturile încă nedesfăcute pe care le luaseră din 
cutia poştală a lui Eve. 

Nick luă portofelul şi o privi întrebător. 

— Te rog, il pofti ea. Nu am secrete. Nu fata de 
tine. 

Una câte una, scoase cărțile de credit, apoi 
fotografiile. Pentru câteva clipe, se opri asupra 
fotografiei lui Geoffrey înainte de a o aşeza şi pe 
aceasta pe pat. De-a lungul anilor, instantanee ale 
nepoților si nepoatelor ei își făcuseră loc la ea în 
portofel, şi acum toate se revărsau pe cuvertură. 

— Dar aici ai, practic, un album întreg! observă 
el. 

— Nu mă lasă inima să le arunc. Tu nu ai 
fotografii cu tine? 

— Numai cea de pe permisul de conducere. 

Făcând inventarul tuturor bucatelelor de hârtie 
pe care ea le ascunsese în diversele compartimente 
ale portofelului — numere de telefon, cărți de 
vizită, notițe — Sarah se întrebă de ce el nu poartă 
fotografii în portofel. Divorțul lui fusese într-atât 
de încrâncenat? Şi de ce nicio altă femeie nu mai 
trecuse prin viaţa lui? Aceste întrebări îi aminteau 
câte mai avea de aflat despre el. 

Îşi puse ochelarii şi se apucă să citească 
scrisorile lui Eve. 

Erau trei chitante. După ce analiză factura la 
curentul electric, trecu la desfăşurătorul cărții de 
credit. Eve o folosise doar de două ori în ultima 
lună. În ambele cazuri erau achiziţii de la Harrods, 
trecute la articole femeiești. 

Desfăcu şi cel de-al treilea plic. Era factura de 
telefon. Citi repede lista de apeluri şi se pregătea 
să o lase deoparte, când, în partea de jos a paginii, 
un cuvânt îi atrase atenția: Berlin. Era un apel 
internațional, efectuat într-o seară, cu două 
săptămâni în urmă. 

Il prinse pe Nick de mână: 

— Uită-te la asta! Ultima înregistrare. 

Nick căscă ochii şi îi smulse hârtia din mâini: 

— Apelul ăsta a fost făcut în seara incendiului! 

— Ea mi-a zis că a încercat să-l sune, iti 
amintesti? Trebuie să fi ştiut unde se află in 
Berlin... 

— Dar de ce să fie asa neglijentă... să lase un 
indiciu ca ăsta? 

— Poate că nu l-a sunat direct pe el. Poate ca 
aveau un intermediar. O legătură. Nu ştia ce a patit 
sau unde este. Nick, cred că era la capătul 
răbdărilor... aşa că a sunat la Berlin. Mă întreb de 
unde o fi numărul acesta. 

— Nu putem să încercăm să sunăm. Nu încă. 

— De ce nu? 

— În acest moment, un apel internaţional ar 
alerta orice agent. Hai să aşteptăm până ajungem 

la Berlin. Începu să îi pună lucrurile la loc in 
poşetă. Mâine luăm trenul în afara orașului. De la 
Dusseldorf putem lua expresul. Cumpăr eu 
biletele. Cred că ar fi mai bine dacă ne îmbarcăm 
separat şi ne întâlnim în tren. 

— Ce se întâmplă când ajungem la Berlin? 

— Sunam la numărul acesta și vedem cine 
răspunde. Am un prieten vechi care lucrează la 
consulatul din Berlin, Wes Corrigan. Poate el ne-ar 
putea ajuta în mica noastră cercetare. 

— Putem avea încredere în el? 

— Cred că da. Am fost la post împreună, în 
Honduras. E un tip de treabă... 

— Dar mi-ai zis că nu putem avea încredere în 
nimeni. 

Dădu din cap cu seriozitate: 

— Sarah, nu avem de ales. E un risc pe care 
trebuie să ni-l asumăm. Mizez pe prietenie... 

Întrezări deodată îngrijorarea din ochii ei. O luă 
în braţe fără un cuvânt şi o trase cu el în pat, pe 
perne. Era o încercare slabă de a alunga teama pe 
care o simțeau amândoi. 

— Ce sentiment groaznic, să fu prins aşa, fără 
viitor! sopti ea. Oricât încerc să mă gândesc la ce 
va urma de aici înainte, n-o văd decât pe Eve. 

— Tu nu eşti Eve. 

— Asta mă înspăimântă. Eve ştia ce face. Ştia 
cum să supravieţuiască. Acum e moartă. Ce şanse 
am eu? 

— Dacă te consolează cu ceva, mă ai pe mine. 

Îi atinse fata si îi zâmbi: 

— Da. Te am pe tine. De ce sunt eu așa 
norocoasă? 

— Banuiesc că morile de vânt sunt de vină. 

— Nu înţeleg. 

— Lieberman mi-a zis că mă porecliseră Don 
Quijote, pentru că mă tot luptam cu morile de vânt. 
Ciudat! N-am ştiut niciodată că par aşa ridicol. 

— Iar eu sunt una din morile tale de vânt? 

— Nu. Tu nu. Îi sărută părul: Acum tu eşti mult 
mai mult decât atât. 

— Nick, nu trebuie să rămâi cu mine. Eu sunt 
cea pe care o urmăresc. Tu ai putea să te duci 
acasă... 

— Sarah, taci! 

— Dacă m-ai lăsa singură, as înţelege. Chiar as 
înțelege. 

— Şi ce te-ai face de una singură? Nu vorbeşti o 
boabă de germană. Franceza ta este... ei bine, 
dragalasa. Nu, ai nevoie de mine. 

Iar acest cuvânt. Nevoie. Da, avea dreptate. Avea 
nevoie de el. 

— Pe lângă asta, zise el, nu te pot lăsa acum. 

— De ce? 

Râse uşor: 

— Pentru că acum sunt un trântor fără serviciu. 
Si când toată aventura asta se va încheia, plănuiesc 
să trăiesc din munca ta. 

Ea se ridică într-un cot ca să-l privească mai 
bine. Bărbatul mijea ochii, somnoros, iar lumina 
crudă a becului arunca umbre ciudate pe chipul lui. 

— Nick! Dragul meu Don Quijote! Îl sărută 
cuminte: Pentru Berlin, sopti ea. 

— Da, murmură el, trăgând-o mai aproape. 
Pentru Berlin. 

° 

Răsăritul era strălucitor de frumos. Şinele de 
cale ferată, acum o clipă cenuşii şi ude, 
deprimante, izbucniră deodată într-o sclipire de aur 
în lumina vie a dimineții. Fuioare de aburi se 
ridicau de pe ele. Pe peronul unde se găsea acum 
Sarah navetiştii renuntau deja la paltoane si fulare. 
Ziua de azi urma să fie una caldă, luminoasă, aşa 
cum ii stătea bine unei zile de aprilie. Fetitele în 
uniforme de şcoală zăboveau în bătaia soarelui cu 
ochii închişi şi feţele întoarse precum florile spre 
cer. Belgia trecuse de o iarnă lungă şi grea și toată 
lumea tânjea după venirea primăverii. 

Nick si Sarah stateau pe peron, la cativa metri 
depărtare unul de altul, schimbând numai priviri 
scurte, când nu erau observați. Nick era de 
nerecunoscut. Cu sapca trasă pe ochi şi o țigară in 
colțul gurii, se rezemase de un stâlp, supărat pe 
întreaga lume. 

De undeva din depărtare se auzi tacanitul 
monoton al unei garnituri ce se apropia de gară. Fu 
semnalul care îi ridică pe toţi de pe bănci. Ca un 
val, mulţimea se îmbulzi pe marginea peronului, în 
vreme ce trenul cu destinația Antwerp se opri în 
dreptul peronului. Apăru un şuvoi de pasageri: 
oameni de afaceri în costume de stofă scumpe, 
studenți în blugii cazoni şi cu rucsacuri în spate, 
femei elegant îmbrăcate ce aveau să revină în 
curând acasă cu sacoşele pline. 

Din poziția ei de la capătul garniturii, Sarah îl 
zări pe Nick cum calcă ţigara sub talpă şi se urcă 
în tren. Câteva clipe mai târziu, apăru la geam. Nu 
se uitau unul la altul. 

Coada se făcu mai mica. Doar câţiva paşi $i va 
fi în siguranţă la bord. Dar, chiar atunci, cu coada 
ochiului, zări o străfulgerare ciudată. O premonitie 
stranie o făcu să se întoarcă încet spre sursa de 
lumină. Era o rază de soare reflectată într-o 
pereche de ochelari fumurii. 

Ingheta pe loc. Langa ghişeul de bilete stătea un 
bărbat albinos, a cărui privire era fixată asupra uşii 
vagonului. Deși era în parte ascuns în spatele 
stâlpului de pe peron, Sarah îi deslusi suficient din 
chip pentru a-l recunoaşte. Îi îngheţă sângele în 
vene. Era același bărbat care o privise de la geamul 
Peugeot-ului albastru. Omul cu rânjet sinistru. 

lar ea se îndrepta direct spre locul pe care el il 
supraveghea. 


155 


10 


Primul ei impuls fu să se întoarcă și să o ia la 
goană, să se piardă în mulțimea de navetisti. Dar 
orice mişcare bruscă ar fi făcut acum i-ar fi atras 
cu siguranță atenția. Nu mai avea cale de 
întoarcere. Bărbatul ar fi zărit-o rupându-se din 
mulțime si s-ar fi întrebat de ce. Trebuia să meargă 
tot înainte, sperând, în ciuda tuturor temerilor, că 
omul nu o va recunoaşte. 

În disperare de cauză, începu să caute fereastra 
vagonului la care îl zărise pe Nick mai devreme. 
Dacă i-ar fi putut face un semn, pentru a-i cere 
ajutorul! Dar fereastra rămăsese în urma ei; nu îl 
mai vedea. 

În capătul rândului, unui pasager mai în vârstă îi 
căzu biletul pe jos. Bătrânul se aplecă anevoie să îl 
ridice. „Doamne Dumnezeule, grăbeşte-te!” se 
rugă ea. Cu cât stătea mai mult aici, cu atât putea fi 
studiată mai bine. Stapanindu-si panica, se chinui 
să-şi asume rolul pe care şi-l alesese, rolul unei 
soții bolnave. Ținând privirea în pământ, isi 
strânse poseta la piept. Undeva, dedesubt, simţea 
cum îi bate inima. Peruca neagră era ca un scut 
protector împotriva ochilor  iscoditori ai 
criminalului. Poate că peruca va fi de ajuns. 
Bărbatul căuta o femeie cu părul arămiu. Poate că 
nici nu o va observa. 

— Madame? 

Tresari, simtind o mana pe brat. Un batranel o 
trăgea de mânecă. Il privi ametité în vreme ce 
omul se porni să turuie într-o franceză gălăgioasă, 
ca o rafală de mitralieră. Încercă să-şi tragă mâna, 
dar bătrânul se tinea după ea, fluturând un fular de 
damă. Îşi repetă întrebarea si arătă spre pământ. 
Înţelegând brusc despre ce era vorba, Sarah clătină 
din cap si îi făcu semn ca nu, fularul nu era al ei. 
Bătrânul ridică din umeri şi se îndepărtă. 


156 


Cu ochii aproape in lacrimi, Sarah se intoarse 
pentru a urca în tren. Dar cineva îi blocă drumul. 

Ridică privirea şi isi văzu chipul îngrozit 
reflectat în ochelarii de soare fumurii. 

Bărbatul blond îi zâmbi. 

— Madame? zise el încet. Să mergem... 

— Nu. Nu! sopti ea, trăgându-se îndărăt. 

El se apropie de ea şi în mâna lui străluci un 
obiect a cărui imagine îi străbătu creierul ca un fier 
încins. Se gândi la arcul de cerc pe care lama de 
zece centimetri îl va descrie prin aer; anticipă 
durerea loviturii. Simti cum cade ametita pe spate, 
dar înțelese că nu ea se mișca, ci trenul. Trenul o 
lăsa în urmă, în gară. 

Întrezări uşa vagonului în timp ce trenul 
parcurgea încet ultimii cincizeci de metri ai 
peronului. Era ultima ei șansă de scăpare. 

Sarah simţi cum criminalul se apropie. Impulsul 
lui îl împinse înainte, spre o pradă despre care era 
convins că se va întoarce în loc pentru a fugi. 

Si ea chiar o rupse la fugă. Dar în direcţia opusă. 
In loc să se întoarcă si să fugă de atacator, trecu în 
goană pe lângă el, după trenul care se îndepărta. 

Mişcarea neprevăzută o aduse o secundă în 
avantaj. Atacatorul fusese prins pe picior greșit. 

Trenul prindea viteză. Mai avea de parcurs doar 
zece metri de peron înainte ca trenul să ajungă 
prea departe ca ea să mai poată urca. Își simţea 
picioarele de plumb; îi auzi paşii în urma ei; avea 
să o ajungă în curând. Cu inima aproape să-i sară 
din piept, sprintă pe ultimii metri. Bara de metal 
plutea în aer la numai câțiva centimetri de ea. 
Degetele 1 se încleştară pe mâner. Se luptă să se 
prindă mai bine, pentru a sui în vagon. 

Se urcă impleticindu-se pe treptele de metal și 
căzu, sufocându-se de efort. Pe lângă ea treceau în 
viteză clădiri şi grădini, imagini mişcătoare de 
lumină şi culoare. Durerea din gât se topi într-un 
suspin incontrolabil de usurare. „Am reuşit, isi 
zise. Am reuşit...” 

O umbră bloca lumina soarelui. Treptele 
scartaira sub o nouă greutate, şi o străbătu un fior 
îngheţat, un semn prevestitor al propriei morți. Nu 
mai avea pic de vlagă ca să se lupte şi nu mai avea 
unde să se retragă. Nu putea face altceva decât să 
se ghemuiasca acolo, la picioarele siluetei 
amenințătoare. 

Trenul acceleră ritmul. Zgomotul sinelor îi 
răsuna în cap și acoperea orice altceva, până și 
bătăile năvalnice ale inimii. „Nu poţi fi adevărat, 
îşi zise ea. Nu esti om, esti un coşmar!” 

Paralizată, femeia privi silueta lui aplecându-se 
asupra ei, acoperind şi ultimele licariri ale soarelui. 
Aştepta să fie înghițită de întuneric. 

Apoi, de undeva din spatele ei, se auzi un 
geamat de furie. Simti mişcarea, o lovitură 
sălbatică de picior lovind în plin. Umbra care se 
ridicase dinaintea ei căzu pe spate cu un geamăt. 

Bărbatul blond păru să rămână suspendat în aer 
pentru veşnicie, prins între cer şi pământ, în plină 
cădere. Lumina soarelui căzu pe obrajii supti; 
ochelarii îi alunecară de pe ochi. Ca prin minune, 
omul căzu de pe trepte, iar blestemul său de 
despărţire se pierdu în huruitul roţilor trenului. ÎL 
mai văzu o singură dată, ridicându-se în genunchi 
în pietrișul de lângă șine, apoi dispăru cu totul din 
câmpul ei vizual. Nu înţelegea cum, dar era încă în 
viata, respira; cosmarul fusese alungat. 

— Sarah! O, Doamne... 

Mâini puternice o smulseră în sus, departe de 
margine, departe de moarte. Cutremurându-se căzu 
în braţele lui Nick. Bărbatul o strânse aşa de tare la 
piept, că bătăile inimilor li se amestecară. 

— A trecut, murmură el, iar şi iar. A trecut. 

— Cine e? ţipă ea. De ce nu ne lasă în pace! 

— Sarah, ascultă-mă. Ascultă-mă! Trebuie să 
coborâm din trenul ăsta. Trebuie să schimbăm 
direcția până nu ne interceptează din nou... 

„ȘI apoi ce facem? voi ea să-i strige. Unde 
mergem după aceea?” 

Barbatul privi peisajul care se derula cu 
repeziciune pe lângă ei. Trenul mergea prea 
repede, era periculos să sară acum. 

— La stația următoare, zise el. Va trebui să 
găsim alt mod de a ajunge la destinație. Mergem 
pe jos. Facem autostopul. Odată ce trecem de 
graniţa olandeză, putem lua un alt tren către est. 

Ea îl inlantuia strâns, fără a-i auzi de fapt 
vorbele. Pericolul căpătase proporții uriașe, 
iraționale. Bărbatul cu ochelari de soare se 
preschimbase în ceva peste închipuirea omenească. 
Era supranatural, departe de orice oroare de pe 
lumea aceasta. Închise ochii și în minte îl vedea 
asteptand-o în următoarea gară, şi în următoarea. 
Nici chiar Nick nu-l putea tine departe mereu. 

Cu ochii atintiti la sinele de cale ferată, se rugă 
să nu fie prea departe următoarea stație. Era 
necesar să coboare din tren înainte de a fi prinși în 
cursă. Singura lor şansă era să se piardă în peisajul 
rural. 

Însă şinele se întindeau în fata lor cât vedeai cu 
ochii. $i i se părea că trenul se transformase într- 
un cosciug de oţel, ducându-i direct în braţele 
criminalului. 

° 

Kronen isi examina chipul invinetit în oglindă; 
simți urcând în el o furie de nedescris, ca un val de 
magmă fierbinte. Femeia asta îi scăpase pentru a 
doua oară! O avusese în mână, acolo, pe peron, dar 
ea l-a surprins alergând într-o direcție complet 
neaşteptată. Apoi, fusese îmbrâncit ca un animal 
jos din tren exact în clipa în care o prinsese din 
urmă. Asta il infuriase cel mai tare. 

Kronen lovi cu pumnul în oglindă. De două ori 
omul acesta, Nick O”Hara, îi apăruse în cale. Cine 
era el, până la urmă? Agent CIA? Vreun prieten 
de-al lui Simon Dance? Oricine ar fi fost, era ca şi 
mort, când Kronen avea să dea din nou de el şi de 
Sarah. 

Dar va fi dificil să-i găsească acum. 

Se făcuseră nevazuti. Pana cand complicii lui 
Kronen interceptaseră trenul la Antwerp, femeia și 
insotitorul ei dispăruseră. Puteau fi oriunde acum. 
Nu avea nici cea mai vagă idee încotro se 
îndreptau şi de ce. 

Va trebui să-l sune din nou pe bătrân pentru 
ajutor. Ideea îl enervă mai întâi, apoi se înfurie de- 
a dreptul, cu gândul la femeia care îi tot scăpa 
printre degete si la tovarășul ei, care intervenise in 
planurile sale. Aveau să plătească scump pentru 
toate problemele provocate. 

Kronen isi puse ochelarii de soare. Vânătaia era 
evidentă deasupra unuia dintre pometi, cel drept. 
Era o amintire umilitoare a faptului că fusese 
învins de o creatură atât de firavă ca Sarah 
Fontaine. 

Dar aceasta era doar o întârziere temporară. 
Bătrânul o va căuta, iar ochii şi urechile lui 
ajungeau pretutindeni, chiar si în locurile cele mai 
neaşteptate. Da, o vor găsi din nou. 

Nu putea să se ascundă la nesfârșit. 

° 

Sarah fu trezită de porumbeii care falfaiau 
deasupra. Deschise ochii. In lumina lind a 
apusului, deslusi zidurile de piatră lustruită, 
foşnetul de aripi si roata morii care se învârtea 
încet. Un porumbel se aseza pe un pervaz de 
piatră, undeva, sus de tot, şi începu să uguiască. 
Scripetii morii trosneau şi gemeau, ca bârnele unei 
corăbii învechite. Așa cum stătea întinsă pe paie, 
se simți cuprinsă de un sentiment ciudat de 
minunare, însoțit de teama că mai avea doar foarte 
puţine asemenea momente de trăit. O, dar isi dorea 
atât de mult să trăiască! Nu mai cunoscuse 
asemenea poftă de viaţă. De-abia acum, când 
porumbeii băteau din aripi și lumina soarelui se 
stingea molcom, de-abia acum înţelegea cât de 
prețios devenise fiecare moment. lar ea îi datora 
toate acestea lui Nick. 

Se răsuci si îi zâmbi. Nick dormea lângă ea în 
fân, cu mâinile impreunate sub cap; coșul pieptului 
se ridică şi cobora liniştit la fiecare respirație. 
Bietul Nick era istovit. Facusera autostopul şi 
traversaseră granița olandeză; apoi merseră pe jos 
kilometri întregi, interminabili. Acum aveau mai 
putin de un kilometru si jumătate până la 
următoarea gară. Dar Sarah nu fusese întru totul de 
acord să se urce în alt tren. „O să aşteptăm până la 
lăsarea serii”, zisese el. Găsiseră loc de popas o 
moară ridicată în mijlocul unui câmp; sub 
oblăduirea turnului de piatră, adormiră amândoi. 

„Berlin, reflectă ea. Vom ajunge vreodată?” 

Se înghesui in Nick şi ascultă respirația lui 
egală. Cu o tresărire, bărbatul se trezi şi o 
înconjură cu braţul. 

— O să fie întuneric în curând, sopti ea. 

— Mda. 

— Aş vrea să rămânem aici pentru totdeauna. 

El ofta: 

— Şi eu. 

Pentru o clipă rămaseră așa, unul lângă altul, 
ascultând scartaitul scripetilor si fâlfâitul pânzelor 
în vânt. Deodată Nick izbucni în râs: 

— Ce ironie a sorții, zise el. Curajosul Don 
Quijote, care se ascunde într-o moară de vânt. 
Parcă îi şi aud pufnind în râs pe cei de la Londra. 

— Pufnind in râs? De ce? 

— Pentru că tontul de O’ Hara iar a intrat la apă. 

Ea îi zâmbi: 

— Poate ca ai intrat la apa. Dar nu eşti tont. 
Niciodată. 

— Mulţumesc pentru votul de încredere. 

ÎI studie mai atent: 

— Nick, pari aşa amărât! E chiar asa rău să 
lucrezi pentru serviciile consulare? 

— Nu. E un serviciu minunat. Dacă poți să-ți 
omori conştiinţa. Când te angajezi, te pun să 
semnezi un act. Pe scurt, hârtia zice: „Atunci când 

mă aflu in public, jur să urmez linia partidului”. 
Am semnat şi eu. 

— Mare greşeală, nu? 

— Când mă gândesc la toate opiniile cretine pe 
care am fost nevoit să le susțin! Şi apoi petrecerile 
de gală! Noapte după noapte de stat în picioare, 
încercând să nu mă îmbăt cu cherry. Jocul 
permanent şi periculos cu rușii de-a „Scoate-l pe 
Ivan din sărite”. Eram ca nişte puşti, încercam să 
descoperim fiecare secretul celuilalt. 

— Ah! Diplomaţia e un iad. 

El îi zâmbi. 

— Dar nu-i mai rea ca războiul. 

— Şi eu, care te credeam un birocrat. 

— Da, ăsta-s eu; fatai hârtii toată ziua de colo- 
colo. 

— O, Nick, eşti individul cel mai puțin 
birocratic din câți cunosc! Şi crede-mă că ştiu 
destui! 

— Barbati? 

— Nu, prostuțule. Birocrati. Tipii din 
Washington care mi-au acordat bursa, de exemplu. 
Ei bine, nu esti ca ei. Tu te... implici. 

— Să ştii că da, zise el, râzând. 

— Nu doar cu mine. Mă refeream la lume în 
general. Majoritatea oamenilor nu se preocupă de 
ce depăşeşte sfera existenței lor cotidiene. Dar tu 
ieşi în prima linie si te lupti pentru nişte străini. 

— Nu, nu mai fac asta. O făceam odată. Când 
eram la facultate, toate acestea contau mult pentru 
mine. Indiferent dacă mă crezi sau nu, Tim 
Greenstein şi cu mine am petrecut o noapte tare 
friguroasă după gratii odinioară. Am fost arestați 
pentru că am convocat o adunare ilegală la uşa 
rectorului. Dar ştii, în ziua de astăzi oamenilor nu 
le mai pasă prea mult de ceilalți. Poate că am 
îmbătrânit cu toţii. Îi mângâie faţa: Sau poate că 
am găsit lucruri mai importante care să ne 
preocupe. 

Porumbeii se zburătăciră sus, in penumbra, si 
fire de paie incepura sa cada din cer intr-o ploaie 
aurie. Se ridicara amândoi, iar el începu să culeagă 
paiele din părul ei. 

— Dar tu cum erai la facultate? o întrebă el. Îmi 
închipui că erai tare cuminte. 

— Ascultătoare. 

— Desigur. 

— Până acum m-am priceput destul de bine să 
ignor distractiile. 

— Cum ar fi bărbaţii? 

ÎI lovi uşor peste nas şi râse: 

— Da, cum ar fi bărbaţii. 

Se uitară lung unul la altul. Auzea în urechi 
bătăile inimii si scrâşnetul morii care se rotea in 
vânt. 

— Acum mă întreb câte oi fi pierdut, sopti ea. 

— Ai făcut ceea ce a fost mai important pentru 
tine. Asta contează. Iti place munca ta, nu? 

Ea încuviinţă. Ridicandu-se, se apropie de usa şi 
se uită afară, la câmpurile destelenite: 

— Da, e ceva linistitor şi miraculos să ai 
imaginea de ansamblu chiar acolo, sub microscop. 
Să o poţi muta, mai aproape sau mai departe, doar 
printr-o simplă schimbare a lentilei. E totul atât de 
sigur, atât de uşor de controlat! Dar știi, uite că la 
asta nu m-am gândit niciodată: în laboratorul meu 
nu există ferestre. Nu e nicio fereastră de la care să 
priveşti afară... Clătină din cap şi ofta: Acum imi 
pare că nu mai am deloc controlul asupra situației. 
Dar nu m-am mai simțit atât de vie nicicând. Sau 
mai speriată de moarte. 

— Sarah, nu vorbi despre asta. Nici măcar nu te 
gândi la aşa ceva. Veni în spatele ei şi o întoarse cu 
fata către el: Trebuie să luăm fiecare zi, fiecare 
clipă, pas cu pas. Asta e tot ce putem face. 

— Stiu. 

— Sarah, ești puternică. În anumite privinţe, eşti 
mai puternică decât mine. Abia acum înțeleg că... 

O sărută, o sărută lung si apăsat, de parca ar fi 
fost însetat de gustul ei. În turnul de piatră de 
deasupra lor păsările gângureau încet, în ultimele 
raze de lumină ale zilei. O noapte binecuvântată, 
care-i ascunse în beznă, se lăsă peste câmpii. 

Cu un geamăt, Nick se trase îndărăt, răsuflând 
greoi: 

— Dacă o ţinem tot aşa, o să pierdem trenul. Nu 
că m-ar deranja, dar... O sărută încă o dată: Acum 
e momentul să o luăm din loc. Eşti gata? 

Ea trase aer în piept şi făcu semn afirmativ: 

— Sunt gata. 


Bătrânul avu un vis. 

Se făcea că Nienke era înaintea lui, cu părul ei 
lung prins într-o basma albastră precum cerul de 
vară. Faţa ei liniştită, simplă era murdară de 
pământ; îi zambea. 

— Frans, îl zise ea, trebuie să construieşti o 
cărare pietruită printre tufele de trandafiri ca 
prietenii nostri să se poată plimba printre flori. 
Acum îi ocolesc, nu trec niciodată printre e1, acolo 
unde sunt bobocii cei mai frumoşi, liliachii şi 
galbeni. Trec pe lângă ei si nu-i vad. Eu trebuie să- 
i conduc printre tufe, dar îşi murdăresc incaltarile 
de noroi. Frans, o cărare pietruită, cum am avut la 
căsuţa noastră din Dordrecht. 

— Desigur, zise el. O să-l rog pe grădinar să ne- 
o facă. 

Nienke îi zâmbi. Veni spre el. Dar, când se 
întinse pentru a o atinge, băsmăluța albastră 
dispăru dintr-odată. În locul părului lui Nienke 
apăru un cerc strălucitor de foc. El încercă să-l 
smulgă de pe capul ei înainte ca focul să-i 
cuprindă toată fata, în schimb îi rămaseră în mâini 
smocuri de păr. Cu cât încerca să potolească focul, 
cu atât smulgea mai mult păr si piele. Putin câte 
putin, în încercarea lui de a o salva, bătrânul îşi 
sfasie nevasta. Se uită în jos şi văzu că braţele îi 
luaseră foc, dar nu simţea niciun fel de durere, 

nimic, doar cum în gât îi explodează un strigăt 
mut, privind-o pe Nienke cum dispare pentru 
totdeauna. 

° 

Lui Wes Corrigan îi trebuiră cinci minute bune 
ca să răspundă la bubuiturile care se auzeau la uşa 
din dos. Când deschise în sfârşit uşa, rămase 
înmărmurit în prag, gătit doar în pijama şi în 
halatul de casă. Clipi surprins văzându-i pe cei doi 
vizitatori nocturni. La prima ochire, îi părură nişte 
necunoscuți. Bărbatul era înalt, cu părul alb, neras. 
Femeia era îmbrăcată într-un pulover mizerabil şi 
avea o şapcă gri pe cap. Răsuflarea lor lua forma 
unor fuioare în aerul rece al nopții. 

— Ce naiba s-a întâmplat cu simțul ospitalităţii? 
întrebă Nick. 

Wes era uluit: 

— Ce... Nick? Tu esti? 

— Putem intra? 

— O, da! Sigur! 

Încă aiurit, Corrigan îi pofti în bucătărie si 
închise usa în urma lor. Era un tip scund, îndesat, 
de treizeci și cinci de ani. În lumina rece din 
bucătărie, Corrigan avea o tentă pământie, iar ochii 
îi erau umflati de somn. Se uită la cei doi vizitatori 
ai săi şi clătina capul, uluit. Apoi ochii lui se oprira 
pe părul alb al lui Nick. 

— Dumnezeule! A trecut atât de mult timp? 

Nick clatina din cap şi rase: 

— Pudra de talc. Dar ridurile pe care le vezi 
sunt ale mele. Mai e cineva in casa? 

— Doar motanul meu. Nick, ce naiba se 
petrece? 

Nick trecu pe lângă el, ieşi din bucătărie si intră 
în camera de zi. 

— Ar fi trebuit să ştiu că vu? strigă Wes în urma 
lui. Nu veni niciun răspuns, aşa că se întoarse spre 
Sarah exact când ea îşi scotea sapca: A, salut! Eu 
sunt Wes Corrigan. Tu? 

— Sarah. 

— Da, îmi pare bine să te întâlnesc. Asta e ideea 
lui Nick de ieşire ieftină în oraş sau cum? 

— Strada pare liberă, zise Nick, revenind în 
bucătărie. 

— Sigur ca da. Lumea isi parchează masinile in 
garaj. 

— Nu, am vrut să spun că nu esti supravegheat. 

Corrigan făcu o față vinovată: 

— Păi, eu duc o viață destul de plicticoasă. Hei, 
amice, ia spune-mi. Care-i mesajul? 

Nick oftă: 

— Wes, am intrat într-o încurcătură. 

Corrigan incuviinta: 

— Incepusem să ajung si eu la această 
concluzie. Cine te urmăreşte? 

— Compania. Plus sau minus alti câțiva. 

Wes il privi, nevenindu-i sa creada. Se repezi la 
usa bucătăriei, aruncă o privire afară şi apoi zavori 
intrarea. Reveni la Nick. 

— Cei de la CIA sunt pe urmele tale? Dar ce ai 
făcut? Ai vândut câteva secrete de stat? 

— E o poveste lungă. Avem nevoie de ajutorul 
tău. 

Wes incuviinta obosit: 

— Ştiam eu că aici ajungem. Uite, luați loc, 
luaţi loc. Doamne, bucătăria e un dezastru! Dar nu 
mă aşteptam la musafiri la două dimineaţa. Pun de 
o cafea. Vă e foame? 

Nick şi Sarah schimbară o privire şi zâmbiră. 

— Suntem lihniti, zise ea. 

Corrigan deschise frigiderul: 

— Fac nişte ouă cu şuncă. Imediat. 

Le luă o oră ca să îi povestească totul de-a fir-a 
păr. Când ajunseră la final, ibricul de cafea era gol, 
Nick și Sarah inghitisera şase ouă împreună, iar 
Corrigan era treaz de-a binelea şi extrem de 
îngrijorat. 

— De ce crezi că e implicat şi acest Potter? 
întrebă Wes. 

— El este ofiţerul care se ocupă de caz. Pe baza 
cuvântului său au eliberat-o pe Sarah. Tot el 
trebuie să le fi ordonat agenților să ne urmărească 
până la Margate. Dar în Margate lucrurile au luat o 
întorsătură proastă. Deşi Compania nu merge 
tocmai ca pe roze, totuşi nu fac niciodată vreo 
neghiobie așa de mare decât dacă au parte de ceva 
„ajutor”. Cineva l-a ucis pe acel agent. Cineva care 
apoi a tras asupra noastră. 

— Individul cu ochelari de soare, ăsta cine o 
mai fi? Wes clătină din cap: Nu-mi place deloc 
situația asta. 

— Nici mie. 

Corrigan parea ganditor: 

— Aşadar, vrei sa verific dosarul Magului. 
Nick, s-ar putea să fie cam greu. Dacă e super- 
secretizat, n-o să mă pot atinge de el. 

— Obține şi tu ce poți. Nu putem face asta 
singuri. Până când Sarah îl găseşte pe Geoffrey şi 
aflăm nişte răspunsuri, suntem cam pe dinafară. 

— Mda. E un loc tare neplăcut! 

Îi conduse spre ușa din spate. Afară, stelele 
ardeau pe cerul limpede, înghețat. 

— Unde o să dormiti? întrebă Wes. 

— Am luat o cameră lângă Ku-damm'*. 

— Puteţi să dormiti la mine, am nişte saci de 
dormit. 

— E prea riscant. Am avut mare noroc să trecem 
de vamă. Până acum au aflat că am intrat în Berlin. 
Dacă sunt isteti, vor fi cu ochii pe casa ta în 
curând. 

— Atunci cum dau de voi? 

— Te sun eu. Numele va fi Barnes. Și mă suni 
tu înapoi de pe o linie externă. E mai bine dacă nu 
ştii unde ne aflăm. 

— N-ai încredere în mine? 

Nick ezită în pragul ușii. 

— Wes, ştii că nu despre asta e vorba, zise el, 
înghiontind-o pe Sarah în întuneric. 

— Atunci? 

— Este o afacere tare urata. E mai bine daca nu 
esti implicat prea tare. 

Nick şi Sarah se întoarseră şi dispărură în 
noapte. Dar chiar când începuseră să se 
îndepărteze, îl auziră pe Wes în urma lor: 

— Amice, tocmai m-ai implicat şi pe mine. 

° 

Răsăritul care le lumina fereastra o găsi pe 
Sarah în brațele lui Nick. În ciuda oboselii, 
niciunul dintre ei nu reuşise să adoarmă; prea 
multe depindeau de ce se întâmplase peste zi. 
Măcar nu mai erau singuri. Wes Corrigan era de 
partea lor. 

Nick se mişcă, răsuflarea lui caldă mişcându-i 
părul. 

— Când totul se va termina, sopti el, vreau să 
fim exact asa cum suntem acum. Exact aşa. 

— Când se va termina... Ea ofta, cu ochii 
pironiti pe tavanul alb: Ma intreb daca se va 
termina vreodata. Daca am sa ajung din nou acasa. 

— O să mergem acasă. Împreună. 

Se uită la el cu dorinţă. 

— Crezi? 

— Promit. Si Nick O'Hara îşi respectă 
întotdeauna promisiunile. 

Îşi ascunse faţa la pieptul lui: 

— O, Nick! Te doresc atât de mult! Nu mai ştiu 
dacă sunt oarbă sau mi-e frică, sau m-am 
îndrăgostit. Sunt asa aiurită. 

— Nu, nu esti! 

— Tu nu eşti confuz? Măcar puţin? 

— În legătură cu tine? Nu. Sarah, ştiu că sună 
nebunește, dar chiar cred că te cunosc. Eşti prima 
femeie despre care pot spune asta. 

— Dar soția ta? Pe ea nu ai cunoscut-o? 

— Lauren? Vocea lui, atât de blândă şi caldă cu 
o clipă în urmă, acum sună spart: Mda! Am crezut 
că o cunosc. Abia când s-a terminat, am cunoscut- 
o cu adevărat. 

— Nick, ce nu a mers? 

Nick se lăsă pe spate pe pernă: 

— Ştii zicala aia? Ca fiecare poveste are două 
părți, ca o monedă? Căsnicia noastră a fost 
exemplul perfect. Dacă o întrebi pe Lauren ce nu a 
mers, o să spună că a fost vina mea. Că nu i-am 
înțeles nevoile. 

— Si dacă te întreb pe tine? 

Ridică din umeri: 

— Cu cât trece timpul peste tine, capeti un simţ 
al perspectivei. Presupun că ar trebui să zic că nu a 
fost vina nimănui, până la urmă. Dar nu pot uita ce 
mi-a făcut. Se întoarse spre Sarah cu o tristeţe 
nemăsurată în priviri, încât ea simţi ca, daca ar 
întinde mâna, i-ar putea atinge durerea: Eram 
căsătoriți deja de vreo trei ani. Îi plăcea la Cairo. Îi 
plăcea nebunia din ambasadă. Era soția perfectă de 
diplomat. Cred că acesta a fost unul dintre 
motivele pentru care s-a măritat cu mine. A crezut 
că îi voi arăta lumea. Din păcate, cariera mea 
implica și posturi în locuri pe care ea nu le 
considera tocmai civilizate. 

— Cum ar fi Camerun? 

— Exact. Eu am vrut postul acela. Nu ar fi durat 
mai mult de un an, doi. Dar a refuzat să meargă, 
pur şi simplu. Apoi mi s-a oferit un post în Londra, 
ceea ce a făcut-o nespus de fericită. Probabil că ar 
fi mers până la urmă. Doar că... 

Glasul lui se stinse şi Sarah simți cum bărbatul 
se încordează sub mâna ei. 

— Nick, nu e nevoie să mi te destăinui. Nu daca 
nu vrei. 

— Lumea spune că timpul le rezolvă pe toate. 
Dar uneori nu e aşa. Vezi tu, a rămas însărcinată. 
Am aflat la Londra. Ea nu mi-a spus. Doctorul 
ambasadei a venit la mine şi m-a bătut pe umăr, 
felicitându-mă. Mi-a spus că voi fi tată. Am fost — 
la naiba, Sarah — pentru vreo şase ore scurte, am 
fost aşa de fericit, eram în al nouălea cer. Apoi am 
ajuns acasă. Am aflat că nu vrea să păstreze 
copilul. 

Nimic din ce i-ar fi spus Sarah nu avea cum să-i 
ostoiască durerea. Nu putea decât să spere că, 
atunci când va termina de vorbit, omul îşi va găsi 
alinarea în brațele ei. 

— Uneori mă întreb, zise el, mă întreb cum ar fi 
arătat. Dacă ar fi fost o fetiță sau un băieţel. Ce 
culoare ar fi avut părul lui. Mă surprind numărând 
anii, gândindu-mă la toate aniversările pe care nu 
le-am avut. Nu am o familie numeroasă. Mi-am 
dorit mult copilul acela. Practic, am implorat-o să 
îl păstreze. Dar Lauren l-a catalogat drept o 
inconvenienta. Se uită la Sarah cu uimire în ochi. 
O inconvenienta! Ce să mai zici la una ca asta? 

— Nu există răspuns pentru așa ceva. 

— Nu, nu există. Atunci am înțeles că nu o 
cunosc. Ne-am tot certat atunci. Ea a plecat acasă 
ŞI... a rezolvat problema. Nu s-a mai întors. Am 
primit actele de divorţ după o lună. Prin curier 
special. Au trecut patru ani. 

— Ti-e dor de ea vreodată? 

— Nu. Am fost de-a dreptul ușurat când am 
primit actele. De atunci sunt singur. E mai uşor 
aşa. Fără durere. Fără nimic. Îi atinse fata si un 
zâmbet îi lumină chipul: Apoi ai intrat tu în biroul 
meu. Tu, cu ochelari tăi amuzanti. Când te-am 
zărit in prima zi, nu am fost atent la aspectul tău 
fizic. Dar apoi ţi-ai scos ochelarii şi n-am mai 
văzut decât ochii tai. Atunci te-am dorit. 

— O să arunc ochelarii aceia vechi într-o buna 
ZI. 

— Niciodată! 

Ea râse, recunoscătoare pentru nimicurile dulci 
pe care şi le spun toți îndrăgostiții. Pentru prima 
dată în viata, aproape că se simţea frumoasă. 

O briză uşoară intră pe geam, aducând cu ea 
mirosul lesios al gazelor de eșapament de pe 
stradă. Berlinul se trezea la viaţă. Timide, începură 
să se audă zgomotele oraşului: mai întâi un claxon, 
apoi un autobuz trecu pe stradă. Noaptea luase 
sfârşit. Era timpul să dea acel telefon. 

— Sarah? Te-ai gandit ce se va intampla cand il 
vom găsi? 

— Nu pot sa vad asa departe. 

— Încă îl mai iubesti. 

Clatina din cap: 

— Nici nu mai ştiu pe cine am iubit până acum. 
Nu pe Simon Dance. Poate omul pe care l-am iubit 
nu a existat în realitate. N-a fost decât o plasmuire. 

— Dar eu sunt real, şopti Nick. Eu sunt real. Si, 
spre deosebire de Geoffrey Fontaine, nu am nimic 
de ascuns. 

„Aici il voi găsi, poate?” 

Gândul se învârtea în mintea lui Sarah în timp 
ce călătoreau cu autobuzul spre nord, trecând de 
străzile late, curate, de bulevardele unde 
proprietarii de magazine iesisera la treabă în 
soarele dimineţii, măturând trotuarele. 

Sunaseră la numărul ce apărea pe factura lui Eve 
cu jumătate de oră mai devreme şi aflaseră că este 
o florărie. Femeia care le răspunsese fusese 
amabilă si săritoare. Da, magazinul era uşor de 
găsit. Era situat la câțiva kilometri mai la nord de 
Ku-damm. Stația de autobuz era la o stradă de 
mers pe jos. 

Nu era partea cea bună a orașului. Sarah văzu 
cum străzile largi fac loc aleilor murdare şi unui 
cartier cu case mici, sărăcăcioase. Aici copiii se 
jucau în stradă, iar pe verandele caselor stăteau la 
odihnă bătrânii. Se ascundea, oare, Geoffrey într-o 
camaruta dosnică într-una din aceste case? O 
aştepta în subsolul unei florării? 

Coborâră din autobuz la un colt de stradă. Putin 
mai încolo aflară si adresa, conform indicatiilor. 
Florăria era micuță, cu vitrine murdare. Pe 
trotuarul din față erau aranjate mai multe găleți din 
plastic pline cu trandafiri. Când deschiseră usa de 
la intrare, un clinchet de clopoțel le anunţă 
prezenţa. 

Parfumul florilor îi copleşi. Înăuntru, o femeie 
plinuta, de vreo cincizeci de ani, le zâmbi din 
spatele unei mese ascunse sub vrafuri de funde de 
satin şi trandafiri şi floarea-miresei. Lucra la nişte 
buchete. Pentru câteva clipe, privirea ei zăbovi pe 
chipul lui Sarah, apoi trecu la cel al lui Nick. 

— Guten tag! îi salută ea. 

Nick îi răspunse: 

— Guten tag! 

Se invarti ca la voia întâmplării prin magazin, 
observând frigiderele cu uşi de sticlă aburita şi 
rafturile cu vaze si figurine de porțelan și flori 
artificiale. Lângă uşă era sprijinită o coroană de 
înmormântare, învelită în celofan, gata de livrare. 
Femeia tăie spinii trandafirilor şi începu să îi 
înfăşoare cu panglici subțiri. Era un buchet de 
mireasă. Florăreasa fredona în timp ce lucra, deloc 
deranjată de tăcerea celor doi vizitatori. Într-un 
final, lăsă buchetul din mână şi ochii ei se atintira 
asupra lui Sarah. 

— Ja? întrebă ea încet. 

Sarah scoase la iveală fotografia lui Geoffrey şi 
o puse pe masă. Femeia o privi, dar nu spuse 
NIMIC. 

Făcând un semn spre fotografie, Nick îi puse o 
întrebare în germană. Femeia clătină din cap. 

— Geoffrey Fontaine, zise el. Femeia nu avu 
nicio reacție: Simon Dance, continua el si femeia îl 
privi din nou fara sa priceapa. 

— Dar trebuie sa il cunoasteti! izbucni Sarah. 
Este soțul meu. Trebuie să îl găsesc. 

— Sarah, lasă-mă pe mine... 

— Ma aşteaptă. Dacă stiti unde este, vă rog, 
chemati-l. Spuneti-i că sunt aici! 

— Sarah, femeia nu înţelege o iota din ce-i spui. 

— Trebuie să înţeleagă! Nick, întreab-o de Eve. 
Poate ştie de Eve. 

Femeia ridică din umeri la întrebările lui Nick. 
Nu știa nimic de Geoffrey. Sau, dacă ştia, nu avea 
de gând să vorbească. 

Nu era posibil să li se spulbere toate speranțele 
aşa! După ce străbătuseră jumătate din Europa, 
ajunseseră acum într-un punct mort. Doborâtă de 
dezamăgire, Sarah puse fotografia la loc în poşetă. 
Nemtoaica isi văzu liniștită de buchetele ei, 
învelind trandafirii în hârtie creponată verde. 

Sarah se întoarse amărâtă către Nick: 

— Acum ce facem? 

Nick se uita neajutorat la coroana de 
inmormantare: 

— Nu ştiu, mormăi el. Pur si simplu, nu ştiu. 

Femeia începu să rupă bucăți de hârtie 
creponată. Foşnetul o făcu pe Sarah să tresară. 

— De ce aici? murmură ea. De ce ar fi sunat 
Eve aici? Trebuie să existe un motiv. 

Sarah se apropie de unul din frigidere şi privi 
prin geamul de sticlă la galetile cu garoafe şi 
trandafiri. Parfumul florilor îi dădea deja o stare de 
rău. Îi aducea aminte prea mult de acea zi îndoliată 
de la cimitir, din urmă cu câteva săptămâni. 

— Nick, te rog, zise ea încet. Hai să plecăm. 

Nick o salută pe femeie: 

— Danke schon. 

Femeia îi zâmbi şi îi făcu semn lui Sarah. 
Nedumerită, ea se apropie de masă. Femeia îi 
întinse un singur trandafir cu coada învelită în 
hârtie colorată şi murmură: 

— Auf wiedersehen. 

Apoi, privind-o semnificativ pe Sarah, femeia îi 
înmână trandafirul. Privirile lor se întâlniră, o 
fracțiune de secundă, dar în acea clipă Sarah 
înțelese însemnătatea gestului; tocmai i se 
înmânase ceva. Ceva doar pentru privirile ei. 

Dând din cap, acceptă trandafirul. 

— Auf wiedersehen! zise ea. Apoi se întoarse şi 
îl urmă pe Nick afară din florăne. 

Ajunsă afară, Sarah strânse bine trandafirul în 
mână. Mintea îi lucra cu febrilitate: coada florii o 
ardea ca un fier încins. Avu nevoie de toată 
stăpânirea de sine pentru a nu desface hârtia 
creponată si a citi informația pe care ştia că va găsi 
înăuntru. Dar ceva în ochii femeii îi transmisese un 
altfel de mesaj, un avertisment. O privire care 
spunea: „Eşti în pericol; e cineva din apropierea 
ta”. 

Dar singura persoană din apropierea ei era Nick. 

Nick, bărbatul în care avea încredere, bărbatul 
pe care îl iubea. 

De la dispariția lui Geoffrey, Nick îi fusese 
prieten si protector. Ori de câte ori avusese nevoie 
de el, fusese acolo. Să fi fost doar o coincidență? 
Sau fusese totul plănuit? Dacă da, omul lucrase 
impecabil. Aleseseră omul potrivit pentru o 
asemenea treabă. Stiau că ea va fi speriată, 
singură, că va căuta cu disperare un prieten, cineva 
în care să aibă încredere. Si atunci, ca prin minune, 
Nick îşi făcuse apariția la Londra. Si de atunci 
fusese cu ea mai tot timpul. De ce? 

Nu voia să creadă, dar răspunsul era chiar sub 
nasul ei. Era supravegheată. 

Nu, nu putea fi sigură de asta. ȘI îl iubea. 

Dar privirea de avertisment a femeii îi stăruia în 
minte; nu putea să o dea uitării. 

Călătoria cu autobuzul părea interminabilă. Tot 
drumul, mâna lui Nick se odihni pe genunchiul ei. 
Atingerea lui o ardea ca o bucată de metal încins. 
Voia să îl privească în ochi, dar se temea de ceea 
ce va zări acolo. Îi era teamă că el îi va desluşi 
teama. 

Imediat ce ajunseră la pension, Sarah o zbughi 
în baia de la capătul culoarului și se zăvori 
înăuntru. Cu mâini tremurânde, dezveli trandafirul 
din cămaşa lui de hârtie. Citi mesajul sub lumina 
chioară a becului de la baie. Era în engleză; fusese 
scris în grabă cu creionul: ,,Potsdamer Platz, ora 
unu după-amiaza, mâine. Să nu ai încredere în 
nimeni”. 

Ochii 1 se opriră pe ultimul rând. „Să nu ai 
încredere în nimeni”. Sensul frazei era clar. Fusese 
nechibzuita. Nu-si mai permitea să greseasca. 
Viaţa lui Geoffrey depindea de ea. 

Rupse cu sălbăticie biletul în zeci de bucățele pe 
care il aruncă la toaletă. Apoi reveni in camera lor, 
la Nick. 

Încă nu putea să-l părăsească. Mai întâi trebuia 
să fie sigură. ÎI iubea pe Nick O’Hara si în inima ei 
ştia că el nu ar răni-o vreodată. Dar trebuia să afle: 
pentru cine lucra el? 

Maine, in Potsdamer Platz, va primi toate 
raspunsurile. 

e 

— Începusem să credem că nu vei reusi, zise 
Nick. 

Wes Corrigan nu părea în largul lui; luă un 
scaun şi se aşeză de cealaltă parte a mesei, cu fata 
la Nick şi Sarah. 

— La fel şi eu, mormăi el, uitându-se peste 
umăr. 

— Probleme? 

— Nu sunt sigur. Tocmai asta mă deranjează. E 
ca în filmele vechi de groază. Nu eşti niciodată 
sigur când o să-ţi sară un monstru în cale şi se lăsă 
în scaun, într-un efort eşuat de a se ascunde cât 
mai bine. 

În căutarea unui loc de întâlnire cât mai discret, 
ajunseseră la această cafenea întunecoasă. Masa 
lor era slab luminată de o singură lumânare; în 
jurul lor, ceilalți clienți vorbeau în şoaptă, cu toții 
oameni care făceau un scop din a-şi vedea doar de 
treburile lor. Nimeni nu se uită de două ori la cei 
doi bărbaţi si la femeie, aşezaţi la masa din colt. 

Aproape din reflex, Sarah căută din priviri o 
ieşire dosnica. Dacă lucrurile nu ieșeau bine, avea 
nevoie de o cale de scăpare. Ieşirea era vizibilă, 
dar ar fi fost nevoie de un slalom prin încăpere. Îşi 
alese cu grijă o rută printre mesele $i scaunele din 
local. Trei secunde, cam atât i-ar fi luat. Dacă se 
ajungea acolo, era pe cont propriu. Nu mai putea 
conta pe Nick. 

O străfulgeră ideea că viata ei se schimbase 
considerabil. Cu câteva săptămâni în urmă era o 
femeie obișnuită, ducând o viata obişnuită. Acum 
era cu ochii după diverse căi de scăpare. 

— Nick, serios, spuse Wes după ce comandă o 
bere. Toată chestia asta mă sperie tenbil. 

— Ce s-a întâmplat? 

— Pai, ca s-o luăm cu începutul, ai avut 
dreptate. Sunt urmărit. La puţină vreme după ce ati 


176 


plecat aseară, de cealaltă parte a străzii, chiar in 
fata casei mele, şi-a făcut apariția o duba. De 
atunci e acolo. Am fost nevoit să ies pe usa din 
dos, pe aleea din spatele casei. Nu sunt obişnuit cu 
o astfel de viaţă. Sunt cam nervos. 

— Ai aflat ceva pentru noi? 

Wes aruncă o privire împrejur, apoi spuse pe un 
ton confidential: 

— Mai întâi, am vrut sa revad dosarul pe care I- 
am intocmit pentru decesul lui Geoffrey Fontaine. 
Când te-am sunat acum câteva săptămâni, aveam 
toate datele chiar în fața mea. Raportul 
patologului, raportul poliției. Aveam un dosar 
întreg de observaţii, o fotocopie după pașaportul 
lui... 

— $1? 

— Lipseste cu desavarsire! Se uita la Sarah: 
Totul. A dispărut absolut tot. Şi nu doar dosarul 
meu. A dispărut şi din baza de date. 

— Pai, şi ce ai pentru noi? 

— Despre Geoffrey Fontaine? Nimic. E ca şi 
cum nici n-am intocmit raportul. 

— Dar nu pot să şteargă existența unui om, 
indică Sarah. 

Wes ridică din umeri: 

— Cineva încearcă s-o facă, totuşi. Nu pot şti 
sigur cine a făcut asta. Avem destul de multi 
angajați la misiune. Ar fi putut fi oricare din cei 
zece angajaţi. 

Îşi întrerupseră discuţia, căci chelnerita se 
apropiase cu mâncarea: pâine caldă, la cuptor; 
escargots sfârâind în sos de unt cu usturoi; felii de 
brânză Gouda. 

— Dar despre Mag? întrebă Nick. 

Wes isi şterse o picătură de unt topit de pe 
bărbie: 

— Ajungeam si la asta. Bun, după ce am aflat ca 
Geoffrey Fontaine nu mai era in baza de date, am 
început să caut informaţii despre Mag. Cu excepția 

referintelor biblice, nu apare absolut nimic sub 
acest nume. 

— Nu ma surprinde, zise Nick. 

— Nu am autorizație pentru dosarele strict 
secrete. Si cred că Magul acesta al vostru intra in 
acea categorie. 

— Vasăzică, n-avem nimic, zise Sarah. 

— Fi, nu chiar. 

Nick se incrunta: 

— Ce ai aflat? 

Wes se scotoci in haină si scoase la iveală un 
plic pe care il arunca pe masa: 

— L-am găsit pe Simon Dance. 

Nick luă plicul. In interior erau împăturite două 
pagini. 

— Dumnezeule. Uită-te la asta! Îi dădu paginile 
lui Sarah. 

Era o fotocopie după o cerere de viză întocmită 
cu şase ani în urmă. Era inclusă şi o reproducere 
de slabă calitate a unei fotografii de pașaport. 
Ochii îi păreau vag familiari. Dar, dacă Sarah l-ar 
fi întâlnit pe acest om pe stradă, ar fi trecut pe 
lângă el fără să-i mai arunce vreo privire. 

Lui Sarah îi bătea inima mai-mai să-i spargă 
pieptul. 

— Acesta este Geoffrey, zise ea domol. 

Wes incuviinta din cap: 

— Cel putin, asa cum arăta el acum şase ani. 
Când numele lui era Dance. 

— Cum ai pus mâna pe chestiile astea? întrebă 
Nick. 

— Cine a scăpat de dosarul lui Geoffrey 
Fontaine n-a avut grijă să scape și de cel al lui 
Simon Dance. Poate că dosarul e mult prea vechi. 
Sau poate s-a gândit ca fata si numele lui sunt 
altele acum, aşa că n-avea sens. 

Sarah trecu la pagina următoare. Simon Dance, 
văzu ea aici, avusese un paşaport german, cu 
adresă de Berlin. Era de profesie arhitect. 
Căsătorit. 

— De ce a cerut viză? întrebă ea. 

— E o viză de turist, indică Wes. 

— Am văzut. Vreau să ştiu de ce? 

— Poate că a vrut să vadă împrejurimile. 

— Sau să cerceteze posibilitățile, adăugă Nick. 

— Ai verificat vechea adresă din Berlin? întrebă 
Sarah. 

Wes incuviinta: 

— A dispărut. A fost demolată anul trecut pentru 
a face loc unei clădiri-turn de birouri. 

— Atunci am rămas fără piste, zise Nick. 

— Mai am o sursă pentru voi, se oferi Wes. Un 
prieten vechi, care a lucrat pentru Companie. S-a 
pensionat anul trecut. L-a dezgustat spionajul până 
la urmă. El ar putea sti ceva de Simon Dance. Si 
de Mag. 

— Sper, zise Nick. 

Wes se ridică să plece: 

— Uite, nu pot să stau prea mult cu voi. Dubita 
mă așteaptă în fata casei. Sunati-ma mâine pe la 
prânz. O să mai am ceva până atunci. 

— Aceeaşi procedură? 

— Da. Daţi-mi cincisprezece minute după ce ma 
sunati. Nu reuşesc să ajung la un telefon public 
chiar imediat. Se uită la Sarah: Să sperăm că se va 
rezolva cât de curând. Trebuie să fii obosită de 
atâta alergătură. 

Ea dădu din cap. Si, în timp ce îi privea pe cei 
doi bărbaţi, îşi dădu seama că nu lipsa odihnei sau 
mesele neregulate sau chiar frica de fiecare clipă, 
nu acestea o istoveau. Ci spaima de a nu sti în cine 
să se încreadă. 

° 

— Eşti teribil de tăcută, observă Nick. S-a 
întâmplat ceva? 

Străbăteau străzile înapoi spre pension. Noaptea 
transformase oraşul într-un bâlci; Sarah tânjea 
după întuneric, după un loc departe de trafic şi de 
firmele luminoase. Ridică privirea spre cer, dar nu 

se vedeau stelele; numai norul cenusiu in care se 
reflectau luminile orașului. 

— Nu ştiu, Nick, oftă ea. 

Se opri şi se întoarse spre el. Se priviră unul pe 
altul sub lumina stridentă a unei reclame 
luminoase, când roşie, când albă, când din nou 
rosie. Ochii lui erau impenetrabili, ochii unui 
străin. 

— Nick, pot să am încredere în tine cu 
adevărat? 

— Of, Sarah! Ce întrebare ridicolă! 

— Dacă ne-am fi întâlnit în altfel de 
circumstanțe! Daca am fi fost şi noi ca toți 
ceilalți... 

El îi atinse fata, un gest mut de confirmare. 

— Ce s-a întâmplat s-a întâmplat. Pornim de 
aici. Trebuie să ai încredere în mine. 

— Am avut încredere şi în Geoffrey, sopti ea. 

— Eu sunt Nick, da? 

— Cine este Nick O’Hara? Mă întreb, uneori. 
Mă întreb daca esti aievea, dacă esti din carne si 
oase. Mi-e teamă că într-o bună zi te vei dizolva 
chiar sub ochii mei. 

— Sarah, nu! O prinse în braţe: După o vreme ai 
să încetezi să-ți mai pui atâtea întrebări. Vei sti că 
sunt real. Poate o să-ţi ia un an, doi, poate zece. 
Dar vei învăţa să ai încredere în mine. 

„Încredere? îşi zise ea plină de amărăciune. 
Încrederea o deprinzi când eşti copil, bebeluş; este 
ceva care ar trebui să te învelească în căldură, ca o 
pătură. Este una din iluziile crude ale vieții”. Sarah 
reuşise să treacă de acest obstacol. Descoperise cât 
de singuri suntem, de fapt, cu toții. 

Dar nu reușise să progreseze întru totul. 
Rămânea dorinţa. Sau nevoia de încredere. 

La putin timp după aceea, cum stăteau inlantuiti 
la ei in cameră, Sarah se surprinse adunând 
frenetic ceea ce ar fi putut reprezenta apoi ultimele 
ei amintiri despre Nick: zâmbetul lui, râsul lui, 
mirosul pielii sale. De undeva din clădire ajungea 

la ei muzica spartă a unui fonograf, o baladă 
nemteasca cântată de o femeie cu o voce tristă, 
ragusita. Era un cântec de cabaret, un cântec 
pentru o sala învăluită în fum şi întuneric. Muzica 
plutea leneş prin noapte, pătrunzând prin fereastra 
deschisă. 

Nick stinse lumina. Muzica se impregnă de 
tristeţe; era un cântec de despărțire, un adio final al 
îndureratei femei. Toată viaţa, Sarah avea să poarte 
în inimă acel cântec. Atunci, prin umbrele nopții, 
Nick se apropie de ea. Muzica crescu în 
intensitate, notă după notă tristă, iar ea se ascunse 
în braţele lui. Simtea cum bărbatul încearcă să o 
înțeleagă. Cum voia să îi spună totul! ÎI iubea. De- 
abia acum, când încrederea ei în el fusese toarsă 
până la un fir subţire, de-abia acum recunoștea 
acest lucru. ÎI iubea. 

Muzica se stinse si muri cu totul. Singurul sunet 
rămas era răsuflarea lor. 

— Fa dragoste cu mine, îi sopti ea. Te rog. 
Acum. Fă dragoste cu mine. 

Degetele lui coborâtă pe obraz şi ramasera acolo 
o vreme: 

— Sarah, nu înţeleg... Ceva nu este în regulă... 

— Nu mă întreba nimic. Fă doar dragoste cu 
mine. Fă-mă să uit. Vreau să uit. 

— O, Doamne! gemu el, prinzându-i fata în 
palme. Am să te fac să uiţi... 

Și deodată se pierdu în gustul buzelor sale. 
Foamea care ardea în permanenţă sub înfăţişarea 
calculată a lui Nick fu eliberată din zăgazuri. 
Degetele îi alunecară pe gâtul ei, până la bluză. 
Materialul fu îndepărtat uşor, iar Sarah îi simţi 
palma și apoi buzele însetate sărutându-i sânii. 
Nici nu băgă de seamă când fusta îi alunecă de pe 
şolduri; toată fiinţa ei se concentra în locul unde 
buzele lui sărutau, mângâiau. 

Se lăsă pe pat. El se nărui peste ea ca un trunchi 
de copac, lăsând-o fără suflare. 

— Te-am dont, îi murmura el, impletindu-si 
degetele in părul ei, te-am dorit din prima zi. 
Numai la asta mă gândesc de atunci, cum te văd 
acum. Să fii a mea, să iti simt gustul. 

Nerăbdător, începu să îşi tragă cămaşa de pe el 
si, în grabă, unul din nasturi se rupse și căzu pe 
burta ei. Nick îndepărtă nasturele şi sărută cu 
pietate aproape pielea unde acesta aterizase. Apoi 
se ridică şi îşi scoase restul de haine. 

Prin geamul ferestrei, luminile palide ale 
oraşului străluceau pe umerii lui goi. Nu-i vedea 
decât conturul vag al feţei; era ca o umbră 
deasupra ei, o umbră care se aprinse si capătă 
contur numai când trupurile lor se atinseră. Buzele 
se căutau şi se găsiră într-un sărut frenetic, prea 
pasional ca să fie şi delicat; îi invada gura, 
devorând-o de-a dreptul. Ea îi oglindi pasiunea cu 
trup si suflet. 

O penetra încet, sovaielnic, ca şi cum i-ar fi fost 
frică să nu o rănească. Dar, în febra actului, lăsă la 
o parte orice urmă de reținere. Nu mai era Nick 
O’Hara; era o sălbăticiune, un animal neimblanzit. 
Chiar si când se apropiară de final, chiar și atunci 
când în ea se dezlantui furtuna, între ei plutea o 
anumită blandete, o grijă care depăşea nevoia 
fiecăruia de celălalt. 

De-abia cand se prăbuşi, trudit, lângă ea și 
inimile lor îşi potoliră goana, de-abia atunci se 
întrebă Nick ce era cu tăcerea ei. Ştia că și ea îl 
dorise; îi răspunsese într-un fel care depăşise orice 
fantezie de-a lui. Așa cum stătea lângă ea, cu capul 
ei lipit de pieptul lui, simți cum focul lui se 
aprinde din nou. Dar ceva nu era in regulă. Îi 
atinse obrazul şi simți urmele lacrimilor. Se 
schimbase ceva. 

Mai târziu avea să o întrebe. După ce pasiunea 
lor se va consuma, o va face să îi mărturisească de 
ce plânge. Dar nu acum. Nu era pregătită acum. Si 
o dorea din nou; nu mai putea aştepta. 

Împreunându-se iar, Nick uită toate întrebările 
care îl bântuiau. Uită de tot. Se gândea numai la 
Sarah, atât de fină și caldă. Mâine isi va aminti de 
întrebări. 

Mâine. 

° 

— Buna dimineata, domnule Corrigan. Putem 
discuta o clipă? 

Din tonul vocii, Wes înțelese imediat că aceasta 
nu era o vizită de curtoazie. Ridică privirea din 
teancul de hârtii din fata sa şi dădu cu ochii de doi 
bărbaţi care stăteau în dreptul uşii. Unul era cam 
neglijent îmbrăcat şi puțin cam gras; celălalt era 
foarte înalt şi o idee prea spilcuit, chiar și pentru 
un om al Companiei. Niciunul nu zâmbea. 

Wes îşi drese glasul. 

— Bună ziua, domnilor. Cu ce vă pot ajuta? 

Cel înalt se aseza si îl privi pe Wes drept în ochi: 

— Nick O’Hara. Unde se află? 

Wes simţi cum îi piere vocea. Îi fură necesare 
câteva secunde ca să îşi recapete graiul, dar era 
deja prea târziu. Se trădase. Dând deoparte teancul 
de documente, zise: 

— Hm... Nick O’Hara... Nu este inca la 
Washington? 

Grasutul chicoti: 

— Corrigan, nu te juca acum cu noi! 

— Dar cine se joacă? ȘI, oricum, cine sunteţi? 

Tipul inalt se prezenta: 

— Numele meu este Van Dam. Dansul este 
domnul Potter. 

„CIA, isi zise Wes. Of, Doamne, am încurcat-o 
rău de tot! Acum ce naiba fac?” Se ridică de pe 
scaun, încercând să pară indignat: 

— Stiti ceva, azi e sâmbătă. Am si alte lucruri 
de făcut. Poate e mai bine să vă faceţi o 
programare pentru una din zilele de lucru, ca toată 
lumea. 

— Corrigan, stai jos. 

Wes întinse mâna după telefon ca să cheme un 
ofițer de pază, dar Potter îi prinse încheietura 
înainte ca Wes să poată apăsa pe buton. Acesta se 
simți scuturat de frică pentru prima dată. 
Agresiunile verbale erau una; dar cele fizice erau 
cu totul altceva. Tipii ăştia jucau dur. Lui Wes îi 
displăcea violenţa. Mai ales când subiectul era 
chiar el. 

— ÎI vrem pe O’Hara, spuse Potter. 

— Nu vă pot ajuta. 

— Unde este? 

— V-am spus, la Washington. De fapt, chiar l- 
am sunat acum două săptămâni pentru o chestiune 
consulară. Wes privi în jos, la mâna captivă: 
Acum, dacă binevoiti să-mi dati drumul? 

Potter îl elibera din stransoare. 

Van Dam ofta: 

— Haide sa nu mai prelungim prostia asta mai 
mult decat e cazul. Stim ca e in Berlin. Stim ca, 
incepand de ieri, te-ai apucat sa faci tot felul de 
cautari In baza de date, in numele sau. E clar ca te- 
a contactat. 

— Acestea nu sunt decat specula... 

— Cineva cu codul tau de acces a fost tare 
ocupat să rascoleasca după informaţii. Deschise un 
carnetel: Stai să vedem. Ieri, la ora şapte 
dimineața, ai dat o căutare după numele lui 
Geoffrey Fontaine... 

Da, păi acum vreo două săptămâni am 
întocmit un raport despre decesul lui Fontaine. Am 
vrut să parcurg din nou dosarul. 

— La şapte şi jumătate ai căutat după Simon 
Dance. Un nume curios. Există vreun motiv pentru 
acea căutare? 

Wes tăcu. 

— În final, la ora prânzului, bănuiesc că în 
pauza de masă, ai cerut date despre cineva sau 
ceva numit Magul. Ai vreun interes deosebit 
pentru Vechiul Testament? 

Wes nu-i răspunse. 

— Haide, domnule Corrigan! Amandoi stim de 
ce faci aceste cercetări. Il ajuţi pe O’Hara, nu-i 
asa? 

— Dar de ce vreti sa stiti? 

Potter se rasti, pierzandu-si rabdarea: 

— ÎI vrem pe O’Hara! 

— De ce? 

— Suntem îngrijoraţi din pricina siguranţei sale, 
zise Van Dam. De asemenea, şi pentru siguranţa 
femeii cu care călătoreşte. 

— Ah, sigur! 

— Uite ce e, Corrigan, zise Potter. Viata lui 
depinde de cat de repede dam de el. 

— Mai ziceti-mi 0 poveste, doua. 

Van Dam se apleca in fata, cu ochii atintiti la 
Wes: 

— Au intrat intr-un joc mortal. Au nevoie de 
protectie. 

— De ce v-as crede? 

— Dacă nu ne ajuţi, tu vei purta vina ta pentru 
sângele vărsat. 

Wes clătină din cap: 

— Cum am zis, nu va pot ajuta. 

— Nu poţi sau nu vrei? 

— Nu pot. Nu ştiu unde este. Și acesta e 
adevărul. 

Van Dam si Potter avură un schimb de priviri. 

— Bine atunci, zise Van Dam. Pregateste-ti 
oamenii. O să-l aşteptăm pur si simplu. 

Potter incuviinta si ieşi din birou. 

Wes încercă să se ridice din nou: 

— Uite, nu ştiu ce naiba credeți că faceţi voi 
aici, dar... 

Van Dam ii facu semn sa se aseze la loc: 

— Mi-e teamă că nu vei putea părăsi clădirea 
pentru o vreme. Dacă ai nevoie la baie, ne spui şi 
te trimitem cu escortă. 

— Fir-ar să fie, ce naiba se petrece? 

Van Dam zâmbi: 

— Un joc al aşteptării, domnule Corrigan. Ne 
vom aşeza comod si vom vedea cât durează pana 
iti sună telefonul. 

Era ora 12:50 în acea după-amiază când taxiul o 
lăsă pe Sarah la marginea lui Potsdamer Platz. Era 
singură. Îi fusese mai uşor decât crezuse să scape 
de Nick. La treizeci de secunde, după ce el 
părăsise camera ca să-l sune pe Wes Corrigan, 
Sarah își luase poseta şi iesise pe usa. 

Străbătând piaţa, plină de fermitate, își propuse 
să nu se gândească la Nick. Pe hartă, văzuse că 
piaţa constituia un punct de intersecţie între 
sectoarele britanic, american şi sovietic. Tăind-o 
ca un cuţit, străjuia Zidul Berlinului, care acum se 
ridica sub ochii ei. Oriunde te-ai fi aşezat în piaţă, 
zidul iti fura privirile. Oamenii se opreau în 
soarele vlăguit de primăvară şi se uitau la el, 
încercând, parcă, să întrezărească prin beton o altă 
Germanie de cealaltă parte a acestuia. Aici, chiar și 
în prezența sârmei ghimpate, erau câteva tonete cu 
înghețată, copii veseli și călători ieşiţi la lumină ca 
să se bucure de cerul senin. 

Se opri lângă un grup de studenți şi se prefacu a 
asculta, în vreme ce profesoara le tinea o prelegere 
într-o germană extrem de precisă. Dar, în tot acest 
timp, Sarah căuta cu înfrigurare un chip. Unde era 
femeia? Inima începu să-i bată mai repede. Glasul 
profesoarei se pierdu. Până şi râsetele copiilor se 
topiră în neant. 

Apoi, în ciuda bătăilor inimii, auzi un glas de 
femeie; îi vorbi încet, din treacăt. 

— Urmează-mă. Păstrează distanţa. 

Întorcându-se, o identifică pe femeia de la 
florărie îndepărtându-se cu o sacoşă împletită pe 
brat. Nu arăta cu nimic diferit de alte femei casnice 
ieşite la cumpărături. Cu pas lejer, femeia se 
îndrepta spre nord-vest, înspre Bellevuestrasse. 
Sarah o urmă la o distantă discretă. 

După trei străzi, femeia dispăru într-un magazin 
de lumânări. Pentru o clipă, Sarah ezită pe trotuar, 

in fata magazinului. In vitrina magazinului atarnau 
draperii grele; nu putea zări nimic înăuntru. In cele 
din urmă, intră. 

Nici urmă de femeie. Mirosul de lumânări 
aprinse, de esențe de arbore, de ceară, pin şi 
lavandă umpleau încăperea. Pe mesele de 
prezentare erau așezate mici figurine din ceară. Pe 
silueta unui pitic ghebos ardea flacăra unei 
lumânări, topindu-i încetul cu încetul fata și așa 
botita. Pe tejghea era expusă o lumânare in forma 
unei femei. Ceara topită se scursese pe sâni, ca 
niște suvite de par din ceară. 

Sarah tresari surprinsă când un bătrân ieşi la 
iveală de după tejghea. Îi fileu semn. 

— Geradeaus, murmură el. 

Ea îl privi fără să înţeleagă. Omul indica spre 
partea din spate a magazinului: 

— Geradeaus, repetă el şi ea pricepu sensul: îi 
cerea să meargă mai departe. 

Cu inima cat un purice, Sarah trecu de el si 
traversă o mică încăpere de depozitare, apoi ieşi 
afară prin uşa din dos. 

Lumina soarelui o orbi. Uşa se închise în urma 
ei, încuindu-se automat. Se afla pe o alee. Undeva 
în dreapta era Potsdamer Platz. Auzea zgomotele 
depărtate ale traficului. Unde era femeia? 

Mugetul unei mașini o făcu să se întoarcă. De 
nicăieri îşi făcu apariția un Citroén de culoare 
neagră, care acum se năpustea pe alee către ea. Nu 
avea cale de scăpare. Uşa magazinului era blocată. 
Aleea în sine era un tunel nesfârșit de clădiri lipite 
una de alta. Cuprinsă de groază, se lipi de zid, cu 
palmele pe perete, cu ochii atintiti la capota neagră 
a Citroén-ului ce se apropia de ea in trombă. 

Maşina frână brusc. Portiera se deschise în 
grabă. 

— Urcă! fi strigă femeia de pe bancheta din 
spate. Grabeste-te! 

Sarah se dezhpi de zidul rece şi urcă iute 
înăuntru. 


188 


— Schnell! Repede! se rasti femeia catre sofer. 

Masina se smuci inainte si Sarah se simti 
aruncata pe spate. O strada mai incolo, cotira la 
stanga, apoi la dreapta, apoi iar la stanga. Sarah 
pierdu orice repere; era dezorientata de-a binelea. 
Femeia se tot uita peste umăr. În cele din urmă, 
satisfăcută că nu erau urmăriți de nimeni, femeia 
se întoarse spre ea. 

— Acum putem vorbi, îi spuse. La privirea 
întrebătoare a lui Sarah, femeia incuviinta: Şoferul 
e în regulă. Poti spune ce vrei. 

— Cine esti? întrebă Sarah. 

— Sunt o prietena de-a lui Geoffrey. 

— Atunci ştii unde îl pot găsi? 

Femeia nu-i răspunse. În schimb, îi zise ceva în 
germană șoferului. Acesta reactiona si întoarse 
maşina pe strada principală, îndreptându-se in 
direcția unui parc liniştit. Putin mai încolo, opri 
printre copaci. 

Femeia o trase de mânecă pe Sarah: 

— Haide. Ne plimbăm aici. 

Traversară împreună întinderea de iarbă. Peste 
oraş părea să se aştearnă o ceață subțire, 
estompând cerul într-o nuanţă de albastru-argintiu. 

— De unde îl ştii pe soţul meu? întrebă Sarah. 

— Am lucrat împreună cu ani în urmă. Pe atunci 
îl chema Simon. Dădu din cap, rememorând: Era 
promițător. Era unul dintre cei mai buni agenți ai 
mei. 

— Aşadar, şi dumneata lucrezi... in bransa? 

— Am lucrat. Până acum cinci ani. 

Era greu de imaginat că femeia aceasta putea 
avea şi alt rol decât pe cel de casnică planturoasă. 
Avea părul înspicat cu alb; faţa îi era rotundă şi 
lucioasă. Poate că acesta era marele ei atu, faptul 
că arăta atât de comun. 

— Nu, nu arăt a spion, zise femeia citindu-i 
parcă gândurile. Cei mai buni nu arată. 

Făcură câțiva paşi în linişte. Chiar si aici, in 
mijlocul copacilor şi al ierbii, mirosul orașului 

atarna in vazduh. 

— Ca si Simon, eram unul dintre cei mai buni, 
mărturisi femeia. lar acum chiar şi mie imi este 
frica. 

Se opriră ca să se privească mai bine. Femeia 
avea ochii ca două stafide cafenii, înfipte într-un 
chip de cocă. 

— Unde este? întrebă Sarah. 

— Nu știu. 

— Atunci de ce m-ai chemat aici? 

— Ca să te avertizez. Ca favoare pentru un 
vechi prieten. 

— Te referi la Geoffrey? 

— Da. În afacerea asta avem foarte puţini 
prieteni, dar cei pe care îi avem înseamnă totul 
pentru noi. 

Începură să păşească din nou. Sarah se uită 
înapoi şi văzu Citroén-ul negru care le aştepta 
lângă şosea. 

— L-am văzut acum două săptămâni, continua 
femeia. Ce şoc, să ne întâlnim după atâţia ani! 
Ştiam că Simon se lăsase de meserie. Totuşi, acum 
era din nou la Berlin, cu vechile obiceiuri. Era 
îngrijorat. Credea că a fost trădat de oamenii 
pentru care lucra. Avea de gând să dispară o 
vreme. 

— Tradat? De cine? 

— De CIA. 

Sarah se opri locului, cu o expresie uimită: 

— Lucra pentru CIA? 

— L-au obligat. Avea talentele necesare; ştia 
lucruri care îl făceau vital pentru operaţiunile lor. 
Dar prea multe operaţiuni se sfârşeau prost. Simon 
voia să scape de ei. A venit la mine pentru câteva 
chestii esențiale. I-am făcut rost de un pașaport, de 
cărți de identitate. Lucruri de care avea nevoie ca 
să părăsească Berlinul, odată ce renunţa la vechea 
identitate. M-a vizitat pentru câteva ore. Clătină 
trist din cap: Cum se schimbă vieţile noastre! Am 
văzut fotografia ta în portofelul lui. Aşa te-am 

recunoscut ieri. Mi-a spus ca esti o persoană 
foarte... delicată. Că îi pare rău că te-a rănit. Când 
a plecat, mi-a promis că ne vom revedea într-o 
bună zi. Dar în acea seară am auzit de incendiu. 
Am auzit că au descoperit un cadavru. 

— Crezi că a murit? 

— Nu. 

— De ce nu? 

— Dacă a murit, atunci de ce mai eşti urmărită? 

— Ai menționat niște operațiuni CIA. Au 
legătură cu un om pe nume Magul? 

Ochii femeii trădară o uşoară surprindere. 

— Nu ar fi trebuit să-ți spună de Mag. 

— Nu mi-a zis el. Eve mi-a zis. 

— Ah! Atunci ştii de Eva. Femeia îi aruncă o 
privire cercetătoare: Sper că nu esti geloasă. Nu 
poți fi gelos într-o astfel de afacere. Zâmbi: Micuța 
Eva! Cred că acum are aproape patruzeci de ani. Si 
îmi închipui că a rămas la fel de frumoasă. 

— Adică... n-ai auzit? 

— Ce să aud? 

— Eve a fost ucisă. 

Femeia înlemni, cu chipul ravasit de o paloare 
cadaverică. 

— Cum s-a întâmplat? şopti ea. 

— Pe o alee dosnică din Londra... acum câteva 
zile. 

— A fost torturată? 

Sarah  încuviință, simțindu-se rău numai 
amintindu-și. 

Femeia cercetă parcul cu repeziciune. Cu 
excepția şoferului din Citroen, nu mai era nimeni 
acolo. 

— Atunci nu avem timp de pierdut, zise ea 
întorcându-se spre Sarah. Vor veni si după mine. 
Ascultă bine ce iti voi spune. După ce ne 
despartim, n-ai să mă mai vezi niciodată. Acum 
două săptămâni, când soţul tău a venit la mine, 
lucra la un caz. Un caz mortal. 

— Magul? 

— Da. Ce a mai ramas din el. Acum cinci ani, 
noi trei am primit o misiune. Trebuia să se încheie, 
cum să iti explic, cu prejudicii extreme. Tinta 
noastră era Magul. Simon i-a plantat explozibilul 
în mașină. Bătrânul conducea singur până la 
serviciu. Numai că în acea dimineaţă el a rămas 
acasă. În schimb, maşina a fost luată de soţia lui. 

Vocea femeii o ţinea pe Sarah prinsă ca într-o 
transă. Îi era teamă să audă restul istorisirii; îşi 
închipuia ce urmase. 

— Bineînţeles, femeia a murit pe loc. După 
explozie, bătrânul a ieșit din casă şi a încercat să o 
scoată din mașină. Flăcările erau teribile. Dar omul 
a reuşit să supraviețuiască. lar acum ne vânează pe 
noi. 

— Răzbunare, murmură Sarah. Asta caută. 

— Da. Răzbunare. Ne vrea pe noi. Pe mine, pe 
Eva. Şi cel mai mult îl vrea pe Simon. Pe Eva a 
găsit-o deja. 

— Şi ce ar trebui să fac cu toate aceste 
informații? 

— Tu eşti soția lui. Tu eşti legătura lor cu 
Simon. 

— Ce ar trebui să fac? Să mă duc acasă... 

— Nu te mai poți întoarce acasă. Nu acum; 
poate chiar niciodată! si se uită înspre maşină. 

— Dar nu pot să mă ascund mereu! Eu nu sunt 
ca voi. Nu ştiu cum să trăiesc în felul acesta. Am 
nevoie de ajutor. Dacă nu poti să îmi spui unde pot 
să-l găsesc... 

Femeia o studie pe Sarah pentru un moment, 
cântărindu-i parcă şansele de supravieţuire. 

— Dacă Simon este încă în viaţă, atunci îl vei 
găsi la Amsterdam. 

— La Amsterdam? De ce? 

— Pentru că acolo e Magul. 

. 

Telefonul părea să sune la nesfârșit. Nick bătea 
nervos darabana în sticla cabinei telefonice. „Unde 
naiba este operatoarea?” se întrebă el. 

— Consulatul American. 

Nick redeveni atent intr-o clipa. 

— Cu domnul Wes Corrigan, zise el. 

— O clipa, vă rog. 

Urmă o scurtă pauză. Apoi, o altă voce pe fir: 

— Sunati pentru domnul Corrigan? Cred că este 
undeva în clădire, in pauza de masă. Încerc să îi 
trimit un mesaj. Vă rog, rămâneți pe fir. 

Înainte să poată protesta, femeia îi tăie vorba. 
Aşteptă la telefon cinci minute. Apoi, tocmai când 
se pregătea să închidă, vocea reveni: 

— Îmi pare rău. Nu-mi răspunde. Dar trebuie să 
se întoarcă de la o întâlnire. Pot să preiau un mesaj 
din partea dumneavoastră? 

— Da. Spuneti-i că l-a căutat Steve Barnes. E 
vorba de problema mea cu pașaportul. 

— Numărul la care vă găseşte? 

— ÎI ştie! Si Nick puse receptorul în furcă. 

Conform aranjamentului făcut, Wes urma să 
părăsească ambasada și să folosească un telefon 
public pentru a apela la numărul cabinei în care se 
afla Nick. Nick îi acordă lui Wes cincisprezece 
minute pentru a-l suna înapoi. Dacă nu primea 
niciun apel, atunci încerca mai târziu. Dar ceva îi 
spunea că îşi asumă un mare risc așteptând să sune 
telefonul. Ultimul schimb de replici cu operatoarea 
îl îngrijora. Mai ales acea pauză de la început. Se 
uită la ceas. Era 1:14. Va aștepta până la unu si 
Jumătate. 

Cineva îi bătu în geam. O fată aştepta afară, 
agitând o monedă. Voia să folosească telefonul. Cu 
o înjurătură pe muteste, Nick părăsi cabina și 
aşteptă, în vreme ce femeia vorbea la telefon. 
Conversatia părea că avea să se întindă pret de 
câteva ore. La 1:25 ea turuia în continuare. Ridică 
mâna cu ceasul si îi indică trecerea timpului, dar 
fata îi întoarse spatele. 

Înjurând, se îndepărtă pe stradă. Dar asteptase 
deja prea mult. 

Un barbat intr-un costum de culoarea carbunelui 
se desprinse dintr-o multime de trecatori care se 
inghesuiau la un colt de strada. Se indrepta direct 
spre Nick. Felul în care omul vari mâna la 
buzunarul interior al costumului îl avertiză pe Nick 
că a dat de belea. Cu o mișcare uşoară, omul 
îngenunche şi îndreptă pistolul spre el. 

— O’Hara, stai pe loc! strigă Ray Potter de 
undeva din spatele lui. 

Nick se răsuci spre dreapta, gata să tasneasca la 
fugă pe strada aglomerată. Dar încă două arme își 
făcură apariția. Ţeava de oţel a uneia dintre ele era 
lipită de jugulara lui. Auzi răsunând clicul piedicii 
trase. Preţ de câteva clipe, nimeni nu mișcă, 
nimeni nu respiră. La câţiva pași în mijlocul străzii 
se opri o limuzină; uşa se deschise în grabă. 

Nick se răsuci încet şi dădu cu ochii de Potter, 
care acum ieşea cu grijă din maşină, tintind cu 
arma direct spre capul lui Nick. 

— Potter, lasă naibii pistolul, zise Nick. Îmi dai 
emoții. 

— Intră în maşină, îi ordonă Potter. 

— Unde mergem? 

— La o mică şedinţă cu Jonathan Van Dam. 

— Si apoi ce se mai întâmplă? 

Rânjetul lui Potter era de-a dreptul neplăcut. 

— Asta depinde numai de tine. 

— Unde este Sarah Fontaine? 

Nick se lăsă moale pe scaunul din piele și îi 
aruncă lui Van Dam o căutătură care s-ar fi tradus 
printr-un „la mai du-te naibii”. Era surprins să se 
afle într-un decor atât de primitor. Se așteptase la 
lămpi de interogatoriu si o banca teapana, cu 
siguranță nu la fotoliul scump pe care era așezat 
acum. Nu avea însă nicio îndoială că situația avea 
să se inrautateasca. 

— Domnule O’Hara, îmi pierd răbdarea, zise 
Van Dam. Ti-am pus o întrebare. Unde este? 

Nick ridica doar din umeri. 

— Daca iti pasa de ea catusi de putin, spune-ne 
unde este si cât mai iute. 

— Îmi pasă de ea, ripostă Nick. Tocmai de 
aceea nu va spun nimic. 

— Nu va rezista nicio saptamana singura. E 
lipsita de experiență. Speriată. Trebuie să o 
aducem aici. Acum! 

— De ce? Aveţi nevoie de ea la exercițiile de 
poligon? 

— O'Hara, esti o belea pe capul omului, 
mormăi Potter, care stătea posomorât la câţiva paşi 
mai încolo. Asa ai fost dintotdeauna și aşa vei 
rămâne. 

— ŞI eu sunt înnebunit după tine, marai Nick. 

Van Dam se făcu însă că ignoră schimbul dintre 
cei doi. 

— Domnule O’Hara, femeia are nevoie de 
ajutorul nostru. Îi este mai bine sub aripa noastră. 
Spune-ne unde se află. I-ai putea salva viaţa. 

— A fost sub aripa voastră la Margate. Ce fel de 
protecţie i-aţi oferit atunci? Ce naiba se petrece? 

— Nu pot să-ți dezvălui asta. 

— ÎI vreţi pe Geoffrey Fontaine, nu? 

— Nu. 

— Ati aranjat să fie eliberată la Londra. Apoi ati 
urmărit-o. Ati crezut că o să vă conducă la 
Fontaine, nu-i așa? 

— Deja ştim că nu poate face asta. 

— Ce înseamnă asta? 

— Nu pe Fontaine îl urmărim. 

— Atunci spuneti-mi altă variantă. 

Potter nu mai rezista. 

— Fir-ar să fie! izbucni el, plesnindu-și palmele 
de masă. O’Hara, ce nu pricepi? Fontaine era unul 
de-ai noștri! 

Revelația il uimi pe Nick, care rămase tăcut o 
vreme. Se uită la Potter: 

— Vrei să spui că... lucrează pentru Companie? 

— Exact. 

— Atunci unde este acum? 

Potter ofta, dezvaluind brusc cat de istovit era. 

— E mort. 

Nick se lăsă pe spătarul fotoliului, coplesit de 
noile informaţii. Toată alergătura, toate căutările 
nu duseseră la nimic. Traversaseră jumătate de 
Europa în căutarea unui om mort. 

— Se pare că am... am goluri majore aici. 
Lamuriti-ma. Cine e pe urmele lui Sarah? 

Van Dam interveni: 

— Nu sunt sigur că putem... 

— Nu avem de ales, zise Potter. Trebuie să-i 
spunem. 

După o ezitare, Van Dam incuviinta: 

— Foarte bine atunci. Spune-i, domnule Potter. 

Potter se fâțâia nervos de colo-colo în timp ce 
vorbea, miscandu-se ca un buldog printre fotolii. 

— Acum cinci ani, unul dintre ce mai buni 
agenţi ai Mossadului era un tip pe nume Simon 
Dance. Făcea parte dintr-o echipă de trei persoane. 
Celelalte erau două femei: Eva Saint-Clair şi 
Helga Steinberg. Le fusese desemnată o misiune 
de rutină de lichidare, dar operaţiunea a ieșit prost. 
Tinta lor a supravieţuit. A fost omorâtă soția 
omului, în schimb. 

— Dance era un asasin plătit? 

Potter se opri şi se strâmbă către Nick: 

— O’Hara, uneori trebuie să combati focul tot 
cu foc. În acest caz, ţinta era capul unui cartel 
terorist international. Tipu ăștia nu lucrează pe 
bază de ideologii; pur şi simplu, aleargă după bani. 
Cu o sută de miare cumperi o bombă. Cu trei sute 
iti scufundă o navă de tonaj mic. Daca esti un tip 
căruia îi place să facă treaba cu mâna lui, ei iti 
furnizează echipamentul. O cutie de Uzi. O rachetă 
sol-aer. Orice ti-ar pofti inimioara, pentru un pret 
pe măsură. Nu poţi să tratezi cu un asemenea club 
decât în nişte termeni pe înţelesul lor. Treaba 
trebuia făcută, iar echipa lui Dance era cea mai 
bună. 

— Dar ținta a scăpat. 

— Din păcate, da. În mai putin de un an, 
puseseră un pret pe capetele celor trei agenţi 
Mossad, cel mai mare fund pus pe capul lui 
Dance. Dar pe atunci cei trei dispăruseră fără 
urmă. Credem că Helga Steinberg se află încă în 
Germania. Dance si Eva Saint-Claire au dispărut. 
Timp de cinci ani nimeni n-a mai ştiut nimic de ei. 
Apoi, acum trei săptămâni, unul dintre agenţii 
noştri din Londra se afla în restaurantul său 
preferat şi s-a întâmplat să audă o voce pe care a 
recunoscut-o imediat. Lucrase cu Dance cu câţiva 
ani în urmă si îi ştia glasul. Asa am aflat noua 
identitate a lui Dance: Geoffrey Fontaine. 

— Păi, şi cum a ajuns să lucreze pentru 
Companie? 

— L-am convins eu. 

— Cu ce? 

— Am încercat cu ce se încearcă de obicei. 
Bani. O nouă viaţă. Nu voia nimic din toate astea. 
În schimb, îşi dorea un singur lucru: să poată trăi 
fără frică. l-am explicat că singurul mod în care 
poate face asta este să termine treaba cu Magul, 
omul pe care ar fi trebuit să îl elimine de la bun 
început. Ani de zile am tot încercat să dau de Mag, 
fără izbândă. L-am urmărit până la Amsterdam și 
aici aveam nevoie de ajutorul lui Dance. A fost de 
acord. 

„Magul”, isi zise Nick. Bătrânul, vrăjitorul. În 
sfârşit, începea să înţeleagă. 

— N-ai fost în stare să indeplinesti singur 
misiunea. Aşa că ai angajat un asasin plătit ca să 
lucreze pentru SUA. 

— Mda, hai, zi-mi cum nenorocita ta de 
diplomaţie ne-ar fi putut ajuta aici. Cel puţin un 
glonţ are rezultate. 

— Cea mai uşoară cale de rezolvare. Le zburăm 
capetele. Si ce nu a mers? De ce nu şi-a făcut 
treaba asasinul? 

Potter clătină din cap: 

— Nu ştiu. La Amsterdam, Dance... a devenit 
nervos. A tulit-o ca un iepure speriat. Din nu stiu 
ce motiv, a zburat la Berlin şi s-a cazat la hotelul 
cu pricina. În seara aceea a fost un incendiu. Dar 
deja ştii asta. Şi atunci am auzit ultima oară de 
Simon Dance. 

— În hotel era cadavrul lui, până la urmă? 

— N-avem fişe medicale ca să dovedim asta, 
dar înclin să cred că era el. La Berlin n-a fost 
raportat niciun alt dispărut. Dance nu a apărut 
nicăieri altundeva. Cum s-a întâmplat, e la 
latitudinea oricui să speculeze. Crimă? Sinucidere? 
Ambele sunt posibile. Era deprimat. Obosit. 

Nick se încruntă: 

— Dar, dacă a murit la hotel, atunci cine a 
sunat-o pe Sarah? 

— Eu. 

— Tu? 

— Era un mesaj compus, alcatuit din alte 
înregistrări ale vocii sale. Vezi tu, i-am ascultat şi 
telefonul de la camera de hotel din Londra. 

Nick inclesta mâinile pe braţele fotoliului, 
căznindu-se să menţină un ton egal. 

— Aţi vrut să fie aici, în Europa? Îmi spui acum 
că ati adus-o ca ţintă? 

— O’Hara, nu ca țintă. Ca momeală. Am auzit 
că Magul încă mai are contractul pe capul lui 
Dance. Evident că nu credea că Dance e mort. 
Dacă puteam să îl facem să creadă că Sarah ştie 
ceva, mosul poate că ar fi sărit la ea. Așa că am 
atras-o spre Europa. Speram ca Magul să se arate. 
Am fost cu ochii pe ea în tot acest timp. Asta, până 
ai ascuns-o tu. 

— Ticalosilor, izbucni Nick. N-a fost pentru voi 
decât un... un animal de sacrificiu! 

— Aici sunt implicaţi mult mai... 

Nick ţâşni în picioare: 

— La dracu’ cu implicaţiile voastre! 

Van Dam se foi, stânjenit, pe scaun: 

— Domnule O’Hara, te rog, ia loc. Incearca sa 
vezi imaginea de ansamblu... 

Nick se intoarse catre Van Dam: 

— A fost ideea ta? 

— Nu, a fost a mea, recunoscu Potter. Domnul 
Van Dam nu a avut nimic de-a face cu asta. A aflat 
de asta mai târziu, cand a apărut la Londra. 

Nick se uită înapoi la Potter: 

— Tu? Ar fi trebuit să-mi dau seama. Pute a 
genul de treabă pe care numai tu puteai s-o coci. Si 
acum ce ai mai plănuit? Să o legăm în piaţa mare 
cu o pancarta de gât, „pradă uşoară”? 

Potter clătină din cap şi zise încet: 

— Nu. Operaţiunea a luat sfârşit. Van Dam vrea 
s-o aducă aici. 

— Si apoi? 

— Va deveni limpede pentru toata lumea ca 
Fontaine e mort de-a binelea. O vor lăsa in pace. 
Pe Mag il vom prinde în altă zi. 

— Şi Wes Corrigan? Nu vreau să-l implicaţi in 
asta. 

— Deja ne-am ocupat de tot. Nu-i va afecta 
cariera în niciun fel. Nu va avea niciun semn la 
dosar. 

Nick se aseza la loc, măsurat. Se uită lung la 
Potter. Decizia lui şi consecinţele depindeau de un 
singur lucru: putea să aibă încredere în acești 
oameni? Chiar dacă n-ar fi putut, oare avea de 
ales? Sarah era singură în Berlin, ascunzându-se de 
un criminal. N-ar fi supravieţuit pe cont propriu. 

— Dacă e vreo păcăleală la mijloc... 

— O’Hara, nu e nevoie să mă ameninti. Ştiu de 
ce eşti capabil. 

— Nu, zise Nick. Nu cred că ştii. $i să sperăm 
că nici nu vei afla. 

e 

— Unde îl găsesc la Amsterdam? o întrebă 
Sarah pe femeie. 

Se plimbau împreună printre copaci, 
îndreptându-se spre Citroën. Pământul era reavăn 

şi tocurile lui Sarah se afundau adânc in iarba 
fragedă. 

— Eşti sigură că vrei să-l găseşti? verifică 
femeia. 

— Sunt nevoită. El este singurul care mă poate 
ajuta. Și mă aşteaptă. 

— S-ar putea să nu ajungi la destinație. Eşti 
conștientă de asta, nu? 

Sarah se cutremură. 

— Abia supraviețuiesc acum. Mi-e teamă în 
fiecare clipă pentru viaţa mea. Mă tot întreb când 
şi cum se va sfârşi. Dacă va fi dureros. Se înfioră: 
Au folosit cuțitul pentru Eve. 

Ochii femeii se intunecara: 

— Un cuţit? Asta-i „semnătura” lui Kronen. 

— Kronen? 

— Fiul Satanei, asa îi ziceam. Este preferatul 
Magului. 

— Poartă ochelari de soare? Si are părul blond, 
aproape alb? 

Femeia incuviinta: 

— Atunci l-ai văzut. Te va căuta. La 
Amsterdam. În Berlin. Oriunde vei merge, el te va 
aștepta. 

— Ce ai face dacă ai fi în locul meu? 

Femeia o privi gânditoare: 

— În locul tău? La anii tăi? Da, as face exact ce 
faci şi tu. Aș încerca să dau de Simon. 

— Atunci ajută-mă. Spune-mi cum îl pot găsi. 

— Ceea ce iti spun l-ar putea omori. 

— Voi avea grijă. 

Femeia cercetă chipul lui Sarah, cântărind încă o 
dată șansele fetei. 

— Există un club în Amsterdam. Se numeşte 
Casa Morro. Pe strada Oude Zijds Voorburgwal. 
Patroana este o femeie pe nume Corrie. A fost 
prietenă de-a Mossadului odată. O prietenă 
comună. Daca Simon e in Amsterdam, ea va sti 
cum sa dai de el. 

— Si daca nu stie? 

— Atunci nimeni nu stie. 

Portiera maşinii era deja deschisă. Se urcara pe 
bancheta din spate și şoferul se indrepta spre Ku- 
damm. 

— Când ai să vezi Casa Morro, să nu te sochezi, 
o preveni femeia. 

— De ce as fi şocată? 

Femeia râse uşor: 

— Ai să vezi tu. Se apleca in fata şi îi vorbi 
şoferului în germană: Te putem lăsa lângă pension, 
unde te-ai cazat, îi spuse ea lui Sarah. Este bine 
aşa? 

Sarah aprobă în tăcere. Ca să ajungă la 
Amsterdam, avea nevoie de bani, iar mare parte a 
banilor era la Nick. În seara aceasta, când va 
adormi, putea să-i subtilizeze din portofel şi să 
părăsească Berlinul. Până dimineaţa ajungea 
departe. 

— Stau putin mai la sud de... 

— Stim unde se află, zise femeia. Rosti alte 
câteva cuvinte către şofer, apoi se întoarse spre 
Sarah: O ultimă chestiune. Ai grijă în cine ai 
încredere. Bărbatul cu care ai venit ieri... Cum îl 
cheamă? 

— Nick O’Hara. 

Femeia se incrunta, ca şi cum încerca să-l ia de 
undeva. 

— Oricine ar fi, zise ea, ar putea fi periculos. De 
cât timp îl cunoşti? 

— De câteva săptămâni. 

Femeia dădu din cap: 

— Să nu ai încredere în el. Du-te singură. E cel 
mai Sigur. 

— În cine să am încredere? 

— Numai în Simon. Nu spune nimănui ce ţi-am 
zis. Magul are ochi şi urechi peste tot. 

Se apropiau de pension. Strada părea aşa de 
expusă, o zonă periculoasă. Sarah se simțea în 
siguranță în maşină; nu voia să coboare. Dar 
maşina incetinise deja. Tocmai se pregătea să 

apuce mânerul portierei, cand şoferul înjură și 
apăsa pedala de accelerație. Sarah se lovi cu 
umărul de ușă când maşina se depărtă iute de 
trotuar si tasni înapoi în trafic. 

— Nach rechts! strigă femeia, cu chipul 
încordat de teamă. 

— Ce s-a întâmplat? ţipă Sarah. 

— CIA! E plin de ei pe stradă. 

— CIA? 

— Uită-te şi tu! 

Se apropiau în trombă de pension. Ca toate 
clădirile de pe această stradă, motelul era o cutie 
ordinară din beton cenușiu, deosebită de celelalte 
numai prin pata de graffitti roşu de pe zidul 
fațadei. Pe trotuar, sub graffitti, stăteau doi bărbaţi. 
Îi recunoscu imediat. Plantat zdravăn pe picioarele 
solide era Ray Potter, care mijea ochii în direcția 
lor. Și lângă el, cu chipul încremenit de uluit ce 
era, stătea Nick. 

Părea că nu e în stare să se miște, că nu mai 
poate reacționa. Când Citroén-ul trecu în goană pe 
lângă ei, nu fu în stare decât să rămână pe loc şi să 
caste ochii. Pentru o clipă, ochii lui întâlniră 
privirea lui Sarah. Îl prinse de brat pe Potter. 
Ambii pornira în fugă după maşina neagră in 
încercarea de a se prinde de portiera mașinii. 
Acum înţelegea. În sfârşit, se lămurise misterul. 

Nick lucrase în tot acest timp cu Potter. 
Împreună proiectaseră un plan atât de întortocheat, 
atât de bine jucat, încât ea fusese cu totul prinsă in 
mrejele lui. Nick era de partea Companiei. Tocmai 
văzuse cu ochii ei dovada grăitoare, acolo, pe 
trotuar. Probabil revenise la hotel si nu o mai 
găsise. Atunci dăduse alarma. 

Sarah căzu moale pe banchetă, în stare de şoc. 
Auzi vocea lui Nick pentru ultima oară, când o 
strigă pe nume. Apoi sunetul se stinse, acoperit de 
zgomotul motorului. Îi pierise toată vlaga. Se 
ghemui lângă usa mașinii ca un animal hăituit. Era 
un animal hăituit. CIA era pe urmele ei. Magul era 

pe urmele ei. Oriunde ar fi plecat, cineva o prindea 
din urmă. 

— Va trebui să te lăsăm la aeroport, îi zise 
femeia. Daca te imbarci imediat la bordul 
avionului, poate asa vei avea timp să pleci din 
Berlin înainte ca ei să te găsească. 

— Dar tu unde mergi? ţipă Sarah. 

— Plecăm. O luăm pe altă rută. 

— Dacă am nevoie de tine? Cum pot să te 
găsesc... 

— Nu ai cum. 

— Dar nici nu ştiu cum te cheamă! 

— Dacă iti găseşti soţul, spune-i că Helga te-a 
trimis. 

Indicatorul către aeroportul Tegel apăru mult 
prea repede în câmpul ci vizual. Nu avea decât 
foarte putin timp să-şi adune curajul, atât de putin 
timp ca să-și pună ordine în gânduri! Înainte să fie 
gata, maşina se opri lângă bordură. Trebuia să 
coboare. Nici nu avu ocazia să isi ia la revedere de 
la Helga. Imediat ce coborî pe trotuar, uşa se tranti 
în urma ei şi mașina demară în tromba. 

Sarah era singură. 

În drum spre ghiseul de bilete, cercetă 
conținutul portofelului. Banii pe care îi avea la ea 
abia dacă îi ajungeau pentru o masă, darămite 
pentru un bilet de avion. Nu avea de ales. Trebuia 
să se folosească de cardul de credit. 

Douăzeci de minute mai târziu era într-un avion 
pentru Amsterdam. 

Dupa ce parasi aeroportul Tegel, Citroén-ul 
negru se indrepta spre sud, in directia Ku-damm. 
Helga mai avea de făcut o vizită înainte de a părăsi 
Berlinul. Ştia că-şi asumă un risc imens. Cei de la 
CIA zăriseră placuta de înmatriculare a mașinii; îi 
puteau depista adresa. Moartea îşi închidea latul cu 
repeziciune. Eva murise deja. Trebuia să o sune pe 
Corrie să îl prevină pe Simon. Şi o va întreba şi de 
acest bărbat, Nick O’Hara. Helga se întreba cine ar 
putea fi. Nu-i plăceau chipurile noi. Cel mai 
periculos dușman este cel pe care nu-l recunosti. 

Trebuia să abandoneze maşina şi să ia trenul 
spre Frankfurt. De aici putea să coboare spre sud, 
să treacă în Elveţia si Italia, sau să apuce spre vest, 
înspre Spania. Nu conta încotro pleacă; important 
era să părăsească Berlinul. Înainte să aibă parte de 
aceeaşi soartă ca Eve. 

Dar până şi spionii pot fi sentimentali câteodată. 
Helga nu putea lăsa orașul în urmă fără cele câteva 
posesiuni prețioase ale ei. Pentru oricine altcineva, 
acestea erau doar lucruri lipsite de valoare, dar 
pentru Helga erau fragmente din viețile pe care le 
lăsase în urmă: fotografii ale surorii $i părinților ei, 
care muriseră cu toții în război; jumătate de duzină 
de scrisori de dragoste de la un băiat pe care avea 
să nu-l uite niciodată; pandantivul de argint al 
mamei sale. Aceste lucruri îi reimprospatau 
amintirea propriei umanitati, si nu pleca nicăieri 
fără ele, chiar şi sub ameninţarea morții. 

Şoferul înţelegea de ce se opreau acasă. Ştia că 
nu are sens să opună rezistență. O duse acasă 
pentru ultima oară şi o aşteptă în mașină, în vreme 
ce femeia alergă înăuntru să îşi adune valorile. 

Cele câteva obiecte personale fură scoase din 
cele mai secrete compartimente ale dormitorului. 
Erau împachetate, alături de pistolul ei, într-un 
saculet cu fund dublu. Apoi deasupra fură puse 

hainele, fustele şi rochiile vechi pe care le prefera 
tocmai datorită lipsei lor de distincție. Aruncă o 
privire pe fereastră și zări maşina neagră parcata 
pe stradă. „Ce păcat să laşi în urmă o maşină atât 
de luxoasă!” îşi zise ea, însă nu avea de ales. 

Închise fereastra şi coborî pe scări. Afară, 
soarele o făcu să clipească des. Pentru câteva clipe, 
rămase în cadrul uşii de la intrare, lăsând ochilor 
timp să se acomodeze cu lumina puternică înainte 
de a incuia usa. Acele câteva secunde îi salvara 
viaţa. 

Din capul străzii se auzi scrasnet de roți. 
Aproape simultan, focurile de armă sfâşiată 
liniștea  după-amiezii. Gloantele improscata 
Citroén-ul. Helga se ascunse pe veranda, în spatele 
unui rând de ghivece cu lalele. Rafalele de armă 
izbucnira din nou şi de deasupra căzu o ploaie de 
cioburi de la ferestrele de la etaj. 

Disperată, se rostogoli pe sub balustrada 
verandei şi se aruncă în răsadurile de flori din 
spate, trăgând saculetul după ea. Avea doar câteva 
secunde la dispoziţie, câteva secunde înainte ca 
asasinul să iasă din maşină ca să termine ce 
începuse. Auzi deja portiera trântită. Venea spre ea. 

Se întinse spre săculeț. Fundul dublu se 
desprinse şi mâna ei se inclesta pe oţelul rece. 

Pasii se apropiau. Asasinul urca scările acum; 
pentru el ar fi fost o ţintă bună, avea calea liberă 
spre răsadul de flori. 

Dar ea i-o luă înainte. Ridica pistolul, tinti și 
trase. Capul bărbatului se smuci îndărăt, cu un 
suvoi de sânge roşu tasnindu-1 de deasupra 
ochiului drept. Omul căzu, rupând în cădere 
balustrada verandei şi se rostogoli ca o păpușă 
stricată printre uneltele de grădinărit. 

Helga nu se obosi să verifice în ce condiție era. 
Ştia că e mort. Nici tovarăşul bărbatului nu aşteptă 
o confirmare. Se urcase deja la volan. Înainte ca ea 
să ia poziție şi să tragă iar, maşina dispăruse în 
trombă. 

O singură privire către Citroén îi dezvălui ca 
şoferul ei nu avea cum să fi supraviețuit unui 
asemenea atac. Avu timp pentru o strângere de 
inimă, dar nicio lacrimă. Avusese încredere în 
acest om. Nefiind amanți, fuseseră totuși colegi și 
lucraseră bine în aceşti ultimi cinci ani. 

Lua saculetul şi porni cu pas iute pe stradă. O 
stradă mai încolo, o rupse la fugă. Era pură 
nesabuinta să rămână în Berlin. Făcuse deja o 
greșeală costisitoare şi supravietuise; a doua oară 
poate n-ar mai fi avut un asemenea noroc. 

. 

Peste tot numai sânge. 

Nick isi croia drum prin mulțimea de gură- 
cască, traversând o stradă plină de cioburi de sticlă 
în direcţia Citroén-ului negru. În jurul lui diverse 
voci strigau în nemteste; pe trotuarul din fata, 
medicii de ambulanță se ghemuiau în jurul unui 
cadavru. Nick se luptă să treacă de zidul uman, 
numai ca să dea nas în nas cu un poliţist care îi 
bara calea. Dar era acum destul de aproape ca să 
vadă că pe trotuar era întins un bărbat, cu fata 
expusă, cu ochii larg deschişi. 

— Potter! strigă el. 

Dar erau prea multe voci ridicate, prea multe 
sirene. Tipatul lui se pierdu în marea de zgomote. 
Se simţea complet paralizat, neputând să se miște, 
să gândească, doar un trup înlemnit în mulțimea de 
curiosi, cu toții hipnotizati de imaginea sângelui 
vărsat. Omul de lângă el se lăsă deodată în 
genunchi si începu să vomite. 

— O’Hara! Era Potter, strigându-l de pe cealaltă 
parte a străzii: Nu e aici! Sunt doar doi bărbați, 
şoferul şi încă unul, acolo, lângă verandă. Ambii 
morți. 

Nick îi strigă drept răspuns: 

— Atunci ea unde e? 

Potter ridică din umeri şi se întoarse, căci 
Tarasoff se apropiase de el. 


206 


Înfuriat de propria-i neajutorate, Nick isi croi 
drum prin multime si porni pe strada fara nicio 
țintă anume. Nu ştia şi nici nu-i păsa încotro se 
îndreaptă; imaginea sângelui era mai mult decât 
putea suporta în acest moment. Ar fi putut la fel de 
uşor să fie trupul lui Sarah pe trotuar, să fie 
sângele lui Sarah improscat în mașina neagră. 

La câțiva metri depărtare, se aşeză pe bordură şi 
îşi prinse capul în mâini. Nu putea face nimic. 
Toate speranţele lui se bazau pe cunoştinţele și 
talentele unui om în care nu avusese vreodată 
încredere şi pe o organizație pe care o dispretuise 
dintotdeauna. Ray Potter si bătrâna CIA. Potter nu 
fusese tulburat niciodată de probleme morale, de 
ce e bine si ce e rău; făcea ceea ce trebuia să facă 
si îl durea undeva de reguli. Pentru prima dată in 
viata, Nick începea să aprecieze asemenea 
filosofie. Când viaţa lui Sarah era la mijloc, nu-i 
pasa cum isi face Potter treaba, atâta vreme cât i-o 
aducea înapoi vie şi nevătămată. 

— O’Hara? Potter îi făcu semn cu mâna. Hai să 
ne miscam! Am prins un fir! 

— Ce? Nick se ridică în picioare și porni dupa 
Potter și Tarasoff înspre maşină. 

— Liniile aeriene KLM, zise Potter. A folosit 
cartea de credit. 

— Vrei să spui că pleacă din Berlin? Roy, 
trebuie să opresti avionul acela! 

Potter clătină din cap: 

— Am ajuns prea târziu pentru a face asta. 

— Ce vrei să spul? 

— Avionul a aterizat acum zece minute. La 
Amsterdam. 

° 

Se spune ca olandezii nu trag niciodată 
draperiile la fereastră. Dacă faci un asemenea gest 
înseamnă că ai ceva de ascuns. Noaptea, când 
casele sunt luminate, oricine se plimbă de-a lungul 
unei străzi din Amsterdam poate să arunce o 
privire prin ferestrele aurite, chiar în sufletul 

căminului olandez, $1 să vadă mesele de cină, unde 
copii curati $1 cuminţi se aşază si aşteaptă ca mama 
lor să le pună în farfurie cartofi şi sos de mere. 
Orele trec, iar copiii dispar în paturile lor. Mama și 
tatăl se aşază în fotolule lor. Aici fie se uită la 
televizor, fie citesc, toate acestea în văzul lumii. 

Acest obicei de a nu trage draperiile se 
întâlneşte chiar şi în districtul Wallen din 
Amsterdam, acolo unde practicantele celei mai 
vechi profesii isi etalează farmecele. În vitrinele 
bordelurilor, femeile tricotează, citesc romane sau 
se uită pe fereastră şi le zâmbesc trecătorilor care 
se holbează din stradă. Pentru ele este doar o 
afacere $1 nu au nimic de ascuns. 

Tocmai în acest cartier descoperi Sarah Casa 
Morro. După-amiaza lunecase deja spre apus când 
ea traversă micul pod de peste canalul care ducea 
spre Oude Zijds Voorburgwal. În bătaia soarelui, 
orașul strălucea cu patina dulce a anilor. Dar odată 
cu întunericul își făcură simțită prezenţa reclamele 
de neon si muzica ritmată, iar apoi multi oameni 
ciudati si agitati care nu aveau somn noaptea. 
Sarah era doar un alt vagabond în mijlocul lor. 

La adăpostul umbrelor de lângă podul scund de 
piatră, Sarah se opri şi privi trecătorii. Apele 
întunecate ale canalului legănau încet bărcile trase 
la mal. Un tânăr trecu pe lângă ea impleticindu-se, 
cu mersul încovoiat al unui drogat şi om al străzii. 
Într-o fereastră, de cealaltă parte a drumului, erau 
etalate patru femei, care de care mai dezbrăcată, 
ofrandele umane ale Casei Morro. Altfel, aveau 
aspectul unor femei absolut normale. Cea mai 
înaltă se uită în spate, de unde cineva o strigase. 
Apoi, lăsând din mână cartea, se ridică şi dispăru 
după draperiile albastre. Celelalte trei nici nu 
ridicară privirile. „Să nu fii şocată”, o prevenise 
Helga. La asta se referise. După ce ajunsese să 
privească în ochi moartea, ceva atât de banal ca un 
bordel cu greu ar fi putut să o mai socheze pe 
Sarah. 


208 


Îşi petrecu jumătate de oră urmărind fluxul 
continuu de bărbaţi care intrau şi 1eseau pe usa. 
Cele trei femei din vitrină dispărură şi ele până la 
urmă după draperiile albastre; alte două iesira in 
locul lor. Casa Morro părea sa fie o afacere 
prosperă. 

Într-un sfârșit, Sarah intră înăuntru. 

Nici măcar parfumul nu putea acoperi mirosul 
învechit al clădirii. Acesta atârna ca un văl greu 
peste ceea ce fusese odată o casă elegantă din 
secolul al XVII-lea. Scările înguste de lemn 
duceau la un hol prost iluminat, la etaj. Covoare 
persane, mâncate de anii de trafic intens, estompau 
paşii lui Sarah când aceasta trecu din hol la 
recepție. 

O femeie așezată la birou ridică privirea spre ea. 
Era cam la patruzeci de ani, cu părul negru, 
elegantă şi suplă, înaltă, cu osatură proeminentă. 
Privirea ei o cercetă pe Sarah din cap până-n 
picioare. 

— Kan ik u helpen? Vă pot ajuta? 

— O caut pe Corrie. 

După o pauză, femeia dădu din cap. 

— Eşti americancă, nu? întrebă ea, într-o 
engleză perfectă. 

Sarah nu-i răspunse. Se învârti roată în jurul 
camerei, observând fiecare amănunt, canapeaua 
joasă, semineul cu grătarul lustruit, biblioteca 
veche cu rafturile pline de tot soiul de obiecte care 
mai de care mai obscene și mai amuzante în 
același timp. În cele din urmă, se întoarse spre 
gazdă: 

— M-a trimis Helga, zise ea. 

Chipul femeu rămase lipsit de orice expresie. 

— ÎI caut pe Simon. Unde este? 

Femeia rămase tăcută o clipă. Apoi, zise încet: 

— Poate Simon nu vrea să fie găsit. 

— Te rog. E important. 

Femeia ridică din umeri: 

— Când era vorba de Simon, totul e important. 

— E aici, în oraş? 

— Poate. 

— Va dori să mă vadă. 

— De ce? 

— Sunt soția lui, Sarah. 

Pentru prima oară, femeia păru tulburată. Se 
duse la birou şi se aşeză pe scaun. Bătând cu un 
creion în masă, un tic nervos, o studie pe Sarah. 

— Lasă-mi verigheta, zise ea. Şi revino diseară. 
La miezul nopții. 

— Va fi şi el aici? 

— Simon este un tip precaut. Va vrea dovezi 
înainte să se apropie măcar de tine. 

Sarah își scoase verigheta şi i-o lăsă femeii. Îşi 
simţea mana golasa fără ea. 

— Mă voi întoarce la miezul nopții, zise ea. 

— Madame! strigă femeia în urma ei. Nu există 
garanţii. 

Sarah incuviinta printr-un gest. 

— Stiu. 

Avertismentul femeii era inutil; Sarah învățase 
pe pielea ei că nu există garanții in viata. Nici 
măcar următoarea bătaie a inimii nu era garantată. 

° 

Corrie astepta numai un moment dupa ce Sarah 
plecă. Apoi ieşi afară si strabatu straduta pana la 
un telefon public, de unde apelă un număr de 
Amsterdam. I se raspunse imediat. 

— Femeia in legatura cu care te-a sunat Helga 
tocmai a trecut pe aici, zise Corrie. Părul lung, 
ochii căprui, în jur de treizeci si ceva de ani. Am 
verigheta ei. E din aur şi poartă inscripția 
„Geoftrey, 2-14”. Se va întoarce la miezul nopţii. 

— E singură? 

— N-am văzut pe nimeni altcineva. 

— Şi bărbatul de care a vorbit Helga, acel 
O’ Hara, ce au găsit prietenii tai despre el? 

— Nu e de la CIA. Implicarea sa pare sa fie 
pur... personala. 

Urmă o pauză. Corrie ascultă cu atenție 
instrucțiunile ce 1 se dădeau. Apoi închise şi reveni 
la Casa Morro, unde aseza verigheta pe un 
piedestal din vitrină, de unde inelul putea fi zărit 
cu ușurință din stradă. 

Corrie zâmbi gândindu-se la ce urma să se 
întâmple când femeia se va întoarce. Sarah arăta ca 
toate celelalte femei conservatoare care dispretuiau 
femeile muncitoare, precum Corrie. Toată viaţa ei, 
Corrie simtise desconsideratia tuturor acestor 
„femei virtuoase”. Voia să lupte cu ele, dar cum 
poate cineva să se împotrivească acestei tăceri 
înghețate? În astă-seară se va întoarce roata. Era 
un mod îndrăzneţ de a aborda lucrurile această 
idee de a o pune pe Sarah în vitrină, dar Corrie nu 
comenta instrucțiunile primite. 

Ba chiar se bucura. 

° 

Într-o cafenea liniştită, la un kilometru 
depărtare, Sarah se asezase pe o bancă tare din 
lemn şi privea lumânarea de pe masă. Viaţa ei sau 
ce mai rămăsese din ea ajunsese cumva în acest 
punct, unul straniu si însingurat. Afară lumea isi 
vedea de ale ei. Maşinile claxonau pe stradă, tineri 
si tinere râdeau si tipau plimbându-se prin noapte. 
Dar universul lui Sarah era alcătuit doar din 
această masă şi din această încăpere. Existase oare 
înainte de acest moment? Nici nu-și mai amintea. 
„Am fost copil? se întrebă ea. Am râs vreodată, am 
dansat, am cântat? A existat un timp când nu mi-a 
fost frică?” 

Nu-şi punea aceste întrebări ca să se auto- 
compătimească. Simtea doar uimire. În două 
săptămâni reuşise să se îndepărteze de tot ce 1 se 
păruse familiar până atunci. Închizând ochii, îşi 
închipui cu infrigurare vechiul ei dormitor, 
noptiera de mahon, ceasul desteptator din alamă, 
veioza din porțelan crăpată. Cercetă în minte 
fiecare detaliu, asa cum ai privi o fotografie veche, 

dragă tie. Viaţa ei de dinainte, dinainte ca frica sa 
pună stăpânire pe ea. 

Curios, reflectă ea, cum înveţi să mergi mai 
departe. Acum rămăsese fără bani. Era singură. Nu 
ştia unde merge sau cum va ajunge acolo. Dar 
aflase un lucru despre ea însăşi: era o 
supraviețuitoare. 

Ziua de astăzi o dovedea din plin. Durerea 
trădării lui Nick o săgeta ca vârful unui cuţit înfipt 
în inimă; nu avea cum să îşi revină dintr-o 
asemenea lovitură. Si totuşi, găsise rezerve să 
treacă şi peste asta, să meargă mai departe. 
Supravietuirea devenise un automatism, un reflex. 
Toate iluziile false, chiar dacă dragi ei, de iubire, 
rămăseseră undeva în urmă. Acum avea un singur 
tel clar: să trăiască îndeajuns cât să iasă din 
coşmarul acesta. 

În câteva ore va fi din nou lângă Geoffrey. El va 
avea grijă să fie în siguranță. Se descurca prin 
hățișul de umbre al acestei lumi; pentru el era ca o 
a doua natură. Si chiar dacă nu era iubire între ei 
doi, ea credea că lui îi pasă totuși, măcar aşa, 
putin. Era singura speranță ce-i mai rămăsese. 

Lăsă capul în jos, doborâtă de oboseala 
profundă care îi îngreuna grumazul. Se plimbase 
kilometri întregi pe străzile din Amsterdam. Avea 
trupul şi sufletul vlăguite şi îşi dorea să adoarmă, 
să uite. Dar cum închise ochii o năpădiră 
amintirile: gustul buzelor lui Nick, râsetul lui 
blând când făcuseră dragoste. Furioasa, isi impuse 
să-şi scoată din minte asemenea imagini. Unde 
odată era iubire, acum isi făcuse loc o furie rece. 
Fata de Nick, care o tradase. Fata de ea, pentru că 
nu reusea să renunțe la amintiri. Sau la dorinţă. 

Se folosise de ea şi nu avea să uite vreodată. 
Niciodată. 

° 

— Nu am aflat nimic de Sarah, zise Potter când 

pasi in camera de hotel a lui Nick. 

Erau la Amsterdam. Aducea cu el doua cafele. 
Închise usa cu piciorul si îi dădu lui Nick una 
dintre ele. 

Nick îl urmări pe Potter cum se lasă moale într- 
un scaun si își freacă ochii. Erau franti amândoi. Si 
înfometați. Uitaseră de cină; probabil era prima 
dată când 1 se întâmpla asta lui Potter, judecând 
după cât de rotofei era. De când părăsiseră 
Berlinul, nu consumaseră nimic mai substanțial 
decât acele cafele negre. O doză de cafeină era 
exact ce le lipsea, îşi zise Nick, dând paharul peste 
cap, ca apoi să-l arunce la gunoi. Îi aștepta o 
noapte albă. 

— O'Hara, 1a-o mai uşor, zise Potter. O să-ți 
distrugi stomacul, dacă o dai pe gât așa de repede! 

Nick mârâi. 

— Nu ştii ce stomac am. 

— Ei bine, ultimul lucru care vreau să mi se 
puna în cârcă e ulcerul tău. Potter îşi consultă 
ceasul: Fir-ar să fie! Tocmai s-a închis băcănia de 
la colţul străzii. Mi-ar fi prins bine un sandvici. 
Pescui din buzunar un pachet de biscuiţi sfaramati 
Saltines: Vrei şi tu? Nick clătină din cap, iar Potter 
vâri biscuiţi sfaramati în gură şi mototoli 
ambalajul de celofan: Nu-mi fac bine la tensiune. 
Au prea mult sodiu, dar, la naiba, când ţi-e foame, 
ti-e foame. Scutură firimiturile care îi căzuseră pe 
costum şi îl privi pe Nick cum se plimbă dintr-o 
parte în alta a camerei: Ştii ce, lucrurile se mişcă 
destul de bine şi fără să ai o cădere nervoasă. De 
ce nu te culci puţin? 

— Nu pot. Nick se opri în dreptul ferestrei — 
orașul Amsterdam se întindea dedesubt ca o mare 
de lumină: E undeva, acolo. Dacă as sti unde... 

Potter isi aprinse o tigara si se deplasa prin 
camera după o scrumieră. După şaisprezece ore de 
muncă, avea o înfăţişare uşor afectată. Costumul 1 
se botise și avea tenul mai palid ca de obicei. Dar, 
dacă era descurajat de cele mai recente 
evenimente, în niciun caz nu o arăta. Potter, 

buldogul. Fara stil, fara sarm, doar un cap gros pe 
un trup vanjos, toate ambalate intr-un costum de 
poliester. 

— O’Hara, pentru numele lui Dumnezeu! ofta: 
Culcă-te! E treaba noastră să o găsim. 

Nick nu zise nimic. 

— Tot n-ai încredere în noi, observă Potter. 

— Nu. De ce aş avea? 

Potter se aşeză şi scoase un nor de fum pe gură. 

— Te frământă tot timpul ceva, nu? Ce e cu voi, 
diplomaţi de carieră din serviciile consulare? Vă 
invartiti în jurul lumii doftoricindu-va câte un 
ulcer, reclamandu-i mereu pe idioţi de la 
Washington. Apoi va rasuciti cu fata la public și 
puneti masca de patrioti. La naiba, nici nu e de 
mirare că politica noastră externă este in asemenea 
hal. E administrată de nişte schizofrenici. 

— Spre deosebire de siguranţa statului, care este 
administrată de nişte sociopati. 

Potter râse: 

— Da? Măcar noi ducem lucrurile la bun sfârşit. 
De fapt, s-ar putea să te intereseze că tocmai am 
vorbit cu cei din Berlin. Am aflat ceva noutăţi 
despre cei doi morți. 

— Cine erau? 

— Şoferul Citroén-ului era neamt, a avut 
legături cu Mossadul la un moment dat. Vecinii 
credeau că el si Helga Steinberg erau frate şi soră, 
dar acum e clar că nu erau decât asociaţi. 

— Helga, murmură Nick meditând. Ea este 
legătura de care avem nevoie. Dacă am găsi-o pe 
ea... 

— Nicio şansă. Helga Steinberg e prea bună. 
Cunoaste toate trucurile. 

— Şi asasinul? 

Potter se aşeză din nou si suflă un nor de fum. 

— Asasinul era olandez. 

— Vreo legătură cu Helga? 

— Niciuna. Evident, omul avea o misiune. Dar 
ea l-a doborât prima. Rânji: Ce țintă! Mi-ar plăcea 

sa o intalnesc pe muierea asta intr-o buna zi. Sa 
sperăm că nu pe o alee întunecată, pe undeva. 

— Omul nu avea niciun fel de dosar? 

— Nimic. Actele lui indicau că era agent de 
vânzări pentru o companie reală, cu sediul aici, în 
Amsterdam. Calatorea mult. Dar iată ceva 
interesant. Poate e exact scăparea pe care o tot 
pândim. Acum două zile a avut loc un transfer de 
fonduri în contul bărbatului. Un transfer mare. Am 
urmat firul şi am descoperit sursa: compania F. 
Berkman, tot din Amsterdam. Importă şi exportă 
cafea. F. Berkman e în branşă de zece ani. Are 
birouri in mai multe tari. Dar profitul e minimal. 
Nu ti se pare ciudat? 

— Cine este acest F. Berkman? 

— Nimeni nu ştie. Compania este condusă de 
un comitet director. Niciunul dintre membri nu l-a 
întâlnit vreodată. 

Nick rămase cu ochii la Potter. Amândoi avură 
aceeași sclipire. 

— Magul, zise Nick încet. 

— Asta mi-am ZIS $i eu. 

— lar Sarah a aterizat pe tărâmul lui! Dacă as fi 
în locul ei, aş fugi de mi-ar sfârâi călcâiele în 
cealaltă direcție! 

— Se pare că ea a făcut destule lucruri 
neprevăzute. Cu siguranță nu se comportă ca orice 
muiere speriată. 

— Nu, zise Nick, lăsându-se pe pat, epuizat. Nu 
e o muiere ca oricare alta. E mai deşteaptă. 

— Ţi-a căzut cu tronc. 

— Aşa s-ar zice. 

Potter îl privi uluit. 

— E o schimbare fata de Lauren. 

— O mai tii minte pe Lauren? 

— Aha! Cine ar putea-o uita? Erai invidiat de 
toți bărbații din ambasadă. Ai avut ghinion cu 
divorţul. 

— Asta da greşeală. 

— Divorțul? 

— Nu, căsnicia. 

Potter râse. 

— O’Hara, am să-ți împărtăşesc un secret. După 
două divorturi, până la urmă mi-am dat seama cum 
stă treaba. Bărbaţii nu au nevoie de dragoste. Au 
nevoie de o masă caldă, de cineva care să le calce 
camasile şi poate de ceva acţiune de vreo trei ori 
pe săptămână. Dar nu au nevoie de dragoste. 

Nick clătină din cap: 

— Aşa mi-am zis şi eu. Până acum câteva 
săptămâni... 

Fu întrerupt de taraitul telefonului. 

— E pentru mine, probabil, zise Potter, turtind 
mucul tigarii în scrumiera. 

Se indrepta spre telefon, dar Nick deja ridicase 
receptorul. 

O clipă nu se auzi nimic. Apoi 0 voce 
bărbătească întrebă: 

— Domnul Nick O’Hara? 

— Da. 

— O găsiți la Casa Morro. La miezul nopții. 
Veniti singur. 

— Cine e la aparat? se răsti Nick. 

— O’Hara, scoate-o din Amsterdam. Mă bazez 
pe tine. 

— Stai! 

Convorbirea se incheiase. Injurand, Nick tranti 
receptorul in furca si alerga spre usa. 

— Ce faci... unde pleci? striga Potter. 

— Ma duc intr-un loc numit Casa Morro! Ea va 
fi acolo. 

— Stai asa! Potter luă receptorul. Să-l sun pe 
Van Dam. Avem nevoie de întăriri... 

— Mă ocup singur de asta! 

— O’Hara! 

Dar Nick nu mai era acolo. 

. 

La nici cinci minute după ce Nick părăsi hotelul 
la care era cazat, bătrânul primi un telefon. Era 
informatorul său. 

— Femeia e la Casa Morro. 

— De unde ştii asta? întrebă bătrânul. 

— O’Hara a primit un apel. Nu stim de la cine. 
A plecat deja. Compania îl va urma în scurt timp... 
Nu aveţi prea mult timp. 

— ÎI trimit pe Kronen după ea chiar acum. 

— Dar O’Hara? O să-i stea în cale. 

Bătrânul pufni dispretuitor. 

— O’Hara? Un detaliu minor, decretă el. 
Kronen o să aibă grijă de el. 

° 

Jonathan Van Dam încheie convorbirea şi se 
departa iute de cabina telefonica. Seara debutase 
ca orice seară plăcută de primăvară. Dar acum 
aerul venit odată cu ceața nopții era rece, si Van 
Dam simţi nevoia să-și încheie nasturii la haina. 
Era tentant să se întoarcă la căldura camerei de 
hotel. Dar mai întâi trebuia să se oprească la o 
farmacie. Avea nevoie de o scuză simplă, o sticlă 
de antiacid pentru un ulcer iritat sau poate niște 
lapte de magneziu pentru o digestie lentă. Dacă 
devenea cineva curios, avea un motiv perfect 
explicabil pentru scurta lui absenţă de la hotel. 

Se opri la o farmacie non-stop. Farmacista abia 
ridică ochii de pe revista pe care o citea atunci 
când Van Dam intră în magazin, cercetând rafturile 
cu medicamente. Era reconfortant să vezi atâtea 
mărci americane familiare. Îl făceau să se simtă 
mai aproape de casă. Clopotelul de la intrare 
scoase un clinchet şi în farmacie intră un alt client, 
un bărbat într-un balonzaid negru. Bărbatul tusea 
zgomotos; se opri în faţa raftului cu remedii pentru 
răceală si isi frecă mâinile pentru a le încălzi. Van 
Dam alese o sticluta de Maalox pentru care plăti 
opt guldeni, apoi păşi din nou afară, în ceaţă. 

Îi luă doar zece minute să ajungă la hotel. 
Deschise sticluta de Maalox, aruncă o doză 
terapeutică în chiuvetă și se schimbă în pijamale. 
Apoi se întinse în pat, cu telefonul lângă el. 

În scurt timp aveau să se întâmple diverse 
lucruri la Casa Morro. Nu voia să se gândească la 
asta. În toţi anii cât lucrase pentru Companie, nu 
simtise niciodată cum îi flutură gloantele pe la 
ureche, nu se implicase niciodată în violențe. Nu 
ucisese niciodată un om, cel puţin nu în persoană. 
Când violenţa fusese totuşi necesară, folosise un 
intermediar. Chiar şi moartea soției sale, Claudia, 
fusese aranjată de la o depărtare confortabilă. Van 
Dam nu suporta sângele. Când Claudia a fost 
împuşcată de un hot, el era pe un alt continent. 
Până la întoarcerea sa acasă, sângele fusese curăţat 
şi podeaua ceruită. Ca şi cum nimic nu s-ar fi 
întâmplat, doar că acum era liber şi putred de 
bogat. 

Dar o lună mai târziu primise un bilet. ,, Vikingul 
a ciripit”, atâta scria acolo. Vikingul era bărbatul 
care apăsase pe trăgaci. 

Van Dam paralizase de frică. Se gândise sa 
dispară, să plece poate în Mexic sau în America de 
Sud. Dar în fiecare dimineaţă se trezea în baia de 
lumină a dormitorului său și îşi repeta: „Nu, nu pot 
să-mi las casă, tabieturile”. Asa că aşteptă. Si cand 
bătrânul îl contactă în cele din urmă, Van Dam era 
pregătit să negocieze. 

Nu i se ceruseră decât informaţii. La început 
date neînsemnate: bugetul cine știe cărui birou 
consular, programul de zbor al unei companii 
aeriene de transport. Doar uneori simţea uşoare 
remușcări. Până la urmă, nu era la fel ca şi cum ar 
fi lucrat pentru KGB. Bătrânul era doar un 
întreprinzător, nealterat de strategiile politice 
globale. Nu putea fi considerat drept inamic. Van 
Dam nu putea fi considerat un trădător. 

Dar nu după multă vreme cererile devenira din 
ce în ce mai serioase. Și soseau mereu pe 
nepregătite. Două taraituri de telefon, apoi pauză, 
iar Van Dam trebuia să caute un colet lăsat în 
pădure sau un bilet îndesat în scorbura vreunui 
copac. Nu îl văzuse niciodată pe bătrân. Nici 

măcar nu îi știa numele real. Nu primise decât un 
număr de telefon pentru urgente. În puţinele dati 
când îl folosise, convorbirile fuseseră scurte şi 
mediate de o serie de clicuri şi pauze, în mod clar 
un şir de frecvenţe radio, menite să facă imposibilă 
urmărirea apelului. Van Dam se găsise prins în 
capcană de un vânător fără nume si fără chip. Dar 
nu era un aranjament neplăcut. Era inca în 
siguranţă. Avea casă, $i costumele fine, şi coniacul 
de calitate. De fapt, bătrânul era un stăpân mai 
curând benign. 
° 

— E miezul nopţii, zise Sarah. Unde este? 

Corrie înlătură o suvita de păr negru de pe obraz 
şi ridică privirea de la birou. 

— Simon vrea dovezi. 

— Dar a văzut verigheta. 

— Acum vrea să te vadă pe tine. Dar de la 
distanță. Trebuie să intri în rol. Du-te la etaj, a 
doua ușă la dreapta. Uită-te în şifonier. Cred că 
satinul verde ti se potriveşte cel mai bine. 

— Nu înţeleg. 

Femeia se lăsă pe spătarul scaunului și surâse. 
Veioza îi lumina complet chipul si pentru prima 
dată Sarah îi observă ridurile din jurul ochilor şi al 
gurii. Viaţa nu fusese deloc blândă cu ea. 

— Pune rochia pe tine, zise ea. Nu există alta 
cale. 

Sarah urcă scările şi ajunse într-un hol slab 
luminat de o singură aplică Tiffany. Camera nu era 
încuiată. Înăuntru descoperi un pat lat din alamă şi 
un sifonier plin cu costume. Se îmbrăcă în rochia 
din satin verde şi apoi se privi în oglindă. 
Materialul subțire 1 se lipea de sâni şi lăsa să 1 se 
zărească sfârcurile. Dar acum decenta nu mai 
însemna nimic pentru ea. Nu conta decât 
supraviețuirea. Si pentru asta ar fi îmbrăcat orice. 

La parter, Corrie o analiză critic. 

— Esti aşa slabă! pufni ea. Şi scoate-ti ochelarii. 
Poti să vezi şi fără ei, nu? 

— Destul de bine. 

Corrie îi făcu un semn spre vitrină: 

— Atunci, du-te. Am eu grijă de poseta ta. Ia o 
carte cu tine dacă vrei, dar să stai cu fata la stradă, 
ca să te poată vedea. Nu va dura mult. 

Draperiile grele de catifea se dădură în lături. 
Sarah pasi printr-un nor de aer parfumat. Prima 
oară observă chipurile din stradă, care o priveau cu 
gura căscată. Oare era şi Geoffrey printre e1? 

— la loc, îi zise una dintre curve, făcând semn 
spre un scaun. 

Sarah se aşeză, 1 se întinse o carte. Deschise 
coperţile şi se uită cu atenție la prima pagină. 
Cartea era scrisă în olandeză. Chiar dacă nu 
înțelegea o boabă, cartea era ca un scut între ea și 
bărbații de afară. O strânse în mâini atât de tare, 
încât degetele începură să o doară. 

Pentru un timp care-i păru o veșnicie, Sarah 
rămase neclintită pe scaun, cu cartea în mână. Auzi 
râsete venind dinspre stradă. Şi pașii trecătorilor pe 
pietrele cubice. De la discoteca cea mai apropiată 
ajungea până aici ritmul sacadat al muzicii. Timpul 
încetini si se opri în loc. Avea nervii incordati la 
maximum. Unde era? De ce dura aşa de mult? 

Apoi, prin zgomotul care o înconjura, se auzi 
strigată pe nume. Cartea îi alunecă din mâini și 
căzu la podea. Simti cum îi piere tot sângele din 
obraji. 

Nick o privea, nevenindu-i să creadă, de cealaltă 
parte a geamului. 

— Sarah? 

Reacţia ei fu imediată. Fugi. Sări printre 
draperiile de catifea şi zbură in sus pe scări, spre 
camera unde găsise rochia. Era o fugă lipsită de 
sens, instinctul unei femei disperate care fugea de 
durere. Îi era teamă de el. Voia să o rănească, să-l 
rănească pe Geoffrey. 

Dacă ar putea ajunge în cameră, pentru a se 
putea închide acolo... 

Dar, tocmai cand trecea pragul, Nick o prinse de 
mână. Se smulse din strânsoarea lui și îi tranti usa 
în nas, dar el intrase deja în încăpere. Păşind 
îndărăt, se retrase cât mai departe, până când se 
lovi cu picioarele de pat. Era captivă. 

Tremurând incontrolabil, tipa la el: 

— leşi afară! 

Bărbatul se apropie de ea, cu mâinile întinse: 

— Sarah, ascultă-mă... 

— Ticălosule, te urăsc! 

El continua să se apropie. Distanţa dintre ei se 
topea inexorabil. Încercă să-l pocnească. Lovitura 
îl plesni în plin peste față, iar mâna ei mică îi lăsă 
urme roşiatice pe obraz. L-ar mai fi plesnit o dată, 
dacă el nu i-ar fi prins încheieturile, trăgând-o spre 
el. 

— Nu, zise el. Ascultă-mă. Fir-ar să fie, stai 
locului şi ascultă-mă! 

— Te-ai folosit de mine! 

— Sarah... 

— A fost haios? Sau a fost o corvoada sa te 
culci cu o văduvă pentru CIA? 

— Termină! 

— Nick, du-te naibii! ţipă ea, zbătându-se inutil 
în strânsoarea lui. Te-am iubit! Te-am iubit... 

Cumva găsi forța să se desprindă din nou de el, 
dar inertia o făcu să cadă pe pat. El se aruncă 
deasupra ei, prinzându-i încheieturile cu mâinile, 
imobilizând-o cu totul. Era prea greu. Nu se mai 
putea lupta cu el. Rămase captivă sub el, suspinând 
şi frământându-se în van, pana cand obosi de tot si 
ramase moale, vlaguita. 

In sfârşit, când ştiu că toată furia ei se stinsese, 
Nick îi eliberă mâinile. O sărută încet, cald. 

— Eu tot te urăsc, zise ea slab. 

— lar eu te iubesc, îi răspunse el. 

— Nu mă minţi! 

O sărută din nou, lung, nevrand să isi despartă 
buzele de ale ei: 

— Nu te mint, Sarah. N-am făcut-o niciodată. 

— Ai lucrat pentru ei in tot acest timp... 

— Nu. Te inseli. Nu sunt cu ei. M-au prins in 
corzi. Apoi mi-au zis totul. Sarah, s-a terminat. Nu 
mai e nevoie să fugi. 

— Dar trebuie să îl găsesc. 

— Nu ai cum să-l găsești. 

— Ce vrei să spul? 

Privirea lui spunea totul. Chiar si inainte de a 
vorbi cuvintele, Sarah stiu care era raspunsul. 

— Îmi pare rău, Sarah. E mort. 

Cuvintele lui o lovira aproape fizic. Rămase cu 
ochii atintiti la el, uluită. 

— Nu se poate. Dar m-a sunat... 

— Nu era el. Era doar un truc al Companiei. O 
înregistrare. 

— Atunci ce s-a întâmplat cu el? 

— A murit în incendiu. Cadavrul găsit chiar era 
al lui. 

Sarah închise ochii, îndurerată: 

— Nu înţeleg. Nu mai înţeleg nimic. 

— Sarah, Compania ţi-a întins o cursă. Voiau ca 
Magul să iasă la iveală încercând să dea de tine. 
Au sperat că va face o greşeală. Ca-si va dezvălui 
ascunzătoarea. Dar apoi ne-au pierdut. Până la 
Berlin, cel puţin. 

— lar acum? 

— S-a terminat. Operaţiunea a fost anulată. 
Putem merge acasă. 

Acasă. Cuvântul avea ceva miraculos, ca un loc 
dintr-un basm, un loc despre care nu mai credea că 
există. Și Nick avea ceva miraculos. Dar braţele 
care o inlantuiau acum erau reale, nu o iluzie. Nick 
era real. Fusese dintotdeauna. 

El se ridică și o ajută să coboare din pat, 
strângând-o în braţele lui. 

— Sarah, hai să mergem acasă, îi sopti el. La 
prima oră a dimineţii. Luăm primul avion spre 
casă. 

— Nu-mi vine să cred că s-a terminat, murmură 
ea. Nu-mi vine să cred că esti aici... 

Drept răspuns, o întoarse cu fata spre el. O 
sărută încet, delicat, nu un sărut pasional, ci unul 
blând; sărutul îi spuse că se află în siguranță, că 
întotdeauna va fi în siguranță cu Nick O’Hara 
alături. 

Lipiti unul de altul, ieşiră din camera cu gândul 
să coboare la parter. Afară era destul de rece. Dar 
Nick îi va tine de cald, aşa cum haina lui îi tinuse 
de cald în ziua aceea ploioasă, londoneză. 
Ajunseră în capul scărilor. Dedesubt se vedea holul 
de la intrare. Nick se opri încremenit. 

La început, ea nu pricepu. Nu vedea decât 
expresia lui îngrozită. Apoi ochii ei se îndreptară 
în direcția în care privea el. 

Jos, la baza scărilor se întindea o baltă 
întunecată. Și aruncată pe podeaua de lemn era 
Corrie cu părul ei negru năclăit într-o baie de 
sânge. 

O umbră se întinse în holul de la intrare. Cineva 
se mișca prin sufragerie, undeva în afara câmpului 
lor vizual. Umbra crescu; se apropia de trepte. 
Nick si Sarah nu puteau să fugă pe usa de la intrare 
fără a trece prin faţa criminalului. Aveau un singur 
drum liber, şi acesta era îndărăt, pe hol. 

Nick o prinse pe Sarah de mână si o trase 
departe de scări. De la parter se auzi tipatul unei 
femei, paşi în fugă, apoi două bufnituri scurte — 
gloanţe zburând dintr-un amortizor. Holul părea 
nesfârşit. Dacă criminalul începea să urce, avea să 
îi vadă imediat. 

Panica o împinse pe Sarah să urce în grabă 
scările înguste ce duceau spre camera de deasupra. 
Ajunseseră în mansardă. Nick închise uşa fără 
zgomot, dar broasca nu avea si incuietoare. Nu 
aprinseră lumina. Prin ferestruica mansardei 
patrundea stralucirea palida a orasului. Distinsera 
prin intuneric diverse forme si umbre la picioarele 
lor: cutii, mobilier vechi, un suport de haine. Nick 
se ascunse dupa o lada, tragand-o pe Sarah dupa 
el. Ea îşi ascunse fata la pieptul lui, ascultându-i 
bătăile inimii. 

De jos se auzi un trosnet de lemn rupt. Cineva 
spărgea usa. Metodic, criminalul isi croia drum pe 
hol, spre scara pe unde urcaseră ei. „le rog, 
opreşte-te!” se ruga ea. „le rog, nu veni la 
mansardă...” 

Nick o împinse la podea. 

— Stai jos, îi şopti el. 

— Unde te duci? 

— Când se iveste ocazia, fugi. 

— Dar Nick... 

El dispăruse deja în întuneric. 

Paşii urcau pe scară, către mansardă. 

Sarah se ghemui la podea, prea îngrozită să facă 
vreo mişcare, prea îngrozită ca să mai respire. 

Treptele scartaiau din ce în ce mai aproape de ei. 
În criză de timp, Sarah căută disperată prin 
întuneric o armă, ceva cu care s-ar fi putut apăra. 
În jurul ei, podeaua nu-i oferea nimic. 

Uşa se dădu de perete. Lumina invadă 
mansarda. 

În aceeași clipă, auzi zgomotul inconfundabil al 
unui pumn care loveşte în plin, apoi o bufnitură 
care zgaltai podeaua. Sări de după cufăr si îl văzu 
pe Nick care se lupta cu asasinul, un om pe care 
nu-l mai văzuse până atunci. Se rostogoleau pe 
podea. Nick îl mai pocni o data, dar lovitura 
alunecă pe obrazul celuilalt. Avantajul lui Nick 
fusese elementul surpriză. El nu era un luptător 
antrenat. Criminalul, mânjit de sânge cum era, 
reuşi să se elibereze din strânsoare şi să-l 
pocnească pe Nick în stomac, iar acesta gemu şi se 
rostogoli în direcție opusă. Criminalul se aruncă la 
podea ca să pună mâna pe pistolul care îi zburase 
din mână şi era acum la câțiva paşi mai încolo. 

Încă imobilizat după ultimul pumn, Nick nu 
reuşi să se miște suficient de repede. Degetele 
criminalului se inclestara pe arma. Disperat, Nick 
se aruncă spre cealaltă mână a omului, dar nu reuși 
să apuce decât antebraţul. Încet, inexorabil, ţeava 
pistolului se îndrepta spre capul lui Nick. 

Sarah nu avea timp de gândire, asa ca reactiona. 
Moartea era la câțiva centimetri de Nick. Sari de 
după cufăr. Piciorul îi zvâcni într-un arc stângaci $1 
îl lovi pe criminal peste mână. Pistolul zbură din 
nou şi ateriză după o grămadă de cutii. Criminalul, 
luat pe nepregătite, nu reuși să evite următoarea 
lovitură. 

Pumnul lui Nick îl nimeri în maxilar. Cu o 
expresie uluită, atacatorul căzu pe spate. Se lovi cu 
capul de un cufăr. Lesina pe podea, inert. 

Nick se ridică anevoie în picioare. 

— Fugi! sopti el. 

Sarah deschidea drumul, coborând pe scară spre 
holul de la etaj. Nick venea la câțiva paşi în urma 

el. Pe covor căzuseră cioburi de sticlă de la aplica 
Tiffany, spartă acum. Alergând spre holul de la 
intrare, Sarah se gândi la trupul neînsuflețit al lui 
Corrie. Îi venea rău numai la gândul că va trebui să 
paseasca prin balta de sânge, dar trebuia să o facă 
pentru a ajunge la ieşire. 

Cobori treptele, chinuindu-se să se miste. Mai 
avea câțiva paşi până la ieşire. Acolo va fi în 
siguranţă. 

Abia dacă îl zări, şi atunci era deja prea târziu. 
Mişcarea lui veni fulgerătoare, ca a unui șarpe care 
loveşte din întuneric. Simti o durere aprinsă în 
brat. Se simţi smulsă într-o parte, într-o inclestare 
atât de strânsă, încât nu mai putea să tipe. Prin fata 
ochilor îi trecu sclipirea rece a unui pistol într-o 
mână inmanusata. Arma nu era îndreptată spre ea, 
ci tintea spre capul scărilor, acolo unde se afla 
Nick. 

Pistolul se descărcă. 

Nick se smuci îndărăt, lovit în piept. O pată de 
sânge îi înflori pe cămașă. Sarah lăsă să-i scape un 
țipăt. ÎL striga pe Nick, iarăși şi iarăşi, în vreme ce 
era târâtă spre ușă. Aerul rece al nopţii o izbi drept 
în fata, apoi fu aruncată pe bancheta din spate a 
unei maşini. Portiera se trânti cu zgomot. Ridică 
privirea $i zări pistolul îndreptat spre capul ei. 

De-abia atunci desluşi chipul lui Kronen, părul 
blond spălăcit, ranjetul incremenit. Bărbatul o 
așteptase; o așteptase in mii de gări, în mii de 
oraşe. Era fata care îi bântuia cele mai urâte 
coşmaruri. 

Una din fețele iadului. 

. 

Van Dam aștepta lângă telefon cand Tarasoff îl 
sună cu veşti despre fiascoul însângerat. O’Hara 
era la Urgenţă. Doamna Fontaine nu fusese găsită. 
Tulburat de veşti, Van Dam reuși să pară potrivit 
de afectat, într-o măsură acceptabilă. 

După ce încheie convorbirea, se ridică din pat și 
începu să se învârtească prin cameră. Nu se simţea 

in apele lui. Isi facea griji din pricina acestei noi 
scăpări ce ducea la compania lui F. Berkman. Acel 
transfer de fonduri către un asasin plătit fusese 
deosebit de nechibzuit. Acum Potter prinsese urma 
si ticălosul acesta insistent nu avea să renunţe cu 
una, cu două. Ray Potter era ca un dulău cu colții 
prea bine infipti pentru a mai da drumul prăzii. 
Trebuia să îl trimită cumva pe o pistă falsă; viitorul 
lui Van Dam depindea de asta. Dacă bătrânul era 
prins, era foarte probabil să se comporte 
pragmatic. Ar folosi orice atu numai ca să scape. 
Si avea informații, mai exact, nume. Van Dam ar fi 
fost printre primele deconspirate. 

Evenimentele se succedau prea repede! Dacă se 
ajungea acolo, va avea timp să scape? 

Închisoarea. Van Dam se înfioră. La puţin timp 
după moartea Claudiei, se gândise la închisoare, la 
cum ar fi fost să fie pus sub lacăt într-o camaruta 
întunecată. Se gândise la cei patru pereţi, 
apăsându-l din toate părțile. Se gândise la trupurile 
nespalate si la mâinile aspre, la lucrurile 
necuviincioase care se petreceau când mulți 
bărbați erau aruncaţi laolaltă. Fusese îngrozit de 
acele gânduri, iar acum teroarea îl coplesi din nou. 

Se hotărî să isi facă bagajul, pentru orice 
eventualitate. În câteva minute, avea valiza 
pregătită. Îşi imagină posibilul mod de acţiune. Ar 
fugi pe scări. Ar chema un taxi. S-ar duce direct la 
Ambasada Rusiei. Era o mişcare pe care o 
rezervase pentru cele mai disperate momente, o 
mișcare pe care spera să nu fie nevoit să o facă. 
Nu-i avea la inimă pe ruşi. Se întrebă cum ar fi să- 
şi petreacă tot restul vieții într-un apartament trist 
din Moscova. Doamne, nu! Asta îl aştepta? 

Cu siguranță, rușii l-ar trata bine! Aveau 
aranjamente speciale pentru dezertori, le ofereau 
apartamente spatioase şi privilegii din abundență. 
Nu va rămâne muritor de foame. Va avea cineva 
grijă de el. 

Când era un băietan, in Virginia de Vest, el si 
mama lui locuiau într-o cocioaba cu două 
camarute, proprietatea companiei de exploatare 
minieră. Mama lui arunca gunoiul în păduricea din 
spatele casei, iar când el ieşea noaptea la WC, 
auzea şobolanii, sute de sobolani, o armată care-l 
pândea din beznă. Ar fi făcut orice să evite să iasă. 
Se ghemuia în pat, luptându-se cu crampele, cu 
apăsarea. Pentru Van Dam sărăcia fusese mai mult 
decât o lipsă de confort; fusese teroare pură. 

Era prea adâncit în gânduri ca să fie atent la 
paşii care se auzeau pe coridor. Un ciocănit în ușă 
îl făcu să sară speriat. 

— Da? 

— Domnule, am adus raportul situației. Pot să 
intru? 

Tremurând de usurare, Van Dam îi strigă prin 
usa: 

Tarasoff tocmai m-a sunat. Doar daca a 
aparut ceva nou... 

— Da, domnule, e ceva nou. 

Instinctul îl făcu pe Van Dam să crape doar usa, 
punand lantul de siguranta. 

Exact cand usa se intredeschise, aceasta fu 
smulsă din tatani, pocnindu-l peste fata. Aschii de 
lemn se împrăştiară pe covor. Van Dam se 
impletici indarat, aproape doborat de durere. 

Încercă să se concentreze. În prag apăruse un 
bărbat îmbrăcat în negru, un om care ar fi trebuit 
să fie mort de mult. Privirea lui Van Dam 
înregistră şi altceva, ceva ce omul tinea in mână. 
De ce? voi să îi tipe. Întreg universul lui se reduse 
la cercul mortal făcut de ţeava revolverului. 

— Asta e pentru Eva, anunţă bărbatul. 

Apăsă de trei ori pe trăgaci. Trei gloanţe se 
împlântară în pieptul lui Van Dam şi-i explodară în 
carne. 

Impactul îl trimise la podea. Tipatul lui de 
durere se înecă într-un suvoi de sânge, apoi se 
stinse cu totul. Mai văzu o singură imagine, o 

lumina, cateva secunde scurte care il umplura de 
mirare. Dar era numai lumina unei veioze de hotel. 
Apoi, incetul cu incetul, lumina se stinse, ca un 
apus ce se pierde usor in noapte. 

° 

Sarah se ghemui pe podeaua de scândură, cu 
genunchii la piept. Îi clănțăneau dinții în gură. 
Încăperea nu era încălzită, iar rochia din satin 
verde nu o acoperea bine. Fusese azvârlită în 
întuneric. Singura lumină pătrundea printr-o 
ferestruică, de undeva, de sus; erau razele lunii, 
care spărgeau bariera argintie a norilor. Se întrebă 
cât era ceasul. Trei? Patru dimineața? Pierduse 
şirul orelor. Groaza prelungise această noapte într- 
o mică eternitate. 

Închise ochii, strângând pleoapele, dar nu vedea 
decât chipul lui Nick, expresia lui de surpriză şi 
agonie, apoi sângele, întinzându-se ca prin farmec 
pe pieptii camasii. Simti cum o sufocă o durere 
surdă, o durere care se prelinse în siroaie de 
lacrimi pe obraji. Îşi lipi fata de genunchi, iar 
lacrimile îi botira rochia de satin, făcând materialul 
rece si umed la atingere. „Te rog, să fie în viata! se 
ruga ea. Bunule Dumnezeu, ține-l in viata!” 

Dar, chiar dacă el era în viata, ea nu va avea 
parte de ajutorul lui. Nimeni nu o mai putea ajuta. 
În întuneric o coplesise conştientizarea acestui fapt 
simplu: va muri aici. Cu această certitudine, asupra 
ei se pogori o pace stranie, o recunoaştere 
definitivă a faptului că soarta ei era inevitabilă și 
că nu avea niciun sens să se împotrivească. Îi era 
prea frig şi era prea obosită ca să-i mai pese. După 
zile întregi petrecute în teroare, în sfârşit își vedea 
moartea cu ochii; iar asta o liniștea. 

Această pace nouă clarifică multe lucruri. Fără 
panica de până atunci ce îi tulburase judecata, 
Sarah putea analiza situaţia la rece, clinic, în felul 
în care studiase bacteriile sub lentila 
microscopului. Ajunse la concluzia că situația era 
lipsită speranţă. 

Era tinuta intr-o camera de depozitare, undeva la 
etajul patru al unei clădiri mai vechi. Singura ieșire 
era uşa, care acum era zăvorâtă bine. Fereastra 
fusese proiectată pentru ventilație; era prea mică și 
prea sus ca să ajungi la ea. Aroma cafelei îmbibase 
aerul; îşi aminti de cuptoarele de prăjit pe care le 
zărise la parter şi de rampa de încărcare, plină cu 
saci de pânză pe care scria „F. Berkman, Koffie, 
Hele Bonen”. În momentul acela se înfiorase, 
gândindu-se că sacii erau numai buni pentru a-i 
transporta cadavrul. 

Exista un licăr de speranță dacă această clădire 
nu era una rezidentiala, ci clădirea unei companii. 
Trebuia să apară şi muncitorii la un moment dat. 
Dacă tipa, poate o auzea cineva. 

Atunci îşi aminti că era duminică dimineaţa. 
Nimeni nu va veni azi la lucru. Cu excepția lui 
Kronen. 

Se încordă la auzul zgomotelor de pași. Cineva 
urca scările. Undeva o ușă se deschise, apoi se 
trânti cu zgomot. Prin crăpături, zari lumină în 
încăperea vecină. Doi bărbaţi discutau în olandeză. 
Unul era Kronen. Cealaltă voce era joasă si 
răguşită, aproape de neauzit. Pașii traversară 
încăperea și se îndreptară spre uşa ei. Încremeni 
când auzi zăvorul. 

Lumina năvăli năprasnic din camera alăturată. 
Se chinui să distingă chipurile celor doi bărbaţi 
care rămăseseră în prag, dar la început nu reuşi să 
desluşească decât siluetele lor. Kronen actiona 
comutatorul de pe perete. Ceea ce văzu în primă 
fază, sub lumina rece, fluorescentă, o zgudui. 

Omul care o privea de sus... nu avea fata. 

Ochu lui erau palizi, lipsiti de gene, la fel de 
inerti ca două pietre reci. Dar, pe măsură ce omul o 
cerceta, ochii se miscara; era primul semn de viata. 
Intelese că se uită la o mască. Faţa era acoperită de 
un vizor fără formă, confecționat dintr-un cauciuc 
de culoarea pielii. Erau vizibili numai ochii şi 
gura. Părul ce-i mai rămăsese în cap se itea 

ciufulit, cateva petice pe un scalp neted. Cu un 
macabru simţ al modei, omul îşi ascunsese gâtul 
sub o lavalieră de mătase rosie. 

Ochii lipsiţi de gene se opriră asupra chipului ei. 
Înainte să îi vorbească, Sarah ştiu cine este. Acesta 
era omul supranumit Magul. Omul pe care 
Geoffrey ar fi trebuit să îl omoare. 

— Doamna Simon Dance, zise el. 

Vocea era redusă la o soapta. Probabil corzile 
vocale, ca si restul feţei, îi fuseseră afectate in 
incendiu. 

— Ridică-te să te văd mai bine! 

Ea se retrase cand omul o prinse de incheietura 
mâinii. 

— Vă rog, zise ea. Nu-mi faceți rău. Nu ştiu 
nimic. Chiar nu ştiu nimic. 

— A, dar ştii tu ceva. De ce ai plecat din 
Washington? 

— De vină au fost cei de la CIA. M-au păcălit... 

— Pentru cine lucrezi? 

— Pentru nimeni! 

— Atunci de ce ai venit în Amsterdam? 

— Am crezut că aici îl voi găsi pe Geoffrey... 
adică pe Simon. Vă rog, dati-mi drumul! 

— Să-ţi dau drumul? De ce aş face-o? 

Îi pierise graiul. Doar se uita la el, incapabilă să 
se gândească la vreun motiv pentru care Magul ar 
trebui să o lase în viaţă. Fireşte că o va omori. 
Toate rugamintile din lume nu mai puteau schimba 
asta. 

Magul se răsuci către Kronen, care părea 
profund amuzat. 

— Aceasta este femeia de care mi-ai vorbit? îl 
întrebă el pe albinos, nevenindu-i să creadă. 
Creatura asta stupidă? Ți-au trebuit două 
săptămâni ca să o găseşti? 

Zambetul lui Kronen pieri brusc. 

— A fost ajutată, observă el. 

— A găsit-o pe Eva fără niciun ajutor. 

— E mai isteata decât pare. 

— Fără îndoială! Masca se întoarse din nou spre 
Sarah: Unde este sotul tau? 

—Nu stiu. 

— Ai găsit-o pe Eva. Şi pe Helga. Cu siguranţă, 
numai tu ştii cum să-ți găseşti soțul. 

Femeia își plecă ochii în pământ: 

— E mort, şopti ea. 

— Minti. 

— A murit la Berlin. In incendiu. 

— Cine zice asta? CIA? 

— Da. 

— ȘI tu i-ai crezut? La încuviințarea ei tăcută, 
omul se răsuci furios spre Kronen: Femeia asta nu 
are nicio valoare pentru mine! Ne-am irosit 
timpul! Dacă Dance apare aici de dragul ei, atunci 
e un mare prost. 

Dispretul din vocea lui o enerva pe Sarah. 
Pentru Mag, viata ei nu valora mai mult decât viata 
unei insecte. I-ar fi fost extrem de uşor s-o omoare, 
ca şi cum ai strivi un gândac sub talpa pantofului. 
N-ar fi avut regrete, milă; n-ar fi simțit decât 
dezgust pentru ea. Simti un nod de furie în stomac. 
Împinse bărbia înainte, cu o violenţă nebănuită. 
Dacă tot murea, măcar să nu moară ca o insectă. 
Inghitind cu greu, azvârli vorbele asupra lui ca pe 
niște pietre. 

— Şi dacă soţul meu apare, zise ea sfidătoare, 
sper că te va trimite în iad, unde ţi-e locul. 

Ochii din spatele măşti licarira de surpriză. 

— În iad? Oricum, ne vom întâlni acolo. O 
eternitate împreună, soţul tău şi cu mine. Eu am 
simțit deja flăcările pe pielea mea. Ştiu cum este să 
arzi de viu. 

— Eu n-am avut niciun amestec. 

— Dar soţul tău a avut. 

— E mort! Dacă mă omori pe mine, asta nu-l va 
face să sufere. 

— Eu nu ucid pentru cei morți. Eu ucid pentru 
cel vil. Dance e în viata. 

— Eu sunt nevinovată... 

— În branşa asta, zise el molcom, nu există 
nevinovaţi. 

— Şi soţia ta? Ea ce era? 

— Soția mea? Bătrânul rămase cu privirea 
pierdută în depărtare, ca și cum ar fi fost hipnotizat 
de ceva de pe perete. Soţia mea... da. Da, ea era 
nevinovată. Nu m-am gândit că ea va fi cea care... 
Se răsuci spre ea: Ştii cum a murit? 

— Îmi pare rău. Îmi pare rău pentru ceea ce s-a 
întâmplat. Dar poţi să înţelegi că nu are nicio 
legătură cu mine? 

— lar eu am fost martor. Am privit-o cum 
moare. 

— Te rog, de ce nu vrei să asculti... 

— Am zărit-o de la fereastra dormitorului, am 
văzut-o cum se îndreaptă spre mașină. S-a oprit 
lângă trandafiri și mi-a făcut semn cu mâna. N-am 
uitat clipa aceea. Cum mi-a făcut semn... Și cum 
mi-a zâmbit. E ca o fotografie fixată aici, în cap. 
Se bătu cu degetul pe frunte: Ultima dată când am 
văzut-o în viata... 

Tăcu. Apoi se întoarse spre Kronen şi îi ordonă: 

— Înainte de zori, mut-o într-un loc mai sigur. 
Undeva, unde nu poate fi auzită. Dacă Dance nu 
vine după ea în următoarele două zile, omoar-o. 
Lent. Tu ştii cel mai bine cum. 

Kronen zambea. Sarah se cutremura când 
asasinul se apleca şi se jucă cu una din suvitele ei: 

— Da, zise el incet. Eu stiu... 

Dar omul sări brusc, cu fălcile inclestate. 
Undeva in clădire se declansase o alarmă. 
Deasupra uşii se aprinsese o sirenă roşie. 

— Avem un intrus! strigă Kronen. 

Ochii Magului clipeau ca două nestemate. 

— E Dance, zise el. El trebuie să fie... 

Kronen avea deja arma în mână; amândoi tesira 
în goană din încăpere. Uşa se trânti în urma lor. 
Zăvorul se închise cu zgomot. Sarah rămase 
singură, cu ochii la sirena roşie. 

Efectul era de-a dreptul hipnotic. Rosul, 
culoarea universală pentru alarmă, culoarea 
sângelui, a fricii, se aprindea $1 se stingea deasupra 
UŞII. „Ai să mori cât de curând! urla sirena. În două 
zile vei fi moartă”. 

Cu doar câteva momente în urmă îşi acceptase 
propria soartă cu calm. Acum frica îi pompa 
adrenalina prin vene. Voia să trăiască acum! 
Cuprinsă de panică, se aruncă asupra ușii, dar 
tablia acesteia era din stejar masiv, imposibil de 
dărâmat sau de trecut. Două zile, repeta mintea ei. 
Două zile, şi va face cunoştinţă cu lama lui 
Kronen. Asa cum patise Eve. Dar Sarah nu putea 
sa gandeasca atat de departe. Altfel ar fi innebunit 
de groaza. 

Lumina continua să semnaleze alarma. Îi părea 
că se învârte din ce în ce mai repede, accelerând 
odată cu bătăile inimii ei. 

Se lăsă moale pe usa si privi încăperea în care 
era captivă. În graba lor, Kronen şi Magul lăsaseră 
lumina aprinsă. Examină împrejurimile pentru 
prima dată. 

Depozitul nu era gol. Într-un colt erau 
îngrămădite cutii de carton, stantate cu „F. 
Berkman”. Cercetă mai întâi cutiile şi descoperi o 
factură mototolită, scrisă în olandeză. Apoi zări o 
bandă adezivă în jurul celei mai mari dintre cutii. 
Smulse banda adezivă şi o întinse de câteva ori, 
testându-i trăinicia. Folosită corect, ar fi putut 
sugruma pe cineva cu ea. Nu ştia dacă avea în ea 
puterea — sau tăria sufletească — să facă așa ceva. 
Dar, în situația în care se afla, orice armă, chiar și 
un metru de bandă adezivă, era un dar venit din 
ral. 

Apoi examina fereastra. O elimina imediat de pe 
lista posibilelor ieșiri. Nu avea cum să incapa prin 
ea. 

Nu era decât o singură ieşire: ușa. Dar cum să 
iasă pe acolo? 

Scaunele puse unele peste altele îi dădură ideea. 
Un singur scaun era îndeajuns de ușor ca să fie 
ridicat şi aruncat. Bun! Altă armă. Aşezate unul 
peste altul, scaunele erau așa de grele, că abia reuşi 
să le târască prin încăpere. Planul ei ar fi putut 
avea sorți de izbândă. 

Trase turnul de scaune de o parte a uşii şi legă 
banda adezivă de picioarele celui de jos. Ea se 
ascunse de cealaltă parte a ușii. Trase de celălalt 
capăt. Turnul de scaune se ridică puţin de la podea. 
Dacă îşi calcula bine momentul, ar fi putut 
funcționa ca o capcană. Asta i-ar fi adus un avantaj 
de câteva secunde, îndeajuns cât să iasă pe ușă. 

Repetă fiecare mișcare de mai multe ori. Apoi 
verifică tot planul cu ochii închiși, până când putu 
derula mișcările şi orbeşte. Trebuia să funcționeze. 
Era singura ei şansă. 

Era pregătită. Se urcă pe unul din scaune şi 
învârti tuburile de neon din tavan, cufundând 
încăperea în beznă. Asta ar fi în avantajul ei; de 
acum ştia cum să se miște prin încăpere şi cu ochii 
închişi. Când sări de pe scaun, auzi o bubuitură ca 
de tunet. Era un foc de armă ce reverbera în 
celelalte clădiri. Afară se auzira strigăte, apoi alte 
focuri de armă. Clădirea fierbea. În toiul agitaţiei, 
evadarea ei va fi cu atât mai facilă. 

Mai întâi, trebuia să atragă atenţia cuiva. Merse 
cu unul din scaune la fereastră. Numărând până la 
trei, azvârli scaunul. Geamul se sparse. 

Auzi alte strigăte, apoi paşi care duduiau pe 
scări. Îşi aduse scaunul în poziţie lângă usa si căută 
prin întuneric după capătul ei de bandă adezivă. 
Unde era? 

Paşii ajunseseră deja în cealaltă încăpere si 
acum veneau înspre usa ei. Zăvorul gemu. 
Degetele ei căutau cu disperare banda pe podea si 
o prinseră exact când ușa se deschidea. În încăpere 
intră un bărbat, miscandu-se atât de repede, că abia 
mai avu timp să reacționeze. Trase de bandă. Îl 
prinse pe om de picior. Impulsul cu care omul se 

deplasa aproape ca îi smulse banda din mână. 
Căzu cu zgomot pe podea. Omul se înclină în faţă 
şi căzu pe burtă. Imediat, căută să se ridice. 

Dar Sarah nu-l lăsă. ÎI lovi cu toată forța de care 
era capabilă, aruncându-i scaunul în cap. Simti, 
mai mult decât auzi, bufnitura surdă a obiectului în 
osul cranian şi oroarea faptei ei o făcu să scape 
scaunul din mână. 

Omul nu mişca. Dar când începu să-i 
perchezitioneze buzunarele, omul începu să 
geamă, un geamăt stins, groaznic de agonie. Nu-l 
omorâse. Nu găsi nicio armă în buzunarele lui. S-o 
fi scăpat? Nu avea vreme să caute în genunchi prin 
întuneric. Mai bine să fugă cât mai era timp. 

Părăsi depozitul şi zăvori usa în urma ei. „Unul 
la mână”, isi zise ea cu un sentiment brutal de 
satisfacție. Câţi mai erau? 

Acum trebuia să găsească ieşirea din clădire. 
Trei etaje şi apoi intrarea principală. Putea sa 
treacă neobservată? Nu avea timp de gândire, nu 
avea timp să încropească un plan. Fiecare nerv, 
fiecare mușchi se concentra pe acest ultim efort 
spre libertate. Era doar un pachet de reflexe, un 
animal, mişcare şi instinct. 

Trecu iute prin birou şi începu să coboare 
scările. Dar nici nu reuşi să coboare câteva trepte, 
că incremeni pe loc. De undeva de jos se auzeau 
voci, din ce în ce mai puternice. Kronen urca 
scările, blocandu-i singura ieşire. 

Se năpusti din nou în birou și închise usa, 
trăgând zăvorul. Spre deosebire de ușa depozitului, 
aceasta era una subțire. I-ar fi ţinut pe loc pret de 
câteva minute, nu mai mult. Trebuia să găsească o 
altă cale de ieşire. 

Depozitul era o fundătură. Dar în birou, chiar 
deasupra mesei de lucru, era o fereastră... 

Se urcă pe masă şi aruncă o privire afară. Nu 
vedea decât ceața, încolăcindu-se în întuneric. 
Trase de rama ferestrei, dar geamul nu se clinti. 
Abia atunci observă că fereastra fusese bătută în 

cuie. Pentru siguranta, fara indoiala. Va trebui sa 
sparga sticla. 

Prinzandu-se de rama geamului pentru a se 
spryini, lovi cu putere. Primele trei incercari fura 
în van; călcâiul ei lovi în geam fără niciun efect. 
Dar la a patra lovitură geamul se sparse, răsfirând 
o ploaie de cioburi pe gresia de dedesubt. O lovi o 
pala de aer rece. Privind afară, văzu că se află, de 
fapt, chiar sub acoperișul clădirii; la câțiva metri 
mai Jos, sub fereastră, răsărea un alt acoperiş 
abrupt, cu şindrilă, care se pierdea în beznă. Ce era 
acolo jos? Putea fi o cădere mortală de la etajul 
trei, direct pe asfaltul străzii. Sau acoperișul putea 
să ducă la un altul, adiacent. În cartierele mai 
vechi din Amsterdam văzuse cum clădirile 
fuseseră înghesuite una într-alta, iar acoperişurile 
se lipeau unele de altele, aproape fără întrerupere. 
Cu ceața de afară, nu avea cum să vadă ce 
ascundea bezna. Numai căderea în gol o va lămuri. 

În mod sigur, şindrilele erau ude. Era mai bine 
să meargă desculta. Se apleca şi isi scoase pantofii. 
Observă alarmată sângele care îi curgea pe gleznă. 
Creierul ei nu înregistra nicio durere; nu făcea 
decât să consemneze culoarea vie a sângelui care 
se scurgea din piciorul ei. Dar auzi zgomote: 
bubuiturile lui Kronen în uşa biroului, iar din 
depozit, gemetele din ce în ce mai zgomotoase ale 
bărbatului rănit. 

Timpul se scurgea iute. 

Păşi prin fereastră pe pervaz. Rochia i se prinse 
într-un ciob; cu o smucitură disperată, trase de 
rochie si o rupse, eliberându-se. Pentru câteva 
clipe, rămase agatata de rama geamului, căutând in 
întuneric un alt punct de sprijin ca să se ridice 
peste marginea acoperişului. Dar acoperișul era 
prea înalt, iar cornisa ieşea prea mult în afară. Era 
blocată. 

Zgomotul lemnului spart o împinse la acțiune. 
Alegerea ei era acum simplă. O moarte lentă sau 
una rapidă. Să te arunci în întuneric, să simţi o 

fracțiune de secundă de teroare $i apoi să nu mai 
simţi nimic era infinit preferabil unei morți lente in 
mâinile lui Kronen. Putea suporta gândul morţii. 
Durerea însă era altceva. 

Auzi cum cedează usa, zgomot urmat de 
strigătele furioase ale lui Kronen. Cu urletele lui în 
urechi, isi dădu drumul de la fereastră. 

Ateriză pe acoperişul aflat la câțiva metri 
dedesubt si începu să alunece fără voia ei pe 
sindrilele ude. Nu avea de ce să se prindă ca să se 
poată opri. Șindrilele erau prea alunecoase; le 
simţea cum îi scapă. Picioarele zburară în aer; 
pentru o clipă, se tinu de marginea acoperişului, de 
burlan, cu picioarele atârnând în jos. Cerul nopţii 
înota în ceaţă deasupra ei, un cer mai frumos decât 
toate celelalte la care se uitase, pentru că era şi 
ultimul. Degetele amortite nu o mai puteau tine. 
Scăpă burlanul din mână. Eternitatea gonea înspre 
ea în viteză, de undeva, din întunericul de 
dedesubt. 

— Este doar o rana superficiala. 

— Întoarce-te în pat, O’Hara, urlă Potter. 

Nick traversă sprinten camera de spital şi trânti 
usa de la dulap. Era gol. 

— Unde naiba îmi este cămașa? 

— Nu poţi pleca de aici. Ai pierdut prea mult 
sânge. 

— Cămaşa mea, Potter! 

— La gunoi. Ai umplut-o de sânge, ai uitat? 

Înjurând, Nick dezbracă halatul de spital şi se 
uită la bandajele de pe umăr. Durerea începea să 
apară, acum, că efectul calmantelor ce-i fuseseră 
administrate trecea. Începea să se simtă de parcă 
cineva l-ar fi lovit cu un baros în piept. Dar nu 
putea să stea în pat aşteptând să se întâmple ceva. 
Prea multe ore prețioase trecuseră deja. 

— Uite ce e, spuse Potter, de ce nu stai tu întins 
şi mă laşi pe mine să mă ocup de toate? 

Nick se întoarse spre el furios: 

— Adică să te ocupi de treburi cum ai făcut-o 
până acum? 

— Si ce crezi că poți face tu pentru ea acolo, 
afara? Spune-mi. 

Nick se întoarse la loc, iar supărarea înlocui 
imediat furia. Lovi peretele cu pumnul: 

— O gasisem, Roy! Am avut-o în braţe... 

— O vom găsi. 

— Cum ai găsit-o pe Eve Fontaine? replica 
Nick. 

Fata lui Potter se incorda: 

— Nu. Nu, sper ca nu. 

— Atunci ce ai de gand sa faci? tipa Nick. 

— Aşteptăm ca tipul acela pe care l-ai lovit sa 
înceapă să vorbească. Nu am putut scoate de la el 
până acum decât idiotenii. $i mai avem încă o 
pistă de urmat, cea a companiei Berkman. 

— Perchezitionati clădirea! 

— Nu putem. Avem nevoie de aprobarea lui Van 
Dam şi nu dăm de el. De asemenea, mai avem 
nevoie de dovezi. 

— La naiba cu dovezile! murmură Nick, 
întorcându-se către ușă. 

— Unde te duci? 

— Să sparg nişte uşi $1 să intru. 

— O’Hara, nu te poţi duce fără acoperire, spuse 
Ray şi îl urmă pe coridor. 

— Am văzut ce intelegeti voi prin acoperire. 
Cred că prefer să am o armă. 

— Ştii cum să tragi? 

— Invat foarte repede. 

— Uite ce este, lasă-mă pe mine să aranjez asta 
cu Van Dam. 

— Van Dam? fornăi Nick. Tipul ăla nu este în 
stare să aranjeze nici măcar o excursie la tara! 
Lovi butonul de la lift, apoi privi insistent hainele 
lui Potter: Dă-mi cămașa ta! 

— Ce? 

— Este suficient ca intru prin efractie, nu vreau 
să fiu acuzat şi de expunere indecenta. 

— Eşti nebun! Nu-ţi dau cămașa mea. O vei 
umple de găuri de gloanţe. 

Nick lovi din nou butonul de la lift: 

— Mulţumesc pentru votul de încredere. 

Uşile liftului se deschiseră brusc. Potter privi 
nervos cum din lift iese agentul Tarasoff: 

— Domnule, spuse acesta. Avem veşti noi. 

— Ce mai este? 

— Acum s-a dat alarma pe frecvenţa poliției. Au 
fost semnalate schimburi de focuri. În clădirea 
Berkman. 

Nick şi Potter se priviră reciproc. 

— Focuri de armă! spuse Nick. Dumnezeule! 
Sarah... 

— Unde este Van Dam? tresări Potter. 

— Nu ştiu, domnule. Tot nu răspunde la 
telefonul de la hotel. 

— Asta e. Hai să mergem, O’Hara! În timp ce 
toți trei coborau cu liftul, Potter îi sopti lui Nick: 
Nu ştiu de ce trebuie să-mi pun cariera în joc 
pentru tine. Nici măcar nu-mi placi. Dar ai 
dreptate. Trebuie să ne mișcăm acum. Până ne dă 
Van Dam aprobarea, ajungem la azilul de bătrâni. 
El privi scurt către Tarasoff: Şi acest comentariu 
este neoficial. Ai înţeles? 

— Da, domnule. 

Potter îl privi pe Tarasoff de sus până jos: 

— Ce masura porti? 

— Poftim? 

— Măsura de la cămaşă. 

— A! Saisprezece. 

— Suficient. Dă-i cămaşa ta domnului O’Hara. 
M-am săturat să mă uit la pieptul lui păros. Nu-ţi 
face griji, voi avea eu grijă să nu ţi-o murdărească 
de sânge. 

Tarasoff se conformă imediat, dar arăta destul 
de penibil numai cu maiou si sacou. Se îndreptară 
catre garaj. 

— Foloseşte stația şi cheamă echipa la clădirea 
Berkman. 

— Să mai încerc să dau de Van Dam? 

Potter ezită, surprinzând privirea alarmată a lui 
Nick: 

— Nu, spuse el până la urmă. Pentru moment, 
hai să ţinem chestia asta pentru noi. 

Tarasoff îl privi încurcat în timp ce deschidea 
portierele. 

— Da, domnule. 

Nick se aşeză pe bancheta din spate. 

— Ştii ce, Potter, spuse el în timp ce isi potrivea 
cămașa lui Tarasoff, poate ca nu esti chiar asa de 
prost cum credeam. 

Potter scutură din cap. 

— Pe de alta parte, O’ Hara, poate că sunt, spuse 
el. Poate că sunt... 


Cu un zgomot înfundat, Sarah ateriză pe spate. 

Primul lucru pe care il simtise fu nedumerirea. 
Era vie. Pentru Dumnezeu, era vie! Pentru o 
perioadă care îi paru nesfarsita, ea statu întinsă 
acolo pe întuneric, cu suflarea tăiată şi cerul 
învârtindu-se deasupra. Apoi privi în sus spre 
fereastra deschisă și înțelese că nu căzuse de la o 
distanță mare şi că aterizase pe un acoperiş 
intermediar. 

Strigătele lui Kronen o puseră din nou în 
mișcare. El stătea la fereastră, împărțind ordine. 
Din întunericul de dedesubt se auzeau alte voci 
răspunzându-i. Oamenii lui căutau corpul ei pe 
pământ. Nu o găseau. Apoi atenția lor se fixă 
asupra acelui acoperiş intermediar. 

Ea se ghemui. Ochii ei se acomodaseră deja cu 
întunericul. Putea vedea, unde începe cerul si unde 
se termină acoperişul. Apoi, dintr-odată, își dădu 
seama că nu ochii ei erau problema: cerul se 
lumina. Diferenţa era aproape imperceptibila; dar 
semnificația era infricosatoare. Venea dimineaţa. 
În câteva minute avea să devină o ţintă uşoară. 
Până să răsară soarele, ea trebuia să se pună la 
adăpost. 

Fascicule de lanternă se încrucișau dedesubt. 
Clădirea fu încercuită de oameni, apoi bărbații 
strigară din nou. Nu găsiseră cadavrul femeii. 

Sarah deja se târa pe panta de şindrilă a 
acoperişului. Unghiul era mai puţin abrupt, aşa că 
ajunse repede în vârf. Trecu peste creastă şi 
alunecă uşor spre celălalt acoperiş. Ceaţa părea că 
o impresoara,  învelind-o într-o cochilie 
protectoare. Rochia se udase, iar satinul i se lipise 
de piele ca un strat inghetat. Talpile goale alunecau 
pe mortarul zgrunturos, rănindu-se, dar frigul le 
amortise în asemenea măsură, încât nu mai simțea 
nicio durere. Groaza nu-i permitea să se lase 
distrasă de nimic; conştientizarea propriei morți 
bloca orice alt gând. 

Alunecă de pe sindrile pe o suprafață plana, cu 
pietriş; o luă la fuga în lumina palidă a zorilor 

către o usa din acoperiș. Mânerul era rece ca 
gheața. Usa era încuiată. Batu în ea cu pumnii, 
bătu in ea până când mâinile 1 se invinetira, pana 
când izbucni în plâns, vlăguită. Uşa nu se 
deschidea. Răsucindu-se în loc, căută o altă cale de 
scăpare, o altă usa, o scară. Cerul se lumina cu 
fiecare secundă. Trebuia să părăsească acoperişul 
ăsta! Si, chiar atunci, un strigăt depărtat al unui 
bărbat o anunţă că fusese deja reperată. 

În fata ei se ridica acoperişul celălalt, un zid 
vertical de granit. Cu excepția oblonului, undeva, 
sus de tot, şi a antenei din vârf, suprafaţa era ca 
oglinda. Nu avea cum să urce pe asa ceva. 

Strigătele se apropiau. O țiglă desprinsă căzu de 
pe acoperiş si se sparse pe trotuar. Se răsuci şi îl 
zări pe Kronen care cobora prin fereastra spartă. 
Venea după ea. 

Ca o pasăre prinsă în capcană, dădu roată custii 
ei de pe acoperiş, căutând disperată o cale de 
ieşire. În partea din spate a clădirii era doar abis 
până jos, pe o alee. Alergă de cealaltă parte şi privi 
în jos. Departe, prin ceaţă, zări strada. Clădirea nu 
avea balcoane, scări de incendiu, nimic care să îi 
atenueze căderea dacă ar fi sărit. Doar trotuarul ud, 
asteptandu-1 trupul inert. 

Auzi ceva lovindu-se de sindrile. Kronen 
blestema; îi căzuse pistolul jos în stradă. Deja 
ajunsese în vârful celui de-al doilea acoperiş. Mai 
avea puţin şi o prindea. 

Ochii ei reveniră la acoperişul neted ca sticla, o 
barieră de netrecut între ea şi libertate. Privind spre 
cer, simți burnita rece cum i se lipeşte de obraji, 
amestecându-se cu lacrimile. ,,Dac-as putea să 
zbor! îşi zise ea. Dacă aş putea să mă înalt!” Zari 
printre lacrimi un cablu negru care cobora de-a 
lungul acoperişului de la antenă. Să fie destul de 
puternic ca să o susțină? Dacă se rupea cu ea, ar fi 
căzut până jos, în stradă. 

Zgomotul picioarelor lui Kronen pe pietrisul 
acoperişului o rupse din mrejele acestor ezitări. 

Apucand cablul, Sarah se trase pe acoperisul 
abrupt. Degetele de la picioare alunecara, dar la un 
moment dat se oprira in gol, lipite de zid. Cum 
zgomotul de pasi se apropia, Sarah se trase in sus, 
departe de Kronen. 

Blestemele lui avură ecou şi pe zidurile din 
vecinătate. Sarah nu îndrăzni să se uite îndărăt, să 
vadă dacă venea după ea. Se concentra numai la 
înaintare, la suprafața netedă a ţiglei cenușii. O 
dureau degetele. Avea tălpile crestate, umflate. 
Acoperişul părea să se ridice la nesfârşit, în orice 
moment se aştepta să audă armele oamenilor lui 
Kronen, de jos, de pe asfalt, să simtă cum 
gloantele 1 se infigeau in spate. Dar nu auzea decât 
suieratul vântului şi blestemele lui Kronen. Chiar 
si fără pistolul său, Kronen putea să o omoare uşor. 
O azvârlitură de cuțit ar fi trimis-o în hau, pe 
asfalt. Dar ştia că Magul o voia vie. Pentru 
moment. 

Continuă să se mişte, neputând zări obiectivul 
final, neputând să judece cât de mult mai avea de 
urcat. Cu siguranță, nu mai putea fi mult! îşi zise 
ea cu disperare. Nu se mai putea tine multă vreme 
aşa. 

Picioarele îi cedară. Cu un țipăt, simți cum 
tălpile 1 se desprind de zid. Gravitatia o trăgea 
nemiloasă în jos, o forță de care nu se putea 
scutura defel. Bratele obosiseră. Căută cu vârful 
degetelor un obstacol, incordandu-si muşchii pana 
la crampe. Simti cum cablul îi alunecă printre 
degete. Apoi, împinsă dintr-o parte de o pală de 
vânt, ceața se răsfiră şi Sarah zări, la numai câțiva 
centimetri de ea, vârful acoperişului. 

Cumva reuși să-şi adune puterile si se catara 
până acolo. Degetele se prinseră de antenă. 
Metalul părea aşa solid, atât de zdravan! Se trase şi 
ultimii centimetri până în vârf. Acolo căzu moale 
pe culmea acoperişului, cuprinzând cu braţele 
laturile sale. Trebuia să se odihnească, fie şi numai 

pentru câteva secunde. Trebuia să scape de 
cârcelul care îi cuprinsese gamba piciorului drept. 

Dar când întoarse capul şi privi în jos de cealaltă 
parte, văzu că nu mai avea unde să se ducă. 
Ajunsese la capătul liniei. Nu mai exista niciun 
acoperiş care să o preia de aici. Doar căderea 
libera pana în stradă. 

Lacrimi de disperare îi siroiau pe obraji. Îşi lăsă 
capul în jos şi plânse pe piatră, plânse ca un copil 
îngrozit care nu mai avea scăpare. Sunetul 
hohotelor ei de plâns acoperea orice altceva. 

Apoi înțelese că se mai aude ceva, mai întâi 
foarte slab, apoi din ce în ce mai aproape: două 
note care sfasiau zorile iar şi iar. O sirenă. 

Si Kronen o auzi. Se uită la ea ca un om 
posedat. Păşind dintr-o parte în alta, căuta o 
modalitate de a urca după ea. Nu exista niciuna. 
Blestemând, prinse cablul în mâini şi porni după 
ea. 

Il privi nevenindu-i să-şi creadă ochilor. Era un 
tip slab, energic; se mișca precum o maimuţă pe 
acoperișul abrupt. Disperată, Sarah cercetă cablul, 
încercând în van să îl deconecteze de la antenă. N- 
avea să reuşească în timp util. Neavând unde 
altundeva să se ducă, se îndepărtă de marginea 
acoperişului. Îi auzea respiraţia măsurată şi 
greoaie, în vreme ce Kronen se apropia de vârf. 
Încercă să stea în picioare. Aproape topaind pe 
tălpile rănite, îl aştepta. Sirena era din ce în ce mai 
aproape. Doar câteva minute! De atât mai avea 
nevoie! 

Degetele lui Kronen apărură pe margine. 
Înlemnită, Sarah urmări cum apare și capul. Ochii 
lui se pironiră într-a ei. Nu zări ură sau mânie; 
ceea ce desluşea în ochii lui era infinit mai 
îngrozitor: anticipatia. Monstrul abia aştepta să îi 
cadă în gheare. 

— Nu! ţipă ea, sfredelind ceața cu tipatul ei. 
Nu! 

Se aruncă asupra lui. Degetele ei îi zgariau 
ochii, făcându-l să se retragă spre margine. O 
prinse de încheietura mâinii, intorcandu-i-o cu 
atâta forţă că o făcu să urle de durere. Scăpând din 
strânsoarea lui, se impletici $i aproape isi pierdu 
echilibrul. El se cocota pe culme. Se apropie încet 
de ea. 

Pentru o clipă, rămaseră impietriti, cântărindu- 
se din priviri în bătaia vântului. Aici se ajunsese — 
un duel, ei doi, singuri, pe acoperiş. Unul dintre ei 
nu avea să scape. lar ea nu avea de gând să îi cadă 
vie în gheare. 

Kronen vari mâna în buzunar. Scoase la iveală 
un cuțit. Chiar si în lumina opacă a zorilor, lama 
cutitului sclipea. O tinea relaxat, de parcă nu era 
altceva decât o jucărie. 

Sarah făcu un pas îndărăt. Cât mai avea? Cât 
mai avea până când retragerea ei o va aduce la 
cealaltă margine a acoperișului? Cutitul venea spre 
ea. Telul lui nu mai era să o prindă în viata. Avea 
de gând s-o omoare. Prin ceața dimineții îl zări 
cum se ghemuieste pentru lansare. Vazu lama 
îndreptându-se prin aer spre ea. Încrucișă braţele în 
fata, un gest automat de apărare. Durerea izbucni 
odată cu sângele, căci lama alunecă pe pielea 
expusă a brațului. Căzu în genunchi. Pantofii lui 
scârțâiau pe acoperiş, apropiindu-se de ea. Îi pironi 
rochia cu călcâiul, tintuind-o de acoperiş. Nu mai 
avea scăpare. Nici măcar nu se putea ridica. În 
tăcere, urmări lama cum se ridică în aer într-un arc 
ucigas. 

Dar instinctele ei de sălbăticiune iesira la 
suprafata, intr-un act disperat de supravietuire. Cu 
un urlet, se aruncă spre genunchii lui. Omul se 
dezechilibră şi se sprijini cu un picior în spate, 
chinuindu-se să-şi regăsească echilibrul. Ea nu-l 
lăsă să-şi revină. Sări la piciorul lui de sprijin. 

Lovitura îi desprinse piciorul de pe acoperiş. 
Kronen se contorsionă în aer, căutând un punct de 
care să se agate. Cutitul îi căzu pe ţiglă. În cădere, 

apucă sa se prindă de vârful acoperişului, dar 
numai pentru o clipa. Ochii lui se oprira pe chipul 
lui Sarah; o expresie de infinită surprindere. 
Alunecă în jos, cu ochi la ea, întinzând braţele 
către cer. Sarah refuză să-l mai privească. Mult 
după ce Kronen se izbise de asfalt, tipatul lui inca 
îi mai sfasia timpanele. 

I se făcea rău. Lumea părea că se învârte în jurul 
ei. Lăsând capul in jos, isi lipi obrazul de tiglele 
reci, încercând să se lupte cu starea de vomă. 
Rămase ghemuită acolo, tremurând, în vreme ce 
dinspre stradă se amplifica zgomotul sirenelor si al 
vocilor. Era prea îngheţată, prea istovită ca să se 
mai miște. Numai când auzi glasul lui Nick se trezi 
la viaţă. 

„Nu este posibil, îşi zise ea. Am halucinaţii. L- 
am văzut murind...” 

Si totuşi iată-l în stradă, făcându-i semne 
disperate cu mâna. Lacrimile îi tasnira pe obraji. 
Voia să îi strige că îl iubeşte, că îl va iubi 
întotdeauna, dar plângea prea tare ca să poată rosti 
ceva. 

— Sarah, nu te mișca! strigă Nick. Chemăm o 
mașină de pompieri să te dăm jos de acolo! 

Îşi şterse lacrimile şi dădu din cap. „S-a 
terminat”, isi zise ea, privind cum încă trei masini 
de poliţie se opresc lângă clădire. „S-a terminat...” 

Dar uitase de Mag. 

Un zgomot puternic o făcu să se întoarcă. O usa 
se deschise şi apoi se trânti. Magul apăruse pe 
acoperişul plan de dedesubt. Avea o pușcă. Numai 
ea îl putea vedea. Din stradă, unde erau Nick și 
poliția, el era invizibil. Un om singur, prins pe un 
acoperiş. Un om care avea de gând să facă un 
ultim gest de răzbunare. Pentru o clipă rămase pe 
loc, privind-o, ca un om care tanjeste după 
singurul lucru pe care nu îl poate avea. Apoi ridică 
încet pusca la umăr. Sarah urmări cum ţeava o 
ocheste; aşteptă explozia fatală. 

Bubuitura puștii se risipi peste acoperișuri. 
„Unde e durerea? îşi zise ea. De ce nu simt 
durerea...?” 

Apoi, naucita, il văzu pe Mag cum se 
dezechilibrează, cu cămașa pătată de sânge. Pusca 
îi căzu pe pietriș. Magul scoase un ultim sunet, un 
tipat de moarte sau poate un nume. Cu ochii larg 
deschişi, el căzu pe spate. Nu mai mişca. 

Pe un alt acoperiş ceva sclipi în lumina zorilor. 
Îi distrase atenţia lui Sarah de la cadavrul 
însângerat, atrăgându-i privirea cu sclipirea de aur 
tors. Soarele izbucni prin valul de ceata. Lumina 
cu o rază umerii şi capul unui bărbat aflat pe un 
acoperiş la două case mai încolo. Bărbatul luă 
pușca de la ochi. Vântul îi flutura părul şi cămașa. 
Se uita la ea. Nu putea să îi vadă chipul, dar știu în 
acea clipă cine era. În transă, încercă să se ridice în 
picioare. Încercă să-l strige, ca să-l mai ţină pe loc, 
să-i mulțumească înainte ca el să se topească în 
neant. 

— Geoffrey! ţipă ea. 

Vântul îi purtă vocea departe. 

— Nu, vino înapoi! Vino înapoi! strigă ea. 

Dar nu văzu decât o ultimă licărire de păr blond, 
apoi doar acoperişul gol, ud, sclipind în razele 
soarelui. 

° 

Jos în stradă, pocnetul pustii răsună deasupra 
acoperisurilor. Imediat, cinci poliţişti se lasara la 
pământ. Nick ingheta. 

— Ce se petrece? tipa el. 

Potter se întoarse şi lătră către Tarasoft: 

— Cine naiba trage acolo? 

— Nu sunt de-ai nostri, domnule. Poate 
poliția... 

— Asta a fost o puşcă, la naiba! 

— N-au fost oamenii mei, zise un ofiţer de 
poliție olandez, itindu-si capul din intrândul unei 
uşi. 

Nick ridică privirea şi văzu ca Sarah era in viata 
şi nu patise nimic. Căută cu infrigurare spre 
ferestrele cladirilor inconjuratoare. Cine trasese? 
Sarah era tinta? De aici, din strada, nu avea cum s- 
o ajute. Cuprins brusc de panică, îi strigă lui 
Potter: 

— Pentru numele lui Dumnezeu, fă ceva! 

— Tarasoff! zbieră Potter. Trimite-ti oamenii 
sus! Află de unde naiba s-a tras! Se răsuci spre 
polițistul olandez: Cât mai e până ajunge scara? 

— Cinci, zece minute. 

— Păi poate să moară până atunci! zise Nick, 
pornind spre grupul de clădiri. 

Nu acordă nicio atenție cadavrului care se 
strivise de asfalt. Trebuia să ajungă la Sarah. 

— O’Hara! zbieră Potter. Trebuie să verificam 
clădirea mai întâi! 

Dar Nick traversase deja strada şi se îndrepta 
spre uşa clădirii. Nu era încuiată. Înăuntru urcă 
scările câte două trepte deodată. În tot acest 
răstimp, înainta cu teama că va auzi alt foc de 
pușcă, îngrozit că, dacă va ieşi pe acoperiș prea 
târziu, Sarah putea fi moartă. Dar nu-şi auzi decât 
propriii paşi pe treptele scării. 

Undeva, dedesubt, se trânti o ușă. Vocea lui 
Potter se ridică spre el: 

— O’Hara? 

Nick mergea mai departe. 

Treptele largi conduceau spre o scară mai mica 
care urca în spirală spre acoperiş. Sări ultimele 
trepte şi trecu pragul, ieșind afară. 

Aici soarele strălucea cu putere. Nick se opri, 
uluit de explozia subită de lumină şi îngrozit de 
ceea ce vedea întins la picioarele sale, pe pietriș. 
Ochu inerti ai unui om fara chip îl priveau fără 
expresie. O lavaliera roşie flutura in vant, la fel de 
viu colorată şi alarmantă ca $i sângele care curgea 
încet din pieptul bărbatului. Lângă el stătea o 
pușcă. 

Usa acoperişului se dădu în lături. Potter tasni 
prin deschizatura si aproape ca se ciocni de Nick. 

— Dumnezeule! zise Potter, cu ochii la cadavru. 
E Magul! S-a sinucis? 

De undeva, de deasupra, se auzi un țipăt jalnic, 
un sunet fantomatic de disperare. Nick ridică 
privirea, îngrozit. 

Sarah întindea mâna neajutorată, ca şi cum s-ar 
fi rugat vântului. Nu-i observă pe Nick şi Potter; 
privea undeva în depărtare, spre ceva ce numai ea 
putea zări. Dar ceea ce striga ea îl cutremură pe 
Nick. Nu avea niciun sens; era strigătul unei femei 
îngrozite, ajunse în pragul isteriei. Se răsuci in 
direcția în care se uita ea, dar nu zări decât 
acoperișuri, sclipind ud în soare. Si, ca un ecou 
printre clădiri, auzi vocea lui Sarah strigând după 
un bărbat care nu exista. 

Când o dădură jos de pe acoperiş, Sarah era 
tăcută; îşi revenise. Nick stătea chiar lângă ea când 
o întinseră pe targă. Părea atât de mică şi fragilă, 
de îngheţată! Avea sânge pe braţe. În clipele 
acelea, nici nu ştia ce îi spune sau ce face; ştia doar 
că vrea să fie alături de ea. 

Jos, în stradă, o aştepta o ambulanță. 

— Lasă-mă să merg cu ea, mormăi Nick 
împingând deoparte mâna lui Potter. Are nevoie de 
mine. 

— O’Hara, să nu le stai în cale. 

Nick urcă în ambulanţă lângă targa pe care era 
Sarah. Trează. 

— Sarah? 

Întoarse capul spre el si îl privi mirată. 

— Am crezut că n-am să te mai văd vreodată, 
sopti ea. 

— Sarah, te iubesc. 

Potter isi vari capul in ambulanta. 

— Dumnezeule, O’ Hara, fa-le loc doctorilor! 

Nick întoarse capul şi îi văzu pe cei doi medici 
privindu-l cu repros. 

— Nu, vă rog! se rugă Sarah. Lăsaţi-l să stea cu 
mine. Vreau să rămână cu mine. 

Potter ridică nedumerit din umeri către cei doi 
medici. Mormăind, aceştia se puseră pe treabă. Din 
schimbul lor de priviri, era limpede ce părere 
aveau despre acest pasager suplimentar. Dar 
hotărâră că era mai înțelept să-l lase pe Nick în 
pace. Din experiență, știau că soții puteau fi 
extrem de incapatanati, nişte fiinte deloc 
rezonabile. lar acesta era, în mod evident, teribil 
de agitat. 

Cu un coplesitor sentiment de usurare, Ray 
Potter privi ambulanta care intra intr-o curba. 
Chiar si dupa ce se indeparta, mai putea inca auzi 
cele două note scoase de sirena acesteia, sfâşiind 
liniştea acelei dimineti de duminică. În timp ce 
zgomotul se pierdea pe străzile Amsterdamului, 
Potter se întinse şi apoi se îndreptă spre cealaltă 
ambulanță, care parcase câțiva metri mai încolo. 
Pentru prima oară în ultimele douăzeci și patru de 
ore, isi permitea să se simtă obosit. Nu, extenuat 
era cuvântul cel mai potrivit. Extenuat și 
triumfător. Operaţiunea luase sfârşit. 

Mental el evaluase deja toate câştigurile. Magul 
şi asociaţii lui cheie erau morți. Alţi patru oameni 
erau arestați. ȘI, în cele din urmă, dar nu si cel mai 
putin important, Sarah Fontaine era în viata. 

Avea nevoie, bineînţeles de spitalizare. Prezenta 
răni la nivelul braţelor și al picioarelor; probabil ca 
era nevoie de o intervenție chirurgicală. Mai 
important, avea nevoie de asistență psihiatrică de 
urgenţă. Avea halucinaţii, vedea fantome pe 
acoperișuri. Având în vedere circumstanţele, isteria 
ei era perfect justificabilă. Probabil că vor trece 
săptămâni, poate luni de zile până să fie recuperată 
în totalitate după tragedia prin care trecuse. Dar isi 
va reveni. Nu avea nicio îndoială în privinţa asta. 
Sarah Fontaine, decise el, era făcută dintr-un 
material mai tare decât bănuiseră. 

Potter privi cum este încărcată următoarea targă 
în ambulanta care aștepta. Sirena nu va mai fi 
pornită de această dată; ambii oameni erau morți. 
Se cutremură amintindu-și imaginea corpului lui 
Kronen întins pe asfalt. Slavă Domnului că medicii 
ambulantei făcuseră atât de repede curat! După o 
noapte numai cu cafea tare stomacul lui Potter abia 
aştepta un motiv să se răzvrătească. Nu ar fi fost 

deloc demn, cel putin, mai ales cu atatia politisti 
olandezi in preajmă. 

A doua targă era acum amplasată în vehicul. Era 
Magul, se încruntă Potter, minunându-se de ironia 
sinuciderii bătrânului. După toţi aceşti ani de 
urmărire, Magul alesese să se sinucidă. Sau nu o 
făcuse? Analiza balistică o va confirma cu 
siguranţă. Sinuciderea era singura explicație. Nu 
mai fusese niciun alt om înarmat. Niciunul, cu 
excepția celui văzut de Sarah Fontaine, iar ea nu 
văzuse altceva decât o fantomă. 

— Domnule Potter? 

Se întoarse. Un poliţist olandez se îndrepta spre 
el dinspre mulțimea adunată. 

— Ce s-a întâmplat? 

— Este un domn înăuntru care doreşte să vă 
vadă. Un american, cred. 

— Să discute cu domnul Tarasoff. 

— Spune că nu vrea să vorbească decât cu 
dumneavoastră. 

Potter sopti o înjurătură. Tot ce dorea cu 
adevărat să facă în acel moment era să se întindă în 
pat. Dar, în schimb, îl urmă îndeaproape pe poliţist 
pe lângă oamenii adunaţi, apoi în clădirea 
companiei F. Berkman. Mirosea a cafea peste tot, 
amintindu-i că nu mâncase nimic. Un mic dejun ar 
fi fost minunat în acel moment. Ouă cu costita si 
apoi un dus fierbinte, dumnezeiesc. La naiba, o 
merita! Toţi meritau asta. Îşi promise să pună o 
vorbă bună pentru Tarasoff şi ceilalţi. Îşi făcuseră 
treaba. 

Polițistul indică din cap spre biroul din faţă: 

— Acolo este. 

Potter aruncă o privire după uşă şi se încruntă. 
Omul stătea la fereastră cu spatele. Era îmbrăcat 
complet în negru. Părul blond al acestuia, care 
strălucea în lumina soarelui, îi era incredibil de 
familiar. 

Potter intră şi închise uşa. 

— Sunt Ray Potter, spuse el. Ai dorit să mă 
vezi? 

Bărbatul se întoarse şi zâmbi: 

— Salutare, domnule Potter! 

Potter rămase cu ochii holbati. Nu era capabil să 
scoată niciun cuvânt. Putea numai să privească 
precum un animal idiot. „Ce naiba se întâmplă? 
gândi el. Şi eu văd fantome?” 

Era Simon Dance. 

O oră mai târziu, Simon Dance, omul altă dată 
cunoscut sub numele de Geoffrey Fontaine, se 
întoarse din nou cu faţa la fereastră, privind în gol. 
Pentru un moment statu acolo nemișcat, cu silueta 
în bătaia soarelui. 

— Așadar, domnule Potter, asta s-a întâmplat, 
spuse el încet. Un pic mai complicat decât te 
asteptai dumneata. Am crezut că vei dori să auzi 
cum s-au petrecut faptele. În schimb, iti cer numai 
această favoare. 

— Numai de-as fi ştiut! De ce nu mi-ai spus 
astea mai din timp? 

— La început, din instinct. Mai apoi au apărut 
explozibili in camera mea de hotel. Atunci am fost 
sigur. Am ştiut că nu mai pot avea încredere în 
niciunul din voi. A fost o scurgere de informaţii de 
la bun început. De la nivel înalt, din păcate. 

Potter nu spuse nimic. Cumva isi dăduse seama 
cine putea fi. 

— Van Dam, spuse Dance. 

— De ce eşti atât de sigur? 

Dance se încruntă: 

— De ce părăseşte un om camera călduroasă de 
la hotel pentru a folosi un telefon public? 

— Când s-a întâmplat asta? 

— Noaptea trecută, imediat după ce l-am 
înștiințat pe O’Hara. 

— Atunci, telefonul a fost de la tine? Înjurând 
încet, Potter clătină din cap: înseamnă că este în 

parte vina mea. Eu i-am dat lui Van Dam toate 
informatiile. Trebuia sa o fac. 

Dance dadu din cap: 

— Nu am inteles scurtul lui drum pana la cabina 
telefonică. La început. Apoi am auzit că Kronen și 
oamenii lui au apărut la Casa Morro la scurt timp 
după aceea. Atunci am ştiut că Van Dam l-a sunat 
pe Mag. 

— Uite ce este, am nevoie de mai multe dovezi. 
Doar nu te aştepţi să actionez numai pe baza unui 
telefon. 

— Nu, nu. Problema este deja rezolvată. 

— Ce vrei să spul? 

— Vei înţelege. În curând. 

— Dar referitor la motivul lui? Un om nu 
devine rău fără un motiv serios! 

Cu calm, Dance aprinse o țigară şi stinse 
chibritul: 

— Motivele sunt mereu nişte lucruri destul de 
amuzante. Cu toții le avem. Cu toții avem secretele 
noastre, prioritățile noastre ascunse. Van Dam era 
un om bogat, după câte am înţeles. 

— Nevasta lui i-a lăsat câteva milioane. 

— Era bătrână când a murit? 

— Până în patruzeci de ani. A fost vorba de o 
crimă. Un jaf, cred. Van Dam era plecat din tara in 
acea perioadă. 

— Bineînţeles! 

Potter era tăcut. lată. Acesta era motivul. Da, 
dacă priveşti suficient de atent, este posibil să-l 
vezi, ascuns în umbrele trecutului fiecăruia. 

— Voi începe o investigație internă, spuse el. 
Imediat. 

Dance zâmbi. 

— Nu-i nicio grabă. Nu cred că va putea să 
dispară prea curând. 

— Dar tu? întrebă Potter. Acum, că s-a terminat 
totul, vei apărea din nou? 

Dance suflă încet un nor de fum: 

— Nu ştiu ce voi face încă, spuse el, privind 
trist înainte. Eve a fost singurul lucru care a contat 
pentru mine. Şi am pierdut-o. 

— Mai este totuși Sarah. 

Dance scutura din cap: 

— l-am provocat suficientă suferință. Se 
întoarse şi privi din nou pe fereastră: Expertiza 
balistică iti va spune ca Magul nu a fost ucis de 
propria lui armă, ci de un glonţ tras de la distanţă. 
Promite-mi că Sarah nu va afla asta niciodată. 

— Dacă asta dorești... 

— Asta este ceea ce doresc. 

— Nici măcar nu iti vei lua la revedere de la ea? 

— Este mai bine dacă nu o fac. 

Dance privi în stradă. Ultima mașină a poliției 
tocmai pleca. Trecătorii curiosi se îndepărtaseră. 
Dacă nu ar fi fost petele de sânge de la colţul 
străzii, aceasta ar fi arătat ca oricare alta din 
Amsterdam într-o dimineaţă de duminică: 

— Domnul O’Hara pare a fi un om bun, spuse 
el încet. Cred că vor fi fericiți împreună. 

Potter dădu din cap. Da, aşa era, trebuia să 
recunoască asta, Nick O’ Hara nu era deloc rău. 

— Spune-mi, Dance, ai iubit-o vreodată pe 
Sarah? 

Dance clătină din cap. 

— În tipul ăsta de afacere, dragostea este 
întotdeauna o greşeală. Nu, nu am iubit-o 
niciodată. Dar nici nu am vrut să o rănesc 
vreodată. El îl privi aspru pe Potter: Data viitoare 
încearcă să nu mai implici oameni nevinovaţi. Este 
suficient câte mizerii facem noi, fără să-i mai 
atragem $1 pe cei nevinovaţi în afacerile noastre. 

Potter se simţi deodată stânjenit. Întreaga 
operaţiune fusese ideea lui. Dacă Sarah ar fi fost 
ucisă, el ar fi fost responsabil. Slavă Domnului că 
scăpase! 

— Într-o zi, spuse Dance, iti voi spune cum ar fi 
trebuit organizată operațiunea. Voi sunteți încă 
amatori. Dar veţi învăţa. Trase ultimul fum și 

stinse ţigara: Acum este timpul să imi văd de 
drum. Am o droaie de lucruri de făcut. 

— Te vei întoarce în Statele Unite? Dacă da, 
atunci iti voi face rost de o identitate nouă. 

— Nu este nevoie. Întotdeauna m-am descurcat 
mai bine singur. 

Potter nu îl putea contrazice. Scurta afiliere 
dintre Dance şi Companie se dovedise a fi aproape 
fatală pentru experimentatul spion. 

— Cred că o schimbare de climă îmi va prinde 
bine poate, spuse Dance în timp ce se îndrepta spre 
usa. Niciodată nu mi-au plăcut umezeala sau 
temperatura scăzută. 

— Dar dacă am nevoie să dau de tine? 

— Mă tem că nu voi fi disponibil, domnule 
Potter. 

— Dar... cum dau de tine? 

Dance se opri în pragul ușii. Pentru un moment, 
stătu pe gânduri. Apoi spuse zâmbind. 

— Nu ai cum. 

. 

Era târziu după-amiaza când Sarah se trezi. 
Primul lucru pe care îl văzu fură perdelele albe, 
miscate de vânt, din cadrul ferestrei. Apoi privirea 
ei se concentra cu greu pe ghivecele cu lalele roşii 
şi galbene de pe masa din apropiere. Pe un scaun 
de lângă pat era Nick, care tinea o lalea in mână. 
Era cufundat în somn. Camasa lui era mototolita şi 
transpirată. Părul lui era mai grizonant decât își 
amintea ea. Dar el zâmbea. 

Ea se întinse şi îi atinse mâna. El se trezi brusc 
ŞI o privi cu ochi roșii: 

— Sarah, murmură. 

— Bietul meu Nick! Cred că tu ai mai mare 
nevoie de acest pat decât mine. 

— Cum te simţi? 

— Ciudat. În siguranță. 

— Eşti în siguranţă, Sarah. El puse deoparte 
laleaua şi îi cuprinse palma: Chiar ești. 

Ea privi spre masă: 

— Dumnezeule, cate flori! 

— Cred ca am exagerat. Nu am crezut ca doua 
duzini de lalele inseamna asa de mult. 

Ei râseră, in fine, o încercare de ras care se 
stinse repede. Niciunul dintre ei nu era gata sa dea 
la o parte asa de repede teama. Nu inca. Prea multe 
se intamplasera. El o privi in linişte si aşteptă. 

— L-am văzut, Nick, spuse ea încet. Știu că l- 
am văzut. 

— Nu mai contează, Sarah... 

— Dar conteaza. Pentru mine. Fie ca a fost real 
sau nu, l-am văzut. Ea se lăsă pe spate în perne si 
privi insistent tavanul: Si asta ma voi intreba 
intotdeauna. 

— Atunci cand esti speriata, mintea iti poate 
juca feste. 

— Poate. 

— Eu nu cred in fantome. 

— Nici eu. Pana azi. 

El îi luă mâna şi o duse la buze: 

— Dacă a fost o fantomă, atunci îi rămân dator. 
Pentru că mi-a îngăduit să te păstrez în continuare. 

Nick arăta atât de sifonat, atât de obosit, când 
capul lui se lăsă în palma ei. Un val neaşteptat de 
tandrete o cuprinse. El isi îndreptă capul si ea 
vazu, in ochii lui obositi, dragostea pe care nu o 
vazuse niciodata la Geoffrey. 

— Te iubesc, Nick, spuse ea. Si ai dreptate. 
Poate pentru un moment, am văzut lucruri care nu 
existau. Am fost atât de speriată! Și nu era nimeni 
altcineva care să mă ajute. Numai o fantomă. 

— EI este mort, Sarah. Faptul că tu l-ai văzut 
atunci, nu a fost decât pentru a-ţi lua rămas-bun de 
la el. 

Cineva bătea la ușă. Ei îl priviră pe Ray Potter 
cum bagă capul înăuntru. 

— Văd că sunteți amândoi treji, spuse el voios. 
Pot intra? 

Sarah zâmbi: 

— Bineînţeles, domnule Potter. 

Potter se holba la ghivecele cu lalele şi fluiera: 

— Uau! Ce ai făcut. O’Hara? Vrei să-ţi deschizi 
o florărie? 

— Am fost romantic numai. 

— Romantic? Un nepriceput ca tine? Potter îi 
făcu lui Sarah cu ochiul: Mai bine îi spui acestui 
individ să se radă. Până nu este arestat pentru 
vagabondaj. 

Ea atinse bărbia lui Nick: 

— Eu cred că arată tocmai bine. 

Potter clătină din cap dezaprobator. 

— Asta dovedeşte încă o dată că dragostea este 
oarbă. Îi aruncă lui Sarah o privire plină de 
înțelesuri: Doctorul a spus că te vei putea externa 
dimineaţă. Crezi că eşti în stare? 

— Cred că da. Ea arătă către braţul rănit: Mă 
doare încă. A fost nevoie să-mi pună mai mult de o 
duzină de copci. Nick o cuprinse pe după umeri și 
ea îl privi: Dar sunt sigură că voi fi bine. 

Pentru câteva secunde, Potter îi privi în linişte. 

— Da, spuse el în final. Cred că vei fi bine. 

— Deci operațiunea ta s-a încheiat? întrebă 
Nick. 

— Aproape. Încă mai avem câteva... detalii de 
clarificat. Câteva lucruri la care nu ne-am așteptat. 
Dar ştii cum este în meseria asta. Pentru orice 
victorie ai şi ceva pierderi. Acei agenţi morți in 
Margate... Eve Fontaine... 

— Şi Geoffrey, spuse Sarah încet. 

Potter tacu din nou. 

— Oricum, spuse el după o scurtă pauză, voi ce 
veți face acum? 

— O să mergem acasă, spuse Nick, luând mâna 
lui Sarah. Avem un zbor spre Washington 
poimâine. 

— Si apoi? 

Privirea lui Nick se intoarse catre Sarah. 

— Te vom anunta, spuse el incet. 

Se lăsă liniştea in camera. Potter pricepu 
mesajul limpede ca lumina zilei. Era timpul să-i 

lase singuri. El se ridică si il batu pe Nick pe spate: 

— Ei bine, va urez noroc amandurora. Voi pune 
o vorbă buna pe lângă şeful tau, Nick. Asta daca 
vrei sa-ti recapeti vechea slujba. 

Nick nu răspunse. Privirea lui era inca fixată 
asupra lui Sarah. 

— Bine, spuse Potter, in timp ce se indrepta 
nebăgat în seamă către usa. Atunci, îi voi spune 
bătrânului Ambrose ca Nick O’Hara îl trimite la 
dracu”. 

Din pragul ușii se mai întoarse odată ca să-l 
vadă pe Nick cum o strânge în braţe pe Sarah. Ei 
nu rostiseră nicio vorbă, dar felul in care se țineau 
în braţe spunea totul. Potter clătină din cap și 
zâmbi. Da, Simon Dance avea dreptate. Nick şi 
Sarah vor fi fericiți împreună. 

Deodată soarele după-amiezii se arătă printre 
nori şi inundă camera în lumină, încât Potter 
închise ochii. Atunci Nick luă în palme fata lui 
Sarah şi o sărută. $i, în timp ce privea cum buzele 
celor doi se întâlnesc, lui Ray Potter 1 se păru că 
deodată toate umbrele pământului dispăruseră, 
luând cu ele pentru totdeauna fantoma lui Geoffrey 
Fontaine. 

Districtul Columbia este constituit, de fapt, din orașul 
Washington, D.C. (n.tr.). 

‘2. În SUA, data calendaristică este exprimată in formatul ll-zz-aaaa, 
astfel că 2-14 înseamnă 14 februarie. (n.tr.). 

Bt NIH, National Institutes of Health, Institutul National de 
Sanatate al SUA. (n.tr.). 

‘8. Amsterdam-Schiphol este cel mai mare aeroport din Ţările de Jos 
şi unul dintre cele mai mari din Europa. (n.tr.). 

">. sikh, religie originară din nordul Indiei, apărută in secolul al 
XVI-lea. (n.tr.). 

‘8 Ku-damm, prescurtarea de la Kurfiirstendamm, unul dintre cele 
mai faimoase bulevarde din Berlin, principala arteră comercială. 
(n.tr.). 

